
Ce se spune despre 
Curs practic de încredere 


„Editor valoros, autor talentat şi minunat povestitor. Walter An- 
derson dovedeşte in acest volum că este şi un profesor uluitor. Cursul 
său despre îinfringerile și victoriile omenirii ar trebui să fie audiat 
deopotrivă de cei în virstă şi de tineri.“ (ELIE WIESEL, laureat al Pre- 
miului Nobel) 


Caracterul lui Walter Anderson și simţul său de etică străbat 
Cursul practic de încredere cu o dragoste asemănătoare cu cea pe 
care o nutreşte un copil pentru mama lui. Cuvintele sale sint pro- 
funde și pătrunzătoare, nu se aplică numai tuturor anotimpurilor, ci 
eternității. (JERRY LEWIS) 


Curs practic de incredere este o carte puternică. capabilă să însu- 
fleţească oamenii; e scrisă cu imensă pasiune şi un simţ strategic 
desăvirşit. Se constituie într-un ghid complet câtre o viaţă de succes, 
fiind alcătuit de cineva care are experienţe directe în ceca ce priveşte 
progresarea de la nivelul zero. (SLviA ANN HEWLETT, Preşedinta Aso- 
ciaţiei Naţionale a Părinților) 

„Cursul practic de încredere ne oferă sfaturi practice care ne 
invaţă cum să ne acceptăm temerile şi cum să le depăşim. E o carte 
care va aduce fericire în viaţa dumneavoastră și a persoanelor de 
care vă pasă.“ (Jonn GRAY. Autorul cărţii Bărbaţii sint de pe Marte, 
femeile sint de pe Venus) 

„Curs practic de încredere este o carte plină de sevă, nu o aiurea- 
lă cu rezonanţe psihologice. Walter Anderson oferă sfaturi practice, 
profunde. bazate pe experienţa reală. Oamenii sint impresionați — şi 
funcționează. Nu e vorba de obișnuita terapie «simte-te bine» care nu 
are rezultate de durată.” (ALEXANDRA PENNEY) 


„Psihologia inclusă în Curs practic de incredere este consistentă. 
dar Walter Anderson ne oferă mai mult decit psihologie. ii oferă citi- 
torului incredere in propria persoană. Stilul este inteligent şi cald, şi 
se adresează fiecărui cititor în parte. Am recitit capitolul intitulat 
«Cum să alegeţi viaţa pe care o doriţi» şi am afișat principiile esen- 
tiale de la paginile 218-219 lingă biroul meu. Recomand cartea ca pe 

ceva mai muli decît un ghid de încredere — este un ghid pentru via- 
tă.“ (Dr. GEORGIA WITKIN) 


„Curs practic de incredere este mai mult decît un curs de dobin- 
dire a increderii. Este o carte clasică, ce ne ajută să infruntăm viaţa 
aşa cum este ea. Oricine se ocupă de o afacere, fie ea mare sau mică, 
ar trebui să n recomande directorilor şi salariaţilor şi va observa. cu 
siguranţă, o îmbunătăţire în modul cum se privesc pe ei înşişi, fapt 
ce va conduce. în final, la un bilanţ pozitiv.“ (Tom Harxen, CEO. Tom 
Harken and Associates) 


„Walter Anderson crede in oameni şi ştie cum să-i ajute astfel 
incit ei să se ajute, la rindul lor, pe ei înşişi. Citiţi această carte şi el 
vă va aplauda.” (AnpREw TOBIAS) 

„Curs practic de incredere este un dar pentru cititorii care rivnesc 
la speranţă şi încredere în sine. Asemenea mie, ei vor afla soluţii la 
probleme aparent imposibil de rezolvat, soluţii inspirate de lupta lui 
Anderson de a depăși frica, de a învinge minia şi presiunile. Şi iși vor 
da seama de capacitatea uriaşă de convertire ce se ascunde în 
spatele enormului succes al autorului.” (FULTON OCRSLER, Jr.. Editor, 
Guideposts} 


„Pentru cei care sint victime ale indoielii, Cursul practic de incre- 
dere este la fel de ascuţit ca un instrument chirurgical și la fel de 
binevenit ca un colac de salvare. Vă arată cum să pâtrundeţi în pro- 
funzimea durerii dumneavoastră şi cum să o convertiți intr-un zăcă- 
mint adinc de pietre preţioase.” {ANDREW VACHSS) 


„Walter Anderson este într-adevăr un povestitor remarcabil. El 
ne invită să luăm parte la călătoria unui puşti ce pomeşte pe cârâri 
greşite şi işi infruntă neliniștile pentru a obţine succesul personal și 
profesional. Cartea care s-a născut este o antologie irezistibilă de anec- 
dote personale. sfaturi de la oameni celebri şi exerciţii stimulative 
pentru a găsi curajul de a fi tu însuţi. Curs practic de încredere este o 
lectură esenţială. o continuă sursă de inspiraţie.” (Dr. JUDY KURIANSKY) 


Curs practic de încredere este mai mult decit o carte care ne face 
să dobinim incredere în noi. Este un ghid verificat, care ne ajută, pas 
cu pas, să ne respectăm mai mult. Am avut o experienţă directă, am 
participat la unul dintre cursurile din care cartea își trage seva, de 
aceea ştiu că acele idei şi concepte funcţionează. Răspunsurile pozi- 
tive ale cursanților au confirmat acest lucru. Sint sigură că puteţi fi 
ajutaţi de Cursul practic de încredere. (War Amos) 


Pentru Eric și Melinda, 
pe care eu și mama lor i-am iubit 
in fiecare zi a vieţii lor 


Şapte pași către 
împlinirea personală 


1. Asumaţi-vă responsabilitatea 

Acceptaţi responsabilitate deplină pentru 
comportamentul dumneavoastră. Cînd ros- 
titi „Sînt responsabil“, puteţi construi o viaţă 
nouă, ba chiar o lume nouă. 


2. Credeţi în ceva important 
Viaţa dumneavoastră este demnă de o moti- 
vaţie nobilă. 


3. Fiți tolerant 
Veţi deveni mai agreabil, atît pentru dum- 
neavoastră înşivă, cit și pentru cei din jur. 


4. Fiţi curajos 

Reţineţi, a fi curajos înseamnă a acţiona sub 
imperiul fricii, nu eliberat de ea. Dacă provo- 
carea e importantă pentru dumneavoastră, 
chiar trebuie să fiţi emoţionat. 


5. Iubiţi 
Pentru că trebuie să știți ce e bucuria. 


6. Fiţi ambițios 

Un efort izolat nu vă va rezolva problemele, 
nu vă va implini visele și nu va fi suficient. 
Este normal și sănătos să dorim să fim mai 
mult decît sîntem. 


7. Zimbiţi 
Pentru că nimeni altcineva nu o poaie face 
în locul dumneavoastră. 


Prolog 


Cel mai umilitor moment 
din viata mea 


Nimic nu provoacă o mai mare emoție în sufle- 
tele a aproape tuturor celor pe care îi cunosc decit 
o invitaţie simplă: „Vreţi să vă ridicaţi în faţa cla- 
sei, vă rog?“ Cea mai vie amintire de acest fel pe 
care o port în suflet provine din perioada în care 
eram elev în clasa a şapiea la Școala Luterană 
Immanuel din Mount Vernon, New York. Am spus 
prima dată această poveste în 1986, în prima mea 
carte, Courage is a Three-Letter Word dar, în aceas- 
tă carte, are un final diferit — și mai fericit. 

Cu doar citeva luni înainte împlinisem treispre- 
zece ani, şi, stind în picioare în faţa clasei, eram 
sigur că toate privirile se îndreptau spre mine, 
arzîndu-mă în ceafă ca și cum ar fi fost reflec- 
toare. Îmi venea să urlu, să pling sau să mor. Îmi 
bătea inima atît de tare în timpane, încît eram 
sigur că o auzeau şi ceilalți. Rememorînd momen- 
tele trăite, în ciuda a mii de alte ocazii în care am 
greşit şi m-am simţit jenat, acestea au lost cele 
mai umilitoare clipe. 

Profesorul îmi ordonase să-mi scot cămașa şi 
să stau în picioare lingă bancă. Îl deranjase că 
purtam gulerul ridicat — un stil specific adoles- 
cenţilor în anii 1950. Avea de gind să mă dea de 
exemplu în faţa clasei. 

„Scoate-ţi cămaşa!“ mi-a ordonat. 

I-am promis că nu voi mai purta niciodată gu- 
lerul ridicat. 

„Te-am prins deja de două ori“, mi-a spus, îna- 
intind cu pași mari spre pupitrul meu. “Scoate-o!" 

Mă avea la mînă şi o ştia prea bine. Mount 
Vernon — patru mile pătrate populate de aproape 
70 de mii de oameni chiar dincolo de Bronx, cel 
mai nordic sector al New Yorkului — este un oraş 
cu o cicatrice în stomac — o cale ferată ce îl stră- 
bate chiar prin mijloc. Locuiam în extremitatea 
sudică a orașului, într-o clădire pe o stradă unde 
puștii purtau adesea jachete de motociclişti, îşi 
ungeau părul cu grăsime, vorbeau urit şi încer- 
cau să pară neinlricaţi — o zonă în care colţul 
străzii, indiferent de cit de violent era, era mai 
sigur decit tensiunea explozivă de acasă. Acasă. 
Immanuel se afla în partea nordică a orașului — 
„partea bună“ a şinelor — într-o zonă numită 
Fleetwood. S-ar fi putut afla, la fel de bine, la ce- 
lălalt capăt al lumii. Era o zonă prosperă, inun- 
dată de pace. Traversam calea ferată in fiecare 
seară, ca să mă îndrept spre casă, într-un cvartai 
unde puștii purtau gulerele ridicate. 

„Scoate-o!" mi-a ordonat profesorul din nou, 
stînd aplecat deasupra mea. 

Era un bărbat înalt, iar trupul lui îmi bloca ori- 
ce posibilitate de a fugi. Cineva a chicotit. 

„Vă rog...“, l-am implorat. 

„Acum!“ 

M-am descheiat la nasturii de la cămaşă. 

„Mai repede!“ 

Mi-am desfăcut manșetele şi am lăsat cămaşa 
să alunce, aşeziînd-o în spatele meu, pe scaun. 
Maioul meu avea găuri în el. Ciţiva colegi au chi- 
cotit. 


Prolog 11 


„Ridică-te!“ 

M-am ridicat. 

Profesorul, care stătea lingă banca mea, a 
avansat către partea din faţă a clasei. Tot anul se 
stropșise la mine. Atunci am crezut — și acum în- 
teleg — că asta se întimpla pentru că eram altfel, 
sau cel puţin păream să fiu altfel. Hainele mele 
nu semănau cu cele ale colegilor mei; erau obiş- 
nuite peniru cartierul meu, dar ciudate la şcoală. 
Uitind să-mi las gulerul în jos, îi oferisem profeso- 
rului ceea ce căuta. 

Stăteam în picioare, singur. 

„Deschideţi cărţile la pagina...“, a spus el, igno- 
rindu-mă. 

Bătăile inimii îmi sunau şi mai tare în timpane; 
căldura din ceafă devenea de nesuportat. Cel mai 
cumplit secret al unui băiat de treisprezece ani 
fusese scos la iveală. Maioul avea găuri în el, ca 
toţi să ştie că sint sărac, că vin din cartierele de 
sud, că nu sint demn de colegii mei care locuiesc 
în nord. 

Au trecut poale secunde, poate minute pînă 
cînd am intins mîna după cămaşă. Mi s-a părut 
că a trecut o viaţă de om. 

„Nu ţi-am spus să te mişti“, a spus profesorul 
din faţa clasei. 

Nu l-am luat în seamă, mi-am încheiat nasturii 
la cămaşă şi m-am aşezat. Clopoţelul a sunat, 
anunţind pauza, înainte ca el să ajungă la mine. 

„Stai!“ a ordonat el. Toată lumea a înghețat. 

„Numai Walter“, a specificat el. 

Unul sau doi elevi au şovăit în prag, sperind să 
audă ce avea să spună. „Mișcaţi-vă“, le-a spus. 

„Vei învăţa să mă asculţi“, mi-a spus. Eu am 
tăcut. 

„Du-te în pauză!“ 

M-am îndrepiat spre uşă, m-am întors cu spa- 
tele la profesor și l-am strigat pe nume. 

„Da?“ 

„De ce nu vă duceți la naiba“, i-am spus, iar 
ochii mi s-au umplut de lacrimi. 

Din străfundurile neliniștii mele, rostisem răs- 
punsul corect. Nu era vorba de cuvinte — care, 
din cauza provocării, fuseseră intenţionat lipsite 
de respect. Dar mă exprimasem nestingherit. În 
acea clipă descoperisem izvoarele propriei mele 
demnități. Îndrăznisem să fiu eu însumi. Mama, 
deși nu mi-a trecut cu vederea comportamentul, 
m-a înţeles și m-a sprijinit cind am fost ameninţat 
cu exmatricularea. În seara ce a urmat, ea i-a ru- 
gat pe membrii consiliului profesoral să-mi permi- 
tă să îmi continuu studiile pină în iunie. Apoi, le-a 
promis ea tuturor celor care îi ascultau răbdători 
cererea, avea să mă transfere altundeva. 

„Oriunde“, au sfătuit-o ei. 

Răzbunat, profesorul s-a abținut cît a putut să 
mă mai tortureze; mi-am încheiat liniştit anul 
școlar. 


E i 


L-am întilnit pe dr. Norman Vincent Peale cind 
a fost publicată cartea Courage is a Three-Letter 
Word. Trei ani mai tîrziu, la cîtăva vreme după ce 
îmi devenise prieten, m-a rugat să scriu un arli- 
col despre iertare in revista lui, Guideposts. Eseul, 
care a fost publicat în noiembrie 1989, a fost inti- 
tulat „Cea mai dură luptă“. Descriam felul în care, 
ca adult, învăţasem să înţeleg alcoolismul tatălui 
meu şi am fost astfel capabil, în cele din urmă, să 
controlez minia ce mă devastase ani de zile. 


Prolog 13 


Am primit multe scrisori ca ecouri ale acestui 
articol, dar una anume m-a impresionat mai mult 
decît oricare alta: 

Începea: „Dragă Walter...“ 


Îmi pare nespus de rău că te-am obligat să-ţi 
scoţi cămașa și te-am compromis în faţa clasei. 
Uitasem totul pină cînd am citit povestirea azi 
dimineaţă în cartea ta și, Doamne, cît de rușine 
îmi e pentru ce am făcut — mai ales că eu eram 
chemati acolo ca să vă învăţ pe tine și pe alți 
tineri sensul dragostei. 


Îmi scria că se întimplase ca soţia lui să citeas- 
că articolul în Guideposts şi ea a bănuit că era 
vorba despre acelaşi Walter Anderson care fusese 
elev la Immanuel în urmă cu 30 de ani. A doua zi 
dimineaţă, cînd a vizitat biblioteca locală, profe- 
sorul a găsit un exemplar din Courage is a Three- 
Letter Word, şi a descoperit un fragment care re- 
lata incidentul dintre noi. În scrisoare, el mi-a 
explicat cum, în copilărie, fusese chinuit în mod 
repetat și fără milă de către „durii” străzilor, fapt 
care îl marcase în mod dureros. 


Walter, mi-era cel puţin la fel de frică de tine pe 
cit îți era ţie de mine. Credeam că reprezinţi ban- 
dele de stradă Dead End Kids și Blackboard 
Jungle la un loc. Cine știe in ce măsură tu mă 
priveai ca pe un tată tiranic și eu te vedeam ca 
pe acei bătăuși care m-au îngrozit in copilărie? 
Îmi pare tare rău că lucrurile nu au stat altfel, și 
știu că, în calitate de adult, mie îmi revenea sar- 
cina să dau un exemplu. 


Ca să mă ajute să înţeleg starea lui de spirit în 
acea vreme, mi-a scris despre greutăţile ingrozi- 

toare pe care le îndurase împreună cu soţia şi fa- 
milia sa. Şi își exprima o dorinţă: „Mă rog şi sper 
ca tu să mă ierţi.“ 

Bineînțeles că îl iertasem... cu ani de zile în 
urmă. Totuşi, mai întii a fost nevoie să cunosc 
drumul maturizării de la un adolescent furios la 
un adult încrezător. Drumul a fost citeodată du- 
reros — dar nu e viața formată din urcușuri şi 
coborişuri din care trebuie să învăţăm la fel de 
mult? 

Aceeaşi soartă o are Cursul practic de incredere. 

Pină în clipa în care ajungeţi la Epilog şi citiți 
răspunsul meu la scrisoarea trimisă de acest pro- 
fesor care mi-a schimbat viaţa în mai multe pri- 
vinţe decit a știut el vreodată, sper că și dumnea- 
voastră vă veţi fi maturizat. parcurgind călătoria 
la care vă invită Curs practic de încredere. 


Introducere 


Putem învăța să credem 
în noi înșine 


Iată-mă — singur, tremurind, ascuns acolo, în 
culisele Teatrului Ford din Washington, D.C, La 
difuzoare, o voce masculină plăcută a urat un 
călduros bun venit publicului, reamintindu-le 
tuturor că utilizarea aparatelor de folografiai și 
a echipamentelor electronice era strict interzisă. 
Cu fiecare secundă care trecea, pulsul meu se 
accelera. Nu mai aveam cale de scăpare; era 
prea lirziu să mă mai întorc din drum sau să o 
iau la goană. În sală erau sute de oameni, care 
așteptau. Ştiam că în doar citeva minute aveam 
să părăsesc adăpostul format din draperii groa- 
se, care acum mă protejau de atitea priviri, voi 
merge în centrul scenei care a făcut istorie și, de 
vreme ce eram unica vedetă a propriului meu 
spectacol, aveam să încep să interpretez rolul pe 
care mi-l scrisesem singur și care avea să 
dureze 90 de minute: Vorbe cu miez. 

Am scuturat din cap. M-am întrebat: „Cum Dum- 
nezeu am intrat eu în buclucul àsta? Ce-am fā- 
cut? De ce, de ce oare sint eu aici?“ 


Cu ani în urmă, am auzit pe cineva remarcind: 
„Nu există finaluri fericite”. M-am gîndit: „Cam 
are dreptate“. Ar fi trebuit să adauge: „Totul e 

numai luptă“. Viaţa e nedreaptă, și uneori e tragi- 
că. Alţii culeg rodul copacilor plantați de noi, sint 
răsplătiți în locul nostru, se împăunează cu mun- 
ca noastră. Vedem cum leneşii au noroc, iar cei 
mai buni se confruntă cu tot ce e mai rău. Une- 
ori, rudele şi prietenii ne dezamăgesc sau chiar ne 
rănesc. Şi noi îi rănim și îi dezamăgim. Hotărit 
lucru, viața nu e dreaptă. 

Deci, dacă știu că oricum voi fi lovit, în ciuda 
celor mai mari şi mai sincere eforturi pe care le-aş 
putea depune, cum să mai intimpin viitorul cu 
încredere? 

Fiind sută la sută viu. 

Exact acesta a fost răspunsul pe care mi l-a dat 
prietenul meu, răposatul doctor Norman Vincent 
Peale cind i-am adresat această întrebare în urmă 
cu cîţiva ani, şi încă n-am auzit un răspuns mai 
bun. 

„Fii viu sută la sută.“ 

Acţionaţi. Luaţi-vă angajamente. Luaţi-vă un an- 
gajament faţă de această carte. O citiţi pentru că 
vreţi să aveţi mai multă încredere în viaţă. Speraţi 
să aflaţi ceva din aceste pagini care să vă întăreas- 
că hotărirea, să dea aripi noi curajului, să vă slă- 
bească neliniștile și frica, poate chiar să vă ajute 
să vă răspundeţi personal ia întrebările: Cine sînt? 
Ce vreau să fac? Şi v-ar plăcea să vă simţiţi com- 
petent, implinit, necesar. Şi — da, doriţi să iubiţi. 


Bine, bine, spuneți. Sint gata. Cum încep? 


Mai întîi, esenţialul. Nici o carte nu poate acţio- 
na în locul dumneavoastră — iar aceasta nu face 
excepţie. Adevărul este că eu nu vă pot oferi încre- 
dere în dumneavoastră înşivă. Ceea ce pot să fac 

este să vă arăt cum să căpătaţi mai multă încre- 
dere. Deci, dacă nu abandonaţi de pe acum, vă 
promit următorul lucru: Urmaţi cu consecvență 
acest curs — căci este un curs adevărat — şi veţi 
obţine ce am eu mai bun de oferit. Fără trucuri, 
fără promisiuni deșarte. Veţi învăţa ceva ce eu 
știu că funcţionează. 

Această carte s-a dezvoltat dintr-un curs de 
șapte săptămini de consolidare a încrederii perso- 
nale pe care am fost încurajat să-l concep şi să-l 
predau la Noul Centru de Cercetare Socială din 
New York în 1994. Elizabeth Dickey, decanul şi 
Marjorie Vai, șefa de catedră, au fost convingă- 
toare, asigurindu-mă că exista o nevoie reală de 
așa ceva. Am convenit că voi ţine cursul dacă voi 
putea atrage cel puţin zece sau doisprezece stu- 
denţi — o speranţă rezonabilă pentru un curs 
nou. Totuși, cu trei săptămini înainte de termenul 
limită al înscrierilor, doamna profesoară Vai mi-a 
telefonat să mă avertizeze că, deși clasele se limi- 
tau de obicei la douăzeci de studenţi, se înscrise- 
seră deja mai mulţi. M-a întrebat ce părere am 
despre o clasă mai numeroasă. „Cu cit mai mulţi, 
cu atit mai bine“, i-am răspuns. În acel moment, 
un număr de 25 de studenţi părea o anticipare 
rezonabilă. Era evident că ea și doamna decan 
Dickey avuseseră dreptate în ce priveşte nevoia 
existentă: dacă se înscriau mai mult de 20 de stu- 
denţi, aceasta însemna că interesul este real. 
Aveau mai multă dreptate decît credeau. Pină la 
primul curs, se înscriseseră 54 de studenţi, şi 
ne-am mutat dintr-o clasă în amfiteatru. În plus, 
redactorul-șef al revistei Self din acea perioadă, 
Alexandra Penny, a auzit despre curs și a delegat 
o reporteră, Lauren Picker, să devină una dintre 

studente. Lauren a scris un articol despre curs, 
care a fost publicat în numărul din martie 1995 al 
revistei Self. 

Apoi, Alexandra Penney mi-a spus de ce credea 
că acest Curs practic de încredere valora mai mult 
decit alte încercări similare: „Este autentic. Nu 
există aiureli psihologice. Împărtășiţi studenţilor 
sfaturi practice, profunde, bazate pe experienţa 
reală. Oamenii sint impresionați — și funcţionea- 
ză. Nu e vorba de obişnuita terapie «simte-te bine» 
care nu are rezultate de durată.“ 

De unde vine Curs practic de incredere? 

Mai întîi, din propriile mele experienţe de viață 
şi din cele ale sutelor de oameni ce au obţinut un 
succes remarcabil și pe care i-am cunoscut bine 
în ultimii treizeci de ani. 

Am aflat că un individ poate fi deosebit de sigur 
intr-un anumit domeniu, dar „tufă de Veneţia“ în 
altul. Spre exemplu, un agent de bursă de succes 
care manevrează milioane de acţiuni zilnic, foarte 
sigur pe ei, poate tremura la gîndul de a se adresa 
unei camere pline de acţionari. 

Cît despre mine, toată viaţa am trăit chinuit de 
frică și neliniște. Nu-mi amintesc vreo ocazie în 
care nu am luptat impotriva celor mai dureroase 
sentimente de inferioritate. Fiu al unui tată alcoo- 
lic și violent, locatar al unui apartament ieftin, mă 
simţeam vulnerabil cînd eram copil, și mi-era me- 
reu teamă să nu fiu rănit, sau, și mai rău, să nu 
fiu pus în situaţii jenante. Ca adult, acest subiect 
m-a sensibiliza atît de mult încit, atunci cînd am 
scris prima carte, Courage is a Three-Leiter. Word, 
mi-am intitulat primul capitol: „Ce mă fac cind 
vor alla cine sînt cu adevărat?“ 


Introducere 19 


Și azi mai sufăr de crize de neliniște. Totuşi, în 
ciuda emotivităţii, accept multe dintre sutele de 
invitaţii pe care le primesc de a vorbi în faţa a 
grupuri de diferite dimensiuni. Am fost oaspetele 
multor emisiuni de la radiodifuziunea și televi- 
ziunea naţionale, şi am fost gazda unei emisiuni 
televizate speciale și a unui serial În care copiii și 
părinţii erau încurajați să citească împreună. Am 
dat interviuri la radio, la televiziune, reporterilor 
trimişi de reviste şi ziare. Am scris duzine de arti- 
cole şi patru cărţi. Am editat revista cu cel mai 
mare tiraj din lume, Parade, vreme de peste 15 
ani. Şi, așa cum am descris la începutul capitolu- 
lui, am avut spectacole unde am apărut singur pe 
scenă. 

Ce am învăţat? 

Am învăţat să vorbesc şi să scriu clar şi eloc- 
vent, şi, ceea ce este cel mai important, cu încre- 
dere — oricît de mizerabil m-aș fi simţit. Cred că 
oamenii se pot transforma, şi știu că încrederea 
adevărată vine doar din experienţă. Astfel, veţi 
afla din Curs practic de incredere ce am învăţat 
eu, şi anume: Cum să-mi fac griji pozitive. Exact, 
griji pozitive — care se referă la preocuparea de a 
vă stăpiîni neliniștea și de a vă diminua durerosul 
sentiment de inferioritate. 

Cum să exprimați ceea ce gindiți. 

Cum să convingeți. 

Cum să povestiţi bine. 

Cum să capiaţi atenţia. 

Cum să faceţi ca lumea să vă placă şi să vă 
respecte. 

Cum să profitaţi cu adevărat de pe urma greşe- 
lilor dumneavoastră. 

Cum să recunoașteţi și să evaluaţi corect dife- 
renţa semnificativă dintre a iubi și a fi iubit. 

Cum să definiţi succesul real, cum să trăiţi în 
demnitate și să trăiţi din plin. 

Cum să găsiţi curajul de care aveţi nevoie cind 
aveţi nevoie — spre exemplu, în momente cind 
trebuie să refuzaţi pe cineva sau vi se cere să 
susţineţi un discurs în faţa unui grup. 

Cum să memoraţi întîmplări. 

Şi ce să faceţi cu miinile, cu picioarele şi chiar 
cu buzele. 

Să începem cu degetele. Întoarceţi pagina. 


l 


CINE SÎNT 


Aţi luat decizia corectă. 

Riscînd să fiți aici, să vă aflați alături de mine 
pe această pagină, ați făcut primul pas către o 
încredere mai mare. Veţi descoperi că informația 
din acest manual este directă, uşor de înțeles şi 
eficientă. Da, toate astea funcţionează cu adevă- 
rai. De fapt, chiar dacă nu citiţi în întregime decit 
capitolul al treilea, și nu reţineţi decit mesajul 
inclus în el, şi dacă nu vă lăsaţi provocat decit de 
concluzia sa. ştiu că nu doar vă veţi bucura de 
rezultate — ci veţi avea şi mai multă încredere. 
Bun venit la Curs practic de incredere. 


Bine, bine, sînt aici. Am dat pagina. 
Acum voi fi mai încrezător? 


Cursul practic de incredere, ancorat în expe- 
rienţa concretă de viaţă, va da rezultate pentru 
dumneavoastră fiindcă ne putem transforma. 
Adevărul este că dumneavoastră şi cu mine ne ex- 
primăm personalitatea în fiecare zi prin alegerile 
pe care le facem, şi astfel alegem cine vrem să fim. 
Eu mă auto-creez. La fel faceţi şi dumneavoastră. 
Mă auto-inventez. Ca şi dumneavoastră. Nici eu, 
nici dumneavoastră nu sintem ceea ce mincăm; 
sintem ceea ce gindim. Prin definiţie, încrederea 

este o atitudine — iar atitudinea dumneavoastră 
faţă de oameni şi situaţii se poate schimba, exact 
aşa cum s-a schimbat atitudinea mea. Veţi învăţa 
cum să renunţaţi la un set de percepții în favoa- 
rea altuia. Lumea va rămine aceeaşi; numai că 
dumneavoastră o veţi vedea cu alţi ochi. 


Cind începem? 


Chiar acum. lată ce trebuie să ştiţi despre 
Cursul practic de încredere pentru a profita cit mai 
mult de pe urma lecturării lui: Cursul este un 
manual individual. Îşi are proveniența şi sub- 
stanţa în ceea ce eu consider a fi partea cea mai 
practică și mai utilă din toate articolele și cărţile 
pe care le-am scris, din discursurile pe care le-am 
rostit în toată ţara, şi, desigur din Cursul practic 
de încredere susţinut la catedră, în calitate de 
profesor la Noul Centru de Cercetare Socială din 
New York. 

Veţi observa cum, pe măsură ce urmaţi cursul, 
veţi deveni mai încrezători. Deci, citiți şi abordaţi 
toate metodele posibile. Subliniaţi pasaje şi în- 
doiţi colțurile paginilor. Cu cît paginile poartă mai 
multe însemnări, cu atit mai valoroasă este car- 
tea. Notaţi pe marginile albe, colorați paragrafele 
şi concluziile. Daţi viaţă cărţii acesteia cu propria 
dumneavoastră viaţă. Vă sînt eu ghid, dar aven- 
tura vă aparţine în întregime. 

lată acum citeva detalii despre Cursul practic 
de incredere pe care ar trebui să le consideraţi 
folositoare: Cartea abordează întrebări care din 
cînd în cind ne bintuie pe toţi: întrebări despre 
competiţie, greşeli, curaj, eşec, pierderi și tragedii, 
riscuri, relaţii, motive nobile şi dragoste. Printre 

altele, conţine sfaturi practice despre cum să ela- 
borăm un discurs, cum să însufleţim o poveste, 
cum să alcătuim o introducere de neuitat... 

Dar aceasta nu este o carte de retorică și orato- 
rie — este o carte despre încredere personală. To- 
tuși, avem mare nevoie să recunoaștem că spaima 
de a fi invitat să ţinem un discurs în public este, 
după cum indică multe sondaje la nivel naţional, 
frica numărul unu în rîndul majorităţii adulţilor. 
Cursul practic de incredere vă arată astfel cum să 
puneţi stăpînire pe această dureroasă neliniște — 
şi cum să vă folosiţi trupul, vocea și chiar scena 
care vă va fi oferită pentru a vă face „plăcuţi“. 


Şi ce legătură are discursul în public 
cu încrederea în propria persoană? 


Oamenii obișnuiți sînt îngroziţi cînd li se cere 
să ţină un discurs în faţa unui grup. Dincolo de a 
fi doar conștientizată, o astfel de frică atît de evi- 
dentă și des discutată trebuie să fie binevenită 
într-un curs despre incredere. Avem multe de 
învăţat de la această frică, chiar dacă nu vorbim 
niciodată pe un podium. Căci, dacă vă gindiţi 
bine, nu ne petrecem oare cea mai mare parte din 
timp vorbind cu ceilalţi? Așa cum toţi încercăm să 
ne vindem produsele sau serviciile, tot așa sîn- 
tem, într-un fel sau altul. vorbitori în public. Cele 
două lucruri sînt înrudite. Ducem muncă de 
lămurire cu noi înşine de fiecare dată cind ne 
hotărîm că putem sau nu să facem ceva. De fapt, 
aţi remarcat vreodată cît de uluitor de convingă- 
tor sinteţi cu dumneavoastră înşivă — mai ales 
atunci cind sosește vremea enunţurilor de tip „Nu 
pot..."? Asta se leagă mult de comunicare. 

După cum sugera Henry Ford: Aveţi dreptate 
fie că spuneți că puteţi, fie că spuneți că nu puteți. 
De obicei comunicaţi cu dumneavoastră înşivă, și 
aproape de fiecare dată cind intraţi în contact cu 
altcineva, sinteţi fie cel ce vorbește, fie cel ce ascul- 
tă. Cu alte cuvinte, comunicaţi aproape întotdea- 
una. V-ar plăcea să vă pricepeţi mai bine la asta? 

Puteţi fi mai bun. Şi eu la fel. 

Cu siguranţă, puterea cuvintelor nu se opreşte 
la un podium pe o scenă. Chiar și cei mai celebri 
actori de pe glob își petrec doar o infimă parte din 
timp înaintea unui public. Fiecare dintre noi ob- 
servă şi este observat — în fiecare zi. Avem nevoie 
și ne marchează contactul cu ceilalţi, fie ei casieri 
la un ghișeu, șefi, clienţi, chirurgi, iubiţi, profe- 
sori, prieteni... lista nu are capăt. 

În scopul de a ne ajuta să înţelegem și să în- 
fruntăm provocările fiecărei zile, Cursul de încre- 
dere este un ghid care ne ajută să ajungem cit 
mai sus — adică să ţinem un discurs şi să ne des- 
curcăm înaintea celorlalţi. Dar, în plus, ne infă- 
țişează şi drumul ascendent, arătindu-ne concret 
cum să comunicăm mai eficient şi cu mai multă 
încredere în situaţii de viaţă normale, fie că 
scopul dumneavoastră este doar cel de a avea un 
sentiment plăcut cu privire la propria persoană 
sau de a lega o relaţie personală sau de afaceri. 
Este vorba de confruntarea cu frica adevărată, cu 
bucuria, tristeţea şi dezamăgirea adevărate. Și 
este vorba despre triumf. În cele din urmă, fiecare 
dintre studenţii mei învaţă că a susţine un dis- 
curs în faţa unei mulţimi nu înseamnă decit să 
afișăm cele mai bune şi cunoscute informaţii pe 
care le posedăm. L-am felicitat pe actorul Gregory 
Peck pentru strălucirea unui comentariu spontan 

pe care îl făcuse. A replicat inocent: „Cele mai 
bune improvizații ale mele sunt cele pe care le-am 
repetat zilnic.“ 

Reţineţi că scopul dumneavoastră în legătură 
cu acest Curs practic de încredere este să învăţaţi 
să parcurgeţi drumul ascendent pe care vi l-aţi 
ales — savurind şi călătoria în același timp. 

Veţi considera util să citiţi despre experienţele 
oamenilor de succes — unii celebri, alţii nu — ca- 
re populează paginile cărţii. Veţi găsi și „Povești la 
minut“ care vă sint oferite ca exemple pentru a vă 
ajuta să povestiţi mai bine, dar ele vă pot și inspi- 
ra. Şi, în cele din urmă, Cursul practic de încrede- 
re vă va oferi întrebări concrete care mi-au fost 
adresate de către studenţi, precum aceasta: 


Dacă într-adevăr, așa cum aţi spus, pot crea 
persoana care doresc să fiu, cum încep? 


Spuneţi „Sînt responsabil” şi acceptaţi faptul 
că purtaţi o responsabilitate personală în legătură 
cu propria dumneavoastră viață. Acesta este pri- 
mul — şi cel mai important — dintre cei Șapte 
pași către implinirea personală. 


PRIMUL PAS CĂTRE ÎMPLINIREA PERSONALĂ 
1. Asumați-vă responsabilitatea 
Acceptaţi responsabilitate deplină pentru com- 


portamentul dumneavoastră. Cind rostiţi „Sint 
responsabil”, puteţi construi o viaţă nouă, ba 
chiar o lume nouă. 


Teologii și filozofii au respectat și au predicat 
secole de-a rîndul adevărul simplu conform căru- 

ia destinul nu vi se întimplă, nu trebuie să fie aş- 
teptat. Destinul înseamnă alegere, este alegerea 
dumneavoastră personală. Alegeţi viaţa pe care o 
trăiţi. Toţi sintem capabili să obţinem fericirea. 


Dar împrejurăriie îmi sînt mereu potrivnice! 


Iată, vă ţin de mină, pling alături de dumnea- 
voastră, vă împărtăşesc nefericirea, vă spun că 
viaţa nu e dreaptă, că sinteţi defavorizat, că aţi 
fost trădai de lucruri ce vă scapă de sub control, 
că nenorocirea care v-a lovit nu e vina dumnea- 
voastră. Pot spune convingător că înţeleg și sînt 
de acord cu faptul că nu putem anticipa toate dez- 
amăgirile, pierderile și tragediile care se petrec în 
viaţa noastră şi înţeleg că nu ne naștem cu capa- 
cităţi egale. Sintem de acord, viaţa ne poate răni. 

Şi ce-i cu asta? Ne-am intors de unde am ple- 
cat, la primul dintre cei șapte paşi către împlinire: 
Asumaţi-vă responsabilitatea. Sint responsabil. Deşi 
s-ar putea să nu fiu în stare să evit ce e mai rău, 
sint responsabil pentru nefericirile inevitabile 
care ne întunecă viaţa. Lucrurile rele se întimplă; 
dar reacţia noastră personală la aceste nenorociri 
ne defineşte caracterul şi determină calitatea vie- 
ţii pe care o ducem. 

Putem alege să fim trişti întru eternitate, îm- 
pietriţi de proporţiile pierderii suferite, sau putem 
alege să renaştem din durere. şi să preţuim cel 
mai valoros dar pe care il posedăm: viaţa însăși. 

Sintem oameni cu toţii, înzestrați cu o capaci- 
tate infinită de schimbare. Puteţi avea o viaţă mai 
împlinită, mai bogată. Cind — în cele din urmă, şi 
fără nici o scuză — vă asumaţi responsabilitatea 
pentru propria viaţă, nu doar că dobindiţi o pute- 

re incredibilă de a atinge scopuri nobile, nu doar 
că veţi fi mai încrezători, ci veţi fi în stare, în plus, 
să atenuaţi durerea care însoțește, inevitabil, ori- 
ce rană emoţională. 

Pentru a accepta în întregime responsabilita- 
tea, totuși, trebuie să înţelegem cine sîntem cu ade- 
vărat. V-aţi pus vreodată întrebarea: „Cine sînt?“ 

Trei factori determină cine sinteţi cu adevărat: 
ereditatea, anturajul și, ceea ce este cel mai im- 
portant, reacţiile dumneavoastră la primii doi fac- 
tori. 

Acesta este singurul chip care v-a fost dăruit. 
Sinteţi cine sinteţi în faţa unei oglinzi sau în faţa 
microfonului şi acceptarea acestui adevăr simplu 
poate fi cea mai dură, dar şi cea mai bogată în 
satisfacţii. provocare din viaţa dumneavoastră. 

Fiecare dintre noi este unic, atit dumneavoas- 
tră, cit şi eu. 

L-am rugat o dată pe prietenul meu, dr. Carl 
Sagan, distins erudit şi savant, să calculeze şan- 
sele unei anumite persoane de a se naşte: 

Răspunsul său a fost: „Mai întîi trebuie să 
luăm în consideraţie ciţi spermatozoizi provin din- 
tr-o singură ejaculare. Să spunem că sint trei 
sute de milioane. Adică trei sute de milioane de 
potenţiale ființe. Urmează întrebările legate de fi- 
ziologia părinților — și de moment. Cele trei sute 
de milioane de spermatozoizi reprezintă un singur 
act sexual într-un anumit moment.“ 

Aritmetica ne ajută să înțelegem cit de speciali 
sintem. Gindiţi-vă că au fost mai mult de trei sute 
de milioane de potenţiale şanse care ar fi putut 
lua chipul dumneavoastră! Gindiţi-vă că mama 
dumneavoastră ar fi putut fi întruchipată în trei 
sute de milioane de alte chipuri, la fel ca şi tatăl 

dumneavoastră. Se poate spune că şansele po- 
trivnice naşterii dumneavoastră au fost în număr 
de 300.000.000 înmulţit cu 300.000.000 înmulțit 
cu 300.000.000 înmulţit cu șansele care s-au 
concertat pentru ca părinţii dumneavoastră să se 
cunoască şi să vă conceapă în chiar acel moment. 
Sinteţi un luptător, domnul meu, — siînteţi ciști- 
gătorul a miliarde de șanse la una, în ziua în care 
aţi venit pe lume. Sinteţi unic! 

Să mai facem un pas: Oare genele noastre (cro- 
mozomii sau vreun factor chimic) determină cine 
sîntem cu adevărat? Doar în parte. Unicitatea 
noastră abia începe cu ereditatea. Ereditatea — 
toate acele combinaţii genetice care îndrumă ce- 
lulele noastre să ne dăruiască ochi căprui sau 
albaștri, plete ondulate sau nu şi care ne predis- 
pun sau uneori ne imunizează la indispoziţii sau 
boli — seamănă cu maşina pe care o conducem. 

Condiţiile rutiere şi meteorologice constituie 
condiţiile de mediu. Maşina poate accelera pină la 
200 de kilometri pe oră într-o zi strălucitoare și 
însorită pe o autostradă modernă; dar schimbaţi 
decorul cu un drum de ţară noroios pe timp de 
noaplie, în mijlocul unui uragan, și mașina nu se 
va mai putea mișca deloc. 

Ereditatea hotărăşte cît ne putem înălța în 
condiţii perfecte. Determină cîte informaţii putem 
înmagazina şi reţine, cît de înalţi putem creşte, cit 
de repede putem alerga. Ereditatea reprezintă po- 
tenţialitatea ce ne guvernează, dar mediul este 
şansa noastră. Dacă aţi fost programat genetic să 
fiţi cel mai bun înotător de distanţă care s-a năs- 
cut vreodată dar, din nefericire, v-aţi născut în 
urmă cu două secole într-o familie de eschimoși 
din nordul îndepărtat, atunci sint aproape sigur 

că nu vă veţi fructifica niciodată potenţialul de 
înotător. V-ar lipsi şansa şi mediul. 

Dacă ereditatea este mașina, iar mediul repre- 
zintă condiţiile de trafic, atunci dumneavoastră 
sinteţi şoferul. Mai mult decit alţi factori, dum- 
neavoastră hotăriți asupra vitezei şi siguranţei 
maşinii. 

Ceea ce sînteți derivă din potențialul pe care 
l-aţi moștenit, din șansele care se ivesc, din alegeri- 
le pe care le faceţi. Factorul decisiv — reacţia dum- 
neavoastră la ereditate și mediu — este infinit mai 
important pentru dumneavoastră decit rezultatul 
operaţiei 300.000.000 înmulţit cu 300.000.000. 
Alegerile dumneavoastră vă conferă unicitatea. 

Ne trezim cu ereditatea, fără a ne cere nimeni 
scuze pentru asta, iar mediul ne scapă adeseori 
de sub control. Totuși, avem puterea de a ne con- 
frunta cu viaţa, de a face alegeri, și, cel mai im- 
portant, de a spera. O comoţie poate transforma o 
femeie într-o fiinţă neajutorată, dar doar speranţa 
— speranţa adevărată — o face să reacționeze, 
să-şi încerce puterea mușchilor, să înveţe să vor- 
bească din nou. 

Speranţa adevărată se bazează pe potențiali- 
tăţi, chiar atunci cînd viaţa pare un scenariu scris 
de cineva care doreşte să vadă cît se poate îndura. 

Speranţa adevărată corespunde lumii reale, 
vieţii adevărate; este un efort activ. 

Pe de altă parte, speranța falsă este periculoa- 
să; este patologică. Speranţa falsă este cancerul 
lent care neagă boala; speranţa adevărată recu- 
noaște boala şi incearcă să o învingă sau să o 
suporte. 

Speranţa adevărată amintește fiecăruia dintre 
noi că este la volanul propriei sale maşini, că noi 
nu sintem neajutoraţi la volan. 

Pot vorbi cu convingere pentru că simt acest 
lucru cu tot sufletul. Așa cum am spus, am cres- 
cut în sudul orașului, în Mount Vernon, New York. 
Îmi amintesc o seară în care mama m-a rugat să 
mă duc la telefonul public de vizavi de blocul nos- 
tru ca să-l sun pe fratele meu mai mare. Aveam 
paisprezece ani. Pe atunci, nu aveam telefon. 

Nu-mi mai amintesc de mesajul discuţiei noas- 
tre, dar îmi amintesc perfect incidentul, pentru că 
atunci cînd am pus receptorul în furcă, am obser- 
vat că aveam sînge pe mină. Mi-am atins faţa cu 
cealaltă mină şi m-am umplut iar de sînge. 

Nu singeream eu, dar cel care folosise telefonul 
înaintea mea avusese o rană, lucru destul de frec- 
vent de altfel în cartierul în care crescusem. Des- 
chizind ușa batantă de sticlă, m-am uitat într-o 
parte și apoi în cealaltă. Am luat-o la fugă pe stra- 
dă, am urcat în goană treptele pînă la apartamen- 
tul nostru de lingă calea ferată, am deschis emo- 
ționat ușa, am intrat și m-am grăbit la chiuveta 
din bucătărie, unde mi-am spălat faţa de singe 
înainte să mă vadă mama. 

După aproape o oră, stăteam singur pe veran- 
da de la intrare şi mă întrebam cine era cel al 
cărui singe îmi acoperise chipul. 

Apoi m-am enervat. 

Plec eu de aici, mi-am promis. Și vorbeam se- 
rios, pentru prima dată în viaţă. 


În Orient se pomeneşte adeseori despre un bu- 
nic din China care, în fiecare zi a vieţii sale, se 
trezea devreme, se urca pe un deal din apropiere 
care stătea în calea răsăritului de soare, lua o 
pietricică, apoi cobora dealul și arunca pietricica 
în rîul aflat de cealaltă parte a dealului, lingă casa 

lui. Fiul şi nepotul lui l-au urmat. „De ce facem 
asta?“ a întrebat nepotul în cele din urmă. 

„Atita vreme cît vom face acest lucru, şi dacă vă 
veţi învăţa copiii și nepoţii să ducă pietricele“ , a 
promis bunicul, „vom muta acest deal“. Băieţelul 
a insistat: „Dar, bunicule, nu vom trăi niciodată 
să vedem dealul mutat.“ 

Bătrinul a dat din cap şi a răspuns: „Da, dar 
ştii că intr-o bună zi va fi mutat.“ 


PROVOCAREA NR. 1: SPERANȚA 
ADEVĂRATĂ 


Spiritul Cursului practic de incredere este spe- 
ranţa adevărată: certitudinea că nici eu, nici 
dumneavoastră nu sintem neajutoraţi; că, dacă 
vă puneţi în gind, sînteţi în stare să mutaţi un 
deal — sau un munte — de îndoială. Ciştigarea 
încrederii, la fel ca şi o viaţă întru speranţă ade- 
vărată, este un efort activ conştient. 

Deci, în următoarele şapte zile, fiţi foarte atent la 
toate exemplele din jurul dumneavoastră de spe- 
ranță adevărată faţă de speranţa falsă. în inci- 
dente minore cit şi în cele majore. Aţi putea fi 
surprins să descoperiţi cit de multe cazuri apar. 
Alcătuiţi o listă. La finalul săptăminii, analizaţi 
exemplele pe care le-aţi acumulat. Includeţi aces- 
te întrebări în analiza dumneavoastră: 

e Ceilalţi reacționează la fel față de cel ce 
simte o speranță adevărată ca şi față de cel ce 
nutrește o speranţă falsă? 

* În fiecare caz anume de speranță adevărată 
sau falsă, pe ce se bazează persoana respectivă? 
Nu uitaţi să păstraţi lista. Vom analiza aceste re- 
zultate mai tirziu. 


2 


ELIMINAŢI DIN VOCABULAR 
CUVINTUL „A ÎNCERCA“ 


Dintre toate creaturile pămintului, numai 
oamenii își pot pune întrebarea: „De ce?“ Deși 
animalele emit semnale, ele sint incapabile să 
folosească cuvinte pentru a-și cizela mesajele. 
Spre exemplu, plinsetul unui pui de urs o va 
anunţa pe mama lui să vină; acul unei albine 
avertizează roiul de pericol şi toate insectele reac- 
ționează. Totuşi, nici albinele, nici puii de urs nu 
pot comunica ceea ce îi necăjește. Mama ursoaică 
nu descoperă ce l-a speriat pe pui decit atunci 
cind ajunge alături de el: i s-a înfipt în lăbuţă acul 
unui porc mistreţ spinos? A fost prins într-o cap- 
cană de oţel? îl amenință vreo fiinţă ciudată, cu 
miros necunoscut — poate o ființă umană? În 
același fel, albinele biziie in roi, gata să atace fără 
ezitare, să-şi pună viaţa în slujba unei singure 
albine atunci cînd ea, chiar dacă nu e matcă, emi- 
te semnale de pericol. Dar, asemenea mamei ur- 
soaice, nici albinele nu ştiu care este şi cît de gra- 
vă este problema pină nu ajung acolo. 

Pe de altă parte, dumneavoastră puteţi da un 
telefon în cealaltă parte a planetei, puteţi descrie 
o urgenţă medicală și veţi primi îndrumări utile şi 
imediate de la doctori aflaţi la mii de kilometri 
depărtare. Puteţi comanda o lustră dintr-un cata- 
log și nu veţi vedea niciodată nici pe cel care a 

fabricat-o, nici pe cel care v-a expediat-o. Puteţi 
descrie în detaliu o îngrijorare a dumneavoastră 
poliţiei sau pompierilor chiar înainte ca ei să se 
apropie de casa dumneavoastră. Dacă auziţi un 
copil ţipind, vă bate inima mai tare, vă creşte 
adrenalina. Dar dacă ţipătul este urmat de cuvin- 
tele: „Mi-a căzut păpuşa în spatele canapelei“, vă 
relaxaţi şi poate chiar zimbiţi. 

Capacitatea dumneavoastră de a vă îmbogăţi 
vocabularul este un dar biologic şi social transmis 
pe căi nevăzute de-a lungul secolelor, din zorii 
umanităţii. Primii locuitori ai peșterilor aveau la 
fel de multă nevoie de cuvinte pe atunci pe cât 
aveţi dumneavoastră nevoie astăzi pentru că, în 
comparaţie cu alte ființe vii, strămoşii noștri înde- 
părtaţi erau în multe sensuri echipați precar pen- 
tru supravieţuire. Pielea lor fragilă putea fi ușor 
distrusă, iar organele lor interne puteau fi expuse 
la răniri. Spre deosebire de şopirle şi pești, stră- 
moșii noștri trebuiau să se înveșminteze pentru 
a-și ţine de cald. Dacă temperatura trupului le 
scădea cu doar citeva grade şi ei, asemenea dum- 
neavoastră, se puteau îmbolnăvi și puteau muri. 
O furnică obișnuită era protejată mai bine; păsă- 
rile vedeau mai bine; rozătoarele auzeau mai bine. 
Unghiile și membrele oamenilor, faţă de cele ale 
altor fiinţe ce populau globul, erau delicate și ne- 
ajutorate, deloc potrivite să sape în lut uscat, să 
se caţere pe stinci abrupte sau să se lupte cu ani- 
malele de pradă. 

Cu o înzestrare în aparenţă atit de jalnică, oare 
cum puteau supravieţui oamenii? 

Cu cuvinte. 

Asemenea nouă, şi ei puteau comunica. Pu- 
leau organiza patrule de căutare a hranei şi a 

adăpostului şi să planifice sisteme de apărare. 
Puteau descrie obiecte. Cuvintele le-au dat posibi- 
litatea să transmită altora cunoştinţe care au 
făcut ca generaţiile următoare să îmbunătăţească 
uneltele deja existente și să inventeze altele, să fie 
capabile să comunice o întreagă gamă de emoţii. 
inclusiv dragostea şi ura. Răposatul Benjamin Lee 
Whorf, un pionier în studiul lingvisticii, a remar- 
cat o dată că ușurința umană de a învăţa limba 
permite fiecăruia dintre noi mai întîi să comunice 
cu cei din jur; apoi, ne oferă șansa de a formula 
ginduri, care reprezintă comunicarea cu propria 
persoană; şi, în al treilea rînd, ne permite să do- 
bîndim atitudini care modelează viziunea noastră 
de ansamblu asupra vieţii. 

Pentru a fi mai încrezători, trebuie să înţelegem 
această capacitate incredibilă pe care o avem de a 
învăţa cuvinte — pentru că încrederea este o ati- 
tudine. Şi, aşa cum a observat Whorf, atitudinile 
ni le însușim. 


Vreți să spuneţi că îmi pot schimba atitudinea 
doar schimbind cuvintele pe care le folosesc? 


Da, acesta este un început bun pentru amelio- 
rarea propriei persoane. Sinteţi ceea ce gindiţi — 
şi dumneavoastră, ca şi mine, gindiţi în cuvinte. 
Spre exemplu, vă gândiţi: „Nu pot vorbi în faţa cla- 
sei.“ Formulată astfel, negația „nu“ este o declara- 
ție monstruoasă: Nu pot. 


Da, dar ce se iîntimplă dacă într-adevăr nu pot? 


Există o șansă ca vorbele —- sau gindurile — 
dumneavoastră să fie pur și simplu neadevărate. 

Să mai analizăm o dată cuvintele dumneavoastră: 
„Nu pot vorbi în faţa clasei“. 

Propoziția este fermă şi definitivă, nu-i aşa? 
Sînteţi siguri de ceea ce spuneţi, fără nici o indo- 
ială. Unii dintre colegii dumneavoastră ar susţine 
chiar faptul că afirmaţia dumneavoastră este 
absolut onestă şi că eu ar trebui să vă accept 
raţionamentul. Bine, accept alegerea pe care aţi 
făcut-o, pentru că e dreptul dumneavoastră. To- 
tuși, ar trebui să vă gindiţi că afirmaţia dum- 
neavoastră nu se bazează decit pe puterea ei de a 
se implini. Sint de acord cu faptul că atita vreme 
cit rostiţi cu atita încredere că nu puteți vorbi în 
faţa clasei, nu o veţi face — şi nimeni, cu atit mai 
puţin eu, nu vă va obliga. Nu sinteţi în stare. 

Totuşi, imaginaţi-vă că aţi fi spus: „N-am putut 
să vorbesc în faţa clasei.“ 

De data asta, nu mai am nimic de spus. Sînt 
complet de acord. Este un gind absolut corect şi 
veridic. Și, ceea ce este deosebit de important, nu 
omite cu severitate alegerile pe care le veţi face în 
viitor. De fapt, vă îmbogățește viziunea, nu-i aşa? 
Vă respectă capacitatea de a stăpini — dacă nu 
azi, atunci miine — orice e necesar să învățați ca 
să vorbiţi cu adevărat în faţa clasei. Această afir- 
maţie nu implică, asemenea primei, că sinteţi 
convins că nu veţi fi niciodată pregătit să vorbiţi 
în faţa clasei — ceea ce, să vă spun cinstit, nu e 
adevărat decit în măsura în care o doriţi. 

Într-o zi, pe cînd eram un tînăr soldat de mari- 
nă la tabăra Lejeune din Carolina de Nord, mi-am 
zdrobit miinile într-un accident. Doctorii au tre- 
buit să aştepte citeva zile să mi se retragă umflă- 
tura ca să-și dea seama dacă imi pot mișca sau 


36 CURS PRACTIC DE ÎNCREDERE 


simţi degetele. Sergentul plutonului meu mi-a 
fost alături de-a lungul acestui test. 

„Încearcă să-ţi mişti degetul mare de la mina 
dreaptă“, mi-a spus doctorul. 

După cum mi-a sugerat, am încercat, dar nu 
s-a întimplai nimic. 

„Nu pot“, i-am spus, şi el mi-a răspuns că vom 
mai încerca a doua zi. 

„Staţi o clipă“, a intervenit sergentul. „Mişcă-ţi 
degetul mare de la mina dreaptă acum!“ 

M-am forțat. Mi-am mișcat degetul. 

Uneori, m-am gindit la acea experienţă de-a 
lungul anilor cînd, din cînd în cînd, mă auzeam 
promiţindu-mi mie sau altora să încerc să împli- 
nesc ceva. Acest cuvint ar trebui să fie însoţit de 
o etichetă de avertisment. 


AVERTISMENT: 


Autorităţile ne avertizează că folosirea cuvintului 
„incerc“ este un exerciţiu periculos, cu o putere 


uriaşă de a vă influenţa comportamentul. E to- 
xic. Utilizaţi-l cu mare atenție. Cînd se strecoară 
în limbajul sau cuvintele dumneavoastră cuvin- 
tul „încerc“, eliminaţi-l de îndată. 


După atita vreme mă lupt încă cu microbul cu- 
vintului „incerc“. Uneori, mă simt tentat să încerc 
cînd ar trebui de fapt să acționez. 

PROVOCAREA NR. 2: NU ÎNCERCAȚI 


Pentru a simţi uriaşa putere a cuvîntului „în- 
cerc“, folosiţi-l în mod conștient în următoarele 
zile de fiecare dată cînd vă adresaţi celorlalţi: 


„încercați să-mi daţi acel pix.“ 

„Încercaţi să-mi daţi cecul.“ 

„Încercați să-mi umpleți rezervorul cu benzină.“ 
„încercați să vă ridicaţi.“ 

„Incercaţi să luaţi loc.“ 

„Încearcă să mă săruți.“ 

„Încercaţi să-mi dați cartea aceea.“ 
„Îmcercaţi să închideţi televizorul.“ 
Posibilităţile sînt nelimitate şi instructive. Fiţi 
pregătiţi pentru o serie de răspunsuri care varia- 
ză de la indiferenţă ia zăpăceală, la iritare. To- 
tuşi, fiţi gata să explicaţi repede — foarte repede 
— că utilizarea cuvintului „încerc“ face parte din 
cursul pe care-l urmați. 

După acest exerciţiu, s-ar putea să vă sur- 
prindeţi folosind — și gindindu-vă la acest cuvint 
— mult mai rar. Cel puţin, asta ar trebui să vă 
ajute să fiţi mai conştienţi de pericolele pe care le 
implică verbul „a încerca“. 

A doua parte a acestei teme este să ascultați 
atent cum vorbesc ceilalţi în următoarele șapte 
zile, şi cînd auziţi o expresie care limitează alter- 
nativele cuiva, cum ar fi „Nu pot“, însemnaţi-o 
cînd rămineţi singur şi puneţi-vă următoarele în- 
trebări: 

Am folosit aceleași expresii în împrejurări 
asemănătoare? 

Cum anume limitează aceste cuvinte alegerea 
personală? 

Cum și-ar fi putut modifica sau converti cei 
implicați gîndurile pentru ca ele să fie mai 
precise şi pentru a pune la dispoziția lor mai 
multe alternative? 


3 


CUM SĂ VĂ FACEŢI GRIJI 
POZITIVE 


În anii 1950, la Institutul de Cercetare al Arma- 
tei Walter Reed, a fost efectuat un experiment ce 
avea ca subiecţi opt maimuțe rhesus, un exerciţiu 
devenit clasic în cercetarea comportamentală. Cele 
opt maimuțe au fost împărțite în perechi. Fiecare 
pereche a primit şocuri electrice în mod periodic, 
dar una dintre maimuțe din fiecare pereche era ca- 
pabilă — cînd se aprindea o lumină — să evite să 
fie atinsă apăsînd o pirghie. Cealaltă maimuţă din 
pereche nu era în stare să evite șocul. Şocurile au 
continuat cu regularitate vreme de citeva săptămîni. 
Patru din cele opt maimuțe au suferit leziuni sto- 
macale şi ulcere groaznice şi au murit. Celelalte 
nu au avut simptome similare. Care dintre maimu- 
te s-au îmbolnăvit? Răspunsul v-ar putea surprin- 
de. Au făcut ulcer şi au murit cele patru maimuțe 
care au fost capabile să prevină şocurile electrice. 


* 


În copilărie, mulți americani sînt contaminați 
de o maladie contagioasă care mutilează și aduce 
imensă durere — o boală care poate fi atit de gra- 
vă, încît mii şi mii de oameni mai degrabă își iau 
viaţa decit să incerce să-i găsească leac. Această 
boală cumplită se numește grijă. Toţi sint afectaţi. 

Cum v-a afectat pe dumneavoastră? 

Mie mi-a adus nefericire. Prea puţine dintre 
lucrurile pe care le-am făcut în viaţă mi-au adus 
la fel de multe necazuri și durere pe cit mi-au 
adus grijile pe care mi le-am făcut pentru ce avea 
să se petreacă. Cind eram adolescent, credeam că 
oamenii pe care îi admiram nu își făceau la fel de 
multe griji ca mine. Deci, cum eram destul de naiv 
ca să cred că cei puternici şi cei ce au obţinut 
succesul nu își făceau griji, mă prefăceam că nu 
sint îngrijorat. Mă comportam ca şi cînd nu mi-aș 
face niciodată griji. Semăna cu tentativa de a 
acoperi un vulcan. Eram convins că grijile sint 
negative, nu se potrivesc decît rataţilor şi sint un 
semn sigur al eșecului. Cit de incăpăţinat puteam 
să fiu! Nimic nu mă lumina, nu aveam nici o re- 
velaţie, nu aveam nici o cale de întoarcere. Mi-a 
luat mulţi ani și enorm de multă experienţă, ne- 
cazuri fără rost și o mare tulburare ca să înţeleg 
cit am greșit. 

Graţie vieţii mele de editor și autor, am avut 
minunata ocazie de a cunoaşte mulţi oameni de 
succes, acei oameni care eu consideram că nu îşi 
fac la fel de multe griji ca şi mine. De sute de ori 
i-am privit în ochi și le-am pus întrebarea care pe 
mine mă îngrijorase mai mult decit orice, întreba- 
rea care m-a bintuit din adolescenţă: „Cînd e întu- 
neric și sînteți singur, vă întrebaţi vreodată «Ce mă 
fac atunci cind vor descoperi cine sint cu ade- 
vârat?“ 

lată cum stă treaba: mi-am făcut de fiecare 
dată prieteni cu această întrebare. Şi totdeauna 
cei pe care i-am întrebat au dat din cap afirmativ. 
Ca și cum eu aș ști cine sînt ei. Înţelegeam. Şi 
peniru că înţelegeam, puteau avea încredere în 
mine. Am văzut cum această intrebare a topit 

masca rece, diciplinată, studiată a unora dintre 
cei mai proeminenţi conducători — și asta include 
directori de companii, feţe bisericești respectate, 
oameni de știință, profesori, actori de comedie, 
autori, artiști și atleți. 

Am descoperii că ei erau, de fapt, asemenea 
nouă celorlalţi. Semănau cu mine! De ce mi-era 
mie teamă — şi de fapt de ce-mi este încă teamă 
— că alţii pot descoperi? 


FRICILE UNIVERSALE 


1. Mi-e frică să nu fiu inferior. 
2. Mi-e frică să nu fiu vulnerabil. 
3. Mi-e frică să nu merit să fiu respins. 


Şi dumneavoastră? Cind e întuneric şi sînteţi 
singur, în cele mai tulburătoare clipe, vă îngrijo- 
raţi vreodată că lumea va descoperi că nu sinteţi 
suficient de bun, că puteţi fi rănit, că poate nu ar 
trebui să fiţi unde sinteţi? Dacă da, continuaţi 
lectura. Şi mie, și milioanelor de alte suflete per- 
fecte din lume ne este frică de aceleaşi lucruri. Nu 
sintem singuri. Dacă e să spunem adevărul, noi 
sintem majoritari și noi sintem normali. De fapt, 
și frica e bună la ceva după ce o înţelegem. Ne 
poate salva viaţa. 

Totuşi, frica nu înseamnă neliniște. Neljiniștea 
este altceva — și, pentru a fi mai încrezători, tre- 
buie să înțelegem clar diferenţa dintre ele. 

Frica i-a menţinut pe strămoşii noștri îndepăr- 
taţi în viaţă într-o lume ostilă. Ei nu aveau timp 
să-și pună întrebări sau să chibzuiască. Aveau un 
minut, poate două ca să aleagă între viaţă şi: 
moarte: „Să luptăm sau să fugim?“ Adrenalina le 
curgea repede prin corp, dindu-le viteză, energie 

şi putere. Venele și arterele se contractau simul- 
tan pentru a încetini singerarea dacă erau răniţi. 
Li se accelerea pulsul, își întăreau capacitatea de 
apărare a organismului. Reacţia fizică în faţa 
unui pericol clar și imediat era frica — aceeaşi fri- 
că de care depindem pentru a ne salva viaţa. 

Astăzi „frica“ înseamnă cu totul altceva. Se nu- 
mește neliniște, un răspuns nu la pericolul în 
sine, ci la un potențial pericol. Omui cavernelor 
era pe bună dreptate îngrijorat ca vreun animal 
să nu-l înfulece la micul dejun. El simţea o frică 
adevărată. Cînd ne îngrijorăm pentru ceva care 
s-ar putea întimpla mai tirziu — cînd spunem 
„Pur şi simplu știu că n-o să reușesc!“ — asta în- 
seamnă neliniște. Cind vă cedează frinele de la 
maşină pe un deal, ceea ce simţiţi se numeşte fri- 
că. Cind sinteţi ingrijorat despre ceea ce veţi spu- 
ne la o întrunire marţea viitoare, asta se numește 
neliniște — şi neliniștea este mult mai cumplită 
decit frica. 

Frica încetează de îndată ce se incheie eveni- 
mentul: maşina se opreşte, frica dispare. 

Pe de altă parte, neliniştea poate fi infinită. 

De ce pun atita accent pe această diferenţă? 

Pentru că, adeseori, trupul dumneavoastră 
nu-și dă seama de distincţie. 

Aţi observat vreodată cum reacționează corpul 
dumneavoastră cînd sinteţi neliniștit? Pulsul vi se 
accelerează. Vă transpiră palmele. Gitul vi se usu- 
că, de parcă v-aţi afla faţă în față cu o creatură 
care vrea să vă înfulece la micul dejun! Neliniștea 
este frustrantă: o invazie de energie care nu vă 
folosește la nimic. Nu puteţi alerga și nu vă puteţi 
lupta pentru că nu aveţi de ce alerga şi cu cine să 

vă luptaţi. Staţi chirciţi, cu un nod în stomac, an- 
ticipînd pericolul. 

Din propriile noastre experienţe de viaţă, ca şi 
din studii precum cel cu maimuţele de la Institu- 
tul Militar Walter Reed, ştim că neliniştea poate 
provoca simptome variind de la o neliniște trecă- 
toare la mutilare psihologică şi fizică sau chiar 
moarte. Pe de altă parte, știm că neliniştea — ca 
o sursă adevărată de energie — ne poate ajuta să 
trăim mai bine — dacă este direcţionată corect. 

Ce n-am înţeles eu în tinereţe a fost că grija, fie 
ea provenită din frică sau neliniște, este expresia 
unei energii tumultuoase și, din această cauză, 
poate fi un sprijin bun și sănătos. Cei mai mari 
eroi, oamenii care au dobindit un succes și un 
triumf fără pereche, iși fac griji. Diferenţa este că 
ei fac ceva în acest sens: își fac griji pozitive. 


Pot învăța și eu să fac acest lucru? 


Da — și veţi învăţa mai repede dacă veţi reţine 
că doar atunci cînd imaginaţia trage gloanţe oar- 
be, ne exagerăm frica, iar grijile sînt nesănătoase: 
„Luni încep școala, nimeni n-o să mă placă. “ „Mul- 
tumesc pentru ocazia pe care mi-aţi oferit-o; 
știam că voi eșua.“ Mi-am imaginat asemenea 
consecinţe îngrozitoare ale grijilor zilnice (care ar 
putea avea loc) și acum roşesc cînd mi le amin- 
tesc. Pentru că nu mă mulţumeam să mă strecor 
în dormitorul fiului meu pe cînd era un bebeluș, 
uneori îl ciupeam, ca să mă asigur că respiră, 
apoi îmi strigam soţia: „Scumpo, s-a trezit Eric!“ 

Pentru a ne face doar griji care să nu fie bolnă- 
vicioase — cu alte cuvinte, griji pozitive — trebuie 
să învăţăm să îndreptăm spre canale productive 

energia oferită de frică și neliniște. Acest lucru 
este posibil pe două căi: 


DOI PAȘI CĂTRE GRIJI 
POZITIVE 


1. Înţelegeţi de ce vă este frică 


De cele mai multe ori, majoritatea grijilor noastre 
încep să dispară cînd le analizăm — pentru că e 
greu să ne mai facem griji cînd începem să exa- 
minăm ceea ce ne deranjează, cind ne vedem gri- 
jile în context: „Nu pot dormi noaptea. Sint îngro- 
zit că voi pica la examenul de miercuri diminea- 
tā.“ Ei bine, care este cel mai groaznic lucru care 
se poate intimpla? Vreau să spun cel mai groaz- 
nic. V-aţi putea întreba de asemenea: „De ce cred 
eu că s-ar putea să pic? Pot face ceva care să mă 
ajute să trec? E prima dată cind am pe cap 
această grijă?" 

2. Acționați 

Nimic nu înăbușă mai bine neliniștea decit acţiu- 
nea. De îndată ce ne examinăm cu atenţie grijile, 
aflăm aproape întotdeauna ce avem de făcut: „Ce 
pot face acum ca să mă pregătesc pentru viitor?“ 
Adeseori, avem ceva concret de făcut, cum ar fi 
să învăţăm pentru un examen mai degrabă decit 
să ne facem griji pentru el. 


PROVOCAREA NR. 3: 
CHIAR ŞI CEA MAI MINORĂ GRIJĂ 


Faceţi acest experiment timp de o lună. 

Este un exerciţiu care a făcut minuni pentru mi- 
ne şi pentru aproape toţi studenţii mei: ţineţi un 
jurnal şi scrieţi ce vă îngrijorează și cind vă îngri- 
jorează. Oricare ar fi grija, oricit de minoră sau 
importantă ar fi ea, notaţi-o. De fiecare dată cind 

vă preocupă ceva — chiar atunci cind pare să se 
întimple la doar citeva secunde de la ultima pre- 
ocupare — notaţi. Dacă aveţi aceeași grijă în mod 
repetat, scrieţi-o în mod repetat. 

Nu împărtășiţi rezultatele nimănui. În toate cele- 
lalte aspecte ale Cursului practic de încredere — in- 
clusiv în cazurile primelor două provocări — v-aș 
încuraja, dacă consideraţi acest lucru ca fiind 
util, să discutaţi cu alţii despre ceea ce învăţaţi. 
Acest exerciţiu este excepţia: pe acesta trebuie 
să-l trăiţi singur. Dacă, peste 30 de zile, doriţi să 
vorbiţi despre aceasta cu prietenii, fie. Dar nu 
înainte. 

S-ar putea să vă entuziasmați la fel de mult ca şi 
ceilalţi care au făcut acest exerciţiu din Cursul 
practic de incredere, din cauza a ceea ce veţi des- 
coperi destul de repede — și, asemenea multora 
dintre ei, s-ar putea să consideraţi la fel de difi- 
cil să rezistaţi la ceea ce veţi afla. Rezistaţi. De 
asemenea, am spus, veţi începe în curînd să 
vedeţi rezultatele, și astfel aţi putea fi tentat să 
renunţaţi de îndată ce veţi avea revelații. Nu o 
faceţi. 

Parcurgeți întreaga lună. Vă promit solemn că 
acest exerciţiu, făcut cu silinţă şi în tăcere, me- 
rită efortul. 


4 


CUM SĂ ÎNCEPEŢI 
O CONVERSAŢIE 


Toţi urîm singurătatea. Asemenea majorităţii 
celorlalte fiinţe vii, nu am fost sortiţi să trăim sin- 
guri. Ţineţi minte simpla amibă, creatura mono- 
celulară despre care învaţă orice elev? Separată 
de grup, ea se chinuie să se alăture celorlalte — 
exact ca şi noi. Indiferent de cît de complicate ni 
s-ar părea vieţile pe care le trăim, oricit de mult 
ne-am dori să negăm sau să nesocotim nevoia de 
compania celorlalţi, adevărul este că apartenenţa 
la comunitate — sentimentul de a fi împreună — 
este importantă pentru toţi. 


De-a lungul celor citeva pagini care urmează, 
vom examina substanţa unora dintre relațiile în 
care sîntem implicaţi: cum am învăţat din cea mai 
fragedă copilărie să ezităm, să fim precauţi, une- 
ori să ne comportăm asemenea unui copil cînd 
avem cea mai mare nevoie să fim adulţi: cum şi de 
ce ne cramponăm de noţiuni false, care ne mu- 
tilează capacitatea de a cîştiga încredere; și, ceea 
ce este și mai important, cum să ne eliberăm. Mai 
întîi, vom face următorul lucru: vom fi foarte 
atenţi la maniera în care ne privim în oglindă — și 
în care alţii ne privesc. Apoi vom acţiona în sensul 
ameliorării acestor percepții — a noastră și a lor. 

Primele trei capitole luate la un loc conţin ma- 
terialele de construcţie esenţiale de care avem ne- 
voie pentru a constitui arhitectura unei persoane 
sănătoase, încrezătoare; ele sint fundaţia care 
susţine întregui! edificiu. A venit momentul să vă 
avertizez: uneori v-aţi putea simţi tentat să vă 
grăbiţi să citiţi următoarea provocare cind vă im- 
presionează o anume temă. Dacă vă entuziasmați 
in legătură cu vreo descoperire pe care o datoraţi 
Cursului practic de încredere — cum li s-a întim- 
plat multor altor studenţi — reţineţi că v-au tre- 
buit ani de zile să deveniți ceea ce sinteţi astăzi. 
Îm consecinţă, e înţelept să presupuneţi că vă va 
lua timp să vă schimbaţi într-un mod semnifi- 
cativ. 

Dacă aţi sta într-o bancă, fiind student la Cursul 
practic de incredere, aţi intra la clasă o dată pe 
săptămină vreme de șapte săptămini. Deci, vă 
rog, încetiniţi ritmul — nu săriţi peste etape. Pro- 
vocarea nu constă în cît de repede vă puteţi ter- 
mina treaba pe care v-o propun eu, ci în cit de 
mult puteţi cîştiga din ceea ce faceţi. Nu înfulecaţi 
totul dintr-o înghiţitură; e mai bine să îl savuraţi 
cu răbdare. De asemenea, acum că v-aţi început 
jurnalul zilnic, aţi făcut cu siguranţă descoperiri 
importante despre dumneavoasiră și preocupările 
dumneavoastră, şi s-ar putea să doriţi cu tot su- 
fletul să împărtășiţi şi celorlalţi ce aţi învăţat deja. 
Iarăşi, abţineţi-vă — nu spuneţi nimic. Nu încă. 
Ne așteaptă un drum lung; primii pași îi puteţi 
face chiar în continuare. 


Modul în care ne prezentăm celorlalţi („Mă 
numesc Walter Anderson, și sint redactor”) este 

adeseori o recunoaştere a apartenenţei la anumite 
grupuri — familiale, de naţionalitate, sau altele. 
Vedeţi ce valoare are această simplă declarație. 
Cu cite grupuri pot fi identificat? Numele meu 
elimină grupuri din care probabil nu fac parte? În 
care grupuri mă plasează aparenta mea naţiona- 
litate și ocupaţie? Gindiţi-vă mai departe: Cite 
presupuneri se pot face despre mine pornind de la 
aceste informaţii? Oare ce cred despre democra- 
ţie, sau despre capitalism? Fie că aveţi sau nu 
dreptate, în ce grupuri mă includeți conform răs- 
punsurilor pe care le-aţi dat? 

Toate astea de la o simplă declaraţie — și n-aţi 
auzit încă ce accent am! De fapt, chiar înainte să 
deschidem gura și să permitem ca limba și accen- 
tul nostru să ne trădeze proveniența, hainele sînt 
primele care au dezvăluii cărei clase sociale apar- 
ținem. Ce alegem să purtăm — sau cum ne aran- 
jăm părul — anunţă cine sîntem cu claritatea și 
tăria unui ţignal, căci vestimentația și alte ele- 
mente ale modului în care arătăm ne invită și ne 
încurajează să facem presupuneri. 

Dacă, să zicem, preşedintele Statelor Unite ar 
participa la o conferinţă pe teme economice îm- 
brăcat la fel de ţipător ca o vedetă de rock, cum ar 
fi el întimpinat? Dacă, pe de altă parte, un acţio- 
nar principal al Grupului Harley ar apărea la un 
raliu de motociclete îmbrăcat asemenea preşedin- 
telui care ţine discursul anual despre starea naţi- 
unii... ei bine, înțelegeţi ce vreau să spun. Nu 
uitaţi, totuşi, că tot ceea ce deducem — compor- 
tamentul la care ne așteptăm — după ce ne edi- 
ficăm asupra aspectului exterior al unei per- 
soane, poate fi complet eronat. Haina nu-l face pe 

om; în cel mai bun caz, ea este un indiciu (uneori 
un indiciu înșelător) care ne spune de unde pare 
că provine cineva. 


PROVOCAREA NR. 4: 
ÎNFĂȚIȘAREA 


Ce indicii despre propria dumneavoastră persoa- 
nă transmit hainele pe care le purtaţi, stilul ves- 
timentar și igiena personală? 

Ce credeţi că așteaptă ceilalţi de la dumneavoas- 
tră? 

Sint aceste așteptări conforme cu dorinţele dum- 
neavoastră? 

Hainele, stilul vestimentar și igiena personală 
comunică adesea mai elocvent — și cu mult mai 
repede decit limba. Ce mesaje transmite înfățișa- 
rea dumneavoastră? 

În această seară, faceţi un inventar. Deși vom 
discuta mai încolo despre înfățișare. dacă dumnea- 
voastră hotăriţi că e nevoie de o schimbare şi o 
puteţi transforma în realitate, acţionaţi imediat. 


Influenţa anturajului este putemică. Pentru a 
fi mai încrezători, trebuie să înţelegem puterea 
increderii. Pentru a accentua acest aspect, ţineţi 
seama de faptul că milioane de vieți au fost irosite 
în războaie în decursul istoriei, căci oamenii au 
apărat dintotdeauna idealurile grupurilor cărora 
aparțin. Această dorinţă — aceea de a face parte 
dintr-un grup, necesitatea de a acţiona aşa cum 
ne-o impune grupul — este un instinct puternic. 
De ce simţim aceste lucruri? De unde vine aceas- 
tă puternică dorinţă de integrare? Este oare posi- 
bil ca răspunsul să fie ingropat adinc, ascuns în 
amintirile noastre din copilărie? Dacă da, care 

este cea mai importantă lecţie pe care o învăţăm în 
copilărie? Să vedem: 

Primul grup în care sîntem integrați este deo- 
sebit de important, şi de obicei noi nu ne dăm 
seama de asta. Adeseori format din numai două 
persoane, acest grup este sursa unor legende și 
speculaţii infinite: este vorba despre dumnea- 
voastră și despre persoana care vă îngrijea cînd 
eraţi un bebeluş. 

La început, nu ştiţi care este diferenţa între 
dumneavoastră şi lumea ce vă înconjoară. Trupul 
dumneavoastră nu se separă de pătuţul de copil: 
chipul zimbitor şi respiraţia caldă pe care le vedeți 
şi simţiţi uneori nu sint ale dumneavoastră, dar 
încă nu ştiţi asta. Apoi lucrurile se schimbă. Ob- 
servaţi că atunci cînd vă mișcaţi capul, priveliştea 
se modifică. Nu e acelaşi lucru să vă atingeţi chi- 
pul sau piciorul, dar ambele sînt diferite în mod 
semnificativ de momentul cînd atingem mina alt- 
cuiva. Aflaţi că nu dumneavoastră sinteţi stăpîn 
pe chipul zimbitor și respiraţia caldă, făcîndu-le 
să apară sau să dispară după propria dorinţă. E 
nevoie să comunicaţi ceea ce vreţi — și, aşa cum 
orice părinte poate mărturisi, o şi faceţi. Nu mai 
sînteţi unicul locuitor al lumii dumneavoastră. Aţi 
inceput să percepeţi, să simţiţi că aveţi nevoie de 
ceilalţi. Plăcerea și neplăcerea sînt senzaţii care 
pot depinde de alţii. Prima separare din viaţa 
noastră este descoperirea dintr-o anume zi a co- 
pilăriei că eu şi dumneavoastră sintem două per- 
soane diferite. Depindem mai mult de ceilalţi; sin- 
tem, în aceeaşi măsură, mai vulnerabili, pentru 
că am aflat că nu putem controla tot ce se află în 
jurul nostru. 

Calitatea relaţiei dintre „dumneavoastră“ și 
„mine“ dă savoarea rlaţiilor care urmează. Aflăm 
ce putem influenţa; aflăm în cine putem avea în- 
credere — și, asumindu-ne riscuri, personalitatea 
noastră începe să se modeleze. Alţii, răspunzind 
la eforturile noastre, ne ajută să ne cuantificăm 
progresul. Cit de bun sint? 

Este absolut evident pentru un adult că poate 
fi deosebit de riscant să ne încredem în cineva. 
Totuşi, cum aţi înţeles acest lucru? Asemenea 
mie, aţi învăţat din propria experienţă, încă din 
copilărie. Nu sintem niciodată mai vulnerabili de- 
cit atunci cind avem incredere în cineva — dar, 
paradoxal, dacă nu puteam avea încredere, nu 
putem nici iubi, nici nu simţim bucurie. 

Ce învață orice copil? 

Să aibă încredere. 

Cit de încrezători sintem în faţa riscurilor cu 
care ne vom confrunta în viaţă — ușurința cu 
care ne putem separa de ceea ce ne este familiar 
— ne cuantifică gradul de maturitate. În plus, ris- 
curile din copilărie — cum învăţăm să avem în- 
credere în noi și în ceilalți — rămin riscuri cu care 
ne vom confrunta toată viaţa: 


CELE TREI ÎNTREBĂRI PE CARE 
ȘI LE PUNE ORICE COPIL 


1. Pot fi eu însumi? 
2. Pot spune ceea ce simt? 
3. Pot fi iubit? 


Dacă ținem cont de faptul că toţi începem ca 
bebeluşi plingăcioși și neajutoraţi, complet de- 
pendenţi de ceilalți, nu-i de mirare că de-a lungul 
vieţii împărtăşim un sentiment de vulnerabilitate, 

o frică de despărţirea de — sau respingerea de 
către — cei de care depindem sau de care credem 
că avem nevoie. 


Ani de zile, am îndurat citeva dintre cele mai 
nefericite momente din viaţă din frica de a nu fi 
umilit, din frica de a nu fi respins de cei pe care îi 
credeam „mai buni“ pe motiv că eu nu sint sufi- 
cient de bun: Ce mă fac atunci cînd vor descoperi 
cine sint cu adevărat? Dar dumneavoastră? V-aţi 
despărţit vreodată de o persoană gindindu-vă că 
v-ar plăcea tare mult să îl sau să o cunoaşteţi, dar 
n-aţi spus nimic — din frica de a nu fi suficient de 
bun, din teama de a nu vă dezvălui nepotrivirea? 

Dar ce se întîmplă de fapt dacă cineva își dez- 
văluie adevăratul chip? Cum reacţionăm într-ade- 
neliniștea cu noi, ne arată de ce îi este frică, ce 
crede şi cit e de slabă? Aproape întotdeauna, ne 
devine apropiată. Dorim să o ajutăm. Vrem să îi 
împărtăşim propriile noastre nelinişti, să o inclu- 
dem — chiar dacă numai vreme de cîteva clipe — 
în grupul nostru. Cînd cineva ne dezvăluie spe- 
ranţele și aspiraţiile sale, temerile şi greşelile sale, 
ne simţim amenințate prejudecățile legate de acea 
persoană. Acesta este rezultatul scontat cînd sfă- 
tuim pe cineva să petreacă mai mult timp cu un 
prieten: „Îţi va plăcea mai mult dacă îl vei cunoaş- 
te mai bine!“ 

„Dar dacă spun prea mult“, ne bintuie frica, 
„cel de alături va şti cît de prost, cit de nevrednic 
sint“. Vicepreşedintele va descoperi că nu sint 
vicepreședinte, savantul va înţelege că habar 
n-am de ştiinţă, psihologul va descoperi cele mai 
ascunse ginduri ale mele, persoanele educate îmi 

vor vedea prostia — toate în douăzeci de minute 
de conversaţie. Sau așa credem noi. 

Putem cunoaşte pe cineva atit de bine într-un 
timp atît de scurt? Cîţi ani, cite mii de ore trăite 
cu intensitate le-au trebuit psihiatrilor pentru 
a-şi „cunoaşte“ pacienţii — și uneori, după toate 
astea, tot se înșală. Cînd sintem foarte cinstiţi cu 
noi înșine, ne dăm seama că în primele noastre 
întîlniri cu altcineva nu se clarifică decit două 
lucruri: cît de similare sînt atitudinile şi convin- 
gerile noastre cu cele ale interlocutorului nostru 
şi cum se corelează nevoile acelei persoane cu ale 
noastre. Dar aceste informaţii, indiferent de cit de 
interesante ar fi, sint irelevante în raport cu ade- 
vărul următor: 

De fapt, răspunsul nostru adresat cuiva pe 
care tocmai l-am cunoscut reprezintă gradul de 
interes pe care ni-l demonstrează celălalt. 

Nu sintem oare foarte măguliţi cînd cineva ne 
întreabă despre noi înşine sau ne cere sfatul? Cind 
cineva ne spune că părerea noastră contează? 

Abordarea pe care trebuie s-o adoptați cînd vă 
integrați în grupuri mici sau cînd întilniţi pe cine- 
va pentru prima dată nu este să povestiţi nerăb- 
dători ceva care vă dezvăluie personalitatea, ci să 
vă concentrați asupra a ceea ce aţi vrea dumnea- 
voastră să aflaţi de la ei. Asta face ca neliniștea să 
lucreze pentru dumneavoastră. Cu alte cuvinte, 
vă ajută să vă faceţi griji pozitive. 

Mi-a luat mulţi ani să recunosc că emotivitatea 
mea cînd cunosc persoane noi este ceva normal și 
sănătos, că neliniştea pe care o simţeam putea fi 
pozitivă şi mă putea ajuta să îmi lormulez mai 
clar sentimentele şi să subliniez sinceritatea inte- 
resului manifestat faţă de ele: 

Dacă ţinem minte să petrecem primele două 
minute încercînd să-l relaxăm pe celălalt, ne vom 
relaxa şi noi. 

Pentru a comunica faptul că vă interesează sin- 
cer interlocutorul dumneavoastră după ce v-aţi 
prezentat, aţi putea considera utile unele metode 
pe care le-am învăţat și le-am pus în aplicare și 
care pentru mine au funcţionat: 


ŞASE MODALITĂŢI DE A PURTA 
O CONVERSAȚIE DE SUCCES 


1. Arătați un interes real 


Faceţi mai mult decit să ascultați. Daţi din cap, 
zimbiţi sau încruntaţi-vă cind e cazul. Nu doar 
vorbitorul are nevoie să demonstreze, să fie activ; 
un public bun răspunde. Mi s-a spus că semăn 
cu unul dintre acei cățeluși de plastic cu căpu- 
şor mobil atunci cînd ascult. Odată, în timpui 
unui interviu în vederea obţinerii unei slujbe, 
directorul care mă evalua vorbea fără incetare. 
Sincer să fiu, n-am rostit nici cinci cuvinte. Mai 
tirziu, am văzut raportul lui în care mă descria 
ca „excepţional“. De ce? Pentru că il ascultasem. 
Cei care știu să asculte trebuie să fie preţuiţi ca 
niște nestemate. Fiţi un ascultător activ, entu- 
ziast. 


2. Folosiţi cuvintele magice „De ce?“ 

Puneţi întrebări la care puteţi primi răspunsuri 
ample. Străduiţi-vă cit mai mult să evitaţi între- 
bările la care se poate răspunde uşor cu „da“ sau 
„nu“. Astfel de întrebări au tendinţa să întrețină 
o conversaţie plictisitoare, să scurteze discuţia 
şi, poate fără intenţie, să semene mai mult cu un 
interogatoriu al unui prizonier decit cu un dialog 
prietenos. „De ce?“ sint cuvinte minunate cu ca- 

lităţi magice pentru a susţine conversaţia. Folo- 
siţi-le frecvent — şi învăţaţi să le iubiţi prietenii: 
„Cine?“ „Ce?“ „Cind?“ „Unde?“ „Cum?“ Toţi imbu- 
nătăţesc conversaţia — și încă cum! 


3. Pronunţaţi numele celeilalte persoane 


Folosiţi numele celuilalt frecvent în conversaţie. 
Fiecare dintre noi răspunde la auzul numelui lui 
sau al ei. Dacă repetaţi adeseori numele, proba- 
bil nu-l veţi uita; dar dacă uitaţi numele, scuza- 
ţi-vă şi întrebaţi-l din nou. 


4. Fiţi de acord cu tot sufletul; 
dezaprobați fără elan 


Dacă trebuie să nu fiţi de acord, formulaţi-vă 
părerea sub formă de întrebare politicoasă. Dacă 
nu merge, îndulciţi-vă abordarea: „Nu sint sigur 
că sînt de aceeaşi părere. dar sînt realmente in- 
teresat de felul în care aţi ajuns la această con- 
cluzie.“ Formulările absolute („Îmi pare râu. dar 
nu sint de acord!”) pun capât în mod dur con- 
versaţiei. 


5. Văsaţi-l pe celălalt să vorbească 

Indiferent cit de mult știți despre un anume su- 
biect, celălalt e probabil mai interesat de ceea ce 
el sau ea are de spus. Şi rețineţi că, dacă vorbiţi, 
nu învăţaţi. Ştiţi deja ceea ce ştiţi dumneavoastră 
înșivă, 

6. Nu corectaţi și nu schimbaţi subiectul 
Cum v-ar plăcea să fiţi corectat? Sau, in acelaşi 
sens, să fiți întrerupt? Nu faceţi nici unul dintre 
aceste lucruri. Este la fel de nepoliticos să puneţi 
o întrebare, să aşteptaţi răspunsul și apoi să 
schimbaţi brusc subiectul. 

Dar ce mă fac dacă mă întilnesc cu 
cineva care este atît de meschin, 

nervos sau provocator încît pur și simplu 
nu este posibil să purtăm o conversație 
normală? 


Scuzaţi-vă şi retrăgeţi-vă. Din nefericire, unii 
vor ca alţii să simtă durerea pe care ei o poartă în 
suflet, să fie la fel de adînc răniţi ca și ei — sau 
mai muli. Bunica mi-a spus odată să evit răcelile 
şi oamenii nervoși de cite ori pot. E un sfat perfect. 


Acesta este un moment bun pentru a recapitu- 
la, de la Provocarea nr. 1 din primul capitol, toate 
exemplele de speranţă falsă faţă de cele de speranţă 
adevărată. Cum au reacţionat cei din jur în mod 
diferit faţă de cei care resimt o speranţă adevărată 
şi de cei ce speră în mod fals? În fiecare exemplu, 
pe ce pare să se concentreze persoana respectivă? 

Aţi descoperit probabil același lucru ca și mine 
şi ca mulţi studenţi ai Cursului practic de încre- 
dere: speranţa adevărată este o atitudine mult 
mai sănătoasă decit speranţa falsă pentru oame- 
nii în cauză — și ceilalţi se simt mai bine și 
reacţionează cu mult mai favorabil în faţa celor 
care trăiesc cu speranţă adevărată. Presupun că 
aţi remarcat, de asemenea, pînă acum că toţi cei 
ce nutresc o speranţă reală au tendinţa de a se 
concentra asupra soluţiilor, în timp ce ceilalţi nu 
fac acest lucru. Este semnificativ. Neliniștea şi 
frica produc energie. Direcţia în care ne focalizăm 
energia afectează în mod vizibil calitatea vieţii pe 
care o ducem. 

Concentraţi-vă asupra soluţiei, nu a problemei. 

Cind ne confruntăm cu o provocare ce ne de- 
ranjează, indiferent cit de mare sau mică ar fi ea, 

întrebaţi-vă: „Pierd vremea gindindu-mă la pro- 
blemă în sine sau mă concentrez asupra unei 
soluţii?“ Nu risipiţi grijile în vint. Dacă tot vă faceți 
griji, îngrijoraţi-vă în mod pozitiv. Folosiţi acea 
energie în scopuri lăudabile; direcţionaţi-o către 
un răspuns. Nu uitaţi: nimic nu linişteşte sufletul 
mai bine decit acţiunea concretă. 


PROVOCAREA NR. 5: FACEŢI 
ÎN AŞA FEL ÎNCÎT INTERLOCUTORUL 
DUMNEAVOASTRĂ SĂ SE SIMTĂ 

ÎN LARGUL LUI 


Pentru acest nou exerciţiu, reţineţi ceea ce toc- 
mai aţi citit despre direcţia în care trebuie să vă 
focalizaţi energia şi recapitulaţi următoarele două 
puncte: 


1. Lucrul la care reacţionăm noi cu adevărat 
cînd ne întilnim cu cineva este gradul de interes 
pe care celălalt îl demonstrează faţă de noi. 

2. Dacă nu uitâm să petrecem primele două 
minute încercînd să-l relaxăm pe celălalt, ne vom 
relaxa şi noi. 

Dacă veţi [i foarte atent să puneţi numai întrebări 
care invită la un răspuns amplu, dacă veţi fi un 
ascultător activ, şi veţi folosi frecvent numele ce- 
luilalt, îl veţi ajuta pe intelocutorul dumneavoas- 
tră să se relaxeze. Aplicaţi această metodă cu cel 
puţin șase oameni diferiţi. Practicaţi tehnicile din 
primele patru provocări. Scopul dumneavoastră 
suprem în acest exerciţiu este să-l ajutaţi pe 
celălalt să se simtă în largul său. Faceţi în așa fel 
încit să meritaţi nota 10 — profitaţi de orice oca- 
zie pe care o aveţi în următoarele citeva zile. Şi, 
sigur că da, înregistrați rezultatele. 

Așa cum am mai spus, încrederea este o atitu- 
dine — adică un sistem de concepţii care ne pre- 
dispune să vedem lumea într-un anume fel. Este 
un filtru prin care trec toate experienţele noastre 
de viaţă, un filtru pe care noi, oamenii, îl conce- 
pem din vremea primelor noastre contacte dure 
cu realitatea. 

Să luăm în consideraţie frica. În cele mai multe 
cazuri, şi frica este un filtru. Singurele temeri cu 
care ne naștem, de fapt, sint frica de cădere şi re- 
flexul de a tresări ca reacţie la zgomotele puter- 
nice. Mai tirziu aflăm restul — şi multe dintre 
acele temeri sint utile și necesare, ajutindu-ne să 
supravieţuim în situaţii periculoase. Spre exem- 
plu, este, desigur, înţelept să respectăm focul; pe 
de altă parte, nu este înțelept să fim atit de pre- 
văzători încit să nu putem găti o mincare caldă. 
Aşa cum a observat Mark Twain, o pisică ce sare 
pe plita fierbinte o dată, a doua oară nu va mai 
sări — dar nu va încerca nici o plită rece. Pentru 
a ne desăvirşi, pentru a deveni mai încrezători, 
trebuie să încercăm acea săritură pe care pisica 
lui Mark Twain nu ar face-o. 

Aţi făcut un pas în acea direcţie, aţi semnat un 
act de încredere înscriindu-vă la Cursul practic de 

încredere. Rămineţi alături de mine. Mai faceţi un 
pas, care începe prin recunoaşterea unei legi de 
bază a învăţării: 

Organismele repetă răspunsuri care ne-au adus 
satisfacţii în trecut, iar aceste răspunsuri persistă 
adeseori şi cînd nu ne mai aduc satisfacţie. 

Este valabil pentru un simplu protozoar, şi este 
valabil și pentru o fiinţă umană complexă. Aproa- 
pe fiecare student în anul întii la facultatea de 
psihologie citește cum psihologul rus Ivan Pavlov 
şi-a condiţionat ciinii să saliveze la sunetul unui 
clopoțel, chiar cînd nu mai erau recompensaţi cu 
mincare. 

Şi noi? 

Rar se întîmplă ca vreunul din noi să nu se fi 
comportat copilărește măcar o dată cind s-a con- 
fruntat cu vreo provocare de adult — să nu fi re- 
petat purtarea pe care am dobindit-o în primii ani 
de viaţă, fie ea cit de nepotrivită. Ştiu că m-am 
prefăcut uneori că un anume lucru pe care îl do- 
ream cu adevărat — dar pentru care îmi era frică 
să îmi asum riscul — nu este important pentru 
mine. Pot paria că şi dumneavoastră aţi făcut la 
fel. Cînd negăm ceea ce dorim cu adevărat, semă- 
năm foarte mult cu copilașul care strigă: „Ori- 
cum, nici nu vreau jucăria aia!“ 

Inevitabil, cînd încercăm să evităm o alegere 
sau să ocolim riscurile vieţii, cind ne limităm 
ocaziile de a crește, ne simţim mai neajutoraţi, 
mai dependenţi, mai vulnerabili — cu alte cuvin- 
te, ne apropiem mai mult de virsta copilăriei. În 
mod sigur, încrederea provine din acţiune. Și, 
pentru a ști ce să facem cînd sîntem în faţa pro- 
vocărilor cruciale ale vieţii noastre — pentru a ne 

face curaj — trebuie să înţelegem nu doar ce, ci şi 
cum am învăţat. 

larăși, sintem oglinda vie a gindurilor noastre. 
Lumea în care trăim arată după cum o vedem noi. 
Pentru o anume persoană, ceea ce se intinde 
înaintea noastră este un acru de pămint deșert. 
Pentru altcineva este un cimp care așteaptă să fie 
cultivat. În mare, nu ne naștem nici optimiști, nici 
pesimiști. Unul dintre noi învaţă să întrevadă 
pericolul, în timp ce altul învaţă să identifice oca- 
zia. Dumneavoastră şi cu mine putem învăţa; pu- 
tem învăţa să vedem mai clar. 

Pentru început, să vedem cum sint impregnate 
in personalitatea noastră vechile obiceiuri care 
ne-au intrat în singe. Vă amintiţi cit timp am con- 
sacrat în copilărie învăţării lucrurilor pe care nu 
trebuie să le facem? Nu atinge asta! Nu înghiţi aia! 
Nu merge pe acolo! Lasă-l în pace! În schimb, ră- 
mine nerostit adeseori mesajul cel mai profund: 
Fă ce îți spun eu să faci. Ţineţi minte? Chiar ţineţi 
minte? În tinereţe, independenţa este rareori răs- 
plătită. Răspunsurile rebele inspiră mai degrabă 
vină sau pedeapsă. 


Staţi puţin! Părinţii mei m-au iubit și n-au vrut 
decit ce e mai bun pentru mine, n-au vrut decit 
să mă protejeze! 


Nu am nici un motiv să pun în dubiu dragostea 
sau grija părinţilor dumneavoastră. Ceea ce vă 
rog să luaţi în consideraţie este că multe dintre 
amintirile noastre sînt incorijurate de o aură stră- 
lucitoare de virtute: părinţii noştri erau mai mari, 
mai puternici, mai inţelepţi. După cum spuneţi 

dumneavoastră, ei ne-au iubit. Un motiv în plus 
să examinăm cu atenţie ceea ce am învăţat. 


Bine, bine, dar de ce? 


Pentru a fi mai încrezători, trebuie să fim con- 
știenţi de propria noastră identitate și provenien- 
tă. Spre exemplu, mi-ar plăcea să cred că sînt un 
părinte bun, capabil şi iubitor. Totuşi, în ciuda 
iubirii nemărginite și a experienței în domeniul 
științelor sociale, am făcut greșeli uriașe ca tată. 
Ca şi soția mea, le-am transmis în mod incoștient 
copiilor mei unele dintre propriile mele îndoieli. 
Cu siguranţă că amindoi ne-am ferit copiii de prea 
multe riscuri, şi prea adeseori am fost mai atenţi 
la pericole decit la şanse, la vulnerabilitatea noas- 
tră mai degrabă decit la forţa care ne animă. De 
ce? Pentru că ne iubim mult copiii, și ne facem griji 
cu privire la siguranţa și viitorul lor. Citeodată, gri- 
jile noastre copleşesc bunul simţ: sîntem părinţi. 
Scopul nu este să vă pedepsiţi părinţii pentru că 
sînt la fel de imperfecți ca soţia mea și ca mine, ci 
să vă puneţi întrebări importante care vă vor aju- 
ta să aflaţi cine sinteţi cu adevărat, astfel încît să 
ajungeţi încrezători la destinaţia pe care o doriţi. 


Am o astfel de întrebare, şi mă tulbură. 

Anul trecut, la virsta de 39 de ani, am început 
o a doua carieră. Simt că sînt pe un drum bun. 
Totuși, se pare că nu mă pot abține să nu mă 
compar mereu cu prieteni care cîştigă mai 
mult. Cum să mă abțin să mai compar ca să mă 
concentrez asupra propriilor mele capacități? 


E normal să doriţi să vă măsuraţi puterile cu 
ceilalţi, fie ei şi prieteni, ca să vedeţi cum vă des- 

curcaţi. Dar, aşa cum recunoașteţi chiar dum- 
neavoastră, succesul prietenilor dumneavoastră 
este treaba lor, nu a dumneavoastră. Orice atlet 
de succes învaţă că cea mai bună metodă de a-și 
îmbunătăţi performanţa este să concureze cu un 
sportiv mai bun. Dacă, pe de altă parte, respectul 
dumneavoastră de sine nu depinde decit de un ritm 
de alergare mai rapid, de eleganța sportivă, de un 
cîştig mai mare decit al altora, veţi fi dezamăgit. 
Va exista mereu cineva care să vă depășească acum 
şi în viitor. Cu toate acestea, competiţia poate sti- 
mula încrederea, cînd scopul real este să faceţi 
progrese, și nu doar cel de a învinge pe cineva. 

Aţi remarcat vreodată că artiştii buni, aseme- 
nea atleţilor, ridică întotdeauna ștacheta puţin 
mai sus? Progresează pentru că se provoacă pe ei 
înșiși. Cînd priviţi din perspectiva corectă, puteţi 
avea un extraordinar sentiment de desăvirşire. 
Cred că sînteţi pe drumul cel bun. Atitudinea 
dumneavoastră este mai sănătoasă și mai stabilă 
decit v-aţi putea da seama, pentru că sînteţi con- 
ştient de un adevăr profund: 

Singurul motiv pentru a intra în competiţie este 
să progresaţi. 


Numai pronunţind această afirmaţie dificilă, 
aţi și început să schimbaţi direcţia asupra căreia 
v-aţi concentrat pînă acum. Cred că ceea ce ur- 
mează — o radiografie a adolescenţei, apoi a ma- 
turităţii — vă va [i deosebit de util. 


Într-o zi, asemenea unui ou care se sparge dină- 
untru, cochilia în care se ascunde un copil se dă 
la o parte. Brusc, în faţa noastră stă o fiinţă care 
vibrează de indignare, un străin capricios care, la 
cea mai mică provocare, poate deveni intolerant, 

rebel, nepoliticos, lăudăros şi chiar mincinos. Nu- 
mim acest anotimp din viața noastră adolescenţă; 
pentru părinţii noștri, seamănă mult cu valsul 
alături de un pore mistreţ, spinos. 

Parcă nu mai devreme de ieri, căutam aprobare 
și ajutor în privirea adulţilor din jurul nostru. 
Acum, ca adolescenţi, coaja de ou care ne-a pro- 
tejat copilăria se sparge şi erupem. Nu sintem si- 
guri dacă sîntem buni sau răi, puternici sau slabi 
— dacă sîntem bărbaţi sau băieţi, femei sau fete. 
Adeseori încercăm să mascăm nesiguranța din 
suflet cu bravadă şi aroganță. Confuzi, deprimaţi 
şi adesea speriaţi, ne putem comporia egoist, ne 
lipsește increderea și putem fi de nestăvilit. Pe de 
o parte, viaţa este o descoperire care ne provoacă 
bucurie, o trezire din amorţeală. Pe de altă parte, 
ea ne ia peste picior, ne tulbură. Ne ies coșuri; ne 
crește păr; ni se schimbă vocea; avem vise erotice. 
Dorim cu tot sufletul să înţelegem, să controlăm 
ceea ce ni se întimplă. 

Şi ne grăbim să întrebăm: „Cine sînt eu?“ 

Desigur că această întrebare nu ne părăseşte 
toată viaţa, dar niciodată nu căutăm răspunsul 
cu mai multă fervoare și cu mai multă dăruire lip- 
sită de discernămiînt — și niciodată nu ne scapă 
mai mult răspunsul printre degete. Cine sînt eu? 

Copiii învaţă cînd să aibă încredere; adolescen- 
ţii sint în căutarea propriei identități. 

În adolescenţă începem să luptăm pentru a des- 
coperi cine şi ce sintem, şi tocmai atunci vieţile 
noastre seamănă cu un haos absolut. Plonjăm în 
situaţii pe care nu sintem gata să le suportăm, 
bijbiind fără putinţă de întoarcere pe un drum 
presărat cu necazuri. Căutind să obţinem contro- 
lul, îl pierdem cel mai adesea. Viaţa e plină de 

situaţii extreme. Sintem lie fete, fie femei, fie 
băieţi, fie bărbaţi, buni sau răi, superiori sau infe- 
riori. Nuanţele de gri nu există. 

Sintem convinşi că nimeni, cu atît mai puţin 
părinţii noştri, nu poate înțelege ceea ce simţim. 
Încercăm astfel să ascundem îngrozitoarea îndo- 
ială care ne torturează în legătură cu propria noas- 
tră persoană. Nesiguranţa «ste însă negată; vor- 
bim cu autoritate — o falsă autoritate. Trăim într-o 
lume a celor mai rele și a celor mai bune lucruri. 

Vă amintiţi, chiar vă amintiţi? 

Cînd sintem adolescenţi, ne schimbăm rapid și 
radical. Adeseori, ne exteriorizăm emoţiile confuze 
renunţind ferm şi definitiv la orice sugestie care 
ameninţă să dezvăluie ceea ce simţim cu adevărai 
— îndoielile secrete care ne încearcă referitor la 
propria noastră persoană. Sintem prizonieri în- 
tr-un carusel rapid, lovindu-ne, încercînd să-l în- 
cetinim, să-l întoarcem din drum, să-l conducem, 
să-l înţelegem. 

Cînd sintem singuri, strigăm: „Ce se întîmplă 
cu mine?“ 

Creştem. 

Învăţăm să gîndim singuri; ne asumăm riscuri: 
instinctiv, respingem chiar pe cei care ne sint cei 
mai apropiaţi, care ne-au învăţat, ne-au iubit — 
astfel încît să putem trage propriile noastre con- 
cluzii. Experimentăm, cu rezultate care ne pot 
răsplăti, pot fi comice sau tragice. 

În plus, adolescenţa nu se opreşte ca un ceas 
la sfirşitul acelei perioade din viaţă, așa cum se 
crede de obicei. Pentru majoritatea oamenilor 
această etapă continuă în al treilea deceniu de 
viaţă, sau poate și după 30 de ani. Am întîlnit cu 
toţii adulţi care încearcă să-şi ascundă temerile 

asumindu-și riscuri care sint cu siguranţă nebu- 
nești, negindite și autodistrugătoare; ei iși asumă 
riscuri pentru cauze eronate; ei își fac duşmani, 
iau atitudine şi sint lacomi de bani şi putere, fără 
a părea vreodată să le ajungă ceea ce au; care 
afişează o iubire incendiară, totuși nu par nici- 
odată să se placă pe ei înşişi; şi, fie că riscurile pe 
care şi le asumă au succes sau nu, nu par nici- 
odată să înveţe din propriile lor experienţe. 

Copilăros? 

Nu, adolescentin. 

lată de ce acest pasaj este important. Adeseori, 
cînd i se spune unui adult că se comportă ca un 
copil, el nu e copilăros deloc, ci adolescentin. Tre- 
buie să recunoaștem diferenţa. 

Imaginaţi-vă trei pași uriași: Primul este copi- 
lăria; următorul este adolescenţa; ultimul este 
maturitatea. Acum să privim mai îndeaproape 
ceea ce am construit. Primul pas este constituit, 
de fapt, dintr-o serie de nenumărați pași mărunți. 
Creştem de la prima celulă; devenim mai puţin 
neajutoraţi cu fiecare zi care se scurge. Un nou- 
născut este foarte diferit de un copil de doi ani; un 
puşti de trei ani nu e același lucru cu unul de 
nouă ani. E ușor să ne minunăm de cum evolu- 
ează corpul nostru. Totuși, şi mai impresionant 
este ceea ce se întîmplă într-o zonă invizibilă, în 
creierul nostru. Specialiştii în sociologie au desco- 
perii că undeva între virsta de doi şi patru ani 
începem să discernem binele de rău; şi mai tirziu, 
aproximativ între opt şi zece ani, începem să înţe- 
legem conceptul de dreptate. 

Asemenea copilăriei, adolescenţa este formată 
din mai mulţi paşi — și această etapă tumultuoa- 
să a vieţii noastre nu se sfirşește în general în 

cinci de ani, aşa cum am remarcat înainte. 

Mi-am dat seama că ar fi prostesc sau imposi- 
bil să încerc să stabilesc date precise la care ni se 
schimbă viaţa. Totuşi, în ansamblu, există trei 
faze esenţiale, sau trei treimi in perioada de 
aproximativ douăzeci de ani pe care o cunoaştem 
sub numele de adolescenţă: 


CELE TREI FAZE ALE ADOLESCENȚEI 


Prima Fază, de la aproximativ zece sau doi- 
sprezece ani pînă la aproape șaptesprezece 
sau optsprezece ani 


Lupta noastră peniru identitate începe serios: ne 
întrebăm: „Cine sint eu?“ Ne scufundăm în pro- 
pria persoană. Timpul se scurge cu cea mai mare 
rapiditate. Triunghiul este clasic: noi, părinţii, 
prietenii. Din punct de vedere emoţional, încer- 
căm să ne separâm de părinţi, în timp ce, în ace- 
lași timp, căutăm cu disperare să fim aprobaţi de 
cei egali cu noi. Deşi adeseori dorim neapărai să 
fim nonconformişti. rareori în viaţă sintem mai 
conformiști. Pe de o parte, respingem lumea 
adulţilor; pe de altă parte, adoptăm limba, haine- 
le şi un stil atit de asemănătoare cu cele ale pri- 
etenilor noştri încit un observator ar crede că am 
fost cu toţii modelaţi cu aceeași formă de prăji- 
turi. Trăim pentru momentul de faţă, în prezent; 
visăm la un viitor de mare succes cu un efort 
minim: „Voi fi bogat! Voi fi faimos!" 


Faza a Doua, de la aproximativ optsprezece 
sau nouăsprezece ani cam pînă la douăzeci și 
cinci de ani 

Începe să vă îngrijoreze viitorul. Ne facem proble- 
me; nu mai putem respinge lumea adulţilor. Ne 
întrebăm: „Ce voi face? Trebuie să fac ceva. Dar 

ce? Cine sint eu?” Ne testăm, adeseori plecînd de 
acasă. Ni se schimbă planurile pentru o viitoare 
carieră, nu mai avem aceleași speranţe, și ne 
concentrâm mai mult asupra modalităţilor de a 
ne întreţine. Sintem mai încrezători pe măsură 
ce facem faţă provocărilor pe cont propriu. Cum 
dramaticele schimbări din pubertate s-au înche- 
iat, ne simţim mai în largul nostru cu trupurile 
pe care le avem acum decit înainte. 

Faza a Treia, de la douăzeci şi cinci la treizeci 
de ani 

Ne e mai clar cum va arăta viitorul nostru. Ne 
testăm puterile și limitele — dar, încă absorbiți 
de propria persoană, nu sintem atit de încreză- 
tori pe cît pârem. Semănăm cu niște adulţi. Pu- 
tem să fim chiar căsătoriţi, putem să avem copii, 
putem părea oameni de mare succes — dar con- 
tinuă adaptările subtile și substanţiale la lumea 
celor adulţi. Pe măsură ce ne luptăm, atraşi in- 
evitabil către maturitate, nesiguranța îşi arată 
colții şi punem în pericol relaţiile de acasă şi de 
la serviciu. Iarăşi, ne întrebăm: „Cine sint eu?" 


Niciodată nu este mai înspăimintătoare respin- 
gerea decit în adolescenţă. Sint sigur că în adoles- 
cenţă aş îi fost surprins, chiar uluit dacă cineva 
mi-ar fi spus că într-o zi — astăzi — voi scrie cu 
convingere că vulnerabilitatea mă poate întări. 
Totuși, acum știu că aprobarea altcuiva mā satis- 
face cu adevărat doar cînd am riscat să fiu respins, 
așa cum am fost eu. De fiecare dată cînd sintem 
acceptaţi de ceilalţi după ce dezvăluim ceea ce 
simţim cu adevărat, mai punem o cărămidă la 
fundaţia sănătoasă a personalităţii noastre. Doar 
asumîndu-ne riscuri, expunindu-ne la situaţii je- 
nante, sintem mai puternici, mai tari și putem să 
ne înfruntăm mai ușor cu respingerea. Ironia face 


Capitolul 5: CE SÎNT. CE AM, CE PARAFI 67 


ca, adeseori, lucrul de care ne temem cel mai mult 
in adolescenţă este însuși procesul prin care învă- 
țăm să facem faţă respingerii: 

Dezvăluindu-ne personalitatea, dobindim ade- 
vărata încredere care provine doar din faptul că 
sintem acceptaţi ca atare. 

Dar cine sintem cu adevărat? 

E adevărat că avem nevoie de ceilalţi ca să ne 
ajute să ne explorăm identitatea — dar, în cele din 
urmă, fiecare din noi irebuie să răspundă singur 
la întrebarea: „Cine sînt eu?“ 

Cred că ne putem cunoaște în trei feluri, şi fe- 
lul în care răspundem la fiecare dintre aceste per- 
cepţii ne ajută să ne definim personalitatea. 


TREI MODALITĂȚI DE A NE CUNOAŞTE 


1. Ce sînt și cine sînt cind sint singur — fiinţa ce 
se ascunde în sufletul meu — ansamblul com- 
plex de capacităţi, atit moștenite cît şi dobindite, 
alegerile mele, sentimentele mele, visele și dorin- 
tele mele. Este esenţa mea. 

2. Ce am sint lucrurile mele, tot ceea ce posed. 
Totuşi, hainele se rup. Casele se învechesc. Ma- 
șinile ruginesc. Averile se măresc și scad. Cred 
că o anecdotă pe care mi-a spus-o odată laurea- 
tul Premiului Nobel Elie Wiesel ilustrează bine 
natura fragilă a ceea ce credem că posedăm: 


Văzind cit de puţine lucruri are un rabin înţelept 
vestit — și profund dezamăgit de simplitatea vie- 
ţii pe care o ducea rabinul in ciuda faimei sale de 
nivel mondial — un turist l-a intrebat nepoliti- 
cos: „Domnule, numai atit aveţi?“ 

Rabinul a zimbit, a arătat spre valiza turistului şi 
l-a întrebat: „Dumneavoastră numai atit aveţi?“ 

„Desigur“, a răspuns turistul, „dar eu sint numai 
în trecere“. 

Rabinul a dat din cap. 

„Şi eu la fel“, a răspuns el. 


3. Ce par a fi reprezintă ceea ce cred ceilalţi despre 
mine. Totuși. e mai delicat să vorbim despre felul 
în care ne privesc ceilalţi — și adeseori mai puţin 
înțeles decit sentimentul exagerat de posesiune. 
Spre exemplu. ca editor, cum aş putea fi descris 
de un autor a cărui lucrare o accept? Dar de către 
unul a cărui lucrare o resping? Am fost mai co- 
rect în vreuna din situaţii? Ca tată, cum sint pri- 
vit de copii cind spun „da“? Dar cînd spun „nu“? 


Întotdeauna, adolescenţii încearcă să se regă- 


sească în lucrurile pe care le posedă (remarcaţi in- 
teresul brusc pentru haine!) și, chiar cu mai mul- 


tă 


intensitate, în a fi aprobaţi de cei egali cu ei. Ce 


sînt; ce am; ce par a fi. Pentru care dintre acestea 
trei sîntem mai dornici să riscăm — ce este cel 
mai important pentru noi — este o dovadă a ma- 
turităţii noastre şi un semn de încredere în sine. 


tii 
lo 


Bine, de acord. Nu mă pot cunoaște decit 
atunci cînd cîntăresc cu atenție „ce sînt“ 

mai presus de celelalte griji. Înţeleg ce aţi spus 
cînd ați afirmat că încrederea este cel mai 
important lucru pe care îl învăţăm în copilărie. 
Şi recunosc cît de absorbit de mine eram 

ca adolescent. Dar cum devin adult? 


Copiii învață cînd să aibă încredere; adolescen- 
iși caută identitatea; oamenii maturi văd dinco- 
de ei înșiși 

Imaginiţi-vă că staţi în fața unei oglinzi aburite. 


Ștergeţi aburul. Vă vedeţi pe dumneavoastră? 

Acum închipuiţi-vă că puteţi șterge oglinda atit de 
tare încît argintul din spate ar dispărea, iar oglin- 
da ar deveni sticlă. Cînd putem vedea dincolo de 
propria noastră reflecţie — cînd vedem și avem 
preocupări dincolo de noi înşine — numai atunci 
devenim adulți. În copilărie, cînd începem să 
avem încredere, începem să ștergem aburul de pe 
oglindă. Ca adolescenţi, în căutarea identităţii, ne 
cercetăm reflexia. Ca adulţi, acceptind ceea ce 
sintem, cu defecte cu tot, putem înlătura argintul. 
Lumea este o arenă crudă şi imprevizibilă. Doar 
cind învăţăm să spunem cu convingere: „Accept 
ceea ce sint“, sintem suficient de pregătiţi să pri- 
vim dincolo de noi înşine, să ne confruntăm cu 
riscurile — şi pierderile — ca un aduli. 

Ei bine, asta v-ar putea surprinde — şi ușura: 
oamenii cei mai de succes pe care i-am cunoscut 
purtau o luptă crincenă cu ei înșiși. Erau cel 
puţin la fel de tulburaţi ca noi, dacă nu mai mult. 
Ceea ce îi scoiea în evidenţă pe aceşti conducători 
nu era pacea sufletească, ci mai degrabă felul în 
care învăţaseră să-și organizeze viața în jurul 
unei ambiţii nobile şi să se concentreze asupra ei: 
Copiii învaţă cînd să aibă încredere; adolescenţii 
sînt în căutarea propriei identități; adulții văd din- 
colo de ei înșiși. 

De-a lungul anilor, mulţi oameni mi-au spus 
că vor să fie fericiţi. Totuşi, eu ştiu că nu asta vor. 
Dacă spun ceva nostim şi ei rid, asta înseamnă că 
sint fericiți. Ei nu caută „fericirea“; ci caută să fie 
impliniți. 

Cred că provocările pe care merită să le luăm în 
consideraţie ne ajută să ducem o viaţă desăvirşi- 
tă. Cind ne subordonăm viaţa unor idealuri înal- 

te, reușim înainte de a afla rezultatul. Această 
este baza celui de-al doilea dintre cei Șapte pași 
către implinirea personală: 


AL DOILEA PAS CĂTRE ÎMPLINIREA 
PERSONALĂ 


1. Asumaţi-vă responsabilitatea 


Acceptaţi responsabilitate deplină pentru com- 
portamentul dumneavoastră. Cînd rostiţi „Sint 
responsabil“, puteţi construi o viaţă nouă, ba 
chiar o lume nouă. 


2. Credeţi în ceva important 


Viața dumneavoastră este demnă de o moti- 
vație nobilă. 


Iată cum stau lucrurile: nu se poate ca dum- 
neavoastră sau eu să fim niște ignoranţi. Oamenii 
nu sînt construiți astfel. În creierul dumneavoas- 
tră sălășluieşte un computer mai sofisticat şi mai 
puternic decit toate maşinăriile create de inginerii 
de la IBM, Apple, Compaq și Microsoft împreună. 
Atita vreme cît trăiţi, creierul dumneavoastră nu 
poate fi gol. Mereu se întimplă cite ceva acolo. 

Cite funcţii credeţi că îndeplineşte creierul 
dumneavoastră chiar acum? Procesează simbolu- 
rile limbii dumneavoastră și foloseşte alfabetul pe 
care l-a memorat, în timp ce monitorizează tem- 
peratura şi mediul, măsoară digestia, coordonează 
transformarea combustibilului în energie, direc- 
ţionează şi mișcă simultan părţi ale corpului... și 
așa mai departe, toate în microsecunde! Creierul 
dumneavoastră îndeplinește atit de multe sarcini 
în același timp, cu viteza luminii, încit simpla lui 


. 

putere îţi ia respirația, capacitatea lui de memo- 
rare este atit de vastă încît nu poate fi măsurată 
exact. 

Acest echipament uluitor a fost proiectat să 
funcţioneze perfect pînă la ultimul detaliu — dar, 
din nefericire, adeseori am fost influenţaţi să cre- 
dem exact contrariul. Spre exemplu, unii oameni 
sînt convinși că pot fi pustii, că sînt capabili să nu 
creadă în nimic. Desigur că acei oameni greșesc. 

Citeodată, şi noi facem parte din „acei oameni“. 
Cînd nu mai sintem copii, sintem încurajați să 
respectăm limitele și interdicțiile verbale. În aces- 
te condiţii, nu este surprinzător că ne trezim cre- 
zînd că nu sîntem definiţi de propriile noastre ale- 
geri, ci viaţa este o întimplare ce ne ia prin sur- 
prindere şi pe care nu o putem coordona. Cind 
spun: „Credeţi în ceva important“, o voce gingașă 
dinlăuntrul meu mi-ar putea răspunde imediat: 
„Dar eu nu sînt un om important“. Instruirea 
noastră (pe care specialiștii în ştiinţe sociale o nu- 
mesc „integrare socială“) este adeseori subtilă — 
deosebit de subtilă. Spre exemplu, învăţăm să 
idolatrizăm eroii, lucru care, în sine, este bun. 
Din nefericire, în același timp, sintem încurajați 
să delimităm clar acei eroi de propria noastră per- 
soană — ca şi cum n-am putea niciodată să pă- 
şim alături de ei. 

Ioana d'Arc, Abraham Lincoln, Mahatma Gan- 
dhi, Winston Churchill, Eleanor Roosevelt, Clara 
Barton, Frederick Douglas, Marie Curie, Martin 
Luther King Jr., Harry Truman... ei bine, sînt ei 
mai mari decit viaţa? Totuși, ce erau? Tot oameni, 
înzestrați cu un creier şi funcţii trupești. Departe 
de mine gîndul de a-i discredita sau de a le dimi- 

nua contribuţiile. Din contră, faptul că erau fiinţe 
umane, nu zei, și totuși au reușit atit de mult ne 
dă mie şi dumneavoastră speranţă adevărată. 
Acești oameni sint exemple, modele. Păcat că, 
încă din copilărie, am fosi invitaţi să-i admirăm 
mai degrabă decit să ne așezăm alături de ei, de 
vreme ce și noi sintem jucători în acest uriaș joc 
ce se numește viaţă. Puteţi striga: „Hei, domnule 
antrenor, jucaţi cu mine!“ şi veţi fi auzit. 

Așa cum am spus, ne modelăm propriile suflete 
prin alegerile pe care le facem, și astfel alegem 
cine vrem să fim. Încă o dată, gindurile noastre ne 
reprezintă. Și nu sîntem niciodată pustii. În ciuda 
a ceea ce ar spune oricine, nimeni nu a trecut 
prin viaţă fără să creadă. Fiecare dintre noi crede 
în ceva. Poate credem în Dumnezeu — sau credem 
că nu există nici un zeu. Poate credem în bani, 
putere, o carieră sau o poziție socială, un prieten, 
un partener de viaţă, părinţi. Poate ne concentrăm 
asupra ştiinţei. Unii dintre noi aleg să creadă că 
nimic nu contează — fapt deosebit de trist, pen- 
tru că lucrurile în care credem, idealurile pe care 
ni le propunem sînt motivele pentru care trăim. 
Alţii ar putea îmbrăţișa o misiune, un ţel, un prin- 
cipiu — ceva. 

Ce credeţi dumneavoastră? Și, mult mai impor- 
tant, în ce credeţi? Ar trebui să credeţi în dum- 
neavoastră înșivă. Permiteţi-mi să vă ajut. 


Ar fi naiv să sugerez că aș putea discuta sufi- 
cient de mult în acest capitol — sau în acest curs 
— încît să pot examina în profunzime vastitatea 
vieţii omenești. Știu că etapele existenţei noastre 
nu pot fi delimitate cu absolută exactitate: viața 
este dezordonată, anotimpurile se suprapun. Ce 

am încercat să fac aici, marcind traseul creșterii 
noastre, este să vă încurajez să reflectaţi, să cău- 
taţi cu blindeţe și agresivitate motivele pentru ob- 
stacolele ascunse care vă rețin. 

Cind ne agăţăm copilărește de vreo noţiune fal- 
să, indiferent cită siguranţă ne-ar oferi, nu doar 
ne întirziem creșterea, ci facem şi mai dificilă — și 
periculoasă —, asumarea riscurilor pentru a con- 
strui încredere. Pentru a învăţa lecţia increderii, 
fie că ne e frică sau doar simţim o neliniște mi- 
noră, de fiecare dată cînd ne confruntăm cu o 
provocare dificilă, e bine să fim cinstiţi şi să ne în- 
trebăm: „Cui răspund? Pe cine încerc să mulţu- 
mesc?“ 


Copiii învață cind să aibă încredere; adolescenţii 
sint în căutarea propriei identități; adulții văd din- 
colo de ei înșiși: pentru a fi adulţi trebuie să faceţi 
faţă unui lucru care vă copleşeşte — pentru că 
viața dumneavoastră e demnă de o motivaţie nobi- 
lă. Astfel, nu doar că vă veţi scoate în evidenţă 
eforturile, ci le veţi oferi şi un sens. Reţineţi, noi, 
oamenii, împărtăşim o experienţă universală care 
poate fi concentrată într-un singur cuvint, un 
cuvînt care se aplică atît copilului care s-a născut 
acum 2 000 de ani cit şi celui care nu a fost con- 
ceput încă. E valabil pentru orice cultură, orice 
trib care a existat sau va exista vreodată — pen- 
tru toate popoarele, toate rasele, vorbitorii tuturor 
limbilor. Acel cuvînt este luptă. Îl practicăm cu 
toţii şi supravieţuim cu toţii, îndurăm cu toţii 
pină la ultima bătaie de inimă. Foarte puţini din- 
tre noi par să facă mai mult. Ei triumfă — în vie- 
tile lor noi găsim sensul propriilor noastre vieţi. 

PROVOCAREA NR. 6: ALĂTURAȚI-VĂ 
UN I ECHIPE 


Fac “ţi o listă de oameni, vii sau morţi, pe care îi 
adniiraţi datorită modului în care și-au trăit 
viata. Cu alte cuvinte, din care echipă aţi dori să 
facti parte? 

Ocupaţi-vă de această însărcinare fără grabă. Ar 
putea dura un timp, şi asta e bine. Concentra- 
ţi-vă asupra acestui subiect cu atenţia pe care aţi 
acorda-o scrierii unei teze trimestriale. Totuși, în 
locul unei disertaţii lungi, scrieţi pe hirtie cel mai 
bun cuvint sau cea mai bună propoziţie care cali- 
fică semnificaţia misiunii acelei persoane. Înainte 
să incepeţi, gindiţi-vă puţin. Apoi veţi fi pregătiţi. 
Şi, vă rog, nu formulaţi sentinţe prea serioase. 
Chiar şi laureaţii premiului Nobel precum Elie 
Wiesel şi Mairead Corrigan Maguire au simţul 
umorului, în ciuda ororilor pe care le-a văzut în 
lagărele de concentrare naziste sau în Irlanda de 
Nord. Nu atimă nici un nor întunecat deasupra 
capetelor lor. 

Sinteţi în căutarea unui principiu pe care să-l 
puneţi în practică. 

Reţineţi că această însărcinare nu este menită a 
vă incuraja să-i îndepărtați pe cei pe care îi 
iubiţi, să vă eliberaţi de tot ce aveţi și să vă căţă- 
raţi pe creasta unui munte în căutarea unui gînd 
măreț. Ce aș vrea insă să faceţi este să atingeți 
lumea care vă înconjoară. Dacă veţi descoperi 
cuvintul „bunătate“, spre exemplu, imbrăţișaţi 
principiul şi fiţi buni cu toţi cei pe care îi întilniţi 
zi de zi în casă şi în afara ei şi prin vecini. 
Urmăriţi-vă misiunea cu stricteţe: 

Îmi amintesc de o adolescentă pe care am cunos- 
cut-o acum mai mulţi ani, într-o comună. Eram 
reporter de ziar şi luam interviuri pentru un arti- 

col. Fata s-a oferit să-mi spună care este sensul 
vieţii, după ea: 

„lubirea“, a spus. 

„Cum adică?“ am întrebat-o. 

„lubesc omenirea!“ mi-a spus. 

„Şi pe el?“ am întrebat-o. arătind înspre un tînăr 
aşezat în apropiere, a cărui igienă personală era 
îndoielnică. 

A făcut o pauză, a dat uşor din cap că „nu“, apoi 
a repetat: „Iubesc omenirea!“ 

Uneori, ca şi în cazul prietenei mele adolescente, 
« mai uşor să iubim ceea ce nu trebuie să atin- 
gem. Aşa cum am spus, căutaţi un principiu pen- 
tru a-l pune în practică. Ştiu că îl veţi găsi. 


6 


CUM SĂ VĂ VINDECAŢI 
DE TIMIDITATE 


Unii spun că timiditatea este ereditară. Alţii 
afirmă că învăţăm să fim timizi. Cine știe? Poate 
că într-o zi vom afla. Între timp, dacă suleriţi de 
crize de timiditate ca şi mine, s-ar putea să con- 
sideraji ceea ce am învăţat eu ca fiind un sfat util, 
eficient, ce vă poate ajuta să vă arătaţi încrezători 
cînd vă simţiţi stînjeniţi. 

Totuși, mai întîi trebuie să recunoașteţi că ti- 
miditatea nu ne definește. Cînd sîntem timizi, 
avem tendinţa să privim timiditatea ca pe o parte 
însemnată a personalităţii noasire. Asta este pur 
și simplu greşit. Timiditatea este doar un frag- 
ment infim din fiinţa noastră, și e mult mai puţin 
importantă pentru alţii decit este pentru noi. 

De îndată ce înţelegem asta, sintem pregătiţi 
pentru cei şase pași practici pe care îi putem face 
pentru a ne vindeca de timiditate: 


ȘASE PAŞI PENTRU A VĂ VINDECA 
DE TIMIDITATE 


1. Găsiți un teren comun 


Aglomeraţia vă poate copleşi. Dacă trebuie să vă 
integrați într-un grup numeros, veţi fi mai puţin 
emoţionat dacă sînteţi cu unul sau doi prieteni. 


Capitolui 6: CUM SĂ VĂ VINDECAŢI DE TIMIDITATE 77 


Mă simt foarte bine în grupuri mari dacă sint 
acolo cu cițiva cunoscuți. 


2. Faceți planuri de viitor 


Înainte de a pleca de acasă, hotăriţi-vă ce veţi 
spune. Nu trebuie să pregătiţi o „declaraţie ofi- 
cială“ sau să învăţaţi pe de rost o replică dintr-o 
comedie. Pur și simplu puneţi intrebări — tehni- 
ca pe care aţi invăţat-o în Capitolul 4: Cum să 
începeți o conversaţie. 

3. Mişcaţi-vă corpul 

Poate că sună comic, dar vă ajută realmente. Ac- 
tivitatea fizică — acţiunea — consumă energia 
nervoasă. (Asta nu inseamnă că trebuie să o 
rupeţi la fugă spre ușă.) 


4. Nu vă mai concentrați asupra propriei 
persoane 

Concentraţi-vă asupra celorlalţi. Timizii se pri- 
vesc prea mult, își analizează prea mult temerile 
şi neliniștile de moment. Reţineţi că răspundem 
cu toţii gradului de interes pe care alţii il demon- 
strează faţă de noi. Deci, dacă ţinem minte că 
trebuie să petrecem primele două minute rela- 
xindu-l pe interlocutorul nostru, ne vom relaxa și 
noi. 


5. Găsiţi un punct de sprijin 


Ele sint utile pentru a începe o conversaţie, „Ce 
inel neobișnuit! Cum a fost fabricat?“ (Uneori, aţi 
putea oferi chiar dumneavoastră un punct de 
sprijin care ușurează sarcina celorlalţi de a înce- 
pe o conversaţie cu dumneavoastră — mai ales 
dacă și ei au citit acest pasaj.) Alteori, îimprejură- 
rile vă pot oferi şansa de a începe o conversaţie. 
Spre exemplu, dacă sinteţi la un turneu de tenis, 
puteţi discuta despre tenis. Poveștile de iubire şi 
prieteniile tind să se lege la școală şi la serviciu 

pentru că oamenii au ceva în comun despre care 
să vorbească. Deci, profitați: aproape întotdeau- 
na, primele conversații pornesc dintr-o tentativă 
de a găsi un interes comun. 


6. Zimbiți 


Ați observat vreodată cît de repede se împriete- 
nesc oamenii în prezenţa unui căţeluș? Și totuși, 
el nu face nimic altceva decit să dea din codiţă şi 
să cadă, stingaci. Dacă sinteţi prietenoși, cei din 
jur vor remarca. 


T 


CUM SĂ FACEŢI FAŢĂ 
GREȘELILOR: „SLIP“ ŞI „RIP“ 


Acum cîteva zile, înaintea unui spectacol pe 
care aveam să-l susţin singur pe scena Teatrului 
Ford din Washington D.C, un coleg de-al meu de 
la revista Parade m-a întrebat de ce mă exterio- 
rizez într-un loc unde mă văd atiîţia oameni. 

„Dacă aș fi în locul tău“, m-a sfătuit el, „aș sus- 
ţine spectacolul pe cea mai mică scenă cu putinţă 
din Connecticut-ul de nord, și m-aș asigura că nu 
am mai mult de doisprezece spectatori“. 

„Da, aşa ai face“, am convenit eu. 

„Nu înţeleg“, a zis el. „Eşti redactor şi scriitor, 
nu actor. Nu trebuie să faci asta. De ce te expui 
acolo, în faţa tuturor acelor feţe cunoscute ale 
Casei Albe, înaintea atîtor oameni care te cunosc, 
chiar alţi oratori?“ 

„M-am gîndit mult la asta”, am recunoscut, „și 
știu de ce vreau să fac astfel. Vezi tu, pot eșua la 
fel de bine într-o sală de teatru mică și pustie din 
nordul Conneticut-ului, ca și în sala Teatrului 
Ford, care este ticsită de spectatori. Dar n-am 
muncit atît de greu pentru asta — sute de ore de 
scris și repetat — ca să am un eșec la scară mică. 
Dacă voi eșua, vreau să eșuez la scară mare.“ 


Primele șase capitole au examinat cine sinteţi 
şi ce e important pentru dumneavoastră. In acest 


80 CURS PRACTIC DE ÎNCREDERE 


capitol vom explora de ce este sănătos, şi chiar 
necesar, ca fiecare dintre noi să facă greșeli. În 
capitolul următor, vom începe să analizăm mai în 
amănunt una dintre cele mai vechi și amuzante 
modalităţi de a ne face prieteni — felul în care po- 
vestim. 

Totuși, mai întîi permiteţi-mi să revizuiesc Pro- 
vocarea nr. 3 (p. 43). Sint sigur că pină acum aţi 
descoperit din jurnalul dumneavoastră zilnic că 
majoritatea grijilor noastre nu se materializează 
niciodată. Acum mai bine de douăzei de ani am 
dat această temă unui grup de studenţi căruia 
îi predam parapsihologie la Colegiul Comunitar 
Westchester din Valhalla, New York. Pină astăzi, 
oriunde și oricind am sugerat acest exerciţiu, re- 
zultatele au fost asemănătoare 

Majoritatea grijilor noastre nu se materializea- 
ză niciodată. Nimic din cele mai mari griji ale 
noastre nu devine realitate, sau poate doar într-o 
proporție infimă. Bănuiesc că pină acum aţi înţe- 
les că eliminaţi majoritatea motivelor de îngrijo- 
rare pur şi simplu punîndu-le pe hirtie. În acest 
moment este probabil evident şi că multe griji au 
puncte de pornire ambigue sau prostești. E va- 
labil pentru toată lumea. O altă dezvăluire impor- 
tantă pentru fiecare cursant a fost că atunci cînd 
încercăm să apreciem consecinţele posibile ale 
îngrijorării noastre — cind ne punem întrebarea: 
„Care este cel mai rău lucru care se poate întim- 
pla?“ adeseori neliniștea noastră descrește, pen- 
tru că descoperim în atît de multe cazuri că ce-i 
mai rău nu e totuși chiar atît de rău. 

Ştiu că probabil nu s-au încheiat cele treizeci 
de zile în care aţi ţinut jurnalul, şi că poate simţiţi 
că mai aveţi multe de învăţat din acest exerciţiu. 

De aceea, aș vrea să continuaţi să vă scrieţi jurna- 
lul. Și, iarăși, vă rog să nu împărtășiţi rezultatele 
pină nu se va fi încheiat luna. Apoi, dacă doriţi să 
discutaţi cu altcineva — sinteţi liber să o faceţi. 
Mare atenție, totuşi: acest exerciţiu dă rezultate 
atit de bune pentru că vă permite să descoperiţi 
singuri adevăratul substrat al grijilor dumnea- 
voastră. Dacă doriţi să-i ajutaţi pe ceilalţi, asigu- 
raţi-vă că le permiteţi să experimenteze direct im- 
pactul acestei descoperiri. Dacă dezvăluiţi prea 
devreme ceea ce ştiţi, veţi slăbi puterea exercițiu- 
lui. Cind permiteţi altora să trăiască acest exer- 
ciţiu la fel ca și dumneavoastră, efectul asupra 
grijilor lor va semăna mult cu ceea ce vi s-a întîm- 
plat cu propriile dumneavoastră griji. 

Ne schimbăm mereu. Exact la fel cum celulele 
noastre mor şi altele se nasc lună de lună, ne vin 
idei noi în fiecare clipă, apar mereu ocazii favora- 
bile — şi, în mod neîntrerupt, minunatul nostru 
creier procesează milioane de fragmente informa- 
tionale în fiecare zi. Dacă recunoaştem și profităm 
de ocaziile pe care ni le oferă viaţa şi în același 
timp ne facem griji pozitive, trebuie să acceptăm 
această regulă fundamentală: l 

Pentru a reuşi trebuie să fim pregătiți să 
eşuăm. 

La urma urmelor, viaţa este formată din încercări 
şi greșeli. Unul dintre cei mai mari săritori olim- 
pici de la platformă ai secolului al XX-lea, Greg 
Louganis, mi-a spus odată că un milion de fani 
pot fi martorii unei sărituri pe care arbitrii o pot 
nota cu 10, dar nimeni nu vede miile de sărituri 
imperfecte care au precedat-o, miile de puncte de 
care a fost nevoie pentru a crea un singur 10. 

Sherry Lansing, prima femeie din istoria Holly- 
wood-ului care a condus un studio de film impor- 
tant și care este acum una dintre cele mai împli- 
nite producătoare americane, a remarcat: „Am 
văzut oameni foarte buni făcînd greşeli uriașe, 
dar aceiaşi oameni au obţinut succese enorme.“ 

Succesul adevărat este întotdeauna ultima ve- 
rigă dintr-o serie de încercări eșuate de a reuși. 

Dacă n-am încerca, n-am experimenta, nu 
ne-am sitrădui, n-am eșua — n-am progresa. 

Priviţi în jur. Natura se corectează, se adaptea- 
ză cu succes la împrejurări noi, din momentul în 
care s-a divizat prima celulă și înfățișarea ei s-a 
schimbat. Un şarpe cu clopoței nu seamănă cu o 
cobră, nici cu un vierme. Aţi văzut vreodată doi 
arţari identici? Seamănă un crocodil cu un came- 
leon? Un şobolan e același lucru cu un hamster? 
Dacă strămoşii noștri care locuiau în peşteri n-ar 
fi încercat — şi n-ar fi eşuat — de atitea ori, atit 
eu cît şi dumneavoastră, dacă am fi existat, 
ne-am fi putut petrece seara aceasta aruncînd 
pietre spre lună pentru a goni norii. Viaţa fără 
greşeli n-ar fi numai neproductivă, ci ar fì și plic- 
tisitoare. Nu se pierde ocazia de învăţa. Nu con- 
tează dacă facem greșeli, ci faptul că înţelegem 
ocazia care ni se oferă. 


Nu mai înțeleg nimic. Mi se pare că definiți 


„greşelile“ în alt fel decit am învăţat eu. 
Ce este de fapt o greșeală? 


O greșeală poate însemna mai multe lucruri. 
Poate fi o alegere eronată, sau o neînțelegere, sen- 
sul tradiţional al greșelii, de altfel. Dar o greșeală 
poate fi și o hotărire ale cărei rezultate sint pur și 
simplu diferite faţă de ceea ce aşteptam. Poate fi, 

aşa cum a indicat Greg Louganis, o săritură de 
pregătire sau o repetiţie pentru a da un spectacol 
mai bun. Spre exemplu, am rescris acest paragraf 
de cinci ori. L-am redus de la mai mult de o sută 
de cuvinte la mai puţin de optzeci (pardon, mai 
puţin de nouăzeci?). 

Din propria mea experienţă, am învăţat să recu- 
nosc cel puţin patru feluri de greșeli diferite de cele 
necesare peniru a ne îmbunătăţi performanţa. Le-am 
ținut minte folosind acronimul SLIP*, prescuria- 
rea de la similitudine, lapsus, ignoranță, percepţie. 


CELE PATRU GREȘELI: SIMILITUDINEA, 
LAPSUSUL, IGNORANŢA., PERCEPŢIA 


1. Erori de similitudine 

Acestea se fac probabil responsabile pentru ma- 
joritatea greșelilor noastre. Adeseori ne compor- 
ām ja fei cînd semnalele pai asemănătoare, 
jean puwa trezi înir-c luci aininieala, ag-am 
puisca iiibrăca peëntru serviciu, ne-ai putea lua 
servieta, deschide portisra maşinii, așeza la un 
vaian pe care îl cunoastem prea bine şi conduce 
mai degrabă călre vechiul loc de muncă decit 
văre cel actual. Un necunoscut ne aminteşte de 
o cunoștință, și noi reacţionăm ca și cum necu- 
noscutul ar fi acea cunoştinţă. Sau completăm 
un raport important și îl aruncăm la coş ca și 
cum ar fi gunoi. Obişnuinţa declanşează aceste 
greşeli, dar este importani să recunoaștem că 
același lip de comportament ar fi putut foarte 
bine să fie corect. Am greșit pentru că am reac- 
tionat la semnale familiare care au existat în 
condiţii diferite. 


* Joc de cuvinte în engleză: slip inseamnă și alunecare, 
scăpare. (N.ed.) 

2. Erori de lapsus 


Memoria noastră își ia vacanţă. Planificaţi un iti- 
nerar pentru a face anumite cumpărături și 
uitaţi o parte din articole. Vă întrerupe un tele- 
fon în timp ce vă faceţi curăţenie în cameră, şi 
plecaţi de acasă fără să mai terminaţi curăţenia. 
Nu vă mai amintiţi unde v-aţi pus haina. Intraţi 
în bucătărie și uitaţi de ce aţi intrat. Sau, şi mai 
grav, uitaţi să vă luaţi medicamentul, să vă veri- 
ficaţi sistemul de frine, sau să terminaţi o temă 
importantă de la serviciu sau de la școală. 


3. Erori de ignoranță 


Știm că nu ştim, şi cu toate astea acţionăm. 
Aceste erori variază de la cele comice (o comandă 
pe care o faceţi la restaurant dintr-un meniu 
într-o limbă străină, care ia forma unei apariţii 
ciudate care se holbează la dumneavoastră din 
farfurie) la cele cu consecinţe tragice („Ce mare 
lucru e să conduci un iaht?%). 


4. Erori de percepţie 


Credem că ştim. Presupunem în mod eronat în- 
tr-o zi răcoroasă că apa dintr-o piscină e încălzi- 
tă, și ne scufundăm. Adeseori, insistâm să facem 
aceste greșeli. Cînd susţinem sus şi tare ceva 
care se bazează pe o informaţie de care nu sîn- 
tem siguri că există, doar pentru a descoperi mai 
tirziu că acea informaţie într-adevăr nu există, 
comitem o eroare de percepţie. Dorinţa noastră e 
pusă mai presus de realitate, şi comitem gafe 
pentru că refuzăm să deschidem ochii. 


Ei bine, există și o a cincea greșeală, aceea de 
a crede că am acoperit totul în cadrul acestora pa- 
tru. Fără îndoială că am putea clasifica erorile în 
mai multe tipuri, dar SLIP acoperă un număr mai 

mare decit credem noi. Fie că greșeala dumnea- 
voastră este un pas pentru a vă îmbunătăţii per- 
formanţa, fie că este o SLIP, reţineţi: 

Cînd nu faceţi nimic, nu greșiţi; cind nu greșiţi, 
nu faceţi nimic. 


Vreți să spuneți că vreţi să greșesc? 


Desigur. Vreau să greșiţi — pentru că vă urez 
cea mai veselă viaţă cu putinţă. O viaţă pustie nu 
vă aduce nici o bucurie: nici faptul că nu faceţi 
nimic, nici un trai în care riscurile sint eliminate: 
Adevăratul succes este întotdeauna ultima verigă 
dintr-un lung șir de încercări eșuate de a reuși. 
Pentru a duce un trai împlinit, pentru a fi entu- 
ziasmaţi de propriile dumneavoastră împliniri, 
pentru a vă face griji pozitive, trebuie să acceptaţi 
că există posibilitatea să faceţi greșeli — și trebuie 
să exersaţi ceea ce numesc eu o RIP, un al doilea 
acronim care înseamnă responsabilitate, intuiţie 
şi perspectivă. Ştiţi, abrevierea aceasta mai în- 
seamnă „resi in peace“ (adică „odihnească-se in 
pace“), care poate fi chiar o metodă foarte bună de 
a vă privi erorile. 


ERORI DE TIP RIP: RESPONSABILITATE, 
INTUIȚIE, PERSPECTIVA 


1. Responsabilitatea 

Acceptați responsabilitate deplină pentru erorile 
pe care le-aţi comis: nu va exista un moment mai 
bun pentru a pune în aplicare primul dintre cei 
Şapte Paşi către implinirea Personală: Sînt respon- 
sabil. O greșeală nu înseamnă că sinteţi o persoa- 
nă rea, inseamnă doar că sinteţi unul dintre noi, 
celelalte fiinţe umane. Dacă eşecul ar însemna in- 
competenţă, am dormi încă în peșteri. Nu ignoraţi 


86 


CURS PRACTIC DE ÎNCREDERE 


niciodată greșelile — dacă o faceţi, vă autocon- 
damnaţi la a le repeta. Dacă infruntaţi o gafă, veţi 
învăţa de pe urma ei, şi acesta este pasul următor. 


2. Intuiția 


Nu se poate pune semn de egalitate între dum- 
neavoastră și greşeala pe care aţi comis-o. Stu- 
diaţi-vă greşeala doar în scopul de a afla ce pu- 
teţi ciștiga de pe urma ei. Nu pierdeţi timp şi nu 
vă irosiţi eforturile regretindu-vă amar vina. 
Întrebaţi-vă: „Ce n-a mers? De ce? Ce am învăţat 
pentru a putea să fac lucrurile mai bine data 
viitoare?“ E mult mai uşor să fiţi cinstiţi cu dv. 
inșivă cînd recunoașieți că nu se poate pune 
semn de egalitate intre dumneavoastră şi greşea- 
la pe care aţi comis-o. că nu sînteti un ratat doar 
pentru că ceva pe care l-aţi încercat a eşuat. 


3. Ferspectiva 


Jrias= maioritaie a greselilor nu sinl deci pro- 
Dieis yt 222 ocezia gi le rezolvānn Rare- 


ori ec sini iraāagedi personale, Încercaţi Să nu 
cevlundaţi posibilele consecinte ale unei greseli 
cu greșeala însăşi. Peniru a vă păstra perspecti- 
va -— la fel cum ați învăţa deia din exercitiul de 
a {ine un jurnal -- pur si simplu întrebaţi-vă: 
„Care este cel mai cumplit lucru care se poate 
intimpla?" Răspunsul vă va diminua adesea fri- 
ca, pentru că cel mai rău s-ar putea adeseori să 
nu [ie atit de rău. Și chiar in cazul izolat cind ar 
fi foarte rău, de îndată ce aţi acceptat că se poate 
intimpla ce e mai rău, vă puteți concentra asupra 
soluţiei, nu a greșelii, şi să lăsaţi ca neliniștea să 
lucreze în favoarea dumneavoastră. Nu vă opu- 
neţi forţei ei. În schimb, folosiţi energia prețioasă 
pe care v-o oferă neliniștea pentru a vă menţine 
treaz şi capabil să exploraţi posibilităţile. N-aţi 
fost nicicînd mai treaz. 

Cînd vă acceptaţi responsabilitatea, vă exami- 
naţi experienţa și vă concentrați asupra soluţiilor, 
nu doar aplicaţi principiile din RIP cu succes, 
profitind astfel de pe urma propriilor erori, ci vă 
transformați totodată neliniştea într-un aliat. RIP 
nu funcţionează doar în cazul erorilor; e un cod 
de viaţă. 


PROVOCAREA NR. 7: CONCENTRAȚI-VĂ 
ASUPRA SOLUŢIILOR 


Scrieţi pe cîteva fişe aceste patru cuvinte: Concen- 
trează-te asupra soluţiilor. Puneţi aceste mesaje 
în calea dumneavoastră — în buzunare, în gean- 
tă, lingă periuta de dinţi, în pantofi -— oriunde nu 
puteţi evita să le vedeţi sau să le alingeţi. Acesta 
nu este un truc sau un joc: e o tehnică de învă- 
tare deosebit de eficientă. 

În următoarele citeva zile, vă veţi intilni cu 
oameni, veţi avea experienţe felurite, veţi fi îngri- 
jorat — situaţii noi vor apărea şi vă vor solicita 
atenţia. Mesajele sint plasate intenţionat pentru 
a rupe cursul obişnuit al evenimentelor cotidi- 
ene, ca bolovanii într-un piriu. Cu cit mai multe 
mesaje veţi strecura, cu atit mai bine, acest exer- 
ciţiu dă cele mai multe rezultate cind reușește să 
vă enerveze. Întreruperile agasante vă vor ajuta 
să imbinaţi mesajul — concentreazăâ-te asupra 
soluțiilor — cu experienţele dumneavoastră con- 
crete din timpul zilei, nu doar atunci cînd vă con- 
vine să vă gindiţi la asta sau cînd citiţi aceste 
pagini, ca acum, 

Faceţi acest exerciţiu vreme de trei zile. De fiecare 
dată cînd apare un mesaj, străduiţi-vă să-i înţe- 
legeţi sensul și să vedeţi dacă aveţi la indemină o 
situaţie sau dacă s-a întimplat de curind ceva 
care să se preleze la aplicarea principiilor pe care 

le studiaţi. Reţineţi că în acest capitol am descris 
erorile de tip SLIP doar pentru a vă oferi o pers- 
pectivă mai cuprinzătoare asupra tipului de gre- 
șeli pe care le comitem zilnic şi a vă încuraja să 
nu puneţi toate erorile sub o pătură mare pe care 
scrie „greşeli“. Sper să vă fi ajutat. Nu e nevoie să 
reţineţi toate amănuntele legate de SLIP, este 
însă important să vă însușiţi principiile de bază 
ale responsabilităţii, intuiţiei şi perspectivei — 
pentru că acolo se petrece totul. 

lată acum un alt concept pe care l-aţi putea con- 
sidera util în următoarele trei zile: O cale înţe- 
leaptă de a privi erorile, în special dacă vă aflaţi 
într-o postură care vă permite să evaluaţi activi- 
tatea altora, este de a recunoaşte că există o 
mare diferenţă între o greşeală din lene şi o gre- 
şeală din ambiţie. O greșeală din lene sau din în- 
cetineală ar trebui să fie dezaprobată: în schimb, 
ar trebui să încurajăm greșelile din ambiţie. 

O greşeală din lene înseamnă ca, pe o linie de 
asamblare, un parbriz să nu fie verificat pentru 
că persoana responsabilă de asta visează cu 
ochii deschişi la următoarea sa ieşire la pescuit 
şi lasă pur şi simplu să-i treacă geamul pe sub 
nas. E simplu să înţelegem de ce trebuie dez- 
aprobată o astfel de greșeală. 

Pe de altă parle, cind apare o eroare fiindcă o an- 
gajată munceşte atit de mult încit îi scapă ceva 
— spre exemplu, ea face munca a două persoa- 
ne, ţinînd locul unui coleg bolnav — un șef 
înţelept ar putea remarca eroarea, dar o va lăuda 
din suflet pe angajată, apreciind efortul pe care 
l-a depus. Astfel, el încurajează ambiția, munca 
serioasă şi progresul. 

În următoarele 72 de ore în care veţi pune în 
practică acest exerciţiu, fiţi foarte vigilent in legă- 
tură cu diferenţa dintre greşelile din ambiţie şi 
cele de lene. Atenţie la cum privesc cei din jur 

aceste două tipuri de erori. S-au descurcat bine? 
Dacă da, de ce? Dacă nu, de ce? Ce aţi schimba 
dumneavoastră? Reţineţi, fie că numim o eroare 
SLIP, fie că o identificăm cu ambiția sau cu 
lenea, fiecare eroare ne oferă o ocazie să învăţăm 
şi să progresăm. 


Închipuiţi-vă un băieţel care se străduiește să 
obțină un 9 în clasa a V-a și e pedepsit de iată 
pentru că nu a luat un 9,50 sau un 10. Muncind 
și mai mult, în cursul următoarei perioade de 
evaluare, el va obţine un 9,50 — şi este certat 
iarăși pentru că nu a luat un 10 sau un 10 cu 
felicitări. La fotbal, el conduce echipa, marcind un 
gol, dar tati îi amintește că un gol nu reprezintă 
acelaşi lucru ca două. 

N-a întilnit fiecare dintre noi un individ care 
seamănă leit cu acest copil şi care, acum adult, se 
plinge foarte tare de șeful lui actual sau de altă 
persoană care întruchipează autoritatea? După ce 
a demisionat sau a fost concediat de la vreo şase 
locuri de muncă, e capabil să construiască un 
grafic al eșecurilor și greşelilor tuturor șefilor săi, 
fără a recunoaște vreodată că atribuie caracteris- 
tici similare unor persoane diferite. În plus, defec- 
tele principale ale tuturor superiorilor, pe care îi 
descrie în propriile sale cuvinte, nu par să fie di- 
ferite: „Pur și simplu nu îmi recunosc valoarea. 
Nu mă apreciază.“ Încă rănit, petrecindu-și încă 
timpul căutînd în zadar aprobare, acea persoană 
participă la un turnir unde se confruntă cu fan- 
tomele copilăriei. El nu spune: „Te urăsc, tată.“ E 
mult prea dureros să recunoască asta. În loc de 
asta, spune „Îmi urăsc şeful“ — transferind ura 
asupra celui care deţine autoritatea. Ura sa, deși 

ascunsă, este completă și reală; este culoarea lu- 
mii în care trăieşte. 

Cînd cineva ne implică în mod repetat în expe- 
rienţe neplăcute — în special cele care ne înfrico- 
şează, ne enervează sau ne îndurerează — nu e 
surprinzător că am putea reacţiona cu ură, chiar 
dacă trebuie să o amuţim pentru a supravieţui 
momentului. Bijbiind în căutarea unei supape ca- 
re să o elibereze, ura ascunsă, chinuitoare, aduce 
nesfirşită durere multor persoane şi presupun că 
este cauza cel puţin a unei părţi din intoleranța 
care stăpinește lumea astăzi. 

N-am folosit decit un exemplu de intoleranţă 
(fără îndoială că dumneavoastră vă puteţi imagi- 
na multe exemple care sînt și mai aproape de ca- 
zurile extreme) pentru a vă prezenta al treilea din- 
tre cei Șapte pași către împlinirea personală: 


AL TREILEA PAS CĂTRE ÎMPLINIREA 
PERSONALĂ 


1. Asumaţi-vă responsabilitatea 

Acceptaţi responsabilitate deplină pentru com- 
portamentul dumneavoastră. Cind rostiţi „Sînt 
responsabil", puteţi construi o viaţă nouă, ba 
chiar o lume nouă. 


2. Credeţi în ceva important 


Viaţa dumneavoastră este demnă de o motivaţie 
nobilă. 


3. Fiţi tolerant 


Veţi deveni mai agreabil, atit pentru dumnea- 
voastră înşivă, cât şi pentru cei din jur. 

Pentru a explora valoarea toleranţei, ar putea fi 
util să ne reamintim parabola despre doi călugări 
budiști care, într-o după-amiază tirzie se grăbeau 
să se întoarcă la minăstire înainte de căderea în- 
tunericului. Pe neașteptate, s-au întîlnit cu o 
tînără superbă izolată pe malul rîului pe care tre- 
buiau să-l treacă prin vad. Şi-au dat seama că 
tînăra era speriată, tremura înnebunită. Aseme- 
nea călugărilor, știa prea bine că se lăsa noaptea. 

„Apa e att de adincă!“ se plingea ea. „Cum 
Dumnezeu să trec de cealaltă parte?“ 

Călugărul mai înalt a urcal-o imediat în spate 
şi a trecui-o riul, aşezind-o în siguranţă pe malul 
opus. 

„Vă mulţumesc din suflet", spuse ea. Apoi, si- 
gură pe ea. s-a grăbit către drumul care urma să 
o ducă acasă. 


E E Mata adica atita iata de a 
= i ietin adasa mai KAL acadiăs 


x 5 : PER, PE 
LU ai i Ci€ r 


[i 
pm 
[f] 
bă 
lea | 
t 


se rașṣine ordinui, ai luat numele religiei n 
in van...” 

Cu capul plecat, călugărul mai înalt şi-a con- 
tinuat mersul, tăcut, ascultind fără să cricnească 
cumplita predică ce părea să nu se mai termine. 

În sfirşit, după o oră de bombăneală monotonă, 
călugărul mai înalt l-a întrerupt: „Scuză-mă, fra- 
te. Eu am lăsat-o pe femeia aceea pe mal. Dum- 
neata o porţi încă în spate?“ 


Dumneavoastră purtaţi o povară grea? 
Ştiu prea bine cit de insuportabilă poate fi o 
astfel de povară. Și eu am cunoscut ura. Şi gelo- 


92 CURS PRACTIC DE ÎNCREDERE 


zia, ranchiuna şi prejudecata, și am fost intole- 
rant cu alţii. Acum ştiu că nici unul dintre aceste 
sentimente întunecate nu mi-a oferit liniște, nu 
m-a ajutat să rezolv vreo problemă sau nu m-a fă- 
cut să mă simt bine. Cind ne studiem greșelile, 
cum am făcut-o noi în acest capitol, învăţăm că ele 
ne arată cît de umani sintem, cit de unici sîntem. 

Fiţi tolerant: veţi deveni mai agreabil, atît pen- 
tru dumneavoastră înşivă, cît și pentru cei din 
jur. 


8 


CUM SĂ SPUNEŢI O POVESTE 


Eu sint povestitor. Totuși, pînă acum, n-am 
discutat niciodată despre modul în care am aflat 
prima dată cît de importantă este povestirea pen- 
tru mine. 

Totul a început în toamna anului 1980, cind 
mă aflam într-o cameră izolată din casa lui Irving 
Wallace, din Brentwood, Califomia. Irving scri- 
sese mai mult de 35 de romane populare și cărți 
de non-ficțiune — inclusiv best-seller-uri mamut 
precum Povestea negustorului de mărunţișuri, Pre- 
miul, Complotul, Bărbatul şi Cuvintul — şi fusese 
coautor alături de cei doi copii ai săi în redactarea 
Cărţii de liste şi a Almanahului popular. 

Mă aflam acolo pentru a propune ca Irving, 
fiica lui, Amy, și fiul lui, David, să scrie o rubrică 
de fapte neobişnuite pentru revista Parade, al 
cărui redactor tocmai devenisem. Eram foarte en- 
tuziasmat, şi m-am străduit să fiu convingător. 

Totuși, deși Irving era cordial și prietenos, nu 
era gata să-mi accepte propunerea. 

În cele din urmă, i-am spus: „Ai aproape tot ce 
şi-ar putea dori un scriitor în viaţă.“ 

Acum era atent. În fond, era unul dintre cei 
mai prosperi romancieri din istorie. 

„Aproape?“ m-a întrebat. 

„Da“, i-am răspuns, „îţi lipsește un singur lucru“. 

„Care anume?“ 

Unde merge mia, merge şi suta, mi-am spus. 
Sper că are simțul umorului. 

„Îţi lipsesc eu“, i-am răspuns, „ca editor al tău“. 

A ris mult, și am ris şi eu. Sint sigur că atunci, 
în acel moment incîntător — cînd acest autor 
imens de faimos era atit de prietenos și de bine 
dispus faţă de un editor tînăr deosebit de vulne- 
rabil —- am simţit că îmi făcusem un prieten. 

Cu puţină vreme înainte de Crăciunul din acel 
an, Irving a telefonat ca să-mi spună că el și co- 
piii lui vor scrie rubrica pe care i-o propusesem. 
„Vom încerca vreme de un an“, mi-a promis el, „şi 
o vom intitula Significa“. 

„Minunat“, i-am spus. 

Rubrica a continuat nui un an, ci trei. iar În 
Anal articolele au fost adunate într-a carta —— iar 


Irvings, sotia lui, Sylvia. Depr st Amy vr-an deve- 


wt prieteni peniru ict vestul vieti Mr am fost 
riniodată mai onorat dech atimci ceird familia hai 
m a rugat să vorbesc ja înmorininlarea lui Irving, 
care s-a stins în 1990 

În avion, după momentul comemorativ, în 
drum spre New York, mi-am amintit de prima în- 
tilnire acasă la Irving, și am tot cintărit puţinele 
cuvinte pe care le-am schimbat și care totuși mă 
emoţionează şi azi. Irving imi vorbea despre scris, 
despre ce credea el că e important: 

„Walter“, mi-a spus, „cred că pot spune o po- 
veste la fel de bine ca oricine. Sint un povestitor 
înnăscut“, 

„Și eu la fel!“ am exclamat eu. 

În aceeași secundă, s-au petrecut două lucruri 
interesante: primul, pentru prima dată în viaţa 

mea, mi-am dat seama că sint un povestitor — că 
ceea ce afirmasem este adevărat. Şi, în al doilea 
rind, eram groaznic de stinjenit. Obrajii îmi ar- 
deau. Incredibil, tocmai spusesem unuia dintre 
cei mai mari povestitori ai lumii, că, ei bine, se- 
măn cu el. Ceea ce ar îi putut fi un moment amar 
a fost, în schimb, acoperit de glorie pentru că răs- 
punsul lui Irving a fost spontan şi sincer: 

„Da, așa e“, mi-a spus. 

Am discutat în amănunt tehnicile de povestire, 
şi — la fel cum făcuse şi pentru atiîţia alţii — acest 
om generos m-a încurajat să scriu, să spun, să 
descopăr şi să creez poveşti. 

Ei bine, iată-ne azi aici, dumneavoastră şi cu 
mine, şi am un mesaj, o garanţie, pe care v-o pot 
împărtăși cu o convingere absolută: 

Sinteţi un povestitor innăscut... 

Chiar sinteţi. Toată viaţa dumneavoastră aţi 
auzit şi aţi spus povești. Asemenea aerului pe 
care îl respirăm, darul povestirii face parte inte- 
grantă din viaţa noastră atit de intens, încit une- 
ori îl trecem cu vederea, ca fiind firesc, și nu reu- 
şim să-i recunoaștem influența asupra noastră și 
asupra tuturor celor din jur. Într-adevăr, o poves- 
te bine spusă poate amuza, dezarma, învăţa și 
motiva; poate demonstra ceva, poate face prieteni 
sau poate perfecta o vinzare. În acest capitol și în 
cele ce urmează, voi dezvălui ceva din misterul ce 
caracterizează arta povestirii enumerindu-vă teh- 
nici practice de a vă construi și a vă spune poveş- 
tile cu un mai mare impaci asupra publicului. 


Cu mult înainte ca istoria să fie înregistrată, 
chiar înainte de vremea strămoșilor noştri care 
zgiriau desene pe pereţii peșterilor, povestirea a 

înflăcărat imaginaţia ascultătorilor din toate epo- 
cile și din toate colţurile lumii. Generaţiile succe- 
sive de pretutindeni au avut povești interesante 
de spus, au stabilit ierarhii valorice, au transmis 
tradiţii, şi-au exprimat speranţe și temeri. Aflăm 
istoria, visele, coșmarurile tuturor popoarelor din 
lume în poveştile specifice acelor popoare. 

Un dicţionar obișnuit ar defini astfel cuvintul 
„poveste“: „Povestea este o naraţiune, fie adevăra- 
tă, fie fictivă, în proză sau versuri, menită a inte- 
resa, a amuza sau a instrui pe cel care o ascultă 
sau o citește.“ Doamne, ce interesant. Normal că 
atiţia dintre noi nu reuşesc să recunoască faptul 
că sintem cu toții povestitori. Nu seamănă aceas- 
tă definiție cu regulile pe care trebuia să le memo- 
raţi cînd eraţi în clasa a IV-a? Aţi putea considera 
că o definiţie este mai prietenoasă faţă de cel ce o 
folosește, dar nu m-ar surprinde dacă nu aţi con- 
sidera-o astfel. Multe dicţionare înregistrează 
două definiţii ale sintagmei „a spune povești“: pri- 
ma este „a nara“, iar a doua este „a minţi cu neru- 
şinare“. Cum sint un povestitor recunoscut, evi- 
dent că nu cred mult în a doua definiţie. 


Ce face ca o poveste să fie interesantă? Tensi- 
unea şi descoperirea. 

Tensiunea și descoperirea ţin publicul pe loc, îi 
menţin atenţia trează, fac o poveste captivantă. 
Tensiunea apare în viaţa de zi cu zi pentru că nici 
unul dintre noi nu știe cu siguranţă ce se va în- 
tîimpla. Nu este oare acesta motivul pentru care 
viaţa ne interesează? Sintem curioși; anticipăm. 
Miine se dezvăluie drama. Tensiunea vieţii e 
autentică, nu? E valabil și pentru o poveste bine 
spusă — ceea ce diferă este că tensiunea unei po- 

vești este creată în mod artificial. Povestitorii 
zămislesc tensiune propunînd o anume întrebare 
— sau lăsindu-i pe cititori să o formuleze chiar 
din primele pagini scrise. Tensiunea se relaxează 
întotdeauna cînd răspunsul este găsit — cînd 
descoperirea a fost făcută. 

Cind l-am întrebat pe răposatul Alex Haley — 
coautor al Autobiografiei lui Malcolm X şi autorul 
romanului Rădăcini — cum ia naştere o poveste, 
mi-a răspuns: „Începe cu începutul şi spune ce 
s-a întîmplat în primul și în primul rînd.“ Îmi 
amintesc o după-amiază din San Antonio, Texas, 
cînd asistam vrăjit la felul în care Alex a hipnoti- 
zat o mie de persoane într-un amfiteatru — ţinîn- 
du-ne pe toţi, de douăzeci de minute, cu suiletul 
la gură. Ce povestea? O intimplare din copilăria 
sa, despre un om care s-a dus într-o duminică la 
biserica din Henning, Tennessee, s-a așezat într-o 
strană şi a prins în mină o muscă. Pe asta se clă- 
dea toată povestea lui Alex: introducerea, cuprin- 
sul şi finalul. E drept, presărase povestea cu amă- 
nunte minunate şi culoare, dar puterea sa stătea 
în simplitate și, desigur, în tensiune. 

Alex și-a început povestea descriind cum cîţiva 
copilași din oraș l-au urmărit pe omul acela, cu 
mers de beţiv, în drum spre biserică. Erau nerăb- 
dători: „Va fi în stare să o facă? Vor revedea 
aceeași scenă?“ Bărbatul nu le lua în seamă între- 
bările şi înainta împleticindu-se. Povestea s-a ter- 
minat cînd bărbatul a făcut iarăşi același „lucru“ 
— şi anume a prins o muscă cu propriile miini, în 
exclamaţiile contradictorii ale congregaţiei. 

Citind următoarele Povestiri la minut, fiţi foarte 
atenţi la felul în care credeţi că se acumulează 
tensiunea şi la momentul revelaţiei. Deşi aceste 

povestiri sint scurte, s-ar putea totuși să descope- 
riti cum se înlănţuie întrebările. Da, scenariul 
prinde contur. Lectură plăcută. 


UN COPIL DESCHIDE UȘA 


Poate vă mai amintiţi cît de retrași au fost Ro- 
bert și Ted Kennedy, împreună cu restul familiei, 
în primele zile după asasinarea președintelui 
John F. Kennedy, pe 22 noiembrie 1963. 

Dar nici o uşă nu rămîne zăvorită pentru tot- 
deauna. 

Robert Kennedy promisese să asiste la sărbă- 
torirea Crăciunului într-un orfelinat și s-a hotărit 
să-și ţină promisiunea — devenind astfel primul 
membru al familiei care a ieșit în public după 
moartea fratelui mai mare. 

Peter Maas, distinsul autor, era și el acolo în 
acea zi şi mi-a povestit ce s-a întîmplat: 

Copiii au alergat în întimpinarea senatorului 
Kennedy, dar — așa cum se întîmplă adeseori 
cînd ne aflăm faţă în faţă cu o persoană celebră — 
s-au oprit cu toţii brusc. Într-o clipă, un băieţel a 
izbucnit: „Fratele tău a murit!“ 

S-a lăsat tăcerea. Adulții, inclusiv Peter, au în- 
gheţat. 

Băieţelul — neștiind cu ce greşise — a izbucnit 
în plins. 

Senatorul a traversat încăperea grăbit, l-a luat 
în braţe pe băieţel, l-a strins puternic la piept şi 
i-a șoptit blind: „Nu-i nimic. Mai am un frate.“ 


ÎNCĂ UN PAS 


Cînd credeţi că e greu să continuaţi, v-ar 
prinde bine poate să vă amintiţi de următoarea 
întîmplare: 

La ora şapte fără zece, într-o seară ceţoasă și 
tristă, în Mexico City-ul anului 1968, John Ste- 
phen Akwari din Tanzania șchiopăta îndurerat pe 
Stadionul Olimpic — era ultimul care trecea linia 
de sosire a maratonului. 

Ciștigătorul fusese deja încununat cu laurii 
victoriei, iar ceremonia de premiere se încheiase 
de mult. Deci stadionul era aproape pustiu acum, 
cind Akwari — singur, cu o rană singerindă la 
piciorul bandajat — se străduia să treacă în sfirșit 
linia de sosire. Bud Greenspan, reputat documen- 
tarist, privea de la distanţă. Apoi, intrigat, Bud 
s-a apropiat de Akwari și l-a întrebat de ce con- 
tinua această luptă inverșunată de a termina ma- 
ratonul. 

Tinărul din Tanzania a murmurat: „Țara mea 
nu m-a trimis la 9 000 de mile depărtare ca să în- 
cep cursa. M-a trimis ca s-o termin.“ 


CÎND CELĂLALT ARE DREPTATE 


Barbara Walters și producătoarea ei, Beth Pol- 
son, s-au remarcat ca două eterne candidate la 
distincţii importante. 

Beth dorea ca Barbara să facă publicitate unei 
emisiuni speciale participind la emisiunea lui 
Johnny Carson. Ideea a enervat-o pe Barbara. 
„Eu iau interviuri“, a spus ea pe un ton hotărît, 
„nu dau interviuri“. 

Beth nu renunţa. Insista. 

În cele din urmă, Barbara şi-a apostrofat pri- 
etena: „Parcă ești o locomotivă cu aburi, mă îm- 
pingi mereu din spate. Nu vreau să particip la 
spectacolul lui Johnny Carson. Nu mă mai bate la 
cap!“ 

Barbara a ieşit din birou cu un nod în stomac. 
Totuși, s-a întors, şi a îmbrăţișat-o pe Beth. 

A participat la spectacolul lui Johnny — și, 
după un an, a primit o pernuţă mică pe care era 
brodată următoarea întrebare: „Ţi-ai îmbrățișat 
locomotiva astăzi?“ 

Mai tirziu, Barbara a mărturisit: „Uneori, sin- 
gurul lucru care-ţi mai rămîne de făcut după ex- 
plozie este să recunoşti că ai greșit şi să spui ceea 
ce simţi. Probabil că şi celălalt suferă. Uneori, e 
greu să găsești calea de întoarcere, dar cred că 
este important să încercăm." 


PROVOCAREA NR. 8: POVEȘTILE 
ZĂMISLESC ÎNTREBĂRI 


Cele trei povești pe care vi le-am propus spre lec- 
tură au un scenariu la fel de simplu ca și întiîm- 
plarea istorisită de Alex Haley, ce avea în centru 
un om ce prinde muşte. Sint sigur că aţi remar- 


cat că Poveştile la minut conţin puţine cuvinte, 
totuşi n-aţi dorit să aflaţi continuarea lor? Pe o 
foaie separată de hirtie, scrieţi întrebarea care 
credeţi că a declanşat tensiunea în fiecare din 
cele trei poveşti. Nu irosiţi mai mult de un minut 
sau două. După ce veţi fi scris în total trei între- 
bări, lăsaţi foaia deoparte deocamdată. 


Cele mai bune povești emoţionează pe toată 
lumea. Ele traversează, ca un fir roșu, sufletul fie- 
căruia dintre noi. 

De ce? 

Pentru că poveştile conțin adevărurile funda- 
mentale ale vieţii. Ne putem identifica cu ele. Au 
un sens pentru noi. Într-adevăr, cele mai bune 

povești depășesc graniţele spaţiului şi timpului. 
Iată un exemplu ce datează de secole întregi: 


LINIA DE SOSIRE 


Aţi auzit de Diogene? Era filozoful din Grecia 
antică ce mergea prin Atena cu un felinar în plină 
zi, în căutarea unui om cinstit. 

Diogene era într-adevăr un ginditor nonconior- 
mist, un om care credea că semenii săi deţin che- 
ia fericirii în propriile inimi și că cea mai simplă 
viaţă este și cea mai sănătoasă. 

Ajuns la bătrineţe, s-a hotărît să fie la fel de ac- 
tiv ca întotdeauna. Cind unul dintre discipoli l-a 
rugat să încetinească ritmul, Diogene a replicat: 
„Ştiu că mulţi consideră că bătrineţea este vremea 
eforturilor minime, dar eu imi compar această 
vîrstă cu ultimul alergător într-o cursă cu ștafetă. 
Ai vrea să încetinesc tocmai acum, cind mă apro- 
pii de linia de sosire?“ 

Şi astfel, remarcabilul Diogene a trăit cu bine 
pînă la virsta de 90 de ani. 

Şi, celor care doresc să-i urmeze exemplul, le-a 
lăsat drept moștenire bastonul său. 


Vă închipuiţi de cite ori de-a lungul secolelor a 
fost povestită pilda lui Diogene în scop didactic 
sau ca sursă de inspiraţie? Oare dumneavoastră 
n-aţi făcut o pauză, ca să vă gindiţi, măcar o cli- 
pă? V-aţi întrebat: „Cum mă apropii eu de linia de 
sosire?“ 

În acest moment, de fiecare dată cind predam 
Cursui practic de încredere, mulţi studenţi ridicau 
mina, toţi în scopul de a-mi adresa o singură în- 
trebare: 

Dar unde găsesc asemenea poveşti bune 
pe care să le istorisesc? 


Poveşti găsiţi pretutindeni. Să vedem. 

Mai întîi, aţi putea găsi cea mai profundă sursă 
în propria dumneavoastră persoană — experiența 
dumneavoasiră de viaţă. Aceste povești pot fi cele 
mai interesante. Copiii adoră să-și audă părinţii 
și bunicii povestindu-și copilăria. Pe de altă parte, 
adulţii uită uneori cît de mult savurează o poveste 
bună. Uită cit de adesea, chiar în fiecare zi, li se 
întîmplă să ceară interlocutorului să le spună o 
poveste. Cind adresăm altcuiva o întrebare per- 
sonală, oare nu rugăm acea persoană să ne 
spună o poveste? Deci, exploraţi-vă trecutul pentru 
a afla incidente uneori vesele, alteori prostești sau 
dureroase. 

Acesta este un moment potrivit pentru a anali- 
za de ce priviţi într-un anume fel lucrurile cu ade- 
vărat importante pentru dumneavoastră. Faceţi 
un pas: Cind v-aţi dat seama pentru prima dată 
că un anume subiect vă provoacă sentimente pro- 
funde? În răspunsul la această întrebare, veţi găsi 
o poveste. Poveștile sînt pretutindeni. Vă amintiţi 
de povestea pe care v-am spus-o despre acea zi în 
care m-am trezit cu sînge pe obraz după ce am 
atins receptorul unui telefon public — cum, mi- 
niat, mi-am jurat: „Eu o să plec de-aici?" Şi cind 
mi-am dat seama pentru prima dată că sint un 
povestitor? Da, cînd v-am istorisit povestea de- 
spre Irving Wallace. 

Cînd căutăm cu disperare povești, trebuie să 
fim cu toţii atenţi să nu semănăm cu peștișorul 
care roagă balena să-l ajute să găşească oceanul. 
Balena îi spune: „Acesta este oceanul. Înoţi în el.“ 

Dar peștişorul protestează: „Nu, mi s-a spus că 
oceanul e imens. Asta nu e decit apă. Eu vreau să 
găsesc oceanul!' Poveştile sînt pretutindeni în ju- 
rul nostru, lingă noi, în noi — atît de aproape, în- 
cît e uşor să le trecem cu vederea. Dumneata, pri- 
etene, nu ești doar povestitor, ci ești întruchiparea 
unei povești. 

Un alt izvor inepuizabil este povestea familiei 
dumneavoastră. Vorbiţi cu părinţii, bunicii, sau 
alţi membri în vîrstă ai familiei. Aflaţi-le poveștile. 
Transmiteţi-vă moștenirea. Toate familiile au po- 
vești de istorisit — și, cu cît tezaurul este mai bo- 
gat, cu atît mai extraordinară este moștenirea pe 
care o aveţi de transmis. 

Veţi descoperi că articolele de ziar, emisiunile 
de radio şi televiziune abundă în poveşti, zi de zi. 
Mergeţi la biblioteca publică din oraşul dumnea- 
voastră. Vă va impresiona realmente cit de dornic 
va fi bibliotecarul să vă ajute să găsiţi colecţii de 
` povestiri populare și basme, umoristice sau înfri- 
coșătoare, şi totuși, eterne surse de inspiraţie. 

De fiecare dată cînd citiţi sau auziţi că vine un 
povestitor în oraș, asistați neapărat la întîlnirea 
cu el. (Și dacă, din întîmplare, eu voi fi povestito- 
rul, faceţi un efort dublu și aplaudaţi puternic!) 

Uitaţi-vă în jur. Poveștile sint pretutindeni. Citiţi 
o inscripţie funerară veche, apoi puneţi-vă imagi- 
naţia la lucru. Vizitaţi ruine istorice, sau intraţi 
într-o casă veche. Puneţi-vă imaginaţia la lucru. 
Priviţi chipul unui străin. Remarcaţi-i hainele. 
Sînt ele indiciile unei povești? Pun pariu că da. Și, 
încă o dată, puneţi-vă imaginaţia la lucru. 

Încredeţi-vă în puterea fermecată a imaginaţiei. 
Povestirea înflăcărează imaginaţia ca nimic altce- 
va. Filmele și televiziunea, chiar și piesele de tea- 

tru, aproape întotdeauna ne privează de șansa de 
a participa, de a ne închipui. Pe de cealaltă parte, 
povestirea ne prinde în joc. Dacă, spre exemplu, 
povestitorul spune că prinţesa vrăjită este fru- 
moasă, atunci vă veţi face despre cuvintul frumoa: 
să propria dumneavoastră imagine — depinde de 
sensul pe care îl atașați dumneavoastră cuvîntu- 
lui „frumoasă“. Dacă vi se spune că ticălosul este 
grotesc, vă veţi face despre cuvintul grotesc o altă 
imagine decit cea pe care și-o face cel așezat ală- 
turi de dumneavoastră. De aceea sînt poveștile 
atit de speciale. Fiecare recepționează poveștile în 
mod diferit — aromate, colorate cu experienţele 
sale unice şi individuale. Filmele pot rula în săli 
de cinematograf pustii. Televizoarele poi zbiera în 
camere goale. (De fapt, aceste maşinării bleste- 
mate s-au obișnuit cu această soartă.) Dar poveş- 
tile au nevoie de public. Așa cum povestitorul nu 
se poate despărţi de poveste, povestea nu se poate 
despărţi de public. Contează cum e spusă poves- 
tea, contează cum e recepţionată povestea. 


PROVOCAREA NR. 9: 
TOATE ÎNTREBĂRILE SÎNT BUNE 


E timpul să folosiţi acea foaie pe care aţi scris-o 
la Provocarea nr. 8, unde aţi notat întrebarea: ce 


credeţi că a declanșat tensiunea în fiecare dintre 
cele trei Povești la minut pe care vi le-am propus 
spre lectură? Comparaţi ceea ce aţi remarcat în 
aceste poveşti cu următoarele întrebări, care sint 
autentice și provin de la primele trei persoane 
cărora le-am cerut același lucru: 


UN COPIL DESCHIDE UŞA 
Cititorul 1: Ce a făcut Robert Kennedy? 

Cititorul 2: Ce se va întimpla cînd Robert Ken- 
nedy va apărea pentru prima dată după asasina- 
rea fratelui său? 

Cititorul 3: Ce se întimplă cind o persoană vul- 
nerabilă face o greşeală dureroasă? 


ÎNCĂ UN PAS 

Cititorul 1: De ce a terminat alergătorul cursa? 
Cititorul 2: Cine este ultimul om care a terminat 
maratonul și de ce a insistat? 

Cititorul 3: De ce să ne continuăm drumul cînd 
totul pare pierdut? 


CÎND CELĂLALT ARE DREPTATE 

Cititorul 1: Ce a făcut Barbara Walters? 
Cititorul 2: De ce a cedat Barbara Walters şi s-a 
dus la emisiunea lui Carson? 

Cititorul 3: Pot fi rezolvate animozităţile între 
prieteni? 


Seamănă întrebările dumneavoastră cu vreuna din- 
tre acestea? Fie că da, fie că nu, aţi obţinut un ciș- 
tig de sută la sută rezolvind acest test. Ştiţi, nu 
există răspunsuri greşite: Contează cum e spusă 
povestea; contează cum e recepționată povestea. 
Deşi sint autorul tuturor celor trei poveşti, sint 
sigur că, dacă le recitesc de azi într-un an, m-aș 
surprinde formulind cu totul alte întrebări decit 
acum. Nu-i nimic. Creştem şi ne schimbăm și înves- 
tim fiecare poveste pe care o auzim cu alte detalii 
ori de cite ori o auzim. Acest capitol a fost con- 
ceput în scopul de a vă îmbogăţi capacitatea de a 
zămisli o poveste. În capitolele următoare vă voi 
arăta cum să spuneți de fapt o poveste. Reţineţi, 
tensiunea face parte din viaţa adevărată: ea este 
creată în mod artifical într-o poveste. Și cum reu- 
şim asta? Întrebind sau subinţelegînd o întreba- 
re, cînd răspundeţi la acea întrebare, tensiunea 
se disipează și facem descoperiri importante. 

lată încă patru Povești la minut care ilustrează 
importanţa tensiunii şi a descoperirii. Veţi desco- 
peri că fiecare include destinul unei persoane ves- 
tite, dar veţi mai descoperi și inspiraţia acesteia 
de a triumfa asupra sărăciei, vicisitudinilor sau 
pur și simplu asupra fricii. 


DE CE AVEȚI NEVOIE? 


Am un prieten care era atît de sărac în tinereţe 
incit era pasat ca un pachet între rude. Singurul 
pat în care dormea era format din două scaune pu- 
se alături. Hainele lui erau mereu luate de la alţii. 

Totuși, cînd locuia cu bunica, asculta semnale- 
le trenurilor de departe. Își închipuia că este in- 
stalat în unul dintre vagoanele lor elegante. Vor- 
bea mult cu bunica lui, şi într-o seară ea i-a spus: 
„Nu cred că o să te mulţumeşti pînă nu ajungi pe 
culmea celui mai înalt munte și, de acolo, vei stri- 
ga atît de tare încit să te audă o lume întreagă: 
«Ce pot face eu peniru voi?" 

Deși n-a trăit să-l vadă făcind acest lucru, a 
avut dreptate. Cu timpul, nepotul ei a devenit ves- 
tit în lumea întreagă, renumit nu doar ca unul 
dintre cei mai mari actori de comedie ai acestui 
secol, ci şi conducătorul unei bătălii înflăcărate, 
şi adeseori frustrante, impotriva bolilor care îi 
mutilează pe copii. 

Prietenul meu se numește Jerry Lewis. Cînd îl 
priviţi la următorul spectacol, ascultați cu aten- 
ție. Vă intreabă încă „Ce pot face eu pentru voi?". 


O HOTĂRIRE PE VIAȚĂ 


Avea 16 ani, era o elevă eminentă — și era prin- 
să în capcană. 

Tatăl ei vitreg — pe care se pare că niciodată 
nu putea să-l mulțumească — nu doar că nu o 
încuraja în studiile sale, ci îi și interzicea să ia 
parte la activităţile școlare. 

Astfel, cînd a aflat că ea obținuse rolul princi- 
pal în piesa de teatru din liceu, i-a oferit o alter- 
nativă: Renunțţi la piesă sau pleci de acasă. Ce îi 
rămiînea de făcut? 

Peste ani și ani, mi-a spus că durerea ei din 
acele momente era atit de intensă, încît avea o cu- 
loare: purpuriu intens. 

În momentele cele mai dificile totuși, au intervenit 
mama ei și cîţiva prieteni. Au ajutat-o să plece de 
acasă, și a jucat în piesa pusă în scenă de liceul ei. 

Milioane de oameni au ajuns să o cunoască 
sub chipul Melanie-ei din Pe aripile vintului şi în 
multe alte roluri. A devenit o vedetă de cinema și 
a cîștigat două Oscaruri. 

Totuși, cel mai solicitant rol pentru incompara- 
bila Olivia de Havilland a fost poate cel jucat îna- 
intea unui public restrîns — într-un liceu, acum 
mulți ani. 


„NU SÎNT MARLON BRANDO“ 


Pentru că dorea să joace în filme în fiecare zi, 
săptămină sau an, participa la toate preselecţiile 
pentru distribuții, sperînd: „Poate de data asta“. 
Deși a fost respins de multe ori, n-a dat înapoi. 
Impresarii refuzau să-l primească. Secretarele îi 
cereau mereu să le semneze hirtiile lor mari și 
galbene. Odată, ca să vadă dacă într-adevăr con- 
ta, a scrijelit numele unui alt actor, Marlon Bran- 
do. Şi nimeni n-a remarcat. 

A jucat într-o piesă din St. Louis. A fost un 
eșec, şi s-a întors la New York cu inima frântă. În 

toată această vreme, își întreţinuse familia, lu- 
crînd ca profesor suplinitor. „Acum“, se gîndi el, 
„ar fi vremea să lucrez cu normă întreagă“. 

Dar apoi un alt actor, Burgess Meredith, l-a 
distribuit într-o piesă. L-au remarcat nişte per- 
soane de la Hollywood. A început să apară în filme 
și a interpretat roluri principale în două seriale 
TV: În familie şi În arșiţa nopții. 

Carroll O'Connor n-a obţinut un succes peste 
noapte. 


DE UNDE VINE TENSIUNEA? 


O persoană vestită mi-a spus odată că majori- 
tatea comentariilor ce se făceau pe seama ten- 
siunii erau nefondate. Spunea că tensiunea vine 
dinăuntru — nu din afară — şi își are originea 
într-o spaimă de eşec. 

Mi-a oferit chiar un exemplu: 

„Sîntem în meciul al șaptelea din Campionatul 
Mondial şi, la sfirșitul ultimei reprize, avem un 
avantaj de 3 la 2. Bazele lor erau ocupate și doi 
terminaseră. Cel mai bun „hitter“ al lor e pe teren. 
Ce facem? 

Dacă am făcut treaba corect, toţi jucătorii mei 
din teren îşi spun acum: «Vreau eu mingea asta! 
Voi reacţiona la fel cum am repetat de o mie de ori 
la antrenamente. Te rog, loveşte-o spre mine? 

Dar, dacă un jucător își spune în schimb: 
«Doamne, dacă mi-o trimite mie și greşesc, o să 
pierdem jocul și Campionatul», ce face el de fapt? 
instaurează tensiunea, pentru că se gindeşte la 
eşec. Ştiţi, numai cînd jucătorul gindește pozitiv 
poate face faţă spaimelor sale de eșec.“ 

Tommy Lasorda, managerul echipei Los Ange- 
les Dodgers, știe cum se joacă un joc. 

Ştie şi baseball. 

CUM SĂ FOLOSIŢI O POVESTE 


Fie că vă ascultă o persoană sau 100 de mili- 
oane — fie că spuneţi un banc unui prieten sau 
acceptaţi nominalizarea din partea partidului 
pentru un post important la o convenţie politică 
— se aplică exact aceleași două reguli: 


1. Alegeţi o poveste pentru publicul dumnea- 
voastră. 
2. Alegeţi o poveste care vă place. 


Pentru a exemplifica, iată două Povești la minut 
pentru dumneavoastră: 


ÎN MIJLOCUL FURTUNII 


Era un copil timid, şi cel mai mult se temea de 
apă. Îl îngrozea — în special apa întunecată sau 
agitată. 

Peste ani, în tinereţe, într-o noapte, se plimba 
pe malul Lacului Michigan în timpul unei furtuni 
uriașe, devastatoare. Stătea acolo, iar valurile se 
zdrobeau la picioarele lui. Atunci și-a jurat: „Nu 
mai am cale de întoarcere. Trebuie să-mi înfrunt 
frica.“ l 

Aşa a și făcut. 

În anii următori, a devenit scafandru ce purta 
in apă camera de luat vederi, a fost purtat în vil- 

tori de balene ucigaşe, a traversat Oceanul Paci- 
fic. A pilotat avioane şi planoare, a participat la 
curse de mașini, a fost în expediţie în Antarctica. 

Băieţelul timid devenise unul dintre cei mai 
aventuroşi americani, și unul dintre cei mai ves- 
titi cetăţeni ai ţării. Dar ironia face ca cea mai 
curajoasă aventură a lui Hugh Downs să nu fi fost 
inregistrată pe peliculă: seara în care a intrat sin- 
gur în mijlocul furtunii. 


RĂMII ÎN JOC 


Cind mașina în viteză a izbit-o pe femeia fru- 
moasă ce traversa strada, corpul ei a fost aruncat 
la șase metri în aer, ca un sac de cartofi. Craniul 
i-a fost despicat. Doctorii au spus că va muri. Dar 
ea a invins acea profeție pesimistă, deşi a trebuit 
să poarte ghips vreme de peste un an. 

De-a lungul timpului, a devenit prima femeie 
director al unui studio de film important. Cind 
şi-a dat demisia de la Paramount, trei ani mai tîr- 
ziu, experţii de la Hollywood — exact ca acei doc- 
tori — au spus că acesta era finalul carierei ei. 

Apoi a produs un film cu succes uriaş, intitu- 
lat Atracţie fatală, uluindu-i iarăși pe specialişti. 

Cînd am întrebat-o pe această doamnă talen- 
tată şi curajoasă — Sherry Lansing — de ce n-a 
renunţat niciodată, mi-a spus: „Toţi eșuează. Toţi 
sint loviți de viaţă, dar cei ce au un succes nota- 
bil revin mereu. Rămin în joc.“ 


Hugh Downs și Sherry Lansing întruchipează 
puterea celui de-al patrulea dintre cei Șapte pași 
către împlinirea personală: 

AL PATRULEA PAS CĂTRE ÎMPLINIREA 
PERSONALĂ 
1. Asumaţi-vă responsabilitatea 


Accepiaţi responsabilitate deplină pentru com- 
portamentul dumneavoastră. Cind rostiţi „Sint 
responsabil“, puteţi construi o viaţă nouă, ba 
chiar o lume nouă. 


2. Credeţi în ceva important 
Viaţa dumneavoastră este demnă de o motivaţie 


nobilă. 


3. Fiţi tolerant 


Veţi deveni mai agreabil atit pentru dumnea- 
voastră înşivă, cit şi pentru cei din jur. 


4. Fiţi curajos 


Retineti, a fi curajos înseamnă a acționa sub im- 
periul fricii, nu eliberați de ea. Dacă provocarea 
e importantă pentru dumneavoastră, chiar tre- 
buie să fiți emoționat. 


Curajul înseamnă a acţiona sub imperiul fricii, 
nu eliberaţi de ea. Una dintre cele mai periculoase 
prejudecăţi din zilele noastre, în special printre 
tineri, este noţiunea falsă că, pentru a fi curajos, 
nu trebuie să-ţi fie frică. 

Sherry Lansing sugerează: „Cred că cei mai 
mulţi nu înţeleg cu adevărat neliniștea și indoie- 
lile pe care le au oamenii ce au obţinut un succes 
uriaș. Mitul este că ei nu sint niciodată nesiguri. 
Adevărul e că majoritatea sînt foarte nesiguri, dar 
iși folosesc nesiguranța ca motivaţie. Pentru că 
vor să-și depășească neliniştea, se forțează de 
două ori mai mult,“ 

Hugh Downs este un exemplu excelent. Cînd 
l-am întrebat într-o zi despre curajul său perso- 
nal, despre incredibilele riscuri pe care pare să și 
le asume, el s-a caracterizat ca un „laş convins“, 
apoi a explicat: „Pentru a ne oferi o șansă reală de 
reuşită, fără a ne asuma nici un risc, trebuie să 
ne pregătim bine. Pentru mine, provocarea cea 
mare a fost avionul. Mi-am aranjat cărţile în fa- 
voarea mea. Unii rid cînd trec prin filtrul de îm- 
barcare, e atît de amănunţit. Eu nu vreau să mor. 
Verific tot. Am văzut piloţi deznădăjduiţi pentru 
că au ignorat detaliile. O pregătire bună reduce 
grija — şi riscurile.” 

Este un sfat solid, nu? 

Cînd vă faceţi un plan, cînd vă concentrați asu- 
pra soluţiilor, deţineţi controlul. Neliniştea, frica 
și minia dumneavoastră devin aliaţi care vă pot 
ajuta. Nu uitaţi, dacă sinteţi provocaţi cu adevă- 
rat, trebuie să fiţi emoţionaţi. 

Curajul înseamnă să acţionaţi sub imperiul 
fricii, nu eliberaţi de ea. 

Ei bine, să adăugăm încă o regulă la cele două 
pe care vi le-am propus mai sus în ceea ce priveş- 
te povestirea. 


TRE! REGULI FUNDAMENTALE 
ÎN POVESTIRE 


1. Alegeţi o poveste pentru publicul dumnea- 
voastră. 

2. Alegeţi o poveste care vă place. 

3. Repetaţi povestirea aleasă. 


Dacă vă alegeţi povestea pentru primele două 
motive corecte şi o repetaţi cu sirg — fie ea menită 
ca glumă spusă unui prieten, sau inclusă într-un 

discurs adresat unui public de mii de suflete — 
veţi mări dramatic impactul ei. În Capitolul 18, vă 
voi sugera o structură de discurs. Totuși, înainte 
să ajungem la asta, vă propun un exercițiu. 

Spunind poveşti, mi-am dat seama că, uneori, 
e puţin mai uşor să repetaţi și să vedeţi cum ia 
naştere tensiunea într-un alt tipar. 

Spre exemplu, să vedem cum putem folosi o 
poveste pentru a face o introducere mai eficientă. 
Veţi recunoaște cele două povestiri care urmează, 
dar remarcaţi că, la finalul fiecăreia, am făcut o 
mică scimbare. 


ÎN MIJLOCUL FURTUNII 


Era un copil timid, și cel mai mult se temea de 
apă. Îl îngrozea — în special apa întunecată sau 
agitată. 

Peste ani, în tinereţe, intr-o noapte, se plimba pe 
malul Lacului Michigan în timpul unei furtuni uria- 
șe, devastatoare. Stătea acolo, iar valurile se zdro- 
beau la picioarele lui. Atunci şi-a jurat: „Nu mai 
am cale de întoarcere. Trebuie să-mi înfrunt frica.“ 

Aşa a şi făcut. 

În anii următori, a devenit scafandru ce purta 
în apă camera de luat vederi, a fost purtat în vil- 
tori de balene ucigașe, a traversat Oceanul Paci- 
fic. A pilotat avioane și planoare, a participat la 
curse de mașini, a fost în expediţie în Antarctica. 

Băieţelul timid devenise unul dintre cei mai 
aventuroși americani, şi unul dintre cei mai ves- 
tiţi cetățeni ai ţării. Şi e aici, cu noi, în această 
seară. 

Doamnelor și domnilor, vă rog să mă ajutaţi 
să-l întîmpin cum se cuvine pe... Hugh Downs. 

RĂMII ÎN JOC 

Cînd mașina în viteză a izbit-o pe femeia fru- 
moasă ce traversa strada, corpul ei a fost aruncat 
la șase metri în aer, ca un sac de cartofi. Craniul 
i-a fost despicat. Doctorii au spus că va muri. Dar 
ea a învins acea profeție pesimistă, deși a trebuit 
să poarte ghips vreme de peste un an. 

De-a lungul timpului, a devenit prima femeie 
director al unui studio de film important. Cînd 
şi-a dat demisia de la Paramount, trei ani mai tîr- 
ziu, experţii de la Hollywood — exact ca acei doc- 
tori — au spus că acesta era finalul carierei ei. 

Apoi a produs un film cu succes uriaș, intitu- 
lat Atracţie fatală, uluindu-i iarăşi pe specialişti. 

Cind am întrebat-o pe această doamnă talen- 
tată și curajoasă de ce n-a renunţat niciodată, 
mi-a răspuns: „Toți eșuează. Toţi sînt loviți de 
viaţă, dar cei ce au un succes notabil revin mereu. 
Rămiîn în joc.“ 

Şi ea a rămas. Doamnelor şi domnilor, vă rog 
să mă ajutaţi să o întimpin cum se cuvine pe... 
Sherry Lansing. 


Acumulaţi tensiunea într-o prezentare, astfel 
încît numele persoanei să fe unul din ultimele 
cuvinte ale formulei de întimpinare — fie că per- 
soana respectivă este vestită sau nu — acumulaţi 
tensiune. Nu doar că introducerea dumneavoas- 
tră devine mult mai interesantă cînd întirziaţi în a 
revela numele, ci, în mod practic, vă oferă şi șan- 
sa de a declanşa un ropot de aplauze din partea 
publicului prima dată cînd rostiţi numele, garan- 
tind astfel că vorbitorul dumneavoastră sau invi- 
tatul de onoare va fi primit călduros. 

E groaznic să fii întimpinat cu tăcere. Poate că 
pină pe scenă nu sînt decit trei pași de făcut — 
dar cînd sala e tăcută, aceşti trei pași sint înfioră- 
tor de mari. 


Şi, pentru că tot vorbim despre liniște, aș vrea 
să vă familiarizez cu unul dintre cele mai impor- 
tante aspecte ale oratoriei eficiente. 

Cind mi-am întrebat prietenul, Jerry Lewis, de 
ce — deși îl văzusem pe scenă de nenumărate ori 
— rid încă atunci cînd spune o glumă a cărei 
poantă o știu deja, mi-a răspuns: „Nu rizi de giu- 
mă, ci de dozarea timpului în care este spusă.“ 

Sfatul pe care mi l-a dat Jerry în legătură cu 
dozarea timpului, cînd repetam pentru spectacole 
pe scena Teatrului Ford în 1992, a fost să o iau 
încet. „Timpul e altfel pe scenă“, mi-a spus el, şi 
am descoperit repede cită dreptate avea: chiar o 
secundă pare cu mult mai lungă pentru artist de- 
cit pentru oricine altcineva de pe scenă — și orice 
artist descoperă că o pauză pe scenă pare să du- 
reze o veșnicie. Totuși, pauzele sînt foarte eficien- 
te în cazul unui discurs — fiindcă pauzele ne țin 
atenția trează. 

Cel mai puternic sunet din orice limbă este li- 
niştea. 


PROVOCAREA NR. 10: FACEŢI PAUZE 
PENTRU A OBŢINE EFECTUL SCONTAT 


Cred că veţi savura toate cele trei părţi ale aces- 
tei teme. Mai întii, citiţi, cu voce tare — rar — „În 
mijlocul furtunii” şi „Rămii în joc“, ca şi cum i-aţi 
prezenta pe Hugh Downs şi Sherry Lansing. 
Această temă funcţionează cel mai bine dacă vă 
puteţi înregistra prezentările, pentru a le putea 

reasculta. Cel mai important este să faceţi pauze 
de două sau trei secunde în anumite momente 
ale fiecărei povestiri. 

Spre exemplu, „Era un copil timid [PAUZA], şi cel 
mai muit se temea de apă“ sau „Era un copil 
timid, și cel mai mult se temea de [Pauză] apă“. 
Aţi putea încerca „Era [Pauză] un copil timid, şi 
cel mai mult se temea de apă“. Jucaţi-vă astfel. 
Nu ezitaţi să faceţi pauze oricînd vreţi — dar 
asiguraţi-vă că atunci cînd ajungeţi ia ultima 
propoziţie a fiecărei Povești la minut, o spuneţi 
cel puţin o dată cu şi cel puţin o dată fără pauză: 
„Vă rog să mă ajutaţi să-l intimpin cum se cuvine 
pe [Pauză] Hugh Downs“. „Vă rog să mă ajutaţi 
să-l întimpin cum se cuvine pe Hugh Downs." 
În al doilea rînd, vă voi ruga să-i urmăriţi pe ac- 
torii comici de profesie. Puteţi alege nişte emi- 
siuni-dezbatere la o oră tîrzie din noapte, seriale 
de comedie ori un canal de comedie. Sau, dacă 
găsiţi timp, vizitaţi un club de comedie. Oriunde 
şi oricînd, studiaţi felul în care cei mai vestiți 
actori de comedie îşi dozează timpul. Remarcați 
cînd fac pauze. Veţi descoperi că foarte puţini își 
spun de fapt glumele sau poveștile. În schimb. 
frazele obişnuite sînt reprezentate de o serie 
structurată de fraze fixe şi fraze-poantă. Comi- 
cul, observind sala aproape goală, remarcă: 


FRAZA FIXĂ: „Doamne, probabil că orașul ăsta e 
foarte bogat.“ 

[PAUZĂ] 

POANTA: Văd că ați cumpărat toți cîte patru 
sau cinci locuri. 


În al treilea rind, în următoarele şapte zile, de 
cite ori vă este omeneşte posibil. presăraţi con- 
versaţiile dumneavoastră cu pauze — şi inregis- 
traţi atenţi răspunsurile ascultătorilor. Presăraţi 
pauze la serviciu, in familie, la spălătoria chimi- 

că, în magazine — oricind puteţi. M-a ajutat să 
fac pauze numărind incet în minte — „unu, doi, 
trei“ — oricînd făceam pauze. Nu vă eschivaţi de 
la această parte a temei. Ştiu că acest exerciţiu, 
mai mult decît oricare altul, vă va ajuta să simţiţi 
incredibila putere a tăcerii — cum printr-o pauză 
bine plasată puteţi capta și reţine atenţia cuiva. 
Vă rog nu vă faceţi probleme că nu veţi „reuşi“. 
Pur și simplu treceţi la acţiune. 


10 


DE CE SÎNT ATÎT DE MiNIOS? 


Să recapitulăm un paragraf de la începutul 
Capitolului 1: 


Cursul practic de încredere, ancorat în expe- 
rienţa concretă de viaţă, va da rezultate pentru 
dumneavoastră pentru că ne putem transforma. 
Adevărul este că dumneavoastră și cu mine ne 
exprimăm personalitatea în fiecare zi prin ale- 
gerile pe care le facem, şi astfel alegem cine vrem 
să fim. Eu mă auto-creez. La fel faceţi şi dum- 
neavoastră. Mă auto-inventez. Ca și dumneavoas- 
tră. Nici eu, nici dumneavoastră, nu sîntem ceea 
ce mincăm; sintem ceea ce gindim. Prin definiţie, 
încrederea este o atitudine — iar atitudinea dum- 
neavoastră faţă de oameni şi situaţii se poate 
schimba, exact așa cum s-a schimbat atitudinea 
mea. Veţi învăţa cum să renunțaţi la un set de 
percepții în favoarea altuia. Lumea va rămîne 
aceeași; numai că dumneavoastră o veţi vedea cu 
alţi ochi. 


Cînd v-am rugat să ascultați atenţi cum vor- 
besc ceilalţi, în cadrul Provocării nr. 2: Nu incer- 
caţi (p. 36), sint sigur că aţi putut vedea cu cîtă 
stricteţe cuvintele lor le limitează sau le lărgesc 
lumea: Expresia „Nu pot“ încuia ușa pentru tot- 
deauna, nu? „N-am putut“, pe de altă parte, lăsa 
uşa deschisă variantelor. 

Titlul Curs practic de incredere reprezintă o 
decizie lingvistică asemănătoare. De ce l-am ales? 
Am auzit prima dată această expresie de la un 
instructor militar de la Universitatea din Parris 
Island, Carolina de Sud, în toamna anului 1961. 
El a explicat detaliat că acest Curs practic de în- 
credere este o succesiune de obstacole — butuci, 
garduri și apă miloasă — că de la mine, ca şi de 
la restul plutonului de recruți din Marină, se aș- 
teaptă să cîştig. Sergentul era convingător, și ho- 
tărît că, de fapt, noi vom stăpiîni cursul. Era foar- 
te încrezător că vom reuși. 

Avea dreptate. Încurajaţi de el, am învins bes- 
tia. Ce am învăţat căţărindu-mă pe funii și sărind 
peste butuci? În primul rînd, Corpul de Marină a 
avul dreptate să numească testul un curs de 
încredere şi nu o cursă cu obstacole — pentru că, 
sincer, acesta era scopul său: „Dacă pot trece pes- 
te acel buştean, pot trece peste orice. În acea zi, 
obstacolele au oferit recruţilor posibilitatea să ciîş- 
tige încredere: zi de zi, obstacolele ne oferă ocazia 
să fim mai încrezători. 

De fiecare dată cînd — fie şi pentru o clipă — 
ne înfringem neliniștea, frica de eşec, sentimen- 
tele de vulnerabilitate şi inferioritate, devenim 
alţii. Nu mai sintem ce am fost: progresăm. Cu 
fiecare obstacol pe care îl depășim, sintem mai 
buni. Luaţi din nou în consideraţie lecţiile din 
jurnal: aşa-i că experienţa v-a ajutat să vă schim- 
baţi setul de percepții? Lumea e aceeaşi; atitudi- 
nea dumneavoastră s-a schimbat. 


x 


Acum vom analiza în cel fel se conturează și ne 
stau uneori în cale atitudinile și părerile noastre; 

cum ar spune instructorul meu, este mai uşor să 
depăşeşti un obstacol pe care îl poţi vedea. Ne 
vom îndrepta atenţia și asupra unei alte emoţii 
puternice — minia — ce este ea și ce putem face 
cu ea. Şi vom continua cu povestirea, de această 
dată concentrindu-ne asupra unor modalități 
simple, uşor de învăţat, de a reţine și a menţine 
trează atenţia cuiva. 


Pentru a fi mai încrezători, e desigur util să re- 
cunoaştem cum am ajuns să vedem lumea în 
acest fel — să ne vedem pe noi, să-i vedem pe 
ceilalţi. Totuşi, acţionaţi cu grijă. Ceea ce sinteţi 
pe cale să citiţi ar putea fi mai provocator şi mai 
deranjant pentru dumneavoastră decit oricare 
altul dintre pasajele din Cursul practic de încre- 
dere. Pentru că vă voi cere iarăși să cîntăriţi cît de 
înrădăcinate sînt în personalitatea dumneavoas- 
tră vechile deprinderi — şi acest efort ar putea să 
vă doară ca o operaţie înainte de a se vedea rezul- 
tatele. 

În 1965, cînd m-am întors din Vietnam, mi-am 
văzut ţara sfișiată de atitudini contradictorii privi- 
toare la război — două grupuri abordind de pe 
poziţii de neclintit aceeaşi „realitate“ în feluri ab- 
solut diferite. Cu treizeci de ani mai tirziu, în 
1995, eu și milioane de alţi americani am fost din 
nou martorii unei „realităţi“ divizate abordate fără 
putinţă de tăgadă — cînd fosta vedetă de fotbal 
O.J. Simpson a fost judecat pentru crimă şi în 
cele din urmă achitat. 

Dacă dumneavoastră aţi fi avut în 1965 virsta 
necesară pentru a vă face o părere, ce aţi fi crezut 
despre războiul din Vietnam? 

De ce? 

În 1995, ce aţi crezut despre verdictul juriului 
care a proclamat că O. J. Simpson nu-și ucisese 
fosta soţie şi pe prietenul ei? 

De ce? 

Aveţi o părere conturată puternic? Sînt sigur că 
recunoașteţi că alţi oameni au o altă părere, di- 
ferită de a dumneavoastră, care este conturată la 
fel de puternic ca și a dumneavoastră. Cum ajun- 
gem la asta? Cum pot doi oameni sau două gru- 
puri de oameni să vadă același eveniment — și să 
fie martorii acelorași fapte și evenimente — atit de 
diferit? 

Învăţăm. 

Imaginaţi-vă că mintea dumneavoastră este o 
poartă. Mai întii, ea este pe atît de larg deschisă 
pe cit este posibil. Totuşi, vă oferim ceva informa- 
ţii și ușa se închide ușor. Vă dăm ceva mai mult, 
iar uşa este lăsată abia intredeschisă, dacă nu s-a 
închis de tot. Aţi început să acceptaţi informaţiile 
care vă susţin punctul de vedere, şi aţi început să 
respingeţi informaţiile care contrazic punctul dum- 
neavoastră de vedere. Dumneata, prietene, ţi-ai 
conturat o atitudine. 

Toate atitudinile, fie la fel de corozive ca ura, 
fie expansive ca dragostea, sînt rezultatul acelu- 
iaşi proces. Şi acel proces se numește învățare. 
Spre exemplu, reilectăm atitudini, cînd nimeni nu 
ne poate convinge să renunțăm la propria li- 
bertate sau să credem că nu sintem demni de 
respect. 

Inevitabil, atitudinile noastre ne influențează 
comportamentul. Dacă preferăm un anume partid 
politic, vom deveni probabil mai toleranți cu privi- 
re la caracteristicile unice și diferite ale membrilor 
săi. „Ei sint oamenii noştri“, am putea spune. Pe 

de altă parte, păcatele cele mai neînsemnate ale 
oamenilor din partidele rivale sînt ţinte sigure ale 
dispreţului. 

Vedem ceea ce dorim să vedem. 

Astfel anorexicul, cel slab ca un băț, se vede 
gras; vedeta de cinema în plină strălucire declară: 
„Sint urîtă“ cînd observă un singur coş pe obraz; 
halterofilul oftează și spune: „Sînt slab“, pentru 
că nu reușește să ridice o povară incredibilă. Din 
contră, cînd copilul descris în următoarea Poveste 
la minut s-a confruntati cu obstacole, a văzul o 
cale de ieşire şi iată: 


FETIŢA CARE A REUȘIT 


Fetiţa locuia cu sora și bunica ei într-o cameră 
mică şi dărăpănată dintr-o clădire de la intersec- 
ţia străzilor Yucca şi Wilcox din Los Angeles, la 
mică distanţă de faimosul bulevard Hollywood. 

Părinţii ei, care trăiau despărțiți, erau amindoi 
alcoolici. Despre bunica ei se putea spune că era, 
ei bine, excentrică. Viaţa era adesea zgomotoasă, 
confuză și imprevizibilă pentru această fetiţă. 

Totuși, a aflat că pulea evada cînd lumea deve- 
nea prea potrivnică, putea să închidă ochii şi, 
purtată de imaginaţie, să călătorească într-un loc 
mai bun — un tărim fantastic, unde putea fi ori- 
cine dorește. „Sint...“, se gindea ea — și chiar era! 

Totuşi, uluitor, viaţa ei adevărată s-a derulat 
mai uluitor decît cel mai minunat vis al ei. Și 
astăzi Carol Burnell — o persoană de un talent 
recunoscut pe plan mondial — este una din cele 
mai adorate vedete americane. 

Carol Burnett este unică — așa siînteţi şi dum- 
neavoastră. V-am împărtăşit povestea ei ca să vă 

inspire, nu ca să o imitaţi. Vă puteţi inchipui cit 
de diferită ar fi fost viaţa lui Carol dacă ar fi lăsat 
ca necazurile din copilărie să-i dicteze deciziile 
ulterioare? Carol a găsit o cale de ieșire și a pro- 
gresat. Şi dumneavoasiră puteţi. 


PROVOCAREA NR. 11: IMAGINAȚI-VĂ 


Dacă aţi putea alege o părere de-a dumneavoas- 
tră ce ar putea să vă provoace neliniște dumnea- 
voastră sau altcuiva, care ar fi ea? O cursantă 
mi-a spus că se așteptase dintotdeauna ca băr- 
baţii să fie mai hotăriţi decit femeile. Un alt 
cursant mi-a descris sentimentele sale intense cu 
privire ia diferenţele de rasă, despre care ştia prea 
bine că sint iraționale şi de care îi era ruşine. O 
a treia mi-a vorbit despre părerea proastă pe care 
o avea despre sine, şi şi-a rezumat gîndurile prin 
această întrebare: „Cum pot depăși frica de sin- 
gurătate şi auto-responsabilitate după o viaţă 
întreagă în care alţii au avut grijă de mine?“ 

Iată ce trebuie să faceţi: aș vrea să vă alocaţi cîte- 
va momente liniștite doar pentru dumneavoas- 
tră; relaxaţi-vă şi închipuiţi-vă cum v-aţi com- 
porta dacă aţi crede în alte valori? (Spre exem- 
plu, cum s-ar comporta ultima cursantă intr-o 
situaţie dată dacă nu i-ar fi frică?) Există şi o a 
doua parte a acestui exerciţiu, care va fi conţinu- 
tă în Provocarea nr. 15. Pentru moment, relaxa- 
ți-vă — păstraţi în minte acest gind dacă doriți — 
şi nu uitaţi să vă imaginaţi că sînteți în acţiune. 


Cit de minios sinteţi? 

Şi eu am fost minios, am fost predispus la 
minie, în majoritatea anilor mei adulţi. Deși nu 
ştiam cit de adinc eram rănit, mînia și violenţa pe 

care le îndurasem în copilărie mă pregătiseră să 
văd lumea — să anticipez comportamentul celor- 
lalți — ca prin nişte lentile foarte performante. 
Aveam mult mai puţine alternative decit mi-aş fi 
închipuit. Acest lucru nu a fost niciodată mai evi- 
dent ca într-o noapte, acum mai bine de douăzeci 
de ani, în timpul unei plimbări cu soţia mea, Lo- 
retta, pe o stradă din Manhattan: 

Soţia mea, însărcinată în șapte luni cu al doi- 
lea copil al nostru, mergea mult mai încet decit 
majoritatea fanilor hockey-ului care ieșeau în va- 
luri din Madison Square Garden. Era o noapte ne- 
obişnuit de caldă din 1974, și mulţimea se rărise 
pînă cind am dat colţul străzii, la mică distanţă de 
locul unde ne parcaserăm mașina și mi-am dat 
seama de pericol. 

În faţa noastră se aila un grup de patru sau 
cinci adolescenţi care își împărțeau lovituri de 
karate și pumni. Ocupaseră tot trotuarul îngust și 
părea evident pentru orice trecător că ar putea fi 
rănit de hîrjoneala lor zgomotoasă. Îmi auzeam 
inima bătind pe măsură ce ne apropiam de ei. 
M-am uitat la soţia mea însărcinată. Nimeni, 
m-am gindit, nimeni nu se va atinge de soția mea. 
Un curent de căldură mi s-a urcat pe şira spinării 
pînă la git. Inima îmi bătea mai tare, respiram 
mai repede, mi s-au încleștat fălcile. Nu mai eram 
un îngindurat redactor de ziar. Eram un băieţel 
de şapte ani care, cu tot sîngele colorindu-i obra- 
jii, nu avea să lase pe mîna a doi vagabonzi de pe 
stradă ce avea cel mai scump pe lume; eram ado- 
lescentul de cincisprezece ani care știa să aplice o 
lovitură de dreapta eficientă. Eram sergentul de 
marină din Vietnam, în virstă de douăzeci și unu 
de ani. Aveam să-mi apăr copilul nenăscut. La 

cîţiva metri de acei tineri, am grăbit pasul, mi-am 
pus miinile pe umerii a doi dintre ei, mi-am 
incleștat degetele, i-am tras către mine și i-am 
despărțit. „Ajunge!“, le-am spus, cu o voce dură şi 
întunecată. Adolescenţii s-au privit unul pe celă- 
lalt, n-au spus nimic, s-au dat la o parie și ne-au 
lăsat să trecem. 

Cind am ajuns la mașină şi am intrat în ea, ini- 
ma îmi bătea puternic și fruntea îmi era scăidată 
de broboane de sudoare. Am început să tremur. 

Loreita s-a aplecat către scaunul meu, mi-a 
prins mîna și mi-a spus: „Am fi putut să traver- 
săm strada." 

M-am aşezat în liniște, și am lăsat să-mi scape 
volanul ușor din mină. Eram confuz. Făcusem 
ceea ce trebuie? Nu-mi trecuse nici o clipă prin 
cap să traversez strada. I-am văzut pe adolescenţi 
trecînd pe lingă noi, şi nu mai păreau amenință- 
tori deloc; nu erau decît niște puști. Am fi putut 
traversa strada. Şi dacă ar fi fost înarmaţi? Îmi 
pusesem soţia în pericol şi mă pusesem și eu în 
pericol. De ce am ales violența? 

Peste citeva minute, conducind pe autostradă 
în liniște, am spus incet: „Ai dreptate.“ 


11 


CUM SĂ VĂ DEPĂȘIȚI MINIA 


Minia este copilul frustrării. Nu ne-am născut 
minioși. Învăţăm acest lucru — aproape imedial. 
În plus, mînia și violenţa nu ascultă de diferenţe 
de clasă. La toate nivelurile sociale, mînia scăpată 
de sub control a provocat izbucniri violente, asal- 
turi şi insulte mușcătoare, crime și sinucideri. A 
cauzat sau a agravat probleme fizice cum ar fi 
dureri de cap, tensiune ridicată, infarcturi şi 
ulcere. Adeseori ele sint mascate în plînsete şi văi- 
căreli. E chiar posibil, așa cum cred mulţi psihia- 
tri, ca o condiţie psihică delicată precum depre- 
sia, să fie uneori minie reprimată. 

Cind eram copii, dorinţele noastre erau satisfă- 
cute cu repeziciune, dar n-a trecut mult pină cînd 
am început să fim încurajați să ne supunem do- 
rinţelor celorlalţi și să trăim frustraţi pentru că 
nu ne croim propriul drum în viaţă. Am învăţat să 
mincăm și să dormim conform unui program ho- 
tărit de alţii. Am fost obligaţi să ne folosim de 
ustensile ciudate cind mincăm, deși degetele 
noastre ne ajungeau perfect. Chiar şi aiurelile 
noastre au trebuit să fie disciplinate. În anii 
următori, a trebuit să învăţăm să ne adaptăm din 
ce în ce mai mult la școală, la serviciu, la cererile 
ce veneau din partea altora. Ni s-a spus de ne- 

numărate ori că autocontrolul este o măsură a 
maturității noastre. Mai e de mirare atunci că ne 
ascundem sau ne negăm minia? 

Indiferent cit de importantă ar fi reținerea, to- 
tuși, ea nu reprezintă decit jumătate din poveste. 
Deşi studiem cu interes faţa urită a miniei — şi 
vom continua să examinăm pericolele pe care ea 
le presupune chiar în acest capitol — neglijăm ade- 
seori să recunoaștem latura pozitivă. Minia poate 
fi o dovadă a faptului că existăm, că ne pasă. 

„De ce sint atit de mînios?* 

Formularea întrebării declanşează procesul prin 
care ne putem transforma minia, ca şi neliniștea, 
în aliaţi. Minia ne poate ajuta să devenim mai 
buni, ne poate motiva să atingem țeluri nobile și 
— ceea ce este cel mai important — poate îi un 
sistem de alarmă nepreţuit în vieţile noastre de zi 
cu zi. În fond, minia este o formă de energie. Di- 
recţionată corect, această energie ne poate menţi- 
ne în alertă în privinţa grijilor legitimate; ne poate 
oferi impulsul necesar pentru a ne confrunia cu 
cele mai dificile provocări zilnice. 

Cînd cetăţeanul bate cu pumnul în masă la o 
întilnire a consiliului municipal şi ridică tonul 
pentru a defăima nedreptatea, strigă de fapt 
enunţindu-şi îngrijorarea, arătind că e gata să 
vorbească, să depăşească propria frică și imposi- 
bilitate de exprimare a miniei, deoarece crede cu 
toate puterile că binele va învinge. 

Minia rezolvă lucrurile. Energia inspiră actele 
creatoare. Minia este impulsul care vă determină 
să cereţi o creștere salarială, ultima izbucnire 
care il impinge pe un atlet epuizat să treacă linia 
de sosire, acel ceva care vă face să vă căutaţi o 
slujbă mai bună și să vă croiţi un drum mai bun. 

Cum punem miînia în serviciul nostru? 

Mai întîi, recunoașteţi că sinteţi minios. Pare 
ușor? Adeseori negăm acest lucru chiar faţă de 
noi înşine, în special cind ni se pare glacial de 
egoist sau irațional. Minia dezlănţuită a unui bä- 
ieţel la moartea mamei lui (“M-a lăsat singur — o 
urăsc!“) este mai ușor de înțeles decit frustrarea 
pe care o simţim cînd un șef nu ne tratează ca 
făcînd parte din familie sau cînd trebuie să aştep- 
tăm la coadă. Mai mult decit simpla rostire a cu- 
vintelor, simţiţi-le forţa: „Sint minios!“ 

În al doilea rînd, analizaţi-vă miînia. De unde 
vine frustrarea? Cind sinteţi prins într-un blocaj 
de circulaţie, problema vă scapă de sub control; e 
acolo, pe stradă, iar dumneavoastră nu puteţi 
face nimic. Cînd sinteţi jignit pentru că profesoara 
nu vă tratează ca și mama dumneavoastră, între- 
baţi-vă: „Am dreptul să fiu minios?" Fiţi sincer: 
asta e o întrebare dificilă. Răspunsul ar putea 
pune friu miîniei. Pe de altă parte, dacă vi se re- 
fuză o promovare din cauza sexului, rasei, vîrstei 
sau naţionalităţii, e drept să fiţi minios — și e 
şi util. 

În al treilea rind, înfruntaţi-vă miînia. Dacă sîn- 
tei într-un blocaj de circulaţie, asta e. Reacţionaţi 
acceptind situaţia, pentru că nu aveţi nimic altce- 
va de făcut. Atunci capătă valoare toate lecţiile re- 
feritoare la autocontrol. Respiraţi adînc. Rela- 
xaţi-vă. Nici ceilalţi nu se mișcă. Dacă, totuși, vi 
s-a refuzat pe nedrept o promovare, minia e pre- 
gătită să acţioneze în favoarea dumneavoastră. 
Crește nivelul adrenalinei din singe, sîngele curge 
mai repede — n-aţi fost niciodată mai agitat. Nu 
risipiţi această energie prețioasă agitîndu-vă cu 
privire la situaţia deplorabilă în care vă aflaţi: 

„Vai, săracul de mine! Cit sufăr!“ În schimb, atita 
vreme cit minia vă ajută să fiţi foarte lucizi, explo- 
raţi posibilităţile și șansele pe care le aveţi. Ar tre- 
bui să renunţaţi sau să luptaţi? Dacă alegeţi 
prima variantă, începeţi căutarea în mod activ. 
Dacă vă hotăriţi să luptaţi, vedeţi cum au reușit 
alţii în situaţii similare — apoi porniţi la acţiune. 
Concentraţi-vă asupra unei soluţii, iar minia dum- 
neavoastră va deveni un aliat preţios. 


Permiteţi-mi să reiterez aliernativele pe care ni 
le oferă minia: Putem sublima acea energie în ac- 
tivităţi pozitive cum ar fi rezolvarea de probleme, 
jogging-ul, rearanjarea mobilierului, sau o muncă 
mai intensă. Putem sculpta sau scrie o povestire, 
Sau ne putem descărca minia lovind un scaun, 
îmbufnîndu-ne, pedepsind un copil pe nedrept, 
jisnindu-ne colegii de muncă sau certîndu-ne de- 
geaba cu partenerul de viaţă. Dar orice am face, 
se întimplă ceva cu acea energie; descărcarea ei 
duce la schimbări. 

Pină acum ne-am concentrat în principal asu- 
pra miniei ca reacţie imediată ia o situaţie frus- 
trantă. Acum să ne concentrăm asupra unei altfel 
de minii: minia cronică, o predispoziţie la minie — 
cu alte cuvinte, asupra miniei ca atitudine. 

Cind eram tinăr, așa cum ilustrează și poves- 
tea din Madison Square Garden, eram bolnav de 
minie cronică — ceea ce înseamnă că eram pregă- 
tit să mă înfurii la cea mai mică provocare. Din 
fericire, am fost capabil să imi schimb atitudinea 
de-a lungul anilor. Dacă n-aș fi vrut sau n-aş fì 
putut să mă schimb, Cursul practic de încredere 
n-ar mai fi existat. (Cel puţin, cu siguranţă n-ar fi 

fost scris de mine!) Miînia cronică este, în fond, co- 
rozivă: distruge vieţile. 

Bolnavii cronici de minie se grăbesc să judece 
şi să-i vadă pe ceilalţi ca pe niște ameninţări po- 
tenţiale. Ei au o uriaşă nevoie să se autocontro- 
leze. Din nefericire, chiar cind deţin controlul, 
acest lucru nu le oferă o satisfacţie de durată. 
Desigur, exact aceasta este descrierea unui taur. 
Deci, nu este de mirare să auzim adulţi bolnavi de 
minie cronică descriindu-i pe copii, chiar pe ai lor, 
ca fiind sfidători, răsfăţaţi, imaturi — cînd, în 
mod ironic, chiar adulţii bolnavi de mînie cronică 
dovedesc o incapacitate copilărească de a face 
faţă frustrării. Cînd eram mic, iar bunica imi spu- 
nea că trebuie să evit răcelile și oamenii minioși, 
fără să ştie făcea mai mult decit să vorbească cu 
mine: vorbea despre mine. 

Da, despre mine. 

Pentru a mă transforma. a trebuit să accept un 
adevăr dureros: eram o persoană minioasă. A tre- 
buit să accept şi deplina responsabilitate pentru 
cine eram. (Acum știți de unde provine primul 
dintre cei Șapte paşi către implinirea personală.) 
De îndată ce am înţeles asta, am fost capabil să 
învăţ cîteva lucruri care cred că vă vor fi la fel de 
folos și dumneavoastră pe cît mi-au fost mie: 

Mai întîi, eu pot să mă schimb. Puteţi și dum- 
neavoastră. 

Apoi, am remarcat esenţialul. Nu e distractiv să 
fii mînios. Minia mi-a cauzat o stare de disconfort. 
Cînd eram minios, eram supus unei mari varietăţi 
de reacţii fizice asemănătoare cu cele pe care le 
experimentam cind eram neliniștit sau înfricoșat: 
inima îmi bătea cu repeziciune, îmi creștea tensi- 
unea, creștea nivelul adrenalinei. Pentru a pune 

capac, nici nu prea mă plăceam pe mine însumi 
cînd eram minios — şi aproape întotdeauna regre- 
tam mai tirziu că mi-am pierdut cumpătul. 

Cu timpul am început să înțeleg că cel care te 
poate minia te poate cuceri. Dacă eram furios în 
vreun moment, spre exemplu, nu puteam să 
dorm. Pe de altă parte, dușmanul meu dormea 
neintors, ca un prunc. Așadar, pe cine a rănit 
minia mea? 

De-a lungul anilor, pe măsură ce am început 
să examinez cinstit motivul pentru care mă ener- 
vasem atit de tare, am constatat că mă înfuriam, 
de obicei, din două motive ce se constituie în frus- 
trări personale: Fie nu credeam că voi fi în stare 
să ating un anume scop, fie simţeam că nu pot 
evita o împrejurare neplăcută. Dacă nu puteam 
să obţin ceea ce îmi doream, dacă nu puteam 
atinge un ţel, să îmi iasă ceva cum doream sau să 
controlez comportamentul — chiar și gindurile — 
celorlalţi, mă enervam. Dacă revăd ceea ce s-a în- 
timplat, eram asemenea copilului care zbiera în- 
căpăţinat că vrea jucăria din vitrină. Ce sarcină 
disperată și inutilă purtam pe umeri: să-i contro- 
lez pe toţi din jur. Încet-încei însă, am început să 
recunosc că ceea ce trebuia într-adevăr să con- 
trolez era propria mea persoană. Eu — și nimeni 
altcineva — eram de vină pentru cum mă sim- 
team: mă înflăcăra felul în care percepeam eu 
situaţia. Alţii nu vedeau neapărat cum vedeam 
eu. Şi mai rău, de cele mai multe ori, aveam o 
părere absolut greșită! Eu eram cel care nu-și 
dăduse seama că puteam traversa de fapt strada. 
În cele din urmă, mi-am dat seama: 

Cele mai adesea, minia este o alegere perso- 
nală. 

Dacă v-aţi luptat — şi aţi suferit — din cauza 
miniei, ca și mine, cred că veţi considera utile 
aceste zece sugestii care vă vor ajuta să vă con- 
fruntaţi cu unele dintre cele mai frustrante mo- 
mente ale vieţii: 


ZECE MODALITĂŢI DE A DEPĂŞI MINIA 


1. Luaţi o pauză 

Lăsaţi timpul şi distanţa să vă despartă de sursa 
frustrării dumneavoastră. Un coleg de muncă era 
la fel de iute la minie ca și mine, dar aveam ne- 
voie unul de celălalt ca să reușească fiecare din- 
tre noi. Cum am rezolvat conflictul? Cînd unul 
din noi devenea prea nerăbdător, celălalt ridica 
mina — şi subiectul era abandonat. De îndată ce 
puteam discuta subiectul cu calm, reincepeam 
conversaţia. La început, semănam cu doi studenţi 
dintr-o clasă încercînd să obţină atenţia profe- 
sorului. Ridicam mina. Totuşi, după citeva săp- 
tămiîni, mîinile se ridicau din ce în cei mai puţin. 
În cîteva luni, nu mai ridicam mîna — şi. după 
un an, nimeni nici n-a mai pomenit de asta. 
Cind puteţi, daţi-vă la o parte. Fluxul de adrena- 
lină pe care îl simţiţi în singe va diminua sau va 
înceta în vreo douăzeci de minute, în special 
dacă vă concentrați asupra unei activităţi fizice 
precum plimbarea sau sportul. Deci, luaţi o pau- 
ză şi puneţi-vă corpul în mișcare. Mişcarea ajută. 


2. Lăsaţi de la dumneavoastră 


Puteţi să vă mulţumiţi cu ce vi se oferă sau să 
faceţi un compromis? Adulții încrezători şi inteli- 
genţi fac ambele lucruri. Întrebarea nu este dacă 
ar trebui să vă mulţumiţi cu ce aveţi, ci dacă 
puteţi. Sinteţi un catir, sau puteţi găsi o alterna- 
tivă? Dacă sinteţi inflexibil, așa cum am fost eu 
de multe ori, întrebaţi-vă dacă vă luptaţi să vă 

păstraţi minia, insistind să obţineţi controlul, 
sau să încercaţi să rezolvaţi o problemă. Încer- 
caţi prea din greu să dovediţi că deţineţi adevărul 
absolut? Dacă sinteţi miînioși, probabil că sinteţi 
şi încăpăţinaţi. 

Lăsaţi de la dumneavoastră: nu puteţi numai 
dacă spuneţi că nu puteţi. 


3. Negociaţi 

Căutaţi un teren de înţelegere. Concentraţi-vă 
asupra subiectului, nu asupra personalităţii. 
Dacă vă insultaţi interlocutorul sau îi subminaţi 
părerea ori comportamentul, se pierde încrede- 
rea reciprocă. Nu vă amăgiţi: dacă abordaţi o 
neînțelegere ridiculizindu-l pe celălalt, n-aţi făcut 
altceva decit să-l convingeţi de puterea pe care o 
deţineţi în acel moment. Şi v-aţi făcut un duşman 
care, de îndată ce va deţine puterea, și ocazia, vă 
va submina poziţia. 

Avem tendinţa să reținem cine ne-a jignit. Nego- 
ciaţi, nu manipulaţi. Întrebaţi-vă: „Chiar vorbesc 
în interesul celuilalt sau încerc pur şi simplu 
să-mi justific poziţia? Încerc oare să descopăr 
cea mai bună cale de a rezolva conflictul, sau 
incerc doar să ciștig?" 


4. Supravegheaţi-vă limbajul 

Dacă abordaţi un limbaj extrem folosind cuvinte 
precum „niciodată“ sau „mereu“, renunţaţi. Mai 
intotdeauna, cuvintele extreme sint folosite ca o 
ameninţare implicită: „N-o să accept asta nici- 
odată!“ Dacă folosiţi cuvinte de rău augur, ame- 
nințătoare sau violente, veţi reuşi într-un sens: 
intenția dumneavoastră va fi înţeleasă. Şi, așa 
cum ciștigaţi prin intimidare cînd insultaţi pe 
cineva, de fiecare dată cind copleșiți pe cineva vă 
puteţi aștepta ca într-o zi cineva să v-o plătească 
cu virf şi îndesat. Majoritatea oamenilor nu uită 

ușor, în special cind trebuie să învingă umilința 
și să supravieţuiască momentului. La fel ca şi 
cuvintele „nu pot“, limbajul dumneavoastră vă 
definește lumea dumneavoastră. 

Dacă vă autodisciplinaţi căutînd cuvinte pozitive, 
constructive în diverse situaţii, veţi gindi în mod 
pozitiv și constructiv: gindurile dumneavoastră 
vă reprezintă. 

5. Ascultaţi 

În primul rînd, s-ar putea să vă înşelaţi. Dar nu 
veţi şti decit dacă vă domuoliţi minia în timp ce 
ascultați. Întrebaţi-vă: „Faţă de ceea ce crede el 
sau ea, cum pot oare eu să văd mai clar?" Dacă 
ascultați atent, veţi descoperi uneori că există o 
agendă ascunsă. Cind, spre exemplu, un copil e 
obraznic ca să atragă atenţia, un părinte iubitor 
examinează comportamentul greșit și motivele ce 
stau la baza acesiui comportament. Am putea 
avea tendinţa de a uita adevărul profund din 
acea înţelegere cînd devenim adulţi — riscul 
asumat este uneori foarte mare. 

Cînd unul dintre membrii unui cuplu expiodează 
de furie împotriva celuilalt pentru o cît de mică 
neglijenţă — el a întirziat citeva minute la cină — 
probabil nu incidentul constituie problema, ci 
convingerea că întirzierea este un alt exemplu al 
felului în care el îi ignoră sentimentele. Soţul ar 
trebui să asculte atent și să înțeleagă motivele 
reale ale enervării soţiei sale; ea ar trebui să-și 
exprime adevăratele sentimente. Amindoi au ne- 
voie să-şi examineze comportamentul şi motivele 
care se ascund în spatele cortinei. 


6. Îmbrățișați-vă 


Da, v-am sfătuit să vă îmbrățișaţi Dacă sinteţi 
minios pe persoana iubită, imbrățișaţi-o. Din tot 
sufletul. Poate nu asta simţiţi — și tocmai de 

asta trebuie s-o faceţi. E greu să rămii minios 
cînd cineva îţi demonstrează că te iubește, și exact 
asta se întîmplă cînd ne îmbrăţișăm. Dacă sinteţi 
miînios, iar situaţia nu vă permite o îmbrăţișare 
— aţi încins o luptă crincenă cu un partener de 
afaceri sau un şef, spre exemplu — folosiţi cuvin- 
te în locul îmbrăţişării: „Mary, vreau să-ţi spun 
că prietenia ta [sau felul tău de a conduce] este 
mai important(ă) pentru mine decît motivul care 
m-a [și te-a] supărat atit de tare. Vreau să-ți arăt 
cit apreciez şi cită nevoie am de prietenia [sau 
coordonarea] ta. Crezi că putem face o pauză de 
cinci minute? Eu am nevoie de așa ceva. Sint 
sigur că voi putea să văd lucrurile mai clar şi voi 
putea să exprim mai bine ceea ce mă preocupă — 
dacă facem o pauză de cîteva minute.“ 


7. Scuzaţi-vă 


Aşa cum am afirmat în Capitolul 7, greşelile 
reprezintă o partea firească și valoroasă a vieţii 
noastre. Cind încercăm să ne ascundem greșeli- 
le, de obicei eșuăm. Minia erodează: respingem 
întrebările referitoare la comportamentul nosiru, 
şi devenim siguri pe noi, defensivi și stingheriţi. 
Fiţi deştepţi, prieteni. Spuneţi „Îmi pare rău“ 
cînd greşiţi. Simpla recunoaștere va face ca mi- 
nia dumneavoastră să se stingă asemenea unui 
curcubeu sau unui băț de chibrit — numai că 
mai repede. În plus, cind vă scuzaţi sincer, vă 
asumaţi responsabilitatea propriilor fapte. Deţi- 
neți controlul. Cit despre cel care are ultimul cu- 
vînt de spus într-o confruntare care v-a enervat 
la culme, lăsaţi-vă adversarul să aibă acest pri- 
vilegiu. De fapt, propuneţi-vă ca acesta să fie 
scopul dumneavoastră nobil: să vă asiguraţi că 
celălalt va rosti ultimul cuvint. Singura modali- . 
tate eficientă de a cîştiga o confruntare este de a 
o evita — și singura modalitate sigură de a pre- 

lungi o confruntare este de a încerca să aveţi ulti- 
mul cuvînt. Discuţia seamănă cu un fluture; 
cearta este ca un purice. Care din ei aţi dori să 
vă însoţească la un picnic? 


8. Gindiţi în perspectivă 


Am fost martorul unor catastrofe umane, deci 
recunosc că există o diferenţă uriașă între un 
mic deranj şi necazul real. Întîrzierile de cîteva 
minute, faptul că vă găsiţi haina murdară, robi- 
netul stricat, sau un colet livrat din greşeală în 
cutia dumneavoastră poştală sint mici neplăceri. 
Faptul că vă luptaţi cu metastaza, cu sindromul 
lui Alzheimer sau cu SIDA, durerea războiului 
sau a sărăciei sint necazuri serioase. Neliniştea 
deranjează; necazurile sint serioase. Păstraţi-vă 
energia pentru lucruri importante. Majoritatea 
lucrurilor care ne provoacă minia este reprezen- 
tată de neplăceri minore. 

Vă ajută să gindiţi în perspectivă dacă vă între- 
baţi, cu înţelepciune: „Care este cel mai rău lu- 
cru care s-ar putea întîmpla?“ 


9. Alcătuiţi-vă un plan 


Cum veţi reacţiona în faţa unei persoane sau a 
unei situaţii care vă provoacă minia? Mai intii, 
întrebaţi-vă: „Ce vreau să obţin?“ (Dacă răspun- 
sul dumneavoastră este „să rănesc pe cineva“, 
nu sînteţi pregătit să vă faceţi un plan. Calma- 
ţi-vă: respiraţi adînc de citeva ori, mergeţi la o 
plimbare, lăsaţi să scadă nivelul adrenalinei. 
Cînd vă veţi fi liniştit suficient de mult ca să 
înţelegeţi că cel mai bun scop este să rezolvaţi 
problema — nicidecum să vă răzbunaţi pentru 
durerea pe care o simţiţi sau să-i răniţi pe alţii 
pentru că dumneavoastră sinteţi minios — puteţi 
progresa.) Puneţi întrebări în continuare: „De ce 
am nevoie? Am nevoie de ajutorul cuiva pentru a 

lua o hotărire? Ce paşi pot face pentru a rezolva 
problema sau a dezamorsa situaţia? Care sint 
alternativele pe care le am la dispoziţie? Ce mo- 
dificări rezonabile pot face?“ 

Elaboraţi-vă un plan. Veţi fi uluit de cât de bine 
vă veţi simţi după aceea. Controlaţi situaţia. 
Uneori planul poate fi de o mare simplitate, refe- 
rindu-se numai la cuvintele pe care trebuie să le 
folosiţi într-o anume situaţie: Imaginaţi-vă că 
trebuie să vă alegeţi cuvintele dinainte — chiar 
să le scrieţi, dacă doriţi — pentru a scădea tensi- 
unea şi a-i ajuta pe ceilalţi să se concentreze 
asupra găsirii unei soluţii. Dacă credeţi că celă- 
lalt ar putea spune: „M-a supărat ce ai făcut, 
pentru că mi-ai rănit sentimentele“, pregătiţi-vă 
să nu-i răspundeţi: „E ridicol.” Gindindu-vă la 
aceasta dinainte, veţi recunoaşte că declaraţia 
celuilalt referitoare la faptul că l-aţi jignit este o 
ocazie. Deci, exprimaţi-vă regretul, asumaţi-vă 
responsabilitatea pentru rolul pe care l-aţi jucat 
şi vedeţi dacă există vrea modalitate prin care, 
acţionind împreună, puteţi evita ca acest inci- 
dent să se repete. 

E timpul să clarificăm un aspect: Dacă respingeţi 
sinceritatea celuilalt, scopul dumneavoastră real 
va fi provocarea durerii, şi nu vindecarea. Nu lă- 
saţi minia să vorbească. Planificarea vă va ajuta 
să vă alegeţi cuvintele şi gindurile cu mai mare 
atenţie. Spre exemplu, dacă vă gîndiţi bine, veţi 
evita să spuneţi: „Nu vă enervaţi.” Spunindu-i 
cuiva care este nervos să nu fie nervos, faceţi 
aceeaşi greşeală ca atunci cind îi spuneţi unei 
persoane infricoșate: „Nu-ţi fie frică!“. Ştie deja 
că nu-i place ceea se simte. În schimb, oferiți-i un 
motiv să-şi diminueze minia sau frica. Asta tre- 
buie să faceţi. 

Dacă vă enervează ceva la serviciu — poate în le- 
gătură cu un alt angajat sau o eroare la nota de 

plată la telefon — hotăriţi-vă cu cine trebuie să 
vorbiţi, aflaţi cind e disponibilă acea persoană, 
adunaţi informaţiile sau materialele de care aveţi 
nevoie ca să rezolvaţi problema şi hotăriţi-vă 
asupra ordinii în care veţi acţiona. Încă o dată, 
scrieţi-vă totul: Faceți un plan. 


10. Cereţi ajutor 


Vă puteţi baza mereu pe prieteni, rude şi con- 
silieri personali ca să cereţi ajutor. Vestea bună 
este că, dacă sinteţi nervos — dacă siînteţi o fire 
ce se inflăcărează uşor, cum eram eu — puteţi 
cere ajutor. Căutind sprijin, dovediţi că siînteţi 
putemic, matur şi curajos — şi nu slab. Ştiu că 
veţi fi încintat — poate chiar surprins — să aflaţi 
ciţi oameni, în special prieteni şi rude, sint dis- 
puşi să vă ajule dacă pur și simplu le cereţi spri- 
jinul. Dacă vă discutaţi sentimentele cu cineva în 
care aveţi încredere, nu doar vă veţi simţi mai 
bine, ci în plus veţi ajunge mai ușor la originea 
miniei care vă macină. Vă amintiţi de exemplul 
pe care vi l-am dat cu părinţii iubitori — felul în 
care au reacţionat ei la comportamentul copi- 
lului lor și la motivele care se ascundeau în 
umbră? 

Fiţi propriul dumneavoastră părinte iubitor. Ce- 
reti ajutor. 


PROVOCAREA NR. 12: JURNALUL 


MÎNIEI DUMNEAVOASTRĂ 


La fel cum aţi făcut în cazul grijilor dumneavoas- 
tră, discutate în Provocarea nr. 3 (p. 43). ţineţi 
un jurnal asemănător care să se ocupe acum de 
situaţiile şi oamenii care vă provoacă minia. Cu 
alte cuvinte, notaţi și descrieţi momentele în care 
vă înfuriaţi. Înregistraţi tot ce se întîmplă, de ce 
vă înfuriaţi, cum v-aţi simţit. Dacă faceți asta 

vreme de trei sau patru săptămîni, nu va mai fi 
nevoie să recapitulaţi această parte din Cursul 
practic de încredere. Veţi afla că, deşi nu veţi pu- 
tea rezolva toate problemele care vă provoacă 
furia, veţi fi mai încrezător — iar atitudinea dum- 
neavoastră se va schimba. 


12 


CUM SĂ IUBIȚI — ŞI CUM SĂ 
FIŢI IUBIT 


Destinul nostru nu este să trăim între străini. 

Din punct de vedere social și biologic, oamenii 
sint sortiţi să trăiască în grupuri mici — familii, 
clanuri și comunităţi mai mari — şi să-i cunoaş- 
tem pe toţi cei din jur de la naștere pînă la moar- 
te. Presupun că semănăm mai mult cu lupii şi 
cimpanzeii decît cu albinele sau furnicile. Totuși, 
centrele noastre urbane, unde locuieşte majori- 
tatea populaţiei planetei, seamănă mai mult cu 
furnicare aglomerate sau roiuri uriașe decit cu 
sate liniștite. Cine sint toţi oamenii aceștia? De ce 
să ne mirăm că atit de mulţi dintre noi ne simțim 
neliniștiți, izolaţi, singuri? Cum să avem incredere 
într-o persoană pe care nu o cunoaștem? Poate, zic 
şi eu, însăşi ideea civilizaţiei — metropolele — nu 
este normală. 

Dacă am dreptate, cum oare poate cineva să in- 
dure complexitatea lumii civilizate în care trăim? 

Ne putem face prieteni. 

Şi putem iubi. 


+ 


În acest capitol, vom analiza motivele pentru 
care ne îndrăgostim, cum oferim şi cum primim 
dragostea, cum se modilică nevoia noastră de iu- 
bire de-a lungul vieţii. Vom explora diferenţele 

esenţiale între sex şi dragoste, şi vom examina cu 
atenţie prietenia şi dragostea. 

Sper că ceea ce veţi citi vă va întări şi vă va 
provoca. Cursul practic de încredere n-ar putea să 
nu includă sugestii despre cum să iubiţi și cum 
să vă lăsaţi iubit. Şi, pentru că acesta este un 
curs ce se bazează pe viaţa reală, vom vorbi și 
despre acele momente delicate în care ne vedem 
obligaţi să renunţăm la cineva iubit — și despre 
felul în care putem depăși durerea. Într-o altă 
zonă sensibilă, vom vorbi în amănunt despre cri- 
tică: cum să criticăm; cum să acceptăm critica. 


Poate, acum multă vreme, într-o bună zi s-a 
intimplat cam așa: 

Deși bucăţi de blană îl înveleau în mai multe 
straturi, aerul înţepător de rece l-a pătruns pînă 
la piele şi a tremurat. Pămintul era îngheţat boc- 
nă, iar zăpada ce se așternea îngreuna și mai 
mult urcușul pe stincile netede și umede. Totuşi, 
hotărît să nu cadă, şi-a croit drum încet, ţinind 
mereu cu aceeași grijă prada pe care o obținuse. 
Era carne, și avea să le redea putere. În sfirşit, a 
trecut pragul. Şi-a dat la o parte blănurile protec- 
toare și a păşit înghețat în peșteră. Treptat, pe 
măsură ce pătrundea mai adînc în încăperile în- 
tunecate, aerul se iîncălzea. A auzit-o pe copilă 
înainte să o vadă — şi a zîmbit. 

De ce se întorsese? Ce-l adusese înapoi? 

Cred că motivul se numeşte iubire. 

Cred că impulsul iubirii este la fel de puternic 
ca orice altă nevoie umană. Să analizăm mai 
atent această situaţie. De fapt, să o punem în ba- 
lanţă cu sexul — nevoia asociată cel mai mult cu 
iubirea: știm că sexul, la fel ca și foamea și auto- 

apărarea, este un instinct — dar oare dragostea e 
un instinct? Eu, unul, nu cred asta; cred că dra- 
gostea înseamnă ceva mai mult, şi cred că învă- 
ţăm cum să iubim. Instinctele sînt, prin definiţie, 
biologice şi greu de înăbuşit. Din nefericire, știm 
cu toţii că dragostea poate fi înăbușită şi chiar 
ucisă. 

Sexul este stimulat de glandele noastre; dra- 
gosiea ne cuprinde toată personalitatea. Sexul 
este biologic; dragostea este psihologică. Sexul 
uman poate fi întimplător şi stimulat de noutate; 
din contră, dragostea alege cu mare grijă şi în- 
cearcă să fie unică. Cel mai important lucru este 
că sexul poate fi interpretat prin atitudini — dar 
dragostea este o atitudine. 

Cind copiii sînt educați într-o familie normală, 
sexul și dragostea sînt complet diferite. Cind un 
băiat care provine dintr-un cuplu unit se con- 
fruntă pentru prima dată cu sexul, se află la joacă 
cu prietenii, nu alături de cei pe care îi iubește cel 
mai mult. De fapt, doar în adolescenţă — o dată cu 
atingerile, săruturile şi mîngiierile — incep să se 
combine aceste două direcţii evolutive, sexul și dra- 
gostea, astfel încît mai tirziu, în viaţa normală de 
adult, să ne putem bucura de relaţii sănătoase. 

Modul în care se combină sexul și dragostea 
într-un aduit matur depinde, desigur, de cele trei 
etape pe care le-aţi studiat mai devreme: 

Un copil învaţă să aibă încredere; un adoles- 
cent este în căutarea propriei identități; adulţii 
văd dincolo de ei înșiși. 

În copilărie, avem enorm de multă nevoie să 
fim iubiţi; dar cînd sintem ial Isaia o ne- 
voie şi mai puternică. 

Avem nevoie să iubim. 

Cu siguranţă sinteţi îndrăgostit atunci cind 
bucuria și bunăstarea unei alte persoane sînt la 
fel de importante pentru dumneavoastră ca pro- 
pria bucurie şi bunăstare. 


S-a spus de nenumărate ori că, pentru a iubi 
pe altcineva, trebuie mai întii să ne iubim pe noi 
înșine. Este un raţionament corect — şi provine 
din înţelepciunea maturității. Cu alte cuvinte, 
pentru a crede în altcineva — a avea încredere — 
trebuie mai întii de toate să credem în noi înșine. 

Pentru a-mi putea clădi o relaţie cu altcineva, 
trebuie să pot fi în stare să spun: „Mă leg de tine. 
Cred în tine. Cred în noi.“ Pentru a mă lega cu 
adevărat de altcineva, totuși trebuie să ştiu exact 
cine sint şi ce vreau de la viaţă: Dacă eu nu știu 
cine sint, cum oare să ştiu dacă cineva e persoana 
potrivită pentru mine? 

Adolescentul răspunde repede — prea repede 
— la această întrebare: „Tot ce vreau de la viaţă 
este el [sau eal)!“ Asta este o iluzie; nu ne putem 
regăsi propria identitate în altcineva. „Nu-l vreau 
decit pe el“ poate părea romantic, dar nu este 
realist. Este o speranţă ce se hrănește cu iluzii ce 
vor fi, aproape sigur, sortite dezamăgirii. 

Înainte să continuăm, liniştiţi-vă. Nu am de 
gînd să trivializez noţiunea de iubire şi nici să o 
ucid cu definiţii. Din contră, o vom privi servin- 
du-ne de lentile cu dioptrii mărite. 

Vă mai amintiţi prima iubire? 

Prima iubire ne dă aripi. Ne inspiră. Ea survine 
cînd sîntem liberi, iar viitorul ne oferă promisiuni 
nelimitate. De obicei, e un sentiment fizic, puter- 
nic şi adinc. Prima iubire ne copleșește și face ca 
totul în jurul nostru să pălească. Pune stăpiînire 

pe timpul nostru. Ne comportăm așa cum credem 
că ar trebui, uneori stînjeniţi de propriul compor- 
tament. Ca un uragan, prima iubire — de obicei 
adolescentină — nu prea durează. Şi cînd cade 
ultima picătură de ploaie, iar virtejul devine briză 
uşoară, ce-a rămas? 

Sper că prietenie. 


Relaţiile între oameni se caracterizează prin 
multe iluzii. Încercăm să atingem anumite sco- 
puri — cum ar fi să-l mulţumim pe şef, sau să 
mulţumim un client, spre exemplu — deci ne 
comportăm cum știm mai bine: Vrem să fim 
agreaţți. Pentru a-i împiedica pe ceilalţi să-și 
formeze o părere greşită despre noi (pentru a fi 
agreaţi), adeseori ne camullăm sentimentele ne- 
gative şi nu rănim pe nimeni. Purtăm măşti — și, 
din nefericire, unii dintre noi încearcă cu atita 
disperare să se facă plăcuţi, încît se supun riscu- 
lui de a deveni la fel de superficiali ca şi măștile 
pe care le poartă. Cînd ne facem un prieten, tre- 
buie să lăsăm măștile la o parte: Putem fi noi în- 
șine. De fapt, cind sîntem alături de un prieten 
adevărat, am putea avea mai multă libertate de a 
fi noi înșine decit atunci cînd sîntem singuri. 

Prieieniile trebuie clădite în timp; ele nu sînt 
statice. Cînd ne facem un prieten „din prima cli- 
pă“, e doar un miraj, o iluzie. Numai timpul și ex- 
perienţa consolidează încrederea, care stă la baza 
prieteniei. 


ÎMI EŞTI PRIETEN? 


1. Îmi dedici o parte din timpul tău. 
2. Mă asculţi — și mă asculţi fără să mă faci să 
mă simt ca și cum m-aş alla în faţa unui juriu. 

3. Îmi aminteşti mereu că am și eu puncte forte. 

4. Mă ajuţi să mă vindec cînd sint rănit. 

5. Îmi spui adevărul cînd asta mă ajută: și nu 
mi-l spui cînd nu îmi folosește la nimic. 

6. Îmi arăţi prin comportament, ton şi zimbet 
că e important să mă simt în singuranţă, 
confortabil, în largul meu. 

7. Îmi arăţi că regreţi cind m-ai jignit, mă lași și 
pe mine să îţi arăt că îmi pare rău dacă te jig- 
nesc. 

8. Nu profiţi de mine. Niciodată. Ai grijă să faci 
tot ce e nevoie ca să mă protejezi. 

9. Îmi faci mici surprize. 

10. Găseşști cuvinte care fac apel la tot ce e mai 
bun în mine. 

11. Mă lași să pling cînd simt nevoia. 

12. Mă încurajezi să-ţi spun adevărul şi să recu- 
nosc cînd îmi este frică. 


Da, îmi ești prieten. Şi am nevoie de tine. 


Seamănă foarte mult cu dragostea, nu? 


PROVOCAREA NR. 13: CULTIVAŢI 
PRIETENIILE 


Dacă aveţi norocul să aveţi una sau mai multe 
astfel de persoane în viața dumneavoastră. faceţi 


ceva înainte să continuaţi lectura: Scrieţi-le o 
scrisoare sau telefonaţi-le chiar acum. Copiaţi 
lista şi daţi-o şi altora. Dacă nu aveţi un astfel de 
prieten încă, nu lăsaţi cartea din mină. Ea vă va 
ajuta să dobindiţi un astfel de prieten. 


Pentru mulţi oameni ai acestui secol, o căsăto- 
rie clasică presupune dragoste și sex între doi 
adulţi. Presupune relaţii frecvente şi constante 

între parteneri şi include prietenia alături de 
iubire. E logic, de asemenea, ca responsabilitatea 
clădirii și păstrării mariajului şi a familiei să fie 
împărțită între parteneri. 

Conceptul de căsătorie, aşa cum îl înţelegem 
noi, nu este uşor de pus în practică. În afară de 
siresul social care pare a fi analizat obsesiv în 
dezbaterile televizate din fiecare după-amiază de 
lucru din săptămînă, aici intervine și biologia. 
Spre exemplu. adolescenţii resimt instincte sexu- 
ale puternice cu ani de zile înainte de a fi pregătiţi 
să-și asume responsabilităţile adevărate pe care 
le presupune relaţia dintre doi adulţi. În plus, 
de-a lungul vieţii, oamenii normali vor considera 
mai mult de o singură persoană ca fiind atrăgă- 
toare. Putem fi atrași de mai mult de o persoană 
— şi astfel monogamia nu mai este floare la ure- 
che. Nimeni nu are nevoie de acest Curs practic de 
incredere ca să vadă cite căsătorii se termină prin- 
tr-un divorţ. 

Deci, în afară de relaţiile care presupun un 
abuz de orice fel, care cred eu că sint cele mai 
frecvente cauze ale neînţelegerii în cuplu? 

Aşteplările exagerate — și un eșec în comuni- 
care. 

Dacă vrem ca partenerul nostru de viaţă și co- 
piii noştri să fie perfecţi, vom fi dezamăgiţi. În 
plus, tensiunea crește o dată cu așteptările exa- 
gerate. 

Cînd membrii unui cuplu nu mai vorbesc sin- 
cer — chiar atunci cînd motivul iniţial este să evi- 
tăm rănirea sau scandalul — intervine un armis- 
tițiu neplăcut. Ar putea părea sigur, chiar inteli- 
gent, dar el poartă numele de pace cu preţ fix. 

De ce cred eu că o asemenea tăcere — acest 
„armistițiu“ — distruge o relaţie? 

Pentru că, așa cum am sugerat mai devreme, 
ne simţim cel mai bine alături de cineva în care 
avem încredere — atunci putem fi noi înșine, nu 
trebuie să ne supraveghem, nu călcăm pe coji de 
ouă. Dacă nu împărtăşim frica și neliniştea cu 
partenerul — cu prietenul de acasă — atunci cu 
cine să le impărtășim? Puţine lucruri dor mai 
mult decit imposibilitatea de a-ţi împărtăşi senti- 
mentele — de a vorbi — cu persoana iubită. Lipsa 
de comunicare este o cale sigură de a da naștere 
resentimentelor, apoi durerii. 

Oamenii se rănesc atunci cind se simt incapa- 
bili de a-și spune cum se simt cu adevărat. E 
posibil ca măcar unele aventuri extraconjugale să 
pornească cu intenţia clară de a fi descoperite — 
pentru a obliga declanșarea unor discuţii despre 
ceea ce nu se spune. În căsniciile dezbinate pe 
care le-am cunoscut, cele mai obișnuite probleme 
au fost formulate astfel: „Partenerul meu mă igno- 
ră, e egoist și profită de mine.“ 

Un eșec de comunicare. 

Deși dragostea este un ingredient însemnat 
într-o căsătorie reușită, o relaţie bazată doar pe 
dragoste va fi dificilă, pentru că un mariaj e menit 
să dureze, pe cînd o aventură e trecătoare. O po- 
veste de dragoste este întimplătoare; căsătoriile 
sint edificii solide. 

Fie că un cuplu este căsătorii sau nu, orice re- 
laţie trebuie să fie activă pentru a dura. Oamenii 
sint sortiti progresului, nu stagnării. 

Prin alegerile pe care le facem zi de zi, progre- 
săm sau regresăm. 

Ce este, de fapt. progresul? 

Progresul înseamnă să ne învingem îndoiala, 
să cîştigăm încredere. Orice om luptă. Persoana 
pe care o iubim nu poate lupia în locul nostru. Fie- 
care dintre noi, individual, este responsabil pen- 
tru comportamentul său și trebuie să-şi învingă 
propriile îndoieli; dar o persoană iubită ne întă- 
rește, ne ajută să fim mai puternici. O persoană 
care ne iubește vede ce e mai bun în noi, cît de 
buni putem fi și ne încurajează. (În același timp, 
progresează şi ea.) 

Repet însă, pină cînd nu ştiu exact cine sint și 
ce vreau, nu pot şti cine sau ce e mai bun pentru 
mine. 

Dacă nu mă dedic propriului meu progres, cum 
mă pot dedica progresului altcuiva? 

Adeseori, în special în tinereţe, căutăm parte- 
nerul ideal. Pentru un adolescent, asta nu e o 
surpriză, nu? Adolescentul în căutarea propriei 
identități se întreabă: „Cine sînt?“ Devine evident: 
Dacă partenerul meu e perfect, nu-i așa că sînt şi 
eu perfect? Intoxicat cu iubire, adolescentul vede 
în iubirea lui idealul (cine ar putea fi acea persoa- 
nă) nu realitatea (cine este cu adevărat acea per- 
soană). După cum am spus mai devreme, prima 
iubire apare cînd sintem liberi. iar viitorul abundă 
în promisiuni, 

Pe măsură ce înaintăm în virstă, ne putem 
pierde pasiunea, apetitul erotic, romantismul — 
şi, din nefericire, să confundăm aceasta cu pier- 
derea tinereţii. Am văzut bărbaţi de vîrstă mijlocie 
trecind rapid de la ceva la altceva, comportin- 
du-se ca niște adolescenţi, și punind pe seama 
tinereţii exact ceea ce le lipsea în viaţa lor de 
acum. Ca şi cum o săminţă latentă a adolescenţei 

ar fi dat deodată roade în anii maturității lor! Căci 
acum le e dor de pasiune, de promisiuni, de o per- 
soană care să-i inspire. 

Sint la fel de vulnerabili ca în adolescenţă și se 
înșală din nou: Vedem ceea ce credem că vedem. 
Ca în adolescenţă, iubirea erupe în ei. Dar, de în- 
dată ce intervine un comentariu negativ, o critică 
din partea noii „persoane ideale“, realitatea inter- 
vine dur. Revin cu picioarele pe pămint și se în- 
treabă uluiţi: „Cum oare am putut crede că aceas- 
tă persoană e perfectă pentru mine?“ 

Ce au ratat ei? 

Nu persoana, ci relaţia trebuie să fie ideală. 

Înainte ca fiul meu. Eric, să se căsătorească cu 
nora mea, Claudia, i-am sfătuit: „Ne căsătorim în 
cel mai prost moment cu putinţă — cînd sintem 
îndrăgostiţi.“ 

Sîntem orbiţi, le-am spus: invadaţi de pasiune, 
nu mai vedem adevărul. Sintem plini de sine, și tre- 
cem cu vederea un comportament care ne-ar de- 
ranja dacă ar veni din partea altcuiva. Dar timpul 
reușește să clarifice felul în care vedem lucrurile. 
În mai puţin de un an și jumătate, vom remarca, 
cu siguranţă, fapte care nu ne convin: „Nu, dragă, 
nu sînt de acord.“ „Hei, cum se face că noi nu mai 
stăm de vorbă?” „Chiar trebuie să cheltuiești 
atita?“ „Dacă aș fi ştiut cit ești de egoist...“ 

Dacă semănaţi cu majoritatea oamenilor, pasi- 
unea voastră va scădea considerabil. E un efect al 
timpului. Cind sîngele vi se înfierbintă în vene, 
pare imposibil că entuziasmul o să vă părăsească 
— dar aşa va fi. Şi e normal. Ştiţi, acela e în- 
ceputul potenţial al unei întregi existenţe dedicate 

iubirii. Cînd scade temperatura, sintem liberi să 
alegem. 

Dacă vă împrieteniţi, dragostea dumneavoastră 
poate dura o viaţă întreagă. 

Liz Smith, vestita ziaristă, mi-a spus odată: 
„Cînd eram tînără, dragostea și aventura îmi ocu- 
pau majoritatea timpului, și mă repezeam să-mi 
rezolv conflictele personale. Dar acum cred că cel 
mai minunat lucru care mi s-a putut întîmpla au 
fost prietenii extraordinari pe care mi i-am făcut 
de-a lungul vieţii. Ei sînt cei pe care pot conta în- 
tr-adevăr. Aceasta este dragostea cu adevărat im- 
portantă. A trebuii să mă maturizez, să-mi trăiesc 
viaţa, ca să înţeleg acest adevăr. Dragostea ro- 
mantică mi-a ocupat ani întregi din viaţă, dar nu 
cred că relaţiile romantice, fie ele cît de fascinante 
la început, durează cît am dori noi. Cred că ma- 
riajele perfecte sînt cele în care partenerii devin 
prieteni.“ 

Ca şi Liz, respeci relaţia ce se stabilește între 
prietenie şi dragoste, atunci cind bucuria şi bună- 
starea unei alte persoane sint la fel de importante 
pentru dumneavoastră ca propria bucurie şi bună- 
stare. Sexul singur nu inseamnă dragoste. și nu 
înseamnă nici să declari: „Te iubesc“. Desigur, 
sexul poate fi o expresie fericită a dragostei, o de- 
claraţie asemănătoare cu frumoasele cuvinte „Te 
iubesc“. De fapt, acele cuvinte sint simţite și auzi- 
te de aceia dintre noi care se hotărăsc să vadă şi 
dincolo de ei înșiși. Acei oameni se numesc adulţi. 

Cred că dragostea este atit de importantă, încit 
devine al cincilea dintre cei Sapte pași spre impli- 
nirea personală: 

AL CINCILEA PAS CĂTRE ÎMPLINIREA 
PERSONALA 


1. Asumaţi-vă responsabilitatea 


Acceptaţi responsabilitate deplină pentru com- 
portamentul dumneavoastră. Cind rostiţi „Sint 
responsabil“, puteţi construi o viaţă nouă, ba 
chiar o lume nouă. 


2. Credeţi în ceva important 


Viaţa dumneavoastră este demnă de o motivaţie 
nobilă. 


3. Fiţi tolerant 


Veţi deveni mai agreabil, atit pentru dumnea- 
voastră înșivă, cit şi pentru cei din jur. 

4. Fiţi curajos 

Reţineţi. a fi curajos înseamnă a acţiona sub im- 
periul fricii, nu eliberat de ea. Dacă provocarea e 
importantă pentru dumneavoastră, chiar trebuie 
să fiţi emoţionat. 

5. Iubiţi 

Pentru că trebuie să ştiţi ce e bucuria. 

ABUZUL DIN DRAGOSTE 


Mi-ar fi mult mai uşor să sar peste următorul 
subiect, care este abuzul din dragoste. În copilă- 
rie, am fost terorizat de frică şi, din cauza experien- 
tei mele personale, sint foarte sensibil la acest su- 
biect. Din orele în care am predat Cursul practic 
de incredere ştiu, totuşi, că acest capitol are o 
importanţă uriașă pentru mulţi cursanţi și tre- 
buie să fie inclus. Dacă aţi fost rănit, sper că vă 
ajută. Dacă n-aţi fost rănit, sper să învăţaţi ceva 
din acest pasaj care vă va îndruma să ajutaţi pe 
cineva care a lost o victimă — și vă va descuraja 
dacă dumneavoastră vă veţi afla vreodată într-o 
situaţie în care aţi fi capabili să transformați pe 
cineva în victimă. 

Abuzul emoţional este „sistematica diminuare 
a imaginii celuilalt“, spune Andrew Vachss, un 
avocat din New York, care şi-a dedicat viaţa pro- 
tejării copiilor. „Poate fi intenţionat sau subcon- 
știent — sau ambele în același timp —, dar acest 
comportament este intotdeauna de durată, nu se 
constituie într-un eveniment singular. Are rolul 
de a transforma copilul într-o victimă care crede 
că nu valorează nimic — nu merită respect, prie- 
tenie, e nedemn de dreptul natural din naștere al 
fiecărui copil: dragoste şi protecţie.“ 

Este un coşmar: părintele face abuz de puterea 
lui. E vorba de un abuz din dragoste. 

Abuzatorul bruschează și disprețuiește efortu- 
rile copilului: „Nu poţi face nimic ca lumea?“ Abu- 
zul poate include durere fizică — dar rana cea mai 
adincă, rana care durează, este cea emoţională. 
Copilul este incurajat să creadă: „Nu sint bun de 
nimic.” 

La cîțiva ani după ce mi-am încheiat serviciul 
militar în Vietnam, am fost uluit de cit de repede 
au acceptat concetăţenii mei americani care nu 
luptaseră niciodată pe front diagnosticul aplicat 
veteranilor de război — „sindromul post-trauma- 
tic de stres“ — ceea ce soldaţii care luptau în răz- 
boaiele de odinioară numeau „șocul obuzelor“ sau 
„extenuarea frontului“. Totuşi, pare atit de dificil 
pentru multe dintre aceleaşi persoane să înţelea- 
gă că a abuza de dragostea unui copil are aceleași 
consecinţe — iar acele consecinţe pot dura o viaţă 
întreagă. Copilul supus abuzurilor este victima 
unui război la fel de sigur ca şi un soldat căruia i 
se oferă o distincţie militară. Adevărul este că sol- 
daţii din marină implicaţi într-un război luptă mai 
mult unul pentru celălalt decit pentru steagul ţă- 
rii lor. În luptă, se sprijină unul pe celălalt — dar 
cine e mai singur decit un copil rănit? 

Cînd eram mic și tata se îmbăta și mă bătea, 
imi spuneam mai tîrziu: „Ce rău îmi pare că l-am 
enervat aşa pe tati!“ 

Azi imi e ușor să văd că acestea sînt cuvintele 
unei victime. Încercam să „explic“ ce îmi făcea 
tata asumindu-mi vina — luînd totul asupra mea 
— propriul meu abuz. Abia acum însă îmi dau 
seama că nu eram vinovat pentru ce îmi făcea 

tata; el era singurul vinovat pentru comporta- 
mentul său. 

Totuși, este inevitabil ca victimele să se simtă 
copleşite de un sentiment de culpabilitate — le 
convine, paradoxal, ca abuzul la care sint supuse 
să fie, cumva, vina lor. 

Fie că sînteţi copil, fie că sinteţi adult, nimeni 
nu are dreptul să abuzeze de dumneavoastră. 

Cind, într-o zi, i-am cerut lui Andrew Vachss să 
definească relaţia dintre rău și diabolic, mi-a 
spus: „Cind un pedofil dorește un copil, e rău. 
Cînd îl atinge, e diabolic.“ 

Pe de o parte, majoritatea adulţilor care au fost 
victime în copilărie nu abuzează de alţii, cind de- 
vin adulţi — deși sint experţi în acest domeniu 
trist. Pe de altă parte, foarte rar un adult care 
abuzează de alţii nu a suferit abuzuri în copilărie. 

În cadrul unei dezbateri televizate s-a speculat 
o dată că eu n-aş fi avut succesul de azi dacă n-aș 
fi fost rănit în copilărie. l-am spus producătoarei 
adevărul: „Sint cine sint azi în ciuda copilăriei 
mele, nu datorită ei.“ Dacă plantăm o mină de se- 
minte, pot prinde rădăcini și înflori. Totuși, în- 
chipuiţi-vă ce flori am avea dacă aceleaşi seminţe 
ar fi plantate într-un sol fertil şi îmbunătăţit cu 
îngrășăminte. Toţi copiii merită să fie iubiţi, să li 
se ofere tot ce e mai bun. 

Abuzul este întotdeauna o eroare. 

Unii părinţi care n-ar fi trebuit niciodată să 
poarte acest nume recurg la o metodă absolut vä- 
tămătoare: nu işi exteriorizează dragostea pînă 
cind copiii nu o „merită“. Acești copii sînt obligaţi 
să îndeplinească ordinele lipsite de sens ale pă- 
rinţilor lor. Pentru ei, viaţa este o tentativă eternă, 
inutilă de a încerca să-şi facă părinţii „miîndri” de 

ei — să facă tot ce li se cere. Spre deosebire de 
copiii părinţilor realmente iubitori, acești micuţi 
se confruntă cu provocări care, într-un cămin, pot 
include standarde strict patologice; în altul, res- 
ponsabilitatea de a „avea grijă“ de părinţi; şi în 
altul, violări ale reglementărilor muncii, abuz de 
droguri şi prostituție. Adeseori, sînt obligaţi să se 
comporte ca adulţi în miniatură, nu li se dă voie 
să se bucure de copilărie. 

S-ar putea să cunoaşteţi adulţi care au crescut 
în astfel de cămine; ei caută mereu să fie apro- 
baţi. Știu actori vestiți care au confundat aplau- 
zele publicului — acceptarea — cu iubirea. Proba- 
bil de aceea, cînd fiica noastră, Melinda, a avut 
ocazia în adolescenţă să participe la o paradă de 
modă, soţia mea şi eu i-am sugerat să refuze. Ea 
ne-a ascultat sfatul și, ani de zile mai tirziu, în 
timp ce scriam Cursul practic de încredere, Melin- 
da mi-a amintit ce îi spusesem atunci: „Ai spus că 
manechinele tinere şi actrițele au tendinţa să con- 
funde atenţia cu afecțiunea.“ 

De fiecare dată cînd un director de companie 
atotputernic, un grad superior din armată sau un 
funcţionar public important abuzează de un sub- 
ordonat, el este o pasăre de pradă care se folo- 
sește de puterea oferită de poziţia pe care o ocupă 
pentru a face victime. Este ceea ce pare — un 
abuz — şi simţi că e vorba de un abuz. Atenţia nu 
inseamnă afecţiune; de fapt, abuzatorul nu reu- 
şește să vadă persoana de alături ca pe o per- 
soană. 

Ei bine, ce-i de făcut? 

Mai întîi, respectăm cu stricteţe primul dintre 
cei Șapte pași câtre implinirea personală: „Asuma- 
ți-vă responsabililatea“. Apoi, acceptăm că nu 

sintem responsabili pentru comportamentul per- 
soanei care abuzează de noi. Şi recunoaștem faţă 
de noi înșine cel mai important adevăr dintre 
toate: „Nu merităm să se abuzeze de noi“ — lucru 
care, desigur, este exact minciuna pe care încear- 
că să ne-o impună orice abuzator. „Scumpule, nu 
ştii cît de mult te iubesc? N-ar fi trebuit să spui ce 
ai spus. Nu înţelegi? Mă enervez, puişor, tocmai 
pentru că te iubesc atit de mult.“ 

E cazul să iertaţi? 

Asta depinde de dumneavoastră. 

Iertarea nu presupune faptul că abuzul poate fi 
scuzat. Mai întii, iertarea înseamnă că recunoaş- 
teţi că aţi fost rănit; în al doilea rînd, că vă asu- 
maţi responsabilitatea, dacă aceasta există, pen- 
tru a fi expus la o situaţie care v-a rănit; și, în al 
treilea rînd, îi comunicaţi persoanei care v-a rănit 
că vi s-a vindecat rana. (Al doilea pas nu sugerea- 
ză faptul că o victimă ar trebui să-şi asume res- 
ponsabilitatea pentru abuz, ci încurajează victima 
să caute o cale de ieșire şi, atunci cind e posibil, 
să o folosească.) Eu cred că dacă faceţi al treilea 
pas — vă hotăriţi cu adevărat să iertaţi — ar tre- 
bui ca el să vă elibereze de propria miînie și nu să 
fie o modalitate de a-l dezvinovăţi pe cel care v-a 
rănit. Un consilier care le spune victimelor că tre- 
buie să-i ierte pe abuzatori pentru a se vindeca ele 
însele nu face altceva, după părerea mea, decit să 
abuzeze în continuare de victime. 

Nu e responsabililatea dumneavoastră să-l rea- 
bilitaţi pe cel care a abuzat de dumneavoastră. 

E decizia dumneavoastră dacă îl iertaţi sau nu. 
Nimeni nu are dreptul să insiste să iertaţi. N-am 
auzit niciodată o concentrare mai bună a acestui 
adevăr decit în pledoaria finală susţinută de An- 

drew Vachss în faţa unui juriu: „Cel care a fost 
prejudiciat are toate drepturile.“ 


PROVOCAREA NR. 14: 
CONSIDERAȚI CĂ SÎNTEŢI DEJA 
CEEA CE VISAŢI SĂ FIŢI 


Recitiţi pasajul despre minia cronică din Capi- 
tolul 11 și vedeţi în ce fel se leagă de ceea ce toc- 
mai aţi citit despre abuz, apoi întrebaţi-vă: „Are 
vreo legătură ce am citit cu mine sau cu vreo per- 
soană pe care o cunosc? Sint frustrat? Sint mi- 
nios? Sint trist sau deprimat? Am suferit abu- 
zuri? Ar putea fi descris comportamentul meu ca 
fiind abuziv?“ 

Fie că aţi răspuns „da“ sau „nu“ la vreuna dintre 
aceste întrebări, notaţi pe o foaie de hirtie ceea ce 
aţi dori într-adevăr să schimbaţi chiar acum la 
dumneavoastră sau la situaţia în care vă aflaţi: 
în ce fel aţi dori să vă schimbaţi viaţa. Cit timp 
faceţi acest exerciţiu, presupuneţi că nu există 
nici un motiv pentru care nu puteţi avea — sau 
fi — tot ceea ce doriţi. De ce aveţi nevoie? Ce aţi 
dori să faceţi? 

După ce aţi terminat de scris, aş dori să vă aşe- 
zaţi și să vă imaginaţi că sinteţi „o persoană 
nouă“. Închideţi ochii și concentraţi-vă. Convin- 
geţi-vă că sinteţi ceea ce visaţi să fiţi. Acesta nu 
este un truc sau un joc. Vă asigur că dacă îl ur- 
maţi cu conştiinciozitate, acest exerciţiu vă va 
ajuta să aveţi mai multă încredere în dumnea- 
voastră. Nu vă opriţi pină nu vă întipăriţi acea 
imagine în minte. 

SCHIMBAȚI-VĂ COMPORTAMENTUL 
ȘI ATITUDINEA DVS. SE VA SCHIMBA 


Importanța atitudinii numită iubire — cea care 
ne ajută să vedem dincolo de noi — n-a fost nici- 
odată mai evidentă pentru mine decit în ziua cînd 
prietenul meu Shlomo Breznitz, un distins psiho- 
log și profesor la Universitatea Haifa din Israel, 
mi-a împărtășit o extraordinară revelaţie pe care 
a avut-o: 

„Cind studiem documentele din lagărele de con- 
centrare“, mi-a spus el, „primul factor de supravie- 
tuire care se impune este capacitatea de a pune 
bazele unor relaţii pline de miez chiar în lagăre. 
La început, s-a crezut că beneficiarul principal 
era cel în care erau învestite sentimente frumoa- 
se. O examinare mai atentă a dovedit că au fost 
mai ajutaţi cei ce au oferit. Ei au fost în stare să-și 
păstreze demnitatea şi integritatea personală“. 

Şi a adăugat: „Cea mai importantă lecţie pe 
care am învăţat-o în acea perioadă de cercetare a 
fost că cea mai bună metodă de a ne ajuta pe noi 
inșine este să-i ajutăm pe ceilalți.“ 

În timp ce vorbea, mi-am amintit de vechiul 
basm al văduvei căreia i-a murit unicul fiu. Ea îi 
cere preotului din sai să-i aducă fiul înapoi, ori- 
cum, cu o rugăciune, o loţiune magică sau cu ori- 
ce. El îi spune să meargă să găsească o săminţă 

de muștar dintr-o casă care nu a cunoscut dure- 
rea şi să i-o aducă. „Grăuntele de muștar e vrăjit“, 
promite preotul. „Îl voi folosi ca să alung durerea 
din viaţa ta.“ 

Prima casă în care ajunge ea, este o clădire 
luxoasă locuită de o familie bogată. Cînd i se des- 
chide uşa, ea își explică intenţiile — căuta o să- 
miînţă de muşlar într-o casă care nu a cunoscut 
durerea. 

„Nu e casa pe care o cauţi”, au sfătuit-o acei 
oameni pe văduvă, rememorind seriile de tragedii 
pe care le înduraseră. 

Văduva, sensibilizată de propria pierdere, sim- 
te o compasiune infinită pentru familie şi se 
hotărăşte să se oprească puţin din drum să-i con- 
soleze. Cînd pleacă, își reia căutarea seminţei de 
muștar fermecate. Îi vizilează pe cei cu poziţii 
înalte, pe oamenii umili, pe cei din clasa de mijloc, 
pe bogaţi. pe săraci. Oriunde merge, găsește că- 
mine cu probleme — și îi ajută pe toţi cei pe care 
îi întilnește în cale. 

E atit de preocupată să-i ajute pe alţii, încit, în 
timp, uită să mai caute grăuntele de muștar — şi 
nu işi dă deloc seama că era vrăjit: alungase du- 
rerea din viaţa ei. 


Vă amintiţi prima zi de școală? Dacă a semănat 
cit de cit cu ce am trăit eu, a fost înspăimintătoa- 
re. Începuturile pot fi înfricoşătoare. Dintr-o dată 
lumea se transformă într-un loc al întrebărilor de 
tip: Ce mă fac dacă? 

Ce mă fac dacă mă iîmpiedic? 

Ce mă fac dacă eşuez? 

Ce mă fac dacă află că eu sînt eu? 


160 CURS PRACTIC DE ÎNCREDERE 


Există, desigur, ceva care poate părea chiar 
mai dificil decit o primă experienţă: 

Pot s-o iau de la capăt? 

Sint întemnițat în trecutul meu, în eşecurile 
mele, în pierderile meie, în alte persoane, în lu- 
mea din jurul meu? 

Trebuie să fiu intotdeauna ceea ce sînt? 

Mă pot autodepăşi vreodată? 

Pot realmente să o iau de la capăt? 

Ne putem alege alte coafuri, ne putem cumpăra 
haine noi, face ordine în dulapuri, zugrăvi casa, 
ne putem pune la punct situaţia financiară per- 
sonală — dar mulţi ocolesc acele noi începuturi 
care dau un nou sens vieţii noastre sau ne oferă 
satisfacţie personală. Refuzăm să cedăm chiar 
atunci cînd ştim că asta trebuie să facem. 

De ce? 

Schimbarea ne sperie. 

Ne agăţăm cu toate puterile de ceea ce ne e cu- 
noscut, uneori în ciuda durerii pe care ne-o adu- 
ce. Știm, spre exemplu că, cu cit mai mult o soţie 
maltraiată rămîne alături de cel ce abuzează de 
ea, cu atit mai greu ii e să se elibereze. Pentru vic- 
tima a cărei incredere în sine a fost epuizată prin- 
tr-un abuz îndelungat, gindul singurătăţii, al aban- 
donului este mai înfiorător cu fiecare zi ce irece. 
Nu doar cei care suferă abuzuri simi această fri- 
că. Poate cunoașteji un văduv sau o văduvă care 
şi-au pierdut partenerul iubitor de viaţă şi nu pot 
trece peste durere, refuză să privească în faţă ziua 
de miine. Dacă dumneavoastră înşivă aţi trecut 
printr-o relaţie care acum s-a incheiat, știți bine 
că nu e uşor să renuntati. 

În orice situaţie, cînd trebuie să ne despărţim 
de o persoană apropiată, fie că este decizia noas- 

tră sau nu, avem enorm de multă nevoie de cei 
trei aliaţi ai noștri — neliniștea, frica și mînia. 


Acum vom analiza două feluri de pierderi: cînd 
ne despărţim de cineva şi cind ne moare o persoa- 
nă iubită. Am pregătit această discuţie accen- 
tuînd neliniștea provocată de un nou început, 
fiindcă aceasta este ţinta noastră. 


Ne doare să ne despărţim de o persoană iubită, 
și, in primele zile de singurătate, durerea ne co- 
pleşeşte. Minia și amărăciunea, alături de triste- 
tea pe care o simţim, ne intunecă mintea. Cu alte 
cuvinte, emoţiile ne copleșesc rațiunea: în adincul 
sufletului nostru, ştim că vom supravieţui, şi 
totuşi ne întrebăm: „Voi rezista?“ 

Veţi rezista. 

Pentru a vedea cum o veţi face, să analizăm o 
situaţie dificilă: partenerul de viaţă v-a părăsit. 
Sînteţi nervos la maximum, sînteţi trist și groaz- 
nic de rănit. Poate sinteţi și iritat. — Bine, sinteţi 
furios. 

Dar iată cum stau lucrurile: Sinteţi şi liber. 
Aveţi ocazia să experimentați lucruri noi. 


Dar eu nu vreau! 


Aiurea! Vorbeşte minia din dumneavoastră. 
Adevărul este că, indiferent de cît vă doare pierde- 
rea și de cît sînteţi de rănit în acest moment, veţi 
experimenta lucruri noi. Partea bună este că vă 
puteţi alege experienţele. Aveţi în faţa dumnea- 
voastră şansa de a avea bucurii și împliniri noi. 
Aţi plantat seminţele noului: Sinteți gata de 
schimbare. 

De ce? 

Cel mai probabil este să dobindim atitudini noi 
cînd schimbăm ceva în viaţa noastră, cînd absol- 
vim liceul sau facultatea, spre exemplu, cind ne 
angajăm pentru prima dată sau cînd ne schim- 
băm slujba; cînd ne pensionăm sau ne mutăm; 
cînd ne îndrăgostim, cînd începem sau încheiem 
o relaţie, ne căsătorim sau ne recăsătorim, ne 
separăm sau divorțăm; cînd se naște un copil sau 
pleacă de acasă. Cînd survine schimbarea — dacă 
este importantă pentru dumneavoastră — veţi 
vedea că brusc veţi fi mai neliniștit, vă va creşte 
nivelul adrenalinei. Și, ca şi în alte cazuri în care 
aţi simţit neliniște, frică și mînie, simţurile dum- 
neavoastră sint treze. Vă concentrați asupra a 
ceea ce se află in jurul dumneavoastră. N-aţi fost 
niciodată mai sensibil. Deci. folosiţi acestă ener- 
gie; nu o risipiţi. 

Cînd ne despărţim de cineva, este normal să 
simţim că ne pierdem controlul, că sîntem neaju- 
toraţi — în special dacă noi sintem cei care am 
fost abandonaţi. Ne pierdem simţul orientării. Ne 
întrebăm: „Cine sînt? În cine pot avea încredere?“ 


Da, exact asta simt. Dar cum îmi pot 
recăpăta controlul? 


Puteţi începe prin a recunoaște că durerea poa- 
te [i sănătoasă; ne poate ajuta să acceptăm o 
pierdere, să o privim în ansamblul tuturor lucru- 
rilor care ni se întîmplă. Pe de altă parte, agonia 
compasiunii pentru propria persoană și planifi- 
carea răzbunării nu sint bune. Dacă vă obsedea- 
ză trecutul sau intenţionaţi să răniţi pe altcineva 
în loc să vă ajutaţi pe dumneavoastră înșivă, vă 

pierdeţi vremea. Și vă concentrați asupra unui 
lucru greșit: 

Concentraţi-vă asupra soluţiilor. 

Sinteţi pe cale să începeţi o aventură. Aveţi 
şansa la o viaţă nouă, mai bună. Partenerul v-a 
părăsit — dar încă respiraţi. Aţi supravieţuit des- 
părțirii: „Hei, prietene, încă sînt în picioare!“ 

Încă o dată, reamintiţi-vă că scopul dumnea- 
voastră este să redobindiţi controlul. 

Vă va ajuta să luaţi in consideraţie cuvintele 
dr. Mimi Silbert, președinta Fundaţiei Delancey 
Street, un centru de tratament vestit în lumea 
intreagă pentru foști dependenţi de droguri, pros- 
tituate şi arestaţi: 

„Ceea ce vrem cu adevărat să spunem cînd ne 
declarăm în imposibilitate de a face ceva, este de 
fapt că ne vine greu să renunţăm la confortul pe 
care îl avem. Oare cîte persoane pe care le cu- 
noaşteţi, nu doar de aici de la Fundaţie, ţin la o 
relaţie doar pentru că ea există? Frica de singură- 
tate, de abandon sau de eşec poate, dacă îi permi- 
tem, să ne împiedice să facem ceea ce ar trebui 
pentru a ne simţi împliniţi.“ 

Ce se predă la Delancey? 

„Noi predăm cum să avem încredere şi cum să 
iubim“, spune Mimi. „Cei ce locuiesc la fundaţie 
au nevoie de un curaj uluitor. Le e cumplit de 
frică. Le e greu să creadă în afecțiune și intimitate 
— şi să aibă încredere — pentru că i-au rănit pe 
cei din jur şi şi-au distrus toată viaţa.“ 

La Delancey se practică multe metode de pre- 
dare și filozofii de viaţă, dar una dintre cele mai 
eficiente se numește: „Comportă-te ca și cum“. 

Un proaspăt locatar la Delancey, abia eliberat 
din închisoare, ar putea auzi: „Bill, ştim că ţie 

nu-ţi place Jim. Știm că puţin îţi pasă dacă Jim 
trăiește sau moare. Dar vrem să te comporti ca și 
cum ti-ar păsa de soarta lui Jim.“ 

Deci, pentru a se integra, noul acceptat pretin- 
de că-i pasă, şi, spre surpriza lui, începe cu ade- 
vărat să-i pese. Locatarii de la Delancey se meta- 
morlozează din exterior în interior. În ciuda unor 
probabilităţi copleşiloare — în ciuda unei vieţi în- 
tregi de respingere, eșec și dezamăgire — locatarii 
de la Delancey Street învaţă, după cum sugerează 
Mimi, cum să creadă și cum să iubească. 

În cel fel vi se potriveşte dumneavoastră aceas- 
tă situaţie? 

Dacă vă modificaţi comportamentul, se va 
schimba şi atitudinea dumneavoastră. 

Dacă se va schimba atitudinea dumneavoas- 
tră, veţi fi mai încrezător. 


PROVOCAREA NR. 15: ÎNCHIPUIȚI-VĂ 
CĂ SINTEȚI O PERSOANĂ NOUĂ 


În Provocarea nr. 11 (p. 123), v-am cerut să ale- 
geţi o părere a dumneavoastră care v-ar putea 
provoca neplăceri dumneavoastră sau altcuiva. 
Apoi trebuia să vă imaginaţi cit de diferit v-aţi 
comporta dacă nu aţi avea acea părere. În Provo- 


carea nr. 14 (p. 157), v-am cerut să vă concen- 
traţi asupra schimbărilor pe care aţi dori să le 
faceţi în legătură cu propria persoană şi să vă 
inchipuiţi că sinteţi „un om nou“. Acum, incă o 
dată, închideţi ochii şi priviţi-vă așa cum aţi dori 
să fiţi. Încă o dată, întipăriţi-vă puternic această 
idee în minte. Faceţi acest exerciţiu înainte să 
continuaţi lectura. 

Doctorul Norman Vincent Peale, a cărui carte 
Puterea gindirii pozitive* a devenit unul dintre ma- 
terialele clasice capabile să ofere inspiraţie în se- 
colul al XX-lea, era atit de sigur de impactul ru- 
găminţii, despre care îmi vorbise o dată, incit era 
sigur că putem „bombarda“ oamenii cu rugăminţi 
pentru a-i ajuta. Aceasta este adevărata putere. 

Creierul dumneavoastră este un miracol conti- 
nuu. Fie că îl credem a îi un dar de la Dumnezeu 
sau produsul evoluţiei, este uluitor: creierul nu vrea 
altceva decit să rezolve problemele în locul nostru. 

Şi se pricepe. 

Capacitatea noastră de a rezolva probleme se 
îmbunătățește zilnic. V-aţi confruntat vreodată cu 
o problemă complicată şi apoi aţi renunţat, ca la 
doar citeva zile să vă „vină“ soluţia? Deşi, în mod 
conștient, aţi renunţat să vă gindiţi la problemă, 
calculatorul încorporat în creierul dumneavoastră 
a procesat datele încet şi a căutat o soluţie, făcin- 
du-şi treaba conştiincios — reglementind totul de 
la mișcarea degetului mare de la picior și ritmul 
bătăilor de inimă pină la înregistrarea, redarea și 
analizarea cuvintelor şi a imaginilor. 

În afară de capacitatea de a rezolva probleme, 
creierul uman este capabil şi să formeze imagini 
ale lucrurilor care nu sînt prezente — și are pu- 
terea de a percepe evenimentele înainte ca ele să 
se petreacă într-adevăr. Spre exemplu, dacă ţineţi 
o ghindă în mină, simţiţi oare umbra marelui ste- 
jar care se va naște din ea? Puteţi vedea sau auzi 
viaţa pe care o va adăposti acest stejar — insecte- 
le, păsările, veveriţele? Nu. Dar vă puteţi inchipui 


* Titlul original: The power of positive thinking. Carte tra- 
dusă la editura noastră în 1999. (N.ed.) 

aceste rezultate deoarece creierul dumneavoastră 
vă oferă posibilitatea de a vizualiza lucruri pe care 
nu le puteţi vedea. 

Totuși, pentru a crește cu adevărat, ştim bine 
că ghinda trebuie să prindă rădăcini. Deci, s-o 
plantăm în pămînt umed — și să așteptăm. 

Pentru a fi mai încrezători, pentru a ne împlini 
visele, pentru a alege viața pe care o dorim, pen- 
tru a fi cine ne dorim — avem nevoie să plantăm 
niște ghinde, adică niște idei. Creierul dumnea- 
voastră este solul fertil de care au nevoie aceste 
idei, și totul e pregătit. Imaginaţi-vă că mintea 
dumneavoastră este divizată în două jumătăţi: 
una dintre ele este conștientul, gindirea cu voce 
tare; cealaltă este subconștientul, sau gindurile 
nerostite. Dacă ne fixăm o imagine sau o dorinţă 
în minte în mod conștient şi cu obstinaţie, atunci 
imaginea sau dorinţa — asemenea unei seminţe 
care pluteşte pe suprafața unui lac — își va croi 
fără îndoială drum în subconștientul nostru. lar 
atunci cînd dorinţa se strecoară în subconștient, 
se declanșează acţiunea. 

Imaginea sau dorinţa pătrund în rezervorul 
nostru de adevărată putere. Subconştientul nos- 
tru adăpostește o energie imensă — și face presi- 
uni asupra noastră. De îndată ce subconștientul 
işi asumă un rol, este decis să îl ducă la îndeplini- 
re. Cei mai mari actori şi atleți işi planifică perfor- 
mantele cu mult înainte să intre în scenă sau pe 
stadion. Oamenii au tendinţa să devină ceea ce își 
imaginează că sint: dacă vă vedeţi în viitor ca fiind 
încrezător, veţi deveni încrezător. Dacă vă vedeţi 
ca fiind nesigur, deveniți nesigur. 

Creierul dumneavoastră este o mașinărie ului- 
toare. Nu doar că funcţionează astfel încit să vă 

sprijine să deveniți ceea ce doriţi să fiţi, dar vă și 
încurajează să acționați. 


PROVOCAREA NR. 16: COMPORTAŢI-VĂ 
CA ŞI CUM 


Acum înţelegeţi de ce, în provocarea precedentă, 
v-am sugerat să recapitulaţi Provocările nr. 11 și 
14 şi să vă întipăriţi din nou imaginile în minte. 
Doream să îi permiteţi creierului dumneavoastră 
să vă ajute rezolvindu-vă probiemele, făcînd pla- 
nuri şi privind în perspectivă. E inteligent să vă 
încurajați propriul computer să își facă treaba — 
şi, în acelaşi timp, pătrundeţi în rezervorul de 
putere. Mai sper că e evident de ce v-am cerui 
mai devreme să „vă concentrați asupra soluții- 
lor“, lăsindu-vă atitea mesaje în drum. Ele vă 
folosesc mai mult decît nişte simple semnale de 
memorie; sint mecanisme practice, care vă ajută 
să direcţionaţi imaginile și dorinţele în subcon- 
ştient şi să vă gindiți mereu. 

Înainte de a continua. avem nevoie de o scurtă 
pauză. Ceea ce tocmai aţi citit e prea important 
ca să ne grăbim înainte. Acest capitol cuprinde 
doi dintre cei mai complicaţi pași prin care se 
poate schimba atitudinea: cel care funcţionează 
dinspre exterior spre interior, numit Comporta- 
ți-vă ca și cum; și cel care funcţionează dinspre 
interior spre exterior, numit Întipăriţi-vă imagi- 
nea în minte. Ambele procese sint cruciale în a vă 
ajuta să rezolvaţi probleme, sã vă oferiţi singuri 
alternative, să deveniți mai încrezători şi să recă- 
pătaţi controlul cînd vă confruntaţi fie cu o pier- 
dere, fie cu un viitor nesigur. 

Dacă vă comportaţi ca şi cum aţi avea încredere, 
s-ar putea să nu fiți siguri pe dumneavoastră, 
dar precis veţi fi mai încrezători. Dacă vă întipăriți 

bine în minte chipul persoanei care doriţi să fiți, 
veţi începe să deveniți acea persoană. 

Deci, iată pauza pe care v-o propun: vă rog să nu 
mai citiţi nici un rind cel puţin o zi (două zile, 
dacă rezistaţi o atit de lungă detaşare de curs!). 
În această seară şi miine seară. înainte să ador- 
miţi, vreau să vă închipuiţi că vă aflaţi în faţa 
unei clase pline de studenţi: predați Curs practic 
de încredere. Vă propuneţi să ilustraţi în faţa cla- 
sei procesele Comportaţi-vă ca şi cum şi Întipări- 
ți-vă imaginea în minte. Alegeţi exemple cit de 
amănunțite şi cît de însufleţite puteţi. Și imagi- 
naţi-vă că acţionaţi. Vă veţi distra îndeplinind 
această sarcină. 


Bucuraţi-vă de ea. 


V-am sugerat că suferinţa este un proces nor- 
mal și necesar şi că, atita vreme cil nu devenim 
obsedaţi de autocompătimire şi nu căutăm răzbu- 
nare, suferinţa poate fi o expresie sănătoasă a 
durerii: Avem nevoie să recunoaștem că suferirn. 
Este un prim pas semnificativ către reciștigarea 
controlului de sine cînd ne confruntăm cu o dez- 
amăgire, o pierdere sau o tragedie. Și, așa cum 
am spus în Capitolul 1, deși s-ar putea să nu fim 
în stare să evităm lucrurile cele mai rele, sîntem 
responsabili pentru atitudinea pe care o adoptăm 
cind sintem copleșiți de necazuri inerente. Lucru- 
rile rele se întîmplă oricum; felul în care reacţio- 
năm la ele ne defineşte caracterul și calitatea vie- 
ţii pe care o ducem. 

Deci, dacă tot nu putem evita dezamăgirile, 
despărţirile și așa mai departe, cum ne recăpătăm 
controlul de sine cînd pierdem ceva? 

Exploatăm ceea ce putem controla: 

Deși s-ar putea să nu fiu în stare să controlez 
lumea din jur, mă pot controla pe mine însumi. 

Vă controlaţi propriul comportament, propriile 
cuvinte, propriul timp. Dumneavoastră hotăriţi 
cum vă purtaţi, ce spuneţi şi, în cele mai multe 
cazuri, unde sinteţi şi pentru cit timp. Vă puteţi 
comporta ca și cum și vă puteți întipări o imagine 
în minte. Dumneavoastră hotăriţi cum priviţi lu- 
mea: dacă vă schimbaţi comportamentul și cuvin- 
tele, vi se va schimba şi atitudinea. 


Cum să pun aceste principii în practică? 
Ce paşi să fac? Cum să incep? 

Ceea ce încerc să aflu este: Cum mă pot 
autopropulsa? Cum să mă motivez 

ca să nu mai stau pe loc, să nu mai îmi 
pun piedici şi să pornesc ia drum? 


Aţi învăţat două principii. lată trei pași care le 
includ pe amindouă. 


TREI PAȘI PENRU A VĂ CONTROLA 
COMPORTAMENTUL 


1. Vizualizaţi-vă scopul 

Concretizaţi-vă cu adevărat țelul pe care vi-l 
propuneţi. Asiguraţi-vă că vă închipuiţi că sînteţi 
în acţiune. Apoi întipăriți imaginea în minte. Con- 
centraţi-vă putemic. Pentru a elibera puterea sub- 
conştientului dumneavoastră, reaminitiţi-vă că 
trebuie să păstraţi dorinţa și imaginea întipărite 
profund în conștiință. 


2. Prezentați-vă eficient 


Nimeni nu e mai convingător decit dumneavoas- 
tră. Dacă spuneţi că nu puteţi, n-o să puteţi. Nici 
măcar n-o să începeţi. Spuneţi: „Pot“. Dacă vă vi- 
zualizaţi scopul, îl puteţi atinge. De asemenea, 

nu irosiţi vremea privind înapoi; nu tinjiţi după 
ce a trecut sau aţi pierdut. Amintiţi-vă că sînteţi 
aproape de un nou început. 


3. Comportaţi-vă ca şi cum 

Doriţi să fiţi încrezători? Chiar dacă nu vă simţiţi 
foarte încrezător, comportaţi-vă ca şi cum aţi fi 
încrezători. 


Cind experimentăm o despărţire dureroasă, o 
destrămare a unei relaţii pline de sens, aşa cum 
am descris înainte, sintem terminaţi. Ne pierdem 
controlul și pe noi înşine. Avem o nevoie absolută 
să recăpătăm controlul, să ne direcţionăm şi să 
ne motivăm. De aceea trebuie să ne vizualizăm 
scopul, să ne prezentăm eficient şi să ne compor- 
tăm ca și cum am fi reușit deja. 

Adevărul este că, în ciuda pierderii suferite, 
căutaţi experienţe noi. Deci, alegeţi ce vreţi să ex- 
perimentaţi. În fiecare moment important din via- 
ţa dumneavoastră aveţi putere, nu doar la des- 
părțiri. Chiar și atunci cînd se stinge cineva. 

Cea mai dificilă provocare este, poate, să vă re- 
veniţi după moarlea cuiva iubit, fie el prieten, 
părinte, soţ, soţie sau copil. Aceasta nu este o 
simplă temă —- este o experienţă pe care fiecare 
dintre noi trebuie să o îndure şi trebuie să înveţe 
să o depășească. Desigur că e dureros să ne luăm 
rămas bun de la cineva pe care îl iubim. Dar, pen- 
tru unii, este aproape la fel de dificil să consolăm 
un supravieţuitor. Așa mi s-a întîmplat mie. Cînd 
eram mult mai tînăr, credeam că înmormîntările 
sint un obicei barbar. Din această cauză, mă 
simţeam foarte prost, și mi se părea că nu ştiu 
niciodată ce să spun. Abia peste ani am înţeles că 

aceste triste ceremonii sint o purificare necesară 
pentru supraviețuitori, fie că sint doi atei care își 
string miinile peste mormîntul unui prieten, sau 
sint integrați într-o ceremonie religioasă compli- 
cată. 

Ce trebuia să descopăr era valoarea doliului — 
încă o dată, însemnătatea suferinţei — și cum să 
mă comport relaxat și adecvat. Cît despre mine, 
încercînd să-i liniştesc pe alţii. am învăţat în cele 
din urmă să mă consolez la moartea cuiva iubit. 
Am învăţat cum să-mi iau rămas bun. Puteţi și 
dumneavoastră. 

lată ce am reușit să înţeleg: 


ŞASE MODALITĂŢI DE A NE 
CONSOLA SUFERINŢA 


1. Nu vă prefaceţi 

Să nu credeţi că sinteţi acolo dintr-un alt motiv. 
Nu abateţi conversaţia către alte subiecte pe care 
le consideraţi „mai puţin dureroase“. Supravie- 
țuitorii doresc de obicei să vorbească despre pier- 
derea lor, deci ar trebui să-i încurajați. 


2. Nu încercați să-l faceţi pe cel care a suferit 
o mare pierdere să se simtă mai bine 


Deşi la început aceasta ar putea părea o con- 
tradicţie, nu este. Nu mai știu la cite înmormiîn- 
tări am asistat, unde oameni bine intenţionaţi 
împărțeau sfaturi: „Nu mai suferi atita“. Îl lasă 
pe cel indurerat fără replică şi îl încurajează să-și 
ascundă suferința. Ultima dată (a fost chiar ulti- 
ma dată) cînd am rostit aceste cuvinte, un su- 
pravieţuitor m-a întrebat: „Şi cit ar trebui să 
sufăr?“ 

3. Nu vă fie frică de lacrimi 

E normal să vă exteriorizaţi suferinţa, și e mai 
bine decit să o ascundeţi. Lacrimile suferinţei 
sint sănătoase. Dacă le inăbușşiţi acum, vor eru- 
pe mai tirziu — şi vă va durea mai mult. 


4. Lăsaţi-i să vorbească 

Fiţi un bun ascultător. Conversaţia care vă va 
servi cel mai bine ar putea fi cea în care ascultăm 
mult mai mult decit vorbim. Fiţi sensibil. Iarăşi, 
nu descurajaţi discuţiile despre cel dispărut. 


5. Consolați 

Cind ne moare cineva apropiat, e normal sã ne 
simţim vinovaţi. De ce n-am spus sau n-am făcut 
un anume lucru? De cite ori nu ne-am dorit cu 
toţii: „Măcar de-aş fi avut ocazia...“ Consolaţi-l pe 
cel ce suferă. Un cuvint din suflet va avea un 
ecou îndelungat. 


6. Fiți alături de cei îndurerați şi a doua zi 
Prietenii cei mai buni apar şi a doua zi. Toată 
lumea crede că cei îndureraţi au nevoie de timp 
pentru ei înșiși. Nu cred că e adevărat. Am aflat 
că supraviețuitorii au nevoie de ajutorul nostru 
mai mult după şoc decit în timpul lui. 


Sper ca aceste sugestii să vă ajute cînd aveţi 
nevoie de ele. Pentru mine, au fost nepreţuite. 

În cele din urmă, dacă dumneavoastră înșivă 
aţi suferit o pierdere, sper să vă consoleze acest 
gînd pe care l-am scris pe un bilet recent expediat 
unui prieten: „Chiar dacă acum ţi-e greu să crezi, 
va veni o vreme în care bucuria amintirii va fi mai 
mare decit durerea pierderii.“ 

PROVOCAREA NR. 17: CONSOLAŢI-VĂ 
PRIETENUL 


Shlomo Breznitz a spus că cercetarea lui a indi- 
cat faptul că „cea mai bună modalitate de a ne 
ajuta pe noi înşine este ajutorul pe care îl oferim 


altora“. Acest principiu a fost ilustrat în povestea 
despre văduva care căuta săminţa fermecată de 
muștar. Ținind minte această pildă, răspundeţi 
singuri la întrebarea: 

Cum pot folosi ceea ce știu ca să ajut un prieten 
care a suferit o grea pierdere, fie ea datorată unei 
despărţiri sau morţii cuiva apropiat? 


15 


CUM SĂ FACEŢI FAŢĂ CRITICII 


Oricit de mult am dori să nu ne dezvăluim faţă 
de ceilalți adevărata personalitate, trebuie să o 
facem. Pentru a ne bucura de succes, avem ne- 
voie de cei din jur. Avem nevoie de respectul și 
bunăvoința lor. Cind vă schimbaţi coafura sau 
hainele, cînd vă cumpăraţi o pereche nouă de 
ochelari sau o pălărie, cit de important este pen- 
tru dumneavoastră primul comentariu pe care îl 
face cineva din jur? Dacă azi aţi auzit o sută de 
cuvinte de laudă şi o singură critică, la ce credeţi 
că vă veţi gindi diseară? 

Şi eu la fel. 

V-aţi întrebat vreodată de ce oricine altcineva 
este capabil să suporte critica mai bine decit 
dumneavoastră? 

Eu da. 

Mai roşesc încă gindindu-mă la starea copleși- 
toare, dar inutilă, de jenă pe care o resimţeam 
înainte să înţeleg în cele din urmă că putem învă- 
ta cum să facem faţă criticii; critica însăși ne oferă 
ocazia de a deveni mai buni și de a construi relaţii 
mai durabile; critica poate fi un contract solid al 
prieteniei. 

Am aflat că este mai ușor să acceptăm critica, 
cînd învăţăm că nu este o jignire personală şi 

înțelegem că poate naşte o relaţie. De cele mai 
multe ori, greșim cind credem: „Dacă mă critici, 
inseamnă că nu mă placi.“ 

Învăţind cum să ne controlăm emoţiile cînd 
sîntem criticaţi, dăm dovadă de maturitate și ne 
crește valoarea în lumea afacerilor și cea profesio- 
nală. Din punct de vedere social, acest lucru se 
dovedește a fi indispensabil. Dacă unul dintre 
membrii cuplului reacţionează ieșindu-și din fire 
de fiecare dată cînd este criticat, sau dacă are un 
comportament care îi dezvăluie enervarea, se poa- 
te lăsa ușor o linişte periculoasă — armistițiul ne- 
plăcut pe care vi l-am descris înainte. În cele din 
urmă, și căsătoria se încheie. 

Calea cea mai eficientă de a învăţa cum să ac- 
ceptăm critica ar fi să învăţăm cum să o formulăm. 
lată șase pași care au funcționat pentru mine: 


ŞASE PAȘI PENTRU A FORMULA 
O CRITICĂ 


1. Puteţi schimba situaţia? 


Dacă nu, nu faceţi pasul următor. Păstraţi liniș- 
tea. Niciodată, absolut niciodată nu criticaţi ceea 
ce nu puteţi schimba: „N-ar fi trebuit să te îm- 
braci așa în seara asta.“ Aceste critici nu fac 
altceva decit să rănească. Dacă e prea tirziu, lă- 
saţi-o baltă. 

Aceasta este cea mai dificilă regulă pe care tre- 
buie să o respectaţi, pentru că vă interzice să vă 
eliberaţi de ceva apăsător. Trebuie să nu ne exte- 
riorizăm dezamăgirea față de cineva, cind, de 
fapt, tot ceea ce dorim este să spunem lucrurilor 
pe nume. Există suficiente detalii în viaţa noas- 
tră pe care le putem îmbunătăţi, deci n-ar trebui 

să ne irosim timpul cu ceea ce nu poate fi schim- 
bat. 


2. Alegeţi locul și momentul potrivit 

Nimănui nu-i place să fie criticat de faţă cu alții. 
De asemenea, controlaţi-vă temperamentul. Pot 
fi un critic aspru la minie. Pariez că şi dumnea- 
voastră la fel. 


3. Calmaţi-l pe celălalt 

Ori de cite ori e posibil, incepeţi cu o laudă. Care 
sînt lucrurile bune pe care le-a făcut cineva? Fiţi 
sinceri. Nu spuneţi: „E extraordinar, dar...“. Spu- 
neţi ceea ce este extraordinar. 


4. Fiţi explicit 

Dacă nu puteţi [i explicit, nu criticaţi. Dacă nici 
dumneavoastră nu vă este clar, cum vă așteptați 
ca să înţeleagă celălalt? 

5. Exprimaţi încredere 

Criticaţi ceva asupra căruia v-aţi hotărît deja că 
poate fi corectat. Ajutaţi persoana să înțeleagă 


că, de fapt, se poate corecta. Apoi lăsaţi să se 
înţeleagă că e ușor să se schimbe. 


6. Lăudaţi ameliorarea 

Fiţi de faţă a doua zi. Sinteţi obligat, pentru că 
altfel, o simplă critică poate părea nepoliticoasă. 
Dacă tot aţi criticat, puteţi și lăuda. Nu doar că 
lauda va grăbi ameliorarea, dar, dacă veţi mai 
critica în viitor, remarca dumneavoastră va fi 
bine primită graţie sincerităţii ei. 


Care este cea mai bună modalitate de a încu- 
raja pe cineva să-și corecteze greșelile, să-și mo- 
difice comportamentul, să acţioneze mai eficient 
sau să devină mai util? 

Punindu-mă în locul lui. 

Ce îmi place mie să aud cind o zbircesc? 

Îmi place ca persoana care mă critică să mă 
asigure că restul lucrurilor pe care le-am făcut 
sint corecte, că sint apreciat deşi am greșit, că 
greșeala mea a fost omenească, pentru că nu sînt 
nici leneș, nici iresponsabil, nici indolent — că poi 
să-mi repar greșeala, dacă încerc din nou. 

De îndată ce învăţăm cum să criticăm, putem 
înțelege mai bine cum să acceptăm critica. lată 
un ghid practic: 


PATRU PAȘI ÎN DIRECȚIA ACCEPTĂRII 
CRITICII 


1. Concentraţi-vă doar asupra criticii 


Nu vă concentrați asupra persoanei care vă cri- 
tică, asupra -emoțiilor sale sau ale dumneavoas- 
tră. Reamintiţi-vă că unei persoane trebuie să îi 
pese de soarta dumneavoastră dacă își consacră 
o parte din timp formulării unor critici la adresa 
dumneavoastră. 


2. Descoperiţi valoarea criticii 


Poate că vi se transmite ceva important, chiar 
dacă mesajul este greşit formulat. Reţineţi că ori- 
ce critică ne oferă o ocazie să devenim mai buni. 
Cereţi detalii. Fiţi siguri că inţelegeţi critica. Nu 
spuneţi mereu „da, da, da“. Ascultaţi pină la 
capăt. După ce veţi fi înţeles bine ce are de spus, 
treceţi la pasul următor. 


3. Evaluaţi 

Dacă v-aţi concentrat asupra criticii, v-aţi deta- 
şat de emoția momentului, și aţi înţeles bine ce 
vi s-a sugerat, atunci sinteţi pregătit să vă hotă- 
riţi dacă aveţi ceva de schimbat sau dacă doriţi 

să schimbaţi ceva. V-aţi putea întreba dacă 
aceasta este prima dată cînd aţi auzit o anumită 
critică, dacă acel care este un observator compe- 
tent (și imparţial), dacă își exteriorizează frustrări- 
le sau face o observaţie valoroasă. Reţineţi, totuși, 
că un critic poate să-și exteriorizeze frustrarea și 
să facă o observaţie valoroasă în acelaşi timp. 


4. Spuneţi: „Mulţumesc“ 


Mulţumiţi criticului pentru sfatul său și, dacă se 
poate, înregistraţi-i contribuţia. 


O temere obișnuită cu privire la critică este că 
ne transformă într-un preş — că acceptind criti- 
ca, mai ales o critică dură, ne înjosim. Nu este 
neapărat așa. Dacă puneţi în practică pașii pe 
care tocmai i-am enunțat, dumneavoastră — și 
nu cel care vă critică — preluaţi controlul. 


16 


CUM SĂ VĂ ASUMAŢI RISCURI 


Pentru a fi cu adevărat siguri pe noi, pentru a 
fi încrezători, a cunoaște dragostea adevărată și 
împlinirea, pentru a ne împăca cu noi şi cu cei- 
lalţi, trebuie să învăţăm să ne asumăm riscuri. 
Nu avem de ales. Viaţa noastră devine mai bună 
doar cînd riscăm — iar primul şi cel mai dificil 
risc pe care ni-l putem asuma este să fim cinstiţi 
cu noi înşine. V-aţi întrebat vreodată: „Am nevoie 
de o schimbare?“ Eu m-am intrebat. Și am aflat 
că simpla formulare a întrebării reprezintă un 
risc. Dacă răspund „da“, trebuie să acţionez — 
sau să-mi înfrunt frustrarea. 

Dumneavoastră aveţi nevoie de o schimbare? 

Acest capitol e menit să vă ajute să răspundeţi 
la această întrebare — să vă ajute să vă analizaţi 
şansele şi să inţelegeţi ce se întîmplă cind riscaţi. 
Apoi vă va ajuta să anticipaţi şi să reacţionaţi la 
feluritele indoieli care se ivesc de fiecare dată cînd 
vă împliniţi un scop mai însemnat decit aţi sperat 
vreodată. Vom examina factorii dinamici şi cele 
trei pierderi pe care le comportă orice risc. Vreţi 
să fiţi mai iubit, mai respectat, mai puternic, mai 
în siguranță? Vă întreb din nou: aveţi nevoie de o 
schimbare? 


Dacă veţi căuta cuvintul „risc“ în dicţionar, veţi 
observa în seria sa sinonimică cuvinte precum 

„pericol“, „hazard“, „primejdie“, „expunere“, „posi- 
bilă rănire“, „pagubă“ și „pierdere“. Mai e, deci, de 
mirare, că sintem atit de neliniștiţi cind ne asu- 
măm un risc? În fond, n-am auzit toată viaţa că 
trebuie să evităm pericolul, hazardul și primej- 
diile? 

Evident, e greu să ne asumăm un risc — iar pe- 
ricolul este o componentă vitală a asumării riscu- 
rilor. A risca înseamnă a ne aventura mai departe 
decit am fost vreodată. 


Dacă e bine să ne asumăm riscuri, 
de ce ezităm? 


Poate vă coniruntaţi cu unele dintre temerile 
care m-au bintuit pe mine ani de zile. Îmi făceam 
probleme că, dacă voi spune ceea ce simt cu ade- 
vărat, spre exemplu, alții m-ar vedea așa cum sint 
în realitate: „Ce mă fac cînd vor afla cine sint cu 
adevărat?“ V-ar putea copleși, ca şi pe mine, ceea 
ce riscăm să pierdem. Şi, în afară de ioate aceste 
griji obișnuite, gindiţi-vă că cei mai mulţi dintre 
noi am fost învăţaţi din copilărie să nu riscăm. 

Așa cum am discutat în Capitolul 5, copilăria 
noastră a fost inţesată cu interdicții („Nu atinge 
asta!“, „Nu înghiţi aia!“, „Nu te duce acolo!“, „Nu 
pune mina!') Din fragedă copilărie, am fost încu- 
rajaţi să respectăm graniţe. Nu-i de mirare așadar 
că există atiţia oameni care cred că nu își pot ale- 
ge propriul drum în viaţă, că viaţa e o întîmplare 
şi nu o pot controla. 

Totuşi, riscul — oricît de discreditat e în primii 
ani de viaţă — este inevitabil. Nu s-a trezit fiecare 
dintre noi în faţa posibilităţii de a işi schimba ser- 
viciul, de a fi promovat, de a cîştiga ori a pierde 

prieteni sau iubiţi? Oare nu am trecut toţi cu ve- 
derea şanse importante, în special în tinereţe, 
pentru că nu doream să fim priviţi ca niște înce- 
pători, niște amatori? 

Şi atunci cind sintem perfect cinstiţi cu noi 
înșine, de ce ne este cel mai frică? 


Nu vreau să eșuez și nu vreau să mă simt 
stînjenit. 


Da. Frica de eșec și de umilinţă își face loc în 
sufletul oricărui om normal care se confruntă cu 
alegeri importante. 


Bine, sint un om normal — dar sînt oare 
în stare să învăţ să nu mai fiu atît 
de emoţionat cînd mă confrunt cu riscuri? 


Da, sinteţi. Să începem acum. 


PROVOCAREA NR. 18: ȚELURI 


Aş vrea să vă concentrați asupra a două întrebări 
pe care aproape toţi cursanţii mi le adresează 
cînd urmează cursul meu: Ce vreau de fapt? De 
ce am nevoie? Aţi muncit mult ca să ajungeţi 
pînă aici. A trebuit să vă reconsideraţi atitudi- 
nile, să vă schimbaţi felul de a privi lumea, să vă 
autosiimulați. A trebuit să scrieţi mult — şi så 
gindiți Ştiu că nu v-a fost deloc uşor. Dar, așa 
cum sînt sigur că aţi ajuns să recunoașieţi, aces- 
te exerciţii vă ajută să vă consolidaţi încrederea, 
Da, această metodă funcţionează. Deci, să în- 
cepem. 

Înainte să continuaţi lectura, repetati aceste 
două întrebări: Ce vreau de fapt? De ce am ne- 
voie? Dacă puteţi. formulaţi-vă răspunsurile sub 

formă de „țeluri“. Vom analiza riscurile pe care va 
trebui să ni le asumăm pentru a ne atinge telu- 
rile. Încă o dată, vă rog să vă scrieţi răspunsurile. 
Și, reţineţi, ţelurile se modifică. Nu trebuie să 
simţiţi că vă sculptați viitorul în marmură. Res- 
„pirați adînc şi nu vă grăbiţi. 


Esenţa fiecărui risc se poate regăsi într-o sin- 
gură întrebare: „Ce vreau cu adevărat, dar nu am 
curajul să încerc să obţin?" Din prima clipă de 
viaţă, vrem mai mult. Şi orice ne-am dori — dra- 
goste, putere, autorespect —, ce ne stă în cale? 

Cred că e vorba despre frica de a nu pierde. 

Cînd ne confruntăm cu un risc, nu ne temem 
oare cel mai mult să nu suferim o pierdere? To- 
tuși, ironia face ca aproape niciodată să nu iden- 
tificăm în mod clar ce am putea pierde. Uneori nu 
avem decit un sentiment nelămurit că vom pierde 
ceva. Această suspiciune din umbră a fost cea 
care m-a oprit din drum de foarte multe ori. Cînd 
nu ştiu ce pot pierde, devin neliniștit. Am obser- 
vat că tocmai în momentul în care sint supus cel 
mai mult presiunii riscului, sînt cel mai tentat să 
mă retrag. 

Din fericire, am învăţat că, pentru a aprecia 
riscurile în mod inteligent, trebuie să iau în con- 
sideraţie cele trei pierderi pe care le presupune 
orice risc pe care merită să ni-l asumăm. 


CELE TREI RISCURI 


1. Pierderea pozitivă 
2. Pierderea practică 
3. Pierderea potenţială 


Capitolul 16: CUM SĂ VĂ ASUMAŢI RISCURI 183 


Pierderea pozitivă este o pierdere datorată ino- 
cenţei sau ignoranței. Ea survine cind recunosc 
faţă de mine însumi că nu mă mai mulțumește o 
anumită situaţie. Dacă recunosc asta, mă voi 
simţi mai confuz, pentru că, de îndată ce am ac- 
ceptat adevărul, trebuie să aleg: ori nu fac nimic, 
şi sînt în continuare nemulţumit, ori risc şi su- 
port consecinţele. Nu mai sint mulţumit. Cînd un 
muncitor spune: „Nu-mi place munca mea”, per- 
soana în cauză recunoaște o pierdere pozitivă. 
Cind o femeie declară: „Prietenul meu e beat criţă“, 
acceptă pierderea pozitivă. Cind un student se 
hotărăște: „Am nevoie de mai multă educaţie“, el 
acceptă o pierdere pozitivă. 

Al doilea tip de pierdere, pierderea practică, 
presupusă de orice risc care merită să fie asumat, 
este tocmai balastul de care trebuie să scăpăm ca 
să ne putem continua drumul. Spre exemplu, ca 
să imi schimb slujba, trebuie să renunţ la cea 
veche. În acelaşi fel, ca să trăiesc o poveste de 
dragosie nouă, ea trebuie să renunţe la vechiul 
iubit. Iar pentru a ajunge la colegiu, studentul 
trebuie mai întii să plece de acasă. Deși pierderea 
pozitivă implică faptul că trebuie să alegem, cea 
mai mare parte a neliniștii pe care o resimţim se 
datorează pierderii practice. Asemenea soldaţilor 
în război, ne vom strădui cu toţii să păstrăm ceea 
ce avem pentru a putea ciştiga apoi ceva nou. Nu 
e uşor să renunțăm — chiar atunci cind ne 
detestăm slujba sau o relaţie anume ne îniris- 
tează. 

Pierderea potențială este mai puţin concretă şi 
apare dacă ne asumăm un risc și nu iese totul 
așa cum sperasem. De obicei, pierderea potenţia- 
lă este cel mai ușor de identificat şi este cea mai 

discutată: Ce se întimplă dacă sînt concediat de la 
noul serviciu? Dar dacă nu-l mai iubesc pe parte- 
nerul meu? Dar dacă nu termin facultatea? 


PROVOCAREA NR. 19: ACCEPTAREA 
PIERDERII 


Reconsideraţi-vă răspunsurile la întrebările: „Ce 
vreau cu adevărat?“ şi „De ce am nevoie?” E foar- 
te normal să vă doriţi mai mult pentru dumnea- 
voastră. E una dintre cele mai frumoase laturi 
ale unui om: Sintem meniti să progresăm. Şi reţi- 
neți că esenţa oricărui risc este cuprinsă în Între- 
barea: „Ce îmi doresc, dar nu am curajul să în- 
cerc să obţin?" 

Am riscat şi am eşuat. Totuşi, ştiu că singurele 
riscuri pe care le regret sînt cele pe care nu mi 
le-am asumat. Ocaziile în care n-am făcut nici 


un pas dincolo de acceptarea unei pierderi poziti- 
ve — recunoscind că nu eram mulțumit, dar re- 
fuzind să-mi asum riscul — au fost mai dureroa- 


se pentru mine decil orice eşec. De ce? Pentru că 
mă întreb mereu: „Și dacă mi-aş fi asumat ris- 
cul?“ Nu voi ști niciodată. În schimb, am învăţat 
ceva din fiecare risc pe care mi l-am asumat, 
indiferent ce deznodămint a avut el. 

E firesc să ne fie frică de consecinţe cind e vorba 
de asumarea riscurilor. Sarcina dumneavoastră 
este să vă identificaţi pierderile pozitive, practice 
și potenţiale. Scrieţi-le. Apoi răspundeţi la aceas- 
tă întrebare: „Care sint pierderile pe care le voi 
accepta cel mai greu?“ 


Cum aţi învăţat să vă măsuraţi viaţa? 
In Statele Unite insistăm ca micuţii să înceapă 
grădiniţa la o anumită virstă și ne aşteptăm să 

termine liceul într-o perioadă cuprinsă între 16 şi 
18 ani. Companiile noastre, atunci cînd nu sint 
împiedicate de anume prevederi din Codul Muncii 
îndreptate împotriva pensionării forțate, creează 
programe prin care îi încurajează pe cei de o anu- 
mită vîrstă — adeseori încă de la 55 de ani — să 
se pensioneze. De ce? Ne așteptăm (și adeseori şi 
cerem) ca persoanele de anumite virste să se com- 
porte așa cum credem noi că ar trebui. Ce virstă 
trebuie să aibă cineva pentru a cumpăra băuturi 
alcoolice? Auzim de atitea ori: „Arată-ţi vîrsta!“ E 
o formulă pe care o adresăm fetiţei de zece ani ce 
își mînjeşte chipul cu cantităţi exagerate de ma- 
chiaj, se încalţă cu pantofii cu toc ai mamei și își 
aprinde un Marlboro. Acelaşi sfat este dat buni- 
cului care se urcă pe motocicleta Harley David- 
son, își ia prietena cu mult mai tinără și o por- 
nește în trombă spre un club de noapte. Am 
învăţat să ne măsurăm viaţa, progresul — adese- 
ori chiar valoarea noastră de fiinţe umane — după 
vîrstă, şi nici un alt criteriu uman n-a fost vreo- 
dată mai imprecis. 

Cred că sintem încurajați în mod constant să 
ne asumăm un calendar care dă naștere unor ne- 
liniști, dezamăgiri și chiar unor tragedii exagerate. 

Care este virsta „potrivită“? Uneori, mi se pare 
că ni se dă un carnet de note, iar notele noastre 
depind de un punct din timp: m-am căsătorit 
„tirziu“; m-am căsătorii „devreme“. Cît de des ne 
întrebăm: „Mă comport oare în conformitate cu 
virsta pe care o am?“, „Sint prea tinăr?, „Sint 
prea bătrîn?* Toate astea, într-un secol în care 
speranţa de viaţă crește continuu. Care este „virs- 
ta medie“? Patruzeci, șaizeci, șaptezeci şi cinci? 

Virsta cronologică este un ghid fragil pentru să- 
nătatea noastră, statutul nostru profesional, majo- 
ritatea nevoilor noastre reale. Cit de stabilă din 
punct de vedere emoţional este tinăra de douăzeci 
și nouă de ani care și-a asumat riscuri nenumăra- 
te pentru a deveni vicepreședinte, dar care acum 
este deprimată pentru că nu va fi președinte pînă 
la treizeci de ani? Cit de matur este văduvul care 
mai intii riscă luind de soţie o femeie mai tînără, 
apoi reluză să riște să accepte un copil pe care şi-l 
doresc amândoi, de frică să nu pară ridicol? 

Scopul meu nu este să neg că plasarea în timp 
a evenimentelor cruciale din viaţă nu ar fi impor- 
tantă. Dimpotrivă. Dacă vă pierdeţi mama la virs- 
ta de șapte ani, fără îndoială că impactul este mai 
mare decit atunci cind v-o pierdeţi la treizeci şi 
şapte. 

Riscul ne iese în îintîmpinare cind ne așteptăm 
cel mai puţin şi felul în care reacţionăm la el de- 
termină calitatea vieţii noastre. 

Am aflat că persoanele care își asumă riscuri 
fac faţă provocărilor neașteptate prin puterea con- 
vingerilor lor. Cei mai realizaţi oameni de pe pla- 
netă nu se disting prin pace interioară, ci mai 
degrabă prin felul în care au învăţat să-şi orga- 
nizeze viaţa în jurul unei idei şi să se concentreze 
asupra ei, în ciuda tumultului din jur. Ei sînt 
maturi: pot vedea dincolo de ei înşişi. 

Aşa ar trebui să facem și eu, și dumneavoastră. 

Am spus înainte că provocările care merită să 
fie transformate în realitate duc la o viaţă cit se 
poate de împlinită: cînd ne dedicăm eforturile 
idealurilor înalte, reuşim înainte să ajungem la 
deznodămint. S-ar putea să vă amintiţi că acest 
adevăr stătea la baza celui de al doilea dintre cei 

Șapte pași către implinirea personală care este: 
„Credeţi în ceva important“. Am mai spus că nu 
este posibil nici pentru mine, nici pentru dum- 
neavoastră să fim niște fiinţe deșarte. Oamenii nu 
sînt croiţi astfel. Toţi credem în ceva. Acel ceva 
poate sau nu să fie Dumnezeu. Ar putea fi lăco- 
mia de putere sau de bani, cariera sau un prieten, 
ştiinţa, un principiu... ceva. Orice ne-am stabili 
ca scop — oricare ar fi lucrul în care credem — el 
este scopul pe care îl urmărim. V-ar putea fi de 
folos o poveste pe care mi-a spus-o Părintele 
Joseph Kelly de la Biserica Sfintului Anton din 
Bronx, New York. E vorba despre un preot tînăr 
care a început să se îndoiască de vocaţia sa: 

Într-o dimineaţă, pe o stradă din orașul cople- 
şit de o iarnă grea, tînărul preot a 'întilnit un bă- 
ieţel — slab, fără adăpost, în zdrențe, ghemuit 
deasupra unei guri de canal, încercînd să își în- 
călzească trupul micuţ la căldura ce emana din 
tunelul subteran. 

„Doamne!“ a exclamat preotul, chinuit de re- 
muşcări. 

L-a privit încă o dată pe copilul ce tremura. 

„Doamne”, a implorat el, „de ce permiți așa 
ceva? De ce nu faci ceva? Oare nu îți pasă?“ 

Dar, înlăuntrul său, a auzit, spre uimirea sa, 
pentru prima dată, ceea ce a știut că era vocea 
Domnului: 

„Ba da, imi pasă“, i s-a spus. „Şi am și făcut 
ceva. Te-am creat pe tine.“ 


PROVOCAREA NR. 20: RISCURI 


Să mai analizăm o dată nevoile pe care le-aţi de- 
scris în ultimele două exerciţii. Cind le-aţi rede- 

finit ca țeluri și riscuri, aţi descoperit probabil că 
pierderile practice ar fi cel mai greu de suportat. 
Chiar aşa și este, de obicei. Întotdeauna e greu 
să renunţăm la lucrurile pe care le avem și le 
cunoaștem. Pentru a avea mai multă încredere în 
propria persoană, pentru a crea o viaţă mai bună 
pentru dumneavoastră, trebuie însă mai întîi să 
aveţi curaj: trebuie să riscați. 

Dacă nu faceţi nimic, aveţi mai puţine şanse la o 
bucurie mai puternică. Atunci cînd evităm să ne 
asumăm riscuri, inevitabil trebuie să ne mulţu- 
mim cu mai puţin. 

Deci, ceea ce-aș vrea să faceți acum este să mai 
faceţi încă un pas în direcţia asumării riscurilor. 
Cu cea mai mare sinceritate posibilă (reţineţi, ni- 
meni altcineva nu va vedea ce aţi scris), decideţi 
dacă nevoile și ţelurile dumneavoastră implică în 
primul rind „încredere“, „identitate“ sau „un scop 
mai larg“. 

Spre exemplu. o cursantă mi-a spus că cea mai 
mare dorinţă a ei era să fie faimoasă. Astfel, 
„identitatea“ era cheia. Dacă țelul ei ar fi fost să-i 
ajute pe cei din jur, am fi putut desemna aceas- 
ta ca fiind „un scop mai larg“. Dacă ar fi spus: 
„Vreau să fiu respectată“, ar fi fost implicate atit 
„identitatea“ cît și „un scop mai larg“. Dacă ar fi 
declarat „Vreau prieteni“, poate am fi inclus toate 
cele trei elemente, unul mai important decit cele- 
lalte două. Dumneavoastră ce credeţi? 

Dacă riscul dumneavoastră este precis („Vreau 
să fiu promovat în postul de asistent suprave- 
ghetor al departamentului meu“) atunci descrieţi 
de ce vă este frică. Cind faceţi asta. sint sigur că 
veţi descoperi elemente denumite generic „incre- 
dere“, „identitate“ sau „un scop mai larg“. 

CÎND RISCUL ESTE O CHESTIUNE 
DE VIAȚĂ ȘI DE MOARTE 


În cei treizeci de ani ce s-au scurs de la servi- 
ciul meu militar efectuat în Vietnam, am remarcat 
mulţi oameni care se exprimă cu ușurință în lim- 
bajul confruntărilor armate, chiar dacă n-au pur- 
tat niciodată uniformă militară. Poate fi depri- 
mani. Am auzit mari oameni de afaceri vorbind 
despre necesitatea de a „purta bătălii“ în econo- 
mia concurenţială, imperativul de „a nu lua prizo- 
nieri“, dar de „a percheziţiona și a anihila“ con- 
curenţa. Am fost uluit să aud directori ambiţioși 
descriind o confruntare între companii cu formule 
de tip: „Am declarat război”. 

Nu, nici vorbă. Războiul e război. 

Astfel, înţelegeţi de ce m-am hotărit într-o zi să 
întreb un războinic adevărat despre risc. Aveam 
nevoie să vorbesc cu cineva care ia într-adevăr 
hotăriri de viaţă şi de moarte — un conducător 
care trebuie să decidă cine din detașamentul său 
se va confrunta cu un inamic pe viaţă şi pe moar- 
te. Nu e vorba de un joc, ci de pura realitate. 

L-am întrebat pe comandantul Corpului de 
Marină al Statelor Unite, Generalul Charles C. 
Krulak, de ce credea că beneficiază subordonații 
săi din accentul special plasat de Corpul de Mari- 
nă asupra asumării riscurilor din prima zi de an- 
trenament a trupelor. 

„Testarea propriei valori în faţa necunoscutu- 
lui“, mi-a spus el, „verificarea propriilor abilităţi, 
consolidarea încrederii prin confruntarea cu nesi- 
guranța şi victoria — acestea sînt acţiuni care ne 
consolidează încrederea de sine, spiritul și coeziu- 
nea în situaţii limită. Asumarea riscurilor este ne- 

cesară atit pentru dezvoltarea personală, cit și 
pentru conturarea unui model de a obţine succesul. 
Pentru fiecare soldat din infanteria marină şi pen- 
tru toţi în ansamblu, este fundamental să știe 
cum să se descurce într-o situaţie de risc, de asta 
depinzînd succesul sau eșecul într-o luptă. 

Riscul este inerent într-o confruntare, la fel ca 
şi reacţia în faţa unei situaţii care poate conduce 
la luptă. Ciîmpul de bătălie este contaminat de 
nesiguranţă. Pentru a funcţiona eficient, ofiţerii 
de marină trebuie să-şi folosească inteligent ne- 
siguranţa. 

Asumiîndu-şi un risc calculat, trecînd la acţiuni 
bine concepute în ciuda lipsei de informaţie nece- 
sară, sintem capabili să exploatăm ocaziile: Pe 
cimpul de bătălie, nu putem ști niciodată tot ce 
vrem despre un dușman — dar nici nu putem aş- 
tepta să se contureze o situaţie perfectă. Fiecare 
misiune implică riscuri. Nu se poate cuceri un 
obiectiv, salva un pilot dintr-o aterizare forţată, 
evacua o ambasadă, fără a ne asuma riscuri.“ 

Şi nici eu, nici dumneavoastră nu ne putem 
atinge scopurile sau împlini visurile fără să ne 
asumăm riscuri. 

Aţi fost încurajați să căutaţi în amintirile dum- 
neavoastră obstacole ascunse care ar fi putut să 
vă ţină în loc. Totuși, pentru a vă schimba viaţa, 
trebuie să faceţi ceva mai mult decît să calculaţi 
consecinţele potenţiale ale unui risc. Trebuie să 
intraţi în acţiune. 

Deci, să continuăm. 

Cînd eu personal m-am aflat în situaţia de a 
face alegeri cruciale în viaţă, am fost ajutat de sfa- 
tul pe care mi l-a dat actriţa Marlo Thomas cu ani 
în urmă. O întrebasem ce credea că stă în calea 
împlinirii unui vis: „Cînd rememorăm toate fapte- 
le care credem că sînt împotriva noastră“, mi-a 
spus ea, „acele fapte ne opresc înainte de a înce- 
pe. Putem scoate la iveală toate lucrurile care ne 
descurajează: «Sînt prea tînăr, prea în virstă, prea 
scund, prea înalt, nepregătit, lipsit de experienţă 
sau pur şi simplu nu sînt gata». Şi dacă ratăm 
citeva detalii, putem găsi întotdeauna pe cineva 
să ne ajute să «vedem faptele». Adevărul e că fap- 
tele vorbesc de la sine — cu excepţia cazului în 
care nu sînt adevărate. Suma tuturor faptelor nu 
înseamnă nimic. Ceea ce contează mai mult este 
ceea ce doriţi cu adevărat, pentru ce ești dispus 
să lucrezi, să lupti, să riști.“ 

Aşa cum ne-a sfătuit Marlo, nu e nevoie să știm 
decît ce riscăm şi de ce. Urmați-vă propriile vise 
— nu pe cele ale mamei, ale persoanei iubite, sau 
ale prietenului. Asiguraţi-vă că alegerile dumnea- 
voastră sint într-adevăr ale dumneavoastră. Cînd 
ne hotărim cine sintem (ce sint, ce am, ce par a fi) 
și cînd descoperim realmente de ce ne confrun- 
tăm cu un risc, învăţăm cum să fim maturi. 

Riscurile ar provoca mult mai puţină îngrijora- 
re, dacă urmează un model fix, fiecare întrebare 
conducînd previzibil către alta, mult mai dificilă. 
Dar riscurile nu sint ca treptele unei scări. Riscul 
seamănă cu o gaură uriaşă pe un pod. Nu pășim; 
sărim peste risc. De aceea riscurile inspiră frică: 
Cum putem şti ce va spune șeful nostru despre ce- 
rerea noastră de demisie pînă nu i-o înminăm? Nu 
putem ști nici cum va reacţiona persoana iubită 
pînă nu riscăm să-i spunem adio. Riscurile sînt în- 
spăimîntătoare tocmai pentru că sint imprevizibile. 

Dacă am putea prevedea foarte corect ce s-ar 
intimpla în cazul în care ne-am asuma un risc, 
n-am mai fi neliniștiţi. Ne îngrijorăm doar pentru 
că ne pasă. Nu ne agiiăm pentru lucruri care nu 
au sens pentru noi. Astfel, cu frica în suflet, ajun- 
gem la ali factor pe care îl implică riscul: curajul. 

Aşa cum am spus, curajul este mereu un sin- 
gur lucru: e vorba de a acţiona sub imperiul fricii, 
nu eliberaţi de ea. 

Pentru a fi curajoşi trebuie să ne fie frică. 

Realizatoarea de dezbateri televizate Denise 
Richardson mi-a descris într-o zi cum a învăţat să 
facă sărituri de la înălţime. Aflată pe o platformă 
la o înălțime de 22 de etaje deasupra apei îi era, 
desigur, frică. Instructorul a sfătuit-o să conștien- 
tizeze ce simte în acele momente. Era, după cum 
vă puteţi închipui, un sentiment foarte neplăcut. 

l-a spus că atita vreme cit se ţine strîns de pod, 
va continua să simtă o frică chinuitoare; dar, 
dacă sare, va fi cuprinsă de entuziasm. „Aici sus 
vei simţi durere“, spuse el. „Acolo jos vei găsi 
bucurie. Pe care din ele o preferi?“ 

Denise a sării. Și mi-a spus mai tirziu: „Avea 
dreptate.“ 

Deveniţi mai încrezători dacă vă asumaţi ris- 
curi. Cu cît ne asumăm mai multe riscuri, cu atit 
mai bine ne descurcăm. Puteţi stăpini mecanis- 
mul asumării riscurilor fără să săriţi de pe o plat- 
formă. Ceea ce e și mai important, puteţi găsi în 
dumneavoastră înșivă motivele nobile care vă 
conduc la împlinirea viselor. 

Aţi auzit de fabula antică, a puiului de vultur 
care nu vroia să îşi cunoască adevăratul chip? 

Din întîmplare, un fermier a găsit un ou de vul- 
tur pe un deal. L-a dus la coteţul de păsări de lîn- 
gă hambarul său şi l-a pus între ouăle din cuibul 
unei găini. Mai tîrziu, vulturul a văzut lumina 
zilei într-un cîrd de puișori. 

Pe măsură ce vulturul creştea, semăna cu pui- 
şorii, pentru că era convins că e și el un pui de 
găină. Cotcodăcea, iși bătea aripile, încercînd să 
zboare, măcar la cîțiva centimetri în aer. La fel ca 
puii adevăraţi, nu căuta hrană mai exotică decit 
seminţele și insectele pe care le găsea scurmind 
pămintul. 

Într-o zi, vulturul și-a ridicat privirea spre cer 
şi a văzut cea mai uluitoare ființă din lume. 

„Ce-i aia?” a intrebat el, uluit de măreţia excep- 
țională a siluetei care se rotea grațios în ceruri 
largi, brăzdind norii înalți. 

I-a răspuns un cocoș, pe un ton şoplit, respec- 
tuos: „Acela este un vultur, cea mai măreaţă din- 
tre toate păsările de pe pămînt.“ 

„Doamne, mi-ar plăcea şi mie să seamăn cu el!“ 

„Las-o baltă“, l-a sfătuit cocoșul. „Noi sintem 
altfel.“ 

Şi puiul de vultur a uitat — şi cind, peste un 
an, a murit, a murit crezînd că e pui de găină. 


Vă spune ceva povestea vulturului? Uneori se- 
mănăm şi noi cu el, nu-i așa? 

Din fericire, avem puterea necesară să ne avin- 
tăm în zbor din cuib — asta dacă ne punem min- 
tea. Ne putem examina propriile experienţe și pu- 
tem crește. Ne putem face griji pozitive, adică ne 
putem îndrepta neliniştea şi miînia spre canale 
pozitive. Ne putem concentra asupra soluţiilor. 
Cînd pare mai sigur să bateţi doar din aripi, nu 
uitaţi că aţi fost făcuţi să vă avintaţi în înalt. Aţi 
făcut un prim pas în această direcţie, v-aţi de- 
monstrat convingerea lăsîndu-vă pe seama Cursu- 
lui practic de încredere. 

Acum că ştim cum trebuie să găsim curajul ce 
ne va purta în înalt, sintem pregătiţi să revedem 
cei Şapte pași câire asumarea riscurilor: 


ȘAPTE PAŞI CĂTRE ASUMAREA 
RISCURILOR 


1. Asumaţi-vă responsabilitatea 


Viaţa dumneavoastră e doar a dumneavoastră — 
şi, pentru a o trăi ca un om matur, trebuie să ac- 
ceptaţi că doar un singur risc nu vă poate rezol- 
va toate problemele, nu vă poate împlini toate 
visele, nu poate ajunge. E firesc, normal şi sănă- 
tos să vrem să fim mai buni. 


2. Stabiliţi-vă un scop clar 


Nu putem reuși dacă ne împotmolim aici. Fără 
un scop clar stabilit, nu putem să știm dacă pro- 

gresăm asumindu-ne un risc — sau chiar să fim 
siguri de momentul în care trebuie să renunţăm. 
(Cind am întrebat-o pe actriţa Carol Burnett de 
ce îi e cel mai frică, mi-a răspuns: „Mi-e groază 
să mă trezesc într-o dimineaţă şi să descopăr că 
n-am nici un ţel în viaţă. Asta m-ar îngrozi.“) 


3. Recapitulați-vă pierderile pozitive, practice 
şi potenţiale 

Adevărul este că e dificil pentru oricine să accep- 
te o pierdere, mai ales cînd e vorba de o pierdere 
practică. Cînd trebuie să vă hotăriţi să renunţaţi, 
totuși, aţi putea considera util sfatul pe care i l-a 
dat prezentatoarei de televiziune Denise Richard- 
son insiructorul de sărituri în legătură cu mo- 
mentele de agonie care ne torturează cînd sintem 
pe o platformă înaltă: „Sus e durere“, spunea el. 
„Acolo jos e bucurie. Pe care o preferi?“ 


4. Întrebați: „Reacţionez ca un copil, ca un 
adolescent, sau ca un om matur?“ 

Riscul presupune oare încredere, o înţelegere 
mai profundă a propriei identități sau ceva mai 
profund? Am învăţat din experienţă că atunci 
cînd ne concentrăm asupra riscurilor ce presu- 
pun un scop mai profund, nu ne putem înşela. 
Chiar dacă riscul nu are rezultatul scontat, vom 
cîştiga de pe urma lui. Dar, atenţie: riscurile pe 
care ni le asumăm din minie sau gelozie sint ade- 
seori lipsite de înţelepciune şi nu ne oferă nimic 
în schimb, indiferent de finalul acţiunii. 


5. Hotăriți-vă 

Dar înainte să o faceţi, să luăm în consideraţie 
sfaturile lui Hugh Downs, un om care şi-a asu- 
mat multe riscuri — de la anihilarea propriei frici 
de apă pină la a fi unul dintre prezentatorii emi- 
siunii 20/20: „Dacă începem cu riscuri neînsem- 
nate“, ne sfătuieşte el, „vom avea curajul să ne 

asumăm riscuri mai mari. Și dacă știm precis 
care e miza, putem fi mai înţelepţi în asumarea 
riscurilor. Spre exemplu, dacă aș fi întrebat: «Ai 
avea curajul să conduci o mașină cu o viteză de 
250 km/h pe Autostrada 101% aș răspunde «Da 
şi nu.» Doar ca s-o conduc, aş răspunde «Nu». 
Riscul este prea mare. Totuşi, dacă mi s-ar spu- 
ne că băieţelul meu e pe autostradă, în pericol, și 
are nevoie urgentă de ajutorul meu, aş spune 
«Da». Şi, desigur, pentru a ne oferi cea mai bună 
șansă de a reuşi, fără vreun risc, trebuie să ne 
pregătim serios... Trebuie să mă pregătesc ca și 
cum viaţa mea ar depinde de asta — pentru că, 
în fond, depinde.“ 


6. Verificaţi-vă sincronizarea 

Dar nu folosiţi acea îngrijorare legitimă ca scuză 
pentru ezitări. În orice situaţie critică de risc 
există, desigur, un moment iniţial — cînd nu sîn- 
tem pregătiţi, fie emoţional, fie obiectiv, să con- 
tinuăm. Dacă încercăm, eşuărm. Dar rareori este 
perfectă sincronizarea în caz de risc. Viaţa e prea 
imprevizibilă.. Astfel, e cel mai bine — şi cel mai 
inteligent — să fim cinstiţi: „Care este cel mai 
bun moment pentru a-mi asuma un risc? Ce se 
întîmplă dacă nu acţionez acum?“ Evident, dacă 
sintem la fel de impulsivi ca în adolescenţă, vom 
eșua mai repede. Dar, de cele mai multe ori, dacă 
ne temem să nu ne asumăm un risc prea devre- 
me, de fapt căutăm o scuză pentru a irosi timpul, 
să recapitulăm motivele pentru care nu acţio- 
nàm. Dumneavoastră știți unde vă aflaţi. E mo- 
mentul. 

Și acum, că aţi parcurs şase paşi, sinteţi gata să 
vă asumaţi acel risc. 


7. Acţionaţi 
Puteţi avea încredere. V-aţi cîștigat acest drept. 

Ce de-al șaselea dintre cei Șapte pași către îm- 
plinirea personală este esenţial pentru lucrurile 
pe care le-aţi învăţat despre riscuri. 


AL ŞASELEA PAS SPRE ÎMPLINIREA 
PERSONALĂ 


1. Asumaţi-vă responsabiliiatea 

Acceptaţi responsabilitatea deplină pentru com- 
portamentul dumneavoastră. Cind rostiţi „Sint 
responsabil“, puteţi construi o viaţă nouă, ba 
chiar o lume nouă. 

2. Credeţi în ceva important 

Viaţa dumneavoastră este demnă de o motivaţie 
nobilă. 

3. Fiţi tolerant 

Veţi deveni mai agreabil, atit pentru dumnea- 


voastră înșivă, cit și pentru cei din jur. 


4. Fiţi curajos 

Reţineţi, a fi curajos înseamnă a acţiona sub im- 
periul fricii, nu eliberat de ea. Dacă provocarea e 
importantă pentru dumneavoastră, chiar trebuie 
să fiţi emoţionat. 

5. lubiţi 

Pentru că trebuie să ştiţi ce e bucuria. 


6. Fiţi ambițios 

Un efort izolat nu vă va rezolva problemele, 
nu vă va împlini visele şi nu va fi suficient. 
Este normal şi sănătos să dorim să fim mai 
mult decit sintem. 


incă o dată, un efort izolat nu vă va rezolva pro- 
blemele, nu vă va împlini visele și nu va fi sufi- 
cient. Este normal și sănătos să dorim să fim mai 
mult decit sintem. 


18 


CUM SĂ ŢINEM UN DISCURS 
IMPECABIL 


Vi s-a cerut să ţineţi un discurs în faţa unui 
public. Simţiţi furnicături în stomac? Veţi vorbi 
înaintea a irei prieteni, trei sute de colegi sau trei 
mii de necunoscuţi? Nu are nici o importanţă. In- 
diferent de mărimea încăperii, vă tremură genun- 
chii. Evident, în astfel de momente, vă dă tircoale 
o intrebare chinuitoare: „Și acum ce mă fac?“ 

Înveseliți-vă. Am veşti bune pentru dumnea- 
voastră. Veţi susţine un discurs impecabil. Și, 
indiferent de cit de puţin plauzibil vi s-ar părea, 
probabil că veţi savura experienţa. De ce? Pentru 
că veţi învăţa patru paşi simpli care vă vor con- 
duce către o prezentare de efect: 


PATRU ELEMENTE ALE DISCURSURILOR 
DE EFECT 


1. Studiaţi ceea ce veţi spune. 
2. Organizațţi ceea ce veţi spune. 
3. Repetaţi ceea ce veţi spune. 
4. Spuneţi. 


1. SȚUDIAȚI 


Vom incepe cu o temă. Aici începe un discurs 
exceleni, cu trei sarcini explicite: 


Capitolul 18: CUM SĂ ȚINEM UN DISCURS 199 


Mai întii, răspundeţi la întrebarea: „Care este 
mesajul meu?“ Veţi vinde ceva. Ce este acel ceva? 

În al doilea rînd, notaţi în ordinea importanţei 
punctele esenţiale pe care trebuie să le acoperiţi. 
Adunați fapte, statistici şi povești care susţin fie- 
care punct esenţial. 

În al treilea rind, răspundeţi la întrebarea: „Du- 
pă ce îmi termin discursul perfect, la ce mă aştept 
de la publicul meu?“ Trebuie să știi de ce şi în faţa 
cui vorbeşti. (Printre alte întrebări, de cite ori sint 
invitat să susţin un discurs, mă întreb întotdeau- 
na: „Cine vor fi oamenii din public? Ce doriţi dum- 
neavoastră să realizez eu prin discurul meu? Cum 
voi şti dacă am reușit?") 

Puteţi fi siguri că ascultăm cu toţii același post 
de radio, SECC — Și Eu Ce Ciștig? Dacă reţineţi 
asta, fiţi siguri că veţi include în studiul dumnea- 
voastră o propoziţie care descrie cărei nevoi a pu- 
blicului se adresează discursul dumneavoastră. 

Dumneavoastră credeţi în ceea ce spuneţi? Vă 
puteţi bilbii și împotmoli în cuvinte, puteţi spune 
lucruri nepotrivite, puteţi uita unde sinteţi, vă 
puteţi împiedica mergind spre podium. (Am făcut 
toate aceste lucruri și eu.) Dar, dacă sinteţi sincer 
— dacă dumneavoastră credeţi în ceea ce spuneţi 
— publicul vă va da bucuros o a doua, o a treia, 
chiar o a patra șansă. De ce? Publicul dorește să 
cîştige ceva. 

Totuși, dacă nu sinteţi sincer, dacă nu credeţi 
în ceea ce veţi spune — indiferent cît de bine ma- 
nevraţi celelalte detalii — veţi eșua aproape cu si- 
guranţă. Nu fiți falși. Fiţi inteligenţi. Alegeţi un 
mesaj care vă entuziasmează într-adevăr. Şi ar tre- 
bui să existe o frază care să trezească atenţia as- 
cultătorilor în mesajul care vă anunţă discursul. 


200 CURS PRACTIC DE ÎNCREDERE 
2. ORGANIZAȚI 


Dacă v-aţi pregătit discursul conştiincios, aţi 
adunat mai multe materiale decît veţi avea nevoie. 
Foarte bine! Să trecem la pasul următor. Aţi enu- 
merat deja punctele cheie. Ei bine, de care aveţi 
cu adevărat nevoie? Formulaţi fiecare punct ca pe 
o propoziţie simplă. Apoi, alegeţi trei fapte (dacă e 
posibil, și mai puţine) care să susţină punctele 
cheie. Acum, dacă soarta umanităţii ar depinde 
de alegerea unui singur fapt care să susţină un 
singur punct, care ar fi acela? Formulaţi fiecare 
fapt sub forma unei propoziţii simple şi aşezaţi-l 
alături de punctul lui cheie potrivit. 

Să continuăm (imi place să progresez!) — ce 
altă poveste ar ilustra mai bine mesajul dumnea- 
voasiră în integritatea lui? 

Să recapitulăm în ce poziţie ne aflăm acum: 


e Credeţi sincer în ceea ce veţi spune. 

e Aveţi un titlu de efect chiar în propoziţia care sin- 
letizează mesajul. 

e Aveţi puncte esenţiale, fiecare susţinut de probe 
deosebit de puternice. 

e Aveţi o poveste relevantă, care ilustrează aspectele 
in ansamblul lor. 


Mi se pare că aveţi tol ce vă e necesar ca să 
susţineţi un discurs impecabil. Să vedem. 


3. REPETAȚI 


Nu veţi folosi decit scheletul pe care l-aţi creat 
pentru prima dumneavoastră repetiţie: 

e Titlul 

e Punctele cheie 

+ Probe 

e Discursul propriu-zis 

Înainte să continuăm, totuși, să verificăm dis- 
cursul pe care l-aţi compus. Ar trebuie să derive 
din primele două reguli fundamentale ale povesti- 
rii, pe care le-am învățat în Capitolul 9: 


1. Alegeţi o poveste pentru publicul dumneavoastră. 
2. Alegeţi o poveste care vă place. 


Iarăşi, fie că în public se află o singură persoa- 
nă sau o sută de milioane, se aplică cele două re- 
guli. 

Bun, sînteți pregătiți. 


4. SPUNEȚI 


În acest moment nu e nevoie să completaţi mai 
mult de o singură foaie de hirtie: aveţi o idee, un 
schelet, cîteva propoziţii. Doar cu acest material, 
dacă găsiţi un loc liniștit, vă autocronometraţi și 
deschideţi un casetofon, vă puteţi susţine dis- 
cursul. 


Zău? De unde încep? 


După cum spunea răposatul Alex Haley despre 
povestire: „Începe cu începutul şi spune primul 
lucru care ţi s-a întîmplat.“ Mai întîi, istorisiţi. În- 
chipuiţi-vă, de exemplu, că scopul dumneavoas- 
tră este să insuflaţi unei clase de elevi dorinţa de 
a-şi continua studiile, şi alegeţi următoarea po- 
veste pentru a vă ilustra mesajul: 


TONTUL 


Băieţelul locuia în Detroit cu fratele și mama lui, 
care se măritase la treisprezece ani, dar de atunci 
divorțase. Pe el îl chema Ben, dar ceilalți colegi ai 
lui din clasa a cincea îi spuneau „Tontul“. 

Profund îngrijorată, mama le-a cerut lui Ben și 
fratelui său să scrie săptăminal rezumatele a 
două cărţi pe care le-au citit. Astfel, au început să 
frecventeze Biblioteca Publică din Detroit. 

Într-o zi, profesorul de ştiinţe al lui Ben le-a 
arătat elevilor o rocă neagră lucioasă şi a întrebat 
în clasă dacă ştie cineva cum se numeşte. N-a 
răspuns nimeni. Ben a ridicat mîna. Avea să-și 
amintească toată viaţa această clipă: „Toţi s-au 
intors și m-au privit, şi au început imediat să ridă 
pentru că știau că aveam să spun o prostie.“ 

Dar, bilbiindu-se, Ben s-a ridicat în picioare, a 
identificat corect roca şi le-a spus colegilor cum se 
formase. Colegii și-au pierdut glasul de uimire. Şi 
lui Ben i-a plăcut ce a simţit. Avea să-și aminteas- 
că mai tirziu: „În acel moment mi-am dat seama 
că nu sînt tont.“ Ştia răspunsul fiindcă citise 
mult. Deci, s-a întrebat: „N-am obosit oare să fiu 
un tont? Ce-ar fi să încep să citesc în plus pentru 
toate materiile de la școală?“ 

La jumătatea clasei a șasea, Ben ajunsese 
printre primii elevi din clasă. S-a descurcat bine 
şi în liceu, apoi a urmat și a absolvit atît Univer- 
sitatea Yale. cit și Facultatea de Medicină a Uni- 
versităţii din Michigan. 

La virsta de treizeci și trei de ani, a fost numit 
directorul departamentului de chirurgie craniană 
pediatrică la Spitalul Johns Hopkins din Balti- 
more. Şi tot el, doctorul Benjamin Carson, a con- 
dus în 1987 echipa care a reușit prima separare a 
unor gemeni siamezi uniţi prin partea din spate a 
craniului. A fost şi iniţiatorul altor proceduri chi- 
rurgicale inedite. 

Apropo, ceea ce nu ştia tinărul Ben era că ma- 
ma lui — din cauza faptului că nu avea decit trei 

clase — nu putea citi acele rezumate de cărţi pe 
care le ceruse celor doi fii ai ei. 


Aţi savurat această poveste adevărată? Dacă 
v-a emoţionat pe dumneavoastră, va emoţiona şi 
publicul care o ascultă. 

Bun, aţi inceput cu o poveste. Acum enume- 
raţi-vă punciele esenţiale. Vorbiţi rar. Menţionaţi 
dovezile în sprijinul discursului dumneavoastră. 
Vorbiţi rar. În încheiere, referiţi-vă din nou la po- 
vestea lui Ben Carson, poate cu aceste cuvinie: 

„Ei bine, câţi dintre dumneavoastră doriţi să se- 
mănaţi cu Ben Carson?“ 

(Pauză) 

„El ar fi primul care v-ar spune că sinteţi în 
stare. Puteţi să vă trăiţi viaţa după tiparul viselor 
dumneavoastră... dacă faceţi ceea ce a făcut dr. 
Carson: 

Apreciaţi valoarea învăţăturii. Profitaţi de școa- 
lă. Faceţi ce e mai înţelept. 

Știu că sinteţi în stare. Sper că și dumnea- 
voastră știți. 

(Pauză) 

Vă mulţumesc.“ 

S-ar putea ca elevii să nu reţină toate punctele 
esenţiale sau alte dovezi, dar probabil că nu-l vor 
uita curind pe băieţelul numit „Tontul“. Asta se 
numește putere şi e la îndemina dumneavoastră. 
Dumneavoastră sinteţi povestitorul. După cum 
v-am reamintit în Capitolele 8 şi 9, aţi auzit și aţi 
istorisit nenumărate povești de-a lungul vieţii 
dumneavoastră. Povestirea face parte atit de inte- 
grantă din viaţa noastră, încît îi ignorăm influenţa 
asupra celorlalţi şi nu reușim să o identificăm. 
Ce-i drept, o poveste bine spusă poate distra, dez- 

arma, învăţa și motiva; poate demonstra, vă poate 
aduce prieteni. sau încheia o afacere. 

Iarăşi, respectaţi două reguli ferme drept crite- 
rii de selectare a unei poveşti: Alegeţi o poveste 
pentru publicul dumneavoastră; Alegeţi o poveste 
care vă place. 

Apoi spuneţi-vă povestea minunată pe cît de 
simplu — și concis — puteţi. Poveştile complexe 
sînt greu de istorisit și mai greu de urmărit. (Aș fi 
putut descrie admirabila viaţă de familie a lui Ben 
Carson în prezent sau cele mai importante dis- 
tincţii pe care le-a primit. De fapt, au fost iînchi- 
nate cărți întregi implinirilor acestui om.) Simplifi- 
caţi cît puteţi. 

Și lăsaţi ca poveștile să se vindă singure. Nu 
spuneţi niciodată lucruri precum „Asta e o poves- 
te foarte nostimă!“ sau „Stai să auzi cum se termi- 
nă!“ Pur și simplu spuneţi-vă povestea — și asigu- 
raţi-vă că tot ce spuneţi conduce spre o concluzie 
logică. Nu faceți ocolișuri; sînt plictisitoare. (Ob- 
servaţi ce nu v-am spus despre Ben Carson.) În 
cele din urmă, ar trebui să știți cum se creează 
tensiunea, iar această descoperire o veţi face în 
fiecare poveste pe care o îimpărtășiţi. După cum 
am explicat în Capitolul 8, tensiunea și descope- 
rirea cîștigă un public, îi rețin atenţia şi fac o po- 
veste să fie captivantă. 

Descoperim că tensiunea apare în viaţa de toa- 
te zilele pentru că nici unul dintre noi nu ştie ce 
se va întîmpla în continuare. Tensiunea face ca 
viața să fie interesantă. Sintem curioși; antici- 
păm. În viaţă. tensiunea e autentică. O poveste 
bine spusă se aseamănă cu o viaţă trâită astfel — 
cu excepţia faptului că tensiunea dintr-o poveste 
este creată artificial. Povestitorii introduc tensi- 

une în ceea ce spun adresind sau implicînd o 
întrebare cît mai Ía început cu putinţă. Ori de cite 
ori acea întrebare iși găsește răspuns — cînd se 
realizează descoperirea — tensiunea se risipește. 

Luaţi în consideraţie unele întrebări propuse la 
începutul poveștii despre Ben Carson: Cine este 
Ben? Va fi el mereu „Tontul“? Îl vor ajuta rezu- 
matele cărţilor? Va ridica mina în clasă? Va răs- 
punde corect la întrebări? Va fi umilit? Există o 
întrebare universală în povestea lui Ben Carson, 
care ne priveşte pe toţi: Ce mă fac cînd se va des- 
coperi cine sînt cu adevărat? Cel mai mare risc pe 
care ni-l putem asuma este să permitem altora să 
ne vadă adevăratul chip: situaţia lui Ben se asea- 
mănă cu a noastră, a tuturor. Întrebarea mai 
vastă este: Va învinge Ben? De aceea povestea 
poaie continua pînă cind aflăm (descoperim) cine 
este Ben azi şi ni se revelează al doilea adevăr (a 
doua descoperire), şi anume acela că mama lui 
Ben nu ştia să cilească. 

Puteţi fi siguri că povestea aceasta este ten- 
sionată. 

Deci, cu o poveste bună la dumneavoastră, un 
titlu, puncte-cheie şi dovezi, sinteţi pregătiţi pen- 
tru o a doua recapitulare. Întorceţi-vă la locul 
acela liniștit, porniţi casetofonul, verificaţi-vă cea- 
sul — şi vorbiti. 

De îndată ce-aţi terminat, ascultați înregistra- 
rea. (Ca mulţi alţii, și eu mă crispez cînd îmi aud 
propria voce pe casetă. Dacă vi se întîmplă și 
dumneavoastră, nu-i nimic. Ascultaţi oricum.) 

Repetaţi a treia oară; de data aceasta puneţi 
mai mult suflet în ceea ce spuneţi. 

Imaginaţi-vă că vă aflaţi în faţa publicului. Do- 
riți cu disperare să fiţi înţeles. 

Le vedeţi ochii? Priviţi-i în ochi. 

Nu lăsaţi propoziţiile dumneavoastră să trene- 
ze. Prea mulţi vorbitori suferă de această slăbiciu- 
ne. Vorbiţi clar pînă la finalul propoziţiilor dum- 
neavoastră. 

Vă menţineţi o poziţie verticală? Nu vă cocoșaţi. 

Repetaţi a patra oară — de data aceasta în faţa 
oglinzii. 

Pretindeţi că vă aflaţi în situaţia reală. Nu 
vă faceți obiceiuri proaste; e greu să le corectaţi. 
Toţi marii dansatori, cintăreţi și actori sint la fel 
de onești în viaţa de zi cu zi ca şi pe scenă. 
De aceea sint cine sint. Nu sint perfecţi în specta- 
col; la repetiţii însă sint geniali. Cei mai buni 
actori știu că pină și cea mai neînsemnată miș- 
care contează. Dacă aici sinteţi relaxat, și acolo 
veţi fi la fel. 

Cind repetam pentru spectacolul Vorbe, vorbe 
pe care l-am susţinut în 1992, in Washington 
D.C., Carol Burnett mi-a dat un sfat înţelept: 
„Învaţă-ţi textul pină îl ştii la perfecţie. Dacă cine- 
va te trezește dintr-un somn adinc şi Îți citează o 
frază din discursul pe care îl vei susţine, să o poţi 
continua cu o altă frază. Astfel iţi vei controla 
neliniștea. Și, ceea ce este şi mai imporlant, dacă 
îți cunoşti perfect textul, vei putea să-l lași deo- 
parte“. 

Să las deoparte textul? 

Da! 

Scopul principal este comunicarea. Nu vă aflaţi 
pe podium ca să vorbiţi. Vă aflați acolo ca să con- 
vingeți. Dacă nu vorbiţi suficient de convingător 
ca să realizaţi acest lucru, așa cum m-a pregătit 

Carol pe mine, renunţaţi la unul dintre cele mai 
insemnate instrumente de care dispuneţi: capaci- 
tatea dumneavoastră de a observa şi a reacţiona. 

Întrebaţi-vă: „Cînd vorbesc cu cineva, nu-i așa 
că sînt atent la reacţia sa?“ Pariez că priviţi acea 
persoană cu mare atenţie. Dacă cineva pleacă în 
timp ce dumneavoastră vorbiţi, sau se uită în altă 
direcţie, spre exemplu, probabil vorbiţi mai re- 
pede sau mai rar, puneţi mai mult accent pe 
cuvinte sau tăceţi. Zi de zi, ne adaptăm com- 
portamentul în funcţie de răspunsul celorlalţi. 
La fel se întîmplă pe scenă, în faţa unui microfon. 
De ce? 

Oamenii din sală formează un grup, dar de auzit 
vă aude fiecare individual. 

Un spectacol sau un discurs este personal. Fie 
că publicul dumneavoastră este compus din opt 
colegi la o masă de conferinţe, opt sute de necu- 
noscuţi pe un stadion, sau opt milioane de tele- 
spectatori care vă privesc pe ecrane, e ca şi cum 
aţi susţine un spectacol în faţa cite unei singure 
persoane, pe rînd, 

Deci, să reconsiderăm discursul dumneavoas- 
tră. Mai putem elimina grăsime sau mai putem 
adăuga ceva musculatură? Pentru a reduce din 
greutate, puteţi enunţa faptele mai clar, mai viu, 
sau (eu întotdeauna am fost pasionat de redacta- 
re) în mai puţine cuvinte? Pentru a adăuga forţă 
discursului dumneavoastră, mai aveţi niște anec- 
dote picante sau glume care să vă ajute să vă ilus- 
traţi punctele cheie? 

Bine. Să continuăm. 

Puneţi-vă notițele la o parte. Nu le consultaţi. 
Credeţi-mă, dacă faceţi aşa, rezultatele vor fi pe 
măsura efortului. Cu cronometrul pregătit şi ca- 

setofonul pornit, așezaţi-vă în fața unei oglinzi, 
priviţi-vă în ochi şi mai vorbiţi o dată. 

Cît timp aţi vorbit? Aţi finalizat clar fiecare pro- 
poziţie? Aţi avut tot timpul o ţinută dreaptă? 

Acum vom face ceva oarecum diferit. Aşezaţi-vă 
pe un scaun comod sau pe o canapea. Respiraţi 
adînc. Relexaţi-vă anumite părţi ale corpului. 
Începeţi cu degetele de la picioare, simţiţi că vă 
liniștiți: picioarele, trupul, pieptul. Relaxaţi-vă 
degetele de la miini, mîinile, încheieturile, braţele, 
umerii, gitul. 

După ce v-aţi relaxat complet, închideţi ochii şi 
închipuiţi-vă că vă aflați pe podium, susţinind un 
discurs dinamic. Priviţi-vă în acţiune, aveţi în- 
credere. Încheiaţi-vă cu claritate propoziţiile. Ges- 
turile dumneavoastră sînt firești. Priviţi oamenii 
în ochi. Sinteţi entuziast. Vă bucură ceea ce fa- 
ceţi. Zimbiţi. 

Faceţi acest lucru vreme de 15 sau 20 de mi- 
nute (dacă vreţi, zăboviţi chiar şi mai mult). 

Cînd sinteţi gata, întoarceţi-vă la locul acela li- 
niștit, cu ceasul și casetofonul alături — și vorbiţi. 

De îndată ce aţi încheiat repetiţia, puneţi totul 
deoparte. Distraţi-vă puţin: un film, vedeţi ceva la 
televizor, mergeţi la o petrecere, citiţi o carte. Dor- 
miţi bine. Meritaţi. 

De miine, exersaţi-vă povestea cu ascultători 
care nu ştiu că repetaţi. Strecuraţi puncte cheie 
de cite ori aveţi ocazia. Observaţi cum reacţionea- 
ză ceilalţi pe măsură ce vorbiţi, dar nu căutați 
aprobare. („Ei, Sam, ţi-a plăcut povestea?”) 

Aproape am terminat. 

Continuaţi să exersaţi relaxarea în fiecare zi și 
imaginaţi-vă că vorbiţi încrezător, cu voce limpe- 
de. De cîte ori puteţi, repetaţi singur discursul — 

și iară, în faţa oricăror persoane pe care le întil- 
niţi. (Un cursant al Cursului practic de incredere 
m-a întrebat odată dacă trebuie să-l îngrijoreze 
faptul că „repetă prea mult“. „Nu“, i-am explicat, 
„pentru că, dacă crezi cu adevărat în ceva — fie 
acel ceva o poveste sau un discurs — îl vei spune 
de fiecare dată cu acelaşi entuziasm. Ai auzit vre- 
odată un admirator al unei echipe sportive vor- 
bind despre preferaţii lui?“ 

Se prea poate să descoperiţi că abia aşteptaţi 
să susţineţi un discurs. Totuși, inainte să ajun- 
geţi în fața microfonului, aş dori să vă impărtă- 
şesc citeva lecţii preţioase pe care le-am învăţat 
despre orice fel de public: 


CINCI SECRETE DESPRE PERSOANELE 
DIN PUBLIC 


1. Le veți plăcea oamenilor din public 

— dacă și dumneavoastră vă pasă de ei. 

Nu le spuneți celor din public că vă pasă; arăta- 
ți-le că vă pasă. Împărtășiţi-le din entuaziasmul 
dumneavoastră. Permiteţi-le să simtă pasiunea 
ce vă invadează. 

Priviţi cît mai multe persoane în ochi. Nu lăsați 
pe nimeni pe din afară. Nu jucaţi „teatrul termi- 
telor“. Asta se întimplă atunci cînd vorbitorii 
sfredelesc podeaua cu privirea; vorbesc cu termi- 
tele. Priviţi în sus. Cind vorbim cu grupuri mici de 
oameni, evident că îi includem pe toţi cei de faţă. 
Altfel, aţi fi nepoliticos. Ar trebui să ne tratăm 
publicul cu acelaşi respect. 

Eu împart orice cameră în sectoare, găsesc în 
fiecare sector cite o persoană pe care să o privesc 
în ochi. şi la care să revin de-a lungul discursu- 
lui. Mulţi dintre cei așezați în jurul acelei per- 
soane vor [i siguri că îi privesc și pe ei în ochi. 

Dacă încăperea este întunecată, îmi închipui fe- 
tele acelor persoane, și mă prefac că le văd. 

intotdeauna, captaţi-vă publicul. Şi, ceea ce este 
şi mai important, cind vă pregătiţi bine (doar de 
aceea repetaţi), publicul ştie că vă pasă. Se vede. 


2. Orice discurs eficient este un dialog între 
vorbitor şi public. 


Concentraţi-vă asupra ascultătorilor. Reţineţi, 
fiecare vă ascultă separat. Vorbitorii care „se pri- 
vesc pe ei înşişi“ vor eșua fără echivoc. Unii 
oameni sint atit de concentrați asupra propriei 
persoane, încît toţi își dau seama. Ascultaţi-vă 
publicul, nu pe dumneavoastră înşivă. 


3. Cînd ne concentrăm asupra publicului, nu 
mai sintem atît de neliniștiţi. 


Iar cînd sîntem atenţi la reacţia publicului și ne 
cunoaştem replicile perfect, așa cum ne-a sfătuit 
Carol Burnett, ne putem detaşa încrezători de 
text. 

Să spunem, spre exemplu, că faceţi o gafă. Dar 
rideţi de dumneavoastră înșivă — reacţie pe care 
aţi avea-o probabil într-un grup de prieteni, se 
prea poate ca publicul să ridă alături de dum- 
neavoastră. Greșeala a fosi neprevăzută. Dacă vă 
cunoaşteţi bine textul, puteţi face mai mult decit 
să „dregeţi“ o gafă: vă puteţi impresiona publicul. 
Persoanele din public vor să ridă. Replici care 
uneori nu par nostime pentru două sau trei per- 
soane fac uneori un public să se cutremure de 
ris. 

Un alt exemplu de accent corect ar fi o ocazie în 
care puteţi simţi cit de impresionat a fost un pu- 
blic de o poveste pe care aţi spus-o pur şi simplu 
sau de o concluzie pe care aţi extras-o, deci co- 
mentaţi-i reacția: „Mulţumesc. cred că vă daţi 

seama că şi pe mine m-a emoţionat.“ Acest sen- 
timent e autentic — și este apreciat. 

Cheia este sinceritatea pe care o manifestaţi în 
dorinţa dumneavoastră de a comunica. Credeţi 
în ceea ce spuneţi? Pentru dumneavoastră e im- 
portant să vă comunicaţi mesajul? Orice public 
apreciază entuziasmul și înţelege emoţiile. 


4. Persoanelor din public le place să descopere 


„Vă voi demonstra importanţa educaţiei. O să în- 
cep prin a vă spune o poveste...“ Ei bine, aceas- 
ta este o modalitate de a-l prezenta pe dr. Car- 
son, chirurgul neurolog. lată alta: „Aș vrea să vă 
împărtășesc o poveste. E vorba de un băiețel pe 
nume Ben...“ Alegeţi al doilea debut, şi puteţi 
avea incredere că publicul va inţelege sensul 
poveștii. Apoi, dacă doriţi, adăugaţi la sfirşit: 
„Educaţia e importantă, nu?“ Cei din public vor 
fi de acord. Publicul e format din persoane inte- 
ligente. 

Desigur că, uneori, singura modalitate de a 
debuta este să vă formulaţi mai întîi mesajul. 
Veţi obţine același efect dacă începeţi cu o glu- 
mă. E bine şi aşa, dar e o cirjă — probabil nu veţi 
avea nevoie de ea. 

De ce? 

O poveste bine spusă este cea mai ascuţită armă 
pe care o puteţi meşteri vreodată. 


5. Dacă eu citesc, dumneavoastră veți adormi; 
dacă vorbesc, veți asculta. 


Cu excepţia cazului în care situaţia vă scapă de 
sub control şi practic nu aveţi de ales, nu citiți 
niciodată un discurs: Spuneţi-l cu voce tare. 
Dacă sînteţi nevoiţi să citiţi — pentru că v-o cere 
națiunea, Constituţia sau insistă compania — 
atunci trebuie să vă cunoaşteţi discursul în- 
tr-atit de bine încit să vă puteţi ridica ochii de pe 

pagină şi să puteţi privi oamenii în ochi. Și rea- 
mintiţi-vă mereu aceste trei reguli: faceți pauze, 
faceți pauze, faceţi pauze. 

Dacă sinteţi convinși că aveţi nevoie de notițe, 
iată ce puteţi face: pe o foaie de hirtie, alcătuiți o 
listă de puncte cheie. (De vreme ce știți că veţi 
începe cu povestea dumneavoastră minunată și 
veţi face aluzie la ea în încheiere, nu trebuie să 
scrieţi totul.) Păstraţi la dumneavoastră foaia de 
hîrtie. Dacă trebuie neapărat, puneţi-o pe po- 
dium. 

Dacă planificaţi să folosiţi şi materiale auxiliare, 
tabele şi ilustraţii, nu vorbiţi cu faţa la ele. Cind 
vorbiţi priviţi-vă publicul în ochi Nu puneţi nimic 
între dumneavoastră şi ascultători. 


Ei bine, nu v-a mai rămas de făcut decit un 
singur lucru: 

Relaxaţi-vă. 

Nu veţi muri — și nu vă va înghiţi pămîntul. De 
fapt, veţi descoperi că, cu cit veţi vorbi mai mult, 
cu atit mai încrezător veţi deveni. În plus, va creş- 
te dorința dumneavoastră de a vorbi. Şi veţi fi ca- 
pabil să glosaţi și să consolidaţi ceea ce aţi învățat 
aici. Cînd simţiţi că un public vă apreciază sincer 
efortul, veţi fi în culmea entuziasmului — iar 
acest lucru vă va forma deprinderi. 

Neliniștea pe care o simte orice persoană nor- 
mală înaintea unui discurs nu este doar firească 
şi sănătoasă, ci este și nepreţuită. Neliniştea este 
aliatul dumneavoastră. Ea ajunge la maximum de 
intensitate chiar înainte să vorbiţi (ceea ce Jerry 
Lewis numește „clipa de cincisprezece secunde, 
cînd mîinile i se umezesc, îşi mototoleșie papio- 
nul, și păşeşte nervos prin încăpere — mereu la 
fel, după mai mult de o jumătate de secol de acto- 

rie). Fără neliniște, nu veţi obţine un discurs bun. 
Pur şi simplu nu e posibil. Un discurs important 
are nevoie de energia pe care doar neliniștea v-o 
poate oferi. 

Respiraţi adînc. Relaxaţi-vă, exact cum aţi fă- 
cut în timp ce repetaţi. 

Sinteţi pregătit. 

CUM SĂ ALEGEŢI VIAŢA 
PE CARE O DORIŢI 


De ce aţi ales să citiţi Cursul practic de încre- 
dere? 

Poate aţi luat această hotărire pentru că doriţi 
să fiţi mai decis, să nu mai fiţi atit de neliniștit şi 
înspăimintat. Sau poate doreaţi pur și simplu să 
fiţi capabil să răspundeţi singur: Cine sînt eu? Ce 
doresc să fac? 

Acest capitol trage o concluzie în urma eforturi- 
lor dumneavoasiră, cu o recapitulare. Este concis, 
dar cred că veţi fi de acord că mesajul este sub- 
stanţial. Să începem cu o privire rapidă în urmă. 

Am promis chiar în primul capitol că vă voi 
arăta cum să deveniți mai încrezători, 


Cursul practic de incredere, ancorat în expe- 
riența concretă de viaţă, va da rezultate pentru 
dumneavoastră pentru că ne putem transforma. 
Adevărul este că dumneavoastră şi cu mine ne 
exprimăm personalitatea în fiecare zi prin alegeri- 
le pe care le facem, şi astfel alegem cine vrem să 
fim. Eu mă auto-creez. La fel faceţi și dumnea- 
voastră. Mă auto-inventez. Ca și dumneavoastră. 
Nici eu, nici dumneavoastră nu sintem ceea ce 
mincăm; sintem ceea ce gindim. Prin definiție, încre- 
derea este o atitudine — iar atitudinea dumnea- 
voastră față de oameni şi situaţii se poate schim- 
ba, exact așa cum s-a schimbat atitudinea mea. 

Veţi învăţa cum să renunţaţi la un set de percepții 
în favoarea altuia. Lumea va rămîne aceeaşi; nu- 
mai că dumneavoastră o veţi vedea cu alţi ochi. 


Acest capitol închide cercul cu ultimul dintre 
cei Șapte pași către împlinirea personală: 


AL ŞAPTELEA PAS CĂTRE ÎMPLINIREA 
PERSONALĂ 


1. Asumaţi-vă responsabilitatea 

Acceptaţi responsabilitate deplină pentru com- 
portamentui dumneavoastră. Cind rostiţi „Sint 
responsabil“, puteţi construi o viaţă nouă, ba 
chiar o lume nouă. 

2. Credeţi în ceva important 

Viaţa dumneavoastră este demnă de o motivaţie 
nobilă. 


3. Fiţi tolerant 
Veţi deveni mai agreabil, atit pentru dumnea- 
voastră înşivă, cît şi pentru cei din jur. 


4. Fiţi curajos 

Reţineţi. a fi curajos înseamnă a acţiona sub im- 
periul fricii, nu eliberat de ea. Dacă provocarea e 
importantă pentru dumneavoastră, chiar trebuie 
să fiţi emoţionat. 

5. Iubiți 

Pentru că trebuie să ştiţi ce e bucuria. 

6. Fiţi ambițios 

Un efort izolat nu vă va rezolva problemele, nu vă 
va împlini visele şi nu va [i suficient. Este normal 
şi sănătos să dorim să fim mai mult decit sintem. 
7. Zîmbiţi 

Pentru că nimeni altcineva nu o poate face în 
locul dumneavoastră. 

Această regulă, exact ca și prima, ne aminteşte 
să acceptăm responsabilitatea personală în viaţa 
noastră — și sugerează și alegerea pe care trebuie 
să o facă fiecare dintre noi. 


PROVOCAREA NR. 21: ALEGERILE 
PE CARE LE FACEM 


Pe partea stingă a unei foi de hirtie, scrieţi pe o 
coloană trei cuvinte: „Aspect fizic“, „Limbaj“ şi 
„Comportament“. Pe partea dreaptă, scrieţi pe o 
coloană: „Oameni“, „Informaţii“, şi „Locuri“. În 
josul paginii, scrieţi la mijloc „Timp“. Luaţi foaia 
de hirtie în mînă. 

Aspect fizic Oameni 

Limbaj Informații 

Comportament Locuri 

Timp 

Deţineţi acum potenţialul dumneavoastră de via- 
ţă de pe această planetă. Cuvintele desemnează 
șapte opţiuni pe care le faceţi în fiecare zi, care 
determină natura şi calitatea experienţei dum- 
neavoastră. 
imaginaţi-vă că vă aflaţi într-o cameră cu două 
uși, pe una scriind „leşire“ și pe alta „Intrare“. 
Cuvintele din stinga sint mesajul dumneavoastră 
către lumea din afară. Cuvintele din dreapta sînt 
lucrurile care intră în viața dumneavoastră. 


ȘAPTE ALEGERI PE CARE 
LE FACEM ZILNIC 


1. Aspectul fizic 


Alegeţi hainele pe care le purtaţi; săpunurile, 
cosmeticele și parfumurile pe care le folosiţi; 

lungimea părului și coafura; cît de curat şi sănă- 
tos alegeţi să arătaţi. 


2. Limbajul 

Vă alegeţi propriul limbaj, vă terminaţi propriile 
propoziţii şi vă exprimaţi prin gesturi. 

3. Comportamentul 

Vă hotăriţi cum să răspundeţi oamenilor și îm- 
prejurărilor. 

Aspectul fizic. limbajul şi comportamentul sînt 
hotăriri pe care le luaţi, permiţind astfel lumii să 
vă cunoască: pictaţi portretul pe care îl văd cei- 
lalţi. Dumneavoastră hotăriţi cum arătaţi, ce 
spuneţi, cum vă comporiaţi. 

Şi, în fiecare zi, lumea din afară își pictează pro- 
priul portret pentru dumneavoastră. El are trei 
caracteristici. 


4. Oamenii 

Cu cine alegeţi să vorbiţi? Cui îi permiteţi să vă 
consoleze, să vă sfătuiască, să vă ofere prietenie? 
Pe cine încurajați să facă parte integrantă din 
viaţa dumneavoastră? 

Cui ii permiteţi să intre în viaţa dumneavoastră? 


5. Informațiile 

Ce mesaje alegeţi să primiţi? Majoritatea dintre 
noi trăiesc într-o furtună de cuvinte, sunete și 
imagini: televiziune, radio, cinema, calculatoare, 
discuri, casete, cărți, ziare, reviste, pamflete, 
cursuri, predici, conversații. 

Ce lucruri permiteţi să facă parte integrantă din 
viaţa dumneavoastră? 


6. Locurile 


Cum afectează locurile în care vă petreceţi majo- 
ritatea timpului calitatea vieţii dumneavoastră? 
Vă ajută să vă simţiţi împlinit? De ce? 

De ce alegeţi să fiţi în acele locuri? 

În vreme ce lumea se străduiește din toate pu- 
terile să ne influenţeze, noi alegem cine, ce şi de 
ce. Şi mai alegem şi cînd. 

7. Timpul 

„Timpul“ — cuvintul din josul paginii dumnea- 
voastră, la mijloc — se află sub controlul dumnea- 
voastră. Dumneavoastră alegeţi cind acţionaţi. 


Pentru a ajunge la finalul acestui curs, a tre- 
buit să faceţi cîteva alegeri. Şi vă felicit. Aţi lucrat 
prea mult, totuși, ca să lăsaţi progresul dumnea- 
voastră să se termine azi. Adevărul este că acest 
Curs practic de incredere începe cînd puneţi car- 
tea în bibliotecă și cind trăiţi principiile pe care vi 
le-aţi însușit. 

Să recapitulăm unele idei pe care le-am discu- 
tai în aceste pagini. Apoi veţi înţelege mai bine 
chiar şi limitele pînă unde puteți merge. Pentru 
cineva care nu a făcut acest efort, ceea ce urmea- 
ză nu reprezintă decît fragmente disparate. Un 
cursant care a urmat Cursul practic de încredere 
ştie ce înseamnă cuvintele acelea şi de ce unele 
sînt accentuate. 


PRINCIPIILE ESENȚIALE ALE 
CURSULUI PRACTIC DE ÎNCREDERE 


* Încrederea este o atitudine. 

* Neliniştea este un aliat. 

* Faceţi-vă griji pozitive. 

* Înţelegeţi motivele pentru care vă e frică; acţionaţi. 

* Nu încercaţi — acționați. 

e Curajul inseamnă să acţionaţi sub imperiul fricii. 

* Care este cel mai rău lucru care vi se poate 
intimpla? 

e Concuraţi numai ca să fiţi mai buni. 

e Adevărata încredere provine din faptul că sîn- 
teţi acceptaţi sub adevăratul chip. 

e Ce sînt: ce am; ce par să fiu. 

e Copiii învaţă cînd să aibă încredere; adolescen- 
ţii îşi caută identitatea; adulţii văd dincolo de ei 
înşişi. 

e Faceţi ca persoana din fața dumneavoastră să 
se simtă în largul ei. 

+ E nevoie să facem greşeli. 

+ Nu sinteţi reprezentat de greșelile dumneavoastră. 

e Succesul este o serie de încercări eșuate de a 
reuși. 

e Concentraţi-vă asupra soluţiilor. 

e Dumneavoastră sinteți un povestitor. 

* Alegeţi o poveste pentru publicul dumneavoas- 
tră; alegeţi o poveste care vă place; exersaţi-vă 
alegerea. 

* Poveştile sînt pretutindeni. 

+ Dumneavoastră sinteţi o poveste. 

+ Obstacolele sint o ocazie de a căpăta încredere. 

+ Necazurile și deranjul nu sint același lucru. 

e Avem nevoie de dragoste. 

+ Nimeni nu are dreptul să abuzeze de dumnea- 
voastră. 

e A ierta nu înseamnă a scuza. 

e Relaţia trebuie să fie ideală. 

+ Cea mai bună cale de a mă ajuta pe mine este 
să ajut și pe altcineva. 

e Întipăriţi-vă imaginea în minte. 

e Nu pot controla lumea; pe mine mă pot controla. 

e Vizualiţi-vă scopul; comercializaţi-vă scopul; 
purtați-vă ca și cum. 

« Nu criticaţi ceea ce nu poate fi schimbat. 

+ Ce vreau eu, dar mi-e frică să încerc să obţin? 

e Un discurs impecabil are nevoie de neliniște. 

+ Cercetaţi; organizaţi: repetați. 

e Relaxaţi-vă. 

E normal să dorim să simţim că ne putem con- 
trola viaţa, că avem libertatea de alegere. Cali- 
tatea vieților noastre este, în fond, hotărită de 
alegerile pe care le facem. 


CE PUTEM ALEGE 


Putem alege ceea ce credem. 

Putem alege ceea ce vom deveni. 

Putem alege ceea ce visăm. 

Putem alege dacă ne vom urma visele. 

Putem alege valorile în care să credem. 

Putem alege ceea ce învăţăm. 

Putem alege cum învăţăm. 

Putem alege ceea ce purtăm, ce spunem, cum ne 
comportăm. 

Putem alege cît de mult le permitem celorlalţi să 
ne influenţeze. 

Putem alege unde vom fi. 

Putem alege cum ne investim timpul. 

Putem alege cum ne comportăm faţă de noi înșine. 

Putem alege cum îi tratăm pe ceilalţi. 

Putem alege cum reacţionăm cînd ni se întîmplă 
lucruri rele. 


În cele din urmă, putem alege să punem în 
practică cei Şapte pași către împlinirea personală. 


ȘAPTE PAȘI CĂTRE ÎMPLINIREA 
PERSONALA 


1. Asumaţi-vă responsabilitatea 


Acceptaţi responsabilitate deplină pentru com- 
portamentul dumneavoastră. Cînd rostiţi „Sint 
responsabil“, puteţi construi o viaţă nouă, ba 
chiar o lume nouă. 


2. Credeţi în ceva important 


Viaţa dumneavoastră este demnă de o motivaţie 
nobilă. 

3. Fiţi tolerant 

Veţi deveni mai agreabil, atît pentru dumnea- 
voastră înşivă, cît şi pentru cei din jur. 

4. Fiţi curajos 

Reţineţi, a fi curajos înseamnă a acţiona sub im- 
periul fricii, nu eliberat de ea. Dacă provocarea e 
importantă pentru dumneavoastră, chiar trebuie 
să fiți emoţionat. 

5. Iubiți 

Pentru că trebuie să ştiţi ce e bucuria. 


6. Fiţi ambițios 

Un efort izolat nu vă va rezolva problemele, nu vă 
va implini visele şi nu va fi suficient. Este normal 
şi sănătos să dorim să fim mai mult decit sîntem. 


7. Zimbiți 
Pentru că nimeni altcineva nu o poate face în lo- 
cul dumneavoastră. 


M-aţi purtat în ginduri mult timp. Mi-aţi auzit 
vocea, mi-aţi cîntărit sugestiile, probabil aţi fost 
uneori de acord cu opiniile mele, alteori nu. 

Acum, că terminaţi cursul, sper să simţiţi că 
mi-am respectat cuvintul. Eu m-am străduit cît 
am putut. 

Sentimentele mele din acest moment pot fi 
aflate într-o poveste pe care a spus-o un preot în 
timpul unei ceremonii de căsătorie: 

Scafandrii profesionişti au descoperit o navă 
care s-a scufundat acum citeva secole dincolo de 
coasta Irlandei. Au recuperat bogății inimaginabi- 
le. Printre ele, era şi o verighetă de aur. Dincolo de 
toate celelalte comori pe care le-au adus scafandrii 
la suprafaţă, i-a emoţionat mesajul simplu gravat 
pe verighetă: „N-am nimic mai mult să-ţi dau.“ 

Aventură plăcută! 

CE CONTEAZĂ CEL MAI MULT? 


Laureatul premiului Nobel Elie Wiesel îmi este 
prieten și mentor de mulţi ani — și, așa cum vă 
așteptați, am învăţat mult de la acest om strălu- 
cit, plin de compasiune. Una dintre cele mai im- 
portante revelații pe care mi le-a oferit Elie a fost 
sintetizată într-un răspuns profund la o întrebare 
pe care i-am adresat-o odată despre asumarea 
riscurilor: „Cel mai bine ne pregătim consolidin- 
du-ne puterea interioară“, a spus el, „printr-o filo- 
zofie solidă, prin comunicare cu ceilalţi, întrebîn- 
du-ne: «Ce contează cel mai mult?»". 

Desigur, Elie exemplifică principiile pe care le 
predică. 

La fel face şi o altă profesoară pe care o cunosc 
şi o respect: Kay Francis Toliver de la Şcoala Pu- 
blică 72 din New York. Predă elevilor din Harle- 
mul de Est din 1967. 

Kay a fost „descoperită“ în 1992 de o naţiune 
întreagă cînd Compania Walt Disney i-a oferit 
Trofeul Profesorului American cu titlul de „Dis- 
tincţie profesorală în matematică“. În anul urmă- 
tor, președintele Clinton a onorat-o pe Kay cu un 
alt premiu pentru „excelenţă în predarea mate- 
maticii şi ştiinţei“. 

Cînd am rugat-o pe Kay să-mi descie cea mai 
mare bucurie a ei, mi-a spus: „Să văd zîimbetele 
de pe chipurile copiilor mei cînd fac ceva de care 
nu se credeau în stare.“ 

„Îmi învăţ, elevii să-și asume riscuri“, mi-a spus 
Kay, care a remarcat că mulţi elevi se confruntă 
cu provocări adevărate. „Și îi învăţ să aibă o bază 
solidă. Cred în elevii mei. Ştiu că ei pot învăţa. 
Dar lucrul cel mai important este că ei cred în 
ceva. Realizez aceste lucruri sărbătorindu-le vic- 
toriile. Unul dintre colegii mei a remarcat că elevii 
mei par întotdeauna să fie extrem de entuziaști. 
«Sint așa pentru că tu ești mereu entuziastă.» Ei 
bine, sînt.“ 

După toate premiile pe care le-a primit în 1992 
şi 1993, clasele lui Kay au fost filmate de televi- 
ziunea publică — și milioane de telespectatori o 
cunosc acum din programele Bună dimineaţa, 
Domnișoara 'Toliver, Dosarele lui Eddie, şi Dosarele 
lui Kay Toliver. 

Totuşi, în ciuda faptului că i s-au ivit ocazii 
atrăgătoare, Kay Toliver poate fi găsită în fiecare 
zi de şcoală acolo unde şi-a desfășurat activitatea 
din 1967 — la Şcoala Publică 72. „Eu sint profe- 
soară“, mi-a spus. „Sînt mîndră că port numele de 
profesoară. Profesorii predau. Mă aflu acolo unde 
e locul meu şi ador ceea ce fac. Ştiu cine sint.“ 

Observațiile lui Kay mi-au amintit de alterna- 
tivele pe care le-a îmbrățișat şi Elie Wiesel: 

„Eu am ales să fiu scriitor şi profesor“, mi-a 
spus. „Nu putem trăi condiţionaţi de potenţialităţi 
— dacă s-ar fi întîmplat asta, dacă s-ar fi întîm- 
plat cealaltă, dacă aş avea... Toţi putem schimba 
ceva în jur. Fericirea personală nu poate fi soli- 

tară. Trebuie să implice pe cineva, fie el prieten, 
soţ, copil, profesor, student, prieten sau altcine- 
va. Avem nevoie unul de altul.“ 

Pentru dumneavoastră ce contează cel mai 
mult? 


Epilog 
Cel mai deplin moment 
din viața mea 


Cu mulţi ani în urmă, după moartea sa, am 
luat o decizie importantă: mi-am iertat tatăl. Deși 
nu mai trăia ca să-mi audă cuvintele, le-am spus 
oricum. Nu era important ca tatăl meu să le audă: 
trebuia să renunţ la minia mea. 

Dacă nu m-aș fi eliberat de mînie, n-aș fi putut 
progresa. N-aș fi putut scrie niciodată scrisoarea 
care urmează. Este răspunsul pe care l-am scris 
după ce am citit cuvintele pe care vi le-am împăr- 
tășit în Prolog — scrisoarea de la profesorul care 
mă umilise în faţa clasei la treisprezece ani: 


Acum cîteva ore, minunata mea asistentă, Gida Ingras- 
sia, mi-a întrerupt o conversaţie telefonică pentru pri- 
ma dată în doisprezece ani de muncă împreună. 
„Citeşte asta acum!“ mi-a cerut ea, întinzindu-mi o 
scrisoare. 

„Acum?“ am întrebat-o, arătindu-i receptorul. 
„Acum!“ a repetat ea ferm. 

Am făcut cum mi-a spus și acum ştiu că Gida avea 
dreptate. Scrisoarea dumneavoastră m-a impresionat 
profund. A fost nevoie de mult curaj ca să o scrieţi 
și să impărtăşiţi atît de mult din sufletul dumnea- 
voastră. Cuvintele dumneavoastră sensibile inchid 
un cerc extraordinar de frumos din viaţa mea. 
Titlul celei de-a doua cărţi ale mele, Cel rnai mare 
risc din lume, i-a îndemnat pe mulţi să mă întrebe: 
„Ei bine, care este cel mai mare risc?” Mereu răs- 

pund la fel: „Vulnerabilitatea, să permiţi celorlalţi 
să-ţi vadă adevăratul chip.“ 

Ei bine, v-aţi asumat cet mai mare risc, şi sînt pro- 
fund impresionat. 

Adevărul este că aţi fost unul dintre cei pe care i-am 
urit în copilărie, listă la care am mai adăugat citeva 
nume la maturitate. Îmi amintesc dureros momente 
în care minia și ura aproape m-au copleșit. Acum, 
totul s-a terminat. 

V-am iertat cu mulţi ani în urmă. M-am iertat şi pe 
mine însumi. 

Ceea ce înţeleg azi este că aţi încercat toi ce aţi pu- 
tut. Sint sigur că, în timp, aţi devenit mai apropiat 
de elevii dumneavoastră și, fără îndoială, veţi fi con- 
siderat că e mai uşor să vă descurcaţi cu un copil 
care seamănă cu mine — dar trebuie să mai recu- 
noașşteţi că și mie mi-aţi fost profesor. Sinteţi profe- 
sorul meu. Chiar azi mi-aţi dat o nouă lecţie, despre 
extraordinara putere a iertării. Am fost atit de emo- 
tionat de nevinovăția şi bunătatea dumneavoastră, 
încit mi-am sunat prietenul, Norman Vincent Peale, 
i-am explicat cum aţi văzut articolul lui din Guide- 
posts, şi i-am citit scrisoarea. 

„Spune-i adevărul...“, m-a sfătuit Norman. 

„Care e adevărul?“ l-am întrebat. 

„=. că îl iubeşti.“ 

Chiar vă iubesc. 


După cum vă puteţi aștepta, fostul meu profe- 
sor mi-a răspuns la scrisoare — şi, desigur, Nor- 
man Vincent Peale mi-a scris şi el: „Acest incident 
va fi inscris mereu în amintirile mele ca unul din- 
tre cele mai pline de învăţăminte momente pe care 
le-am trăit vreodată.“ 

Eu încă mă lupt cu al treilea dintre cei Șapte 
pași către implinirea personală — Fiţi tolerant — 
dar mă ajută să-mi amintesc ce am descris aici. 
Sper să vă ajute şi pe dumneavoastră. 


Epilog 


O listă a Listelor 


Fricile universale 

Doi pași către griji pozitive 

Cele trei întrebări pe care și le pune 

orice copil 

Şase modalităţi de a purta o conversaţie 
de succes 

Cele trei faze ale adolescenţei 

Trei modalităţi de a ne cunoaște 

Şase paşi pentru a vă vindeca de timiditate 
Cele patru greșeli: Similitudinea, Lapsusul, 
Ignoranţa. Percepția 


Erori de tip RIP: Responsabilitate, Intuiţie, 
Perspectivă 


Trei reguli fundamentale în povestire 
Zece modalităţi de a depăşi minia 

Îmi eşti prieten? 

Trei paşi pentru a vă controla 
comportamentul 

Şase modalităţi de a ne consola suferinţa 
Şase paşi pentru a formula o critică 
Patru paşi în direcţia acceptării criticii 
Cele trei riscuri 

Șapte pași către asumarea riscurilor 
Patru elemente ale discursurilor de efect 
Cinci secrete despre persoanele din public 
Șapte alegeri pe care le facem zilnic 


Principiile esenţiale ale 
Cursului practic de încredere 


Ce putem alege 

Nota autorului 


Aș vrea să-i mulțumesc din suflet Lorettei An- 
derson, care, fiind primul meu editor, a citit sau a 
ascultat cu răbdare toate versiunile fiecărei pagini 
de manuscris pe care am dactilografiat-o; lui Jack 
Scovil, prietenul şi agentul meu, ale cărui încura- 
jări nepreţuite mi-au redat simţul direcţiei în mo- 
mente în care viața mea semăna cu o mare învol- 
burată; editorilor colaboratori Martin Timins, 
Lauren Picker, Anita Goss şi Eric C. Anderson, ale 
căror idei au contribuit în mod decisiv la forma 
finală a lucrării; editoarei de la HarperCollins, 
Victoria Matthews, editoarei de producţie Chris- 
tine Tanigawa, și designerului paginilor cărţii, 
Joseph Rutt, pentru profesionalismul lor desă- 
virșit, pentru atenţia deosebită pe care au acor- 
dat-o detaliilor; colegilor mei de la Parade și 
Şcoala Nouă pentru Cercetare Socială, pentru 
sugestiile şi sprijinul pe care mi le-au acordat în 
cei doi ani pe care i-am petrecut scriind Cursul 
practic de incredere; lui Marilyn și John Rosica, 
pentru sfaturile lor valoroase; tuturor persoanelor 
generoase — prietenilor — care au fost prezentaţi 
sau citați în aceste pagini, pentru bunătatea și 
înţelepciunea lor; și Asociaţiei Americanilor de 
Seamă Horatio Alger, pentru asistenţa tehnică şi 
de cercetare care mi-a fost de un real folos. 

În cele din urmă, muţumesc unei persoane a 
cărei contribuţie la Cursul practic de încredere 
este nepreţuită. Se numeşte Mitchell Ivers, şi mă 
simt onorat să-l numesc editorul meu. Mitch a 
creat, capitol de capitol, structura finală a acestei 
cărţi pe care a ediiat-o în mod strălucit. Adevărul 
este că el a îmbunătățit această lucrare — și şi-a 
făcut un prieten. 

Colecţia CĂRȚI CHEIE 


Vreţi să vă descoperiţi spiritul 
de conducător? 

Vreţi să știți cum să vă cîștigaţi 
prieteni, cum să influenţaţi 
oamenii, cum să aveţi succes 
într-o lume în continuă schim- 
bare? 

Dale Carnegie, omul care a aju- 
tat milioane de oameni să se 
împlinească, vă poate ajuta și pe 
dumneavoastră. 

Slujba, relaţiile cu prietenii, at- 
mosfera în familie — toate le pu- 
teți optimiza cu ajutorul acestui 
ghid cuprinzător, ce a purtat atî- 
ţia oameni, acum vestiți, pe dru- 
mul succesului, atît în afaceri cât 
și în viața personală. 

44 de milioane de exemplare 
vândute în întreaga lume. 


tele cţi g. 


NAPOLEON HILL 


DE LA 


DALE 
CARNEGIE 


„Mintea nu cunoaşte alte fron- 
tiere decît cele pe care i le stabi- 
lim noi înşine.“ Să ai încredere în 
tine și în ceea ce faci! „Orice îm- 
plinire își are originea într-o 
idee.“ Să-ţi dorești succesul, să 
gîndeşti că îl vei avea! „Dorinţa 
transformă și imposibilul în rea- 
litate.” Nu mai crede în noroc — 
el este doar manifestarea recom- 
penselor cîștigate pe drept. Nu .- 
mai crede în ghinion —— el în- 
seamnă sărăcie şi eșec atrase de 
o gîndire negativă. Cînd ai ter- 
minat de citit cartea vei ști de ce 
obțin unii oameni mari sume de 
bani şi fericire nesfârșită — pen- 


„tru că și tu vei putea fi unul din- 


tre acești oameni. 
Peste 20 de milioane de exem- 
plare vândute. 


Colecţia CĂRȚI CHEIE 


Milioane de oameni din toată  PEIEERERE IEEE II NE: 


DAVID J. SCHWARTZ 


lumea și-au îmbunătățit viața 
folosind cartea Puterea magică a 
gîndului. Considerat a fi unul 
dintre cei mai mari experți în 
motivatie, dr. Schwartz vă aju- 
tă să vindeți mai bine, să con- 
duceți mai bine, să cîștigați 
mai mulți bani și, ceea ce este = A 

cel mai important, să obţineţi o 

mai mare fericire și pace sufle- | GINDU 
tească. Pr Ceea 
Puterea magică a gîndului vă 
oferă metode practice, nu pro- 
misiuni deşarte. 

Pentru că ideile şi tehnicile 
enumerate aici sînt originale, 
autorul a trebuit să compună 
un vocabular care să le explice. 


Gînditul e o activitate popu- 
lară, dar cartea lui Chaffee e 
prima scriere populară, care se 
ocupă în chip sistematic de 
gindire — ca muncă pentru 
toată lumea. Despre mecanis- 
mele gîndirii s-au scris sute de 
tomuri. Omul de rînd reali- 
zează că în locul lui gîndesc și 
iau decizii alţii. John Chafee 
spune că sînt opt trepte către 
platoul de unde putem privi în 
urmă cu sentimentul că ne-am 
desprins dintr-o existență amor- 
fă, cu reguli empirice, adesea 
greșite, generatoare de eşec. O 
carte absolut fascinantă. Bine- 
înțeles, pentru cei care au am- 
biţia și plăcerea de a gîndi cu 
minţile lor. 


Editura TREI vă propune cartea 
Cum să ne purtăm cu personalitățile dificile 


„Nu mi-este frică de moarte, dar 


n-aş vrea să fiu de față la venirea ei.“ FRATIA PLST  CHAPIODHE anti 
WOODY ALLEN (um să Be puriăm 
„Odată decizia mea luată, ezit înde- eu personalitățile 
lung.“ A ” 
JULES RENARD dificile 


„Ne incomodează atît de mult vani- 
tatea celorlalţi tocmai pentru că o 
lezează pe a noastră.” 

La ROCHEFOUCAULD 
„Am oroare de întrunirile la care 


v 
este lume. EUGENE LABICHE 


„Nu mi-ar plăcea să fac parte dintr-un 
club care să mă accepte ca membru.“ 

GROUCHO MARX 
„Singur: într-o companie supărătoare. 

AMBROSE BIERCE 
„M-am urît mai întîi, apoi m-am ve~ 
nerat; după care am îmbătrinit îm- 
preuna, PAUL VALÉRY 


ENTRA TRE 


Anxiosul care vă chinuie cu întrebări neliniștitoare, 
paranoicul care ia orice remarcă a voastră drept un 
reproș, 

obsesionalul care se pierde în detalii în dauna esen- 
țialului, 

narcisicul care trage întotdeauna spuza pe turta lui, 
depresivul care vă copleșește cu dispoziţia lui 
sumbră 

— toți aceștia vă pot perturba viața cotidiană în 
familie sau la serviciu. 


Prin recomandări extrase din experienţa lor de psi- 
hoterapeuțţi, autorii vă ajută să înțelegeţi și să con- 
viețuiți mai ușor cu personalitățile dificile. 


DICȚIONAR AL LIMBII ROMÂNE ACTUALE 
publicat de Editura Curtea Veche 


Tehnică simplă, informa- 
ție bogată prin introdu- 
cerea de termeni noi de 
ultimă oră, ușor de con- 
sultat, normativ, acest Dicţionar 
Dicționar al limbii române al limbii române 
actuale este un instrument actuale 

deosebit de util pentru 
majoritatea vorbitorilor 
de limbă română. 


Au fost incluse în dic- 
ționar unele neologisme 
neasimilate (la care s-a dat 
pronunțarea), cu largă 
răspîndire în momentul 
de faţă, neologisme care 
nu sînt înregistrate de alte dicționare, dar pentru care 
există un interes special. Definiţiile sînt concentrate 
semantic, avîndu-se în vedere mai ales explicaţiile la 
cuvintele mai puţin cunoscute, care au constituit o pre- 
ocupare deosebită. 


Alcătuit de o echipă de cercetători de la Institutul de 
Lingvistică din București, autori şi ai altor dicționare de 
prestigiu (Dicţionarul explicativ al limbii române, Dicţio- 
narul limbii române, Mic dicționar enciclopedic etc.), lau- 
reați ai Premiului Academiei Române, dicţionarul de 
față are girul unor specialiști cu multă experienţă lexi- 
cografică. 


Pentru elevi şi studenţi, pentru toți cei interesaţi de sen- 
sul exact al cuvintelor folosite astăzi. 


Colecţia PRO ȘI CONTRA 


Mircea Handoca, eruditul exe- 
get și editor al creaţiei lui Mircea 
Eliade deschide, prin acest prim 
„Dosar“ antologic procesul de- 
ceniului al IV-lea. Adică al peri- 
oadei, în care scrisul tinărului 
Eliade a marcat provocarea unei 
generaţii de geniu. Acum, cînd 
veacul a sacralizat izbînzile și a 
datat eșecurile, e reconfortant să 
citeşti, puse față în față, texte 
premonitorii și reacţii umorale, 
opiniile unor spirite de rasă și 
imprecațiile publicaţilor de ex- 
tremă stîngă, aflate sub tutela 
Internaționalei a II-a. Mircea 
Handoca selectează, din cele 
peste 800 de comentarii, un nu- 
măr consistent de articole cu 
prestație acut justițiară. 


MEMORII ȘI CORESPONDENȚĂ 


Ion D. Sirbu 
arna bolnavă de cancer 


f 5 


(Raga 
SL Aot. 


Cine a apucat să descopere 
„Jurnalul unui jurnalist fără jur- 
nal“ știe că Ion D. Sîrbu face par- 
te din categoria unică a scriitori- 
lor care au toate virtuțile pentru 
a deveni nume de importanță 
europeană, dar nu vor ajunge 
niciodată fruntași în județul lor. 
Ion D. Sîrbu e primul între noto- 
rietățile „literaturii române pa- 
ralele“, adică a acelei creatii tole- 
rate, dar nu și încurajate. Astfel 
că romanele sale fundamentale 
„Adio, Europa“ și „Lupul și ca- 
tedrala“ — au făcut mai multe 
ediții și tiraje impunătoare pos- 
tum. Ion D. Sîrbu e, foarte pro- 
babil, cel mai cald și savant prac- 
ticant al genului epistolar. 


ALTE APARIŢII 
la Editura Curtea Veche 


În colecția CĂRȚI CHEIE: 


MAXWELL MALTZ și BOBBE SOMMER: Psihocibernetica 
2000. Cum funcţionează calculatorul din mintea dvs. 


În anii '60, Dr. Maltz, un medic specialist în chirurgie estetică, descoperă că 
„înfățișarea interioară” este cea care trebuie schimbată pentru a obţine feri- 
cirea în viaţă. Așa s-a născut unul din cele mai influente programe de auto- 
educaţie ale secolului: Psihocibernetica, acum actualizată pentru anii 2000. 


STEVEN K. SCOTT: Pași simpli către visuri imposibile 


„Visul este o dorinţă a inimii“, care se poate împlini pentru oricine dacă piedi- 
cile tipice sînt depășite. Pentru aceasta sînt potrivite cele cincisprezece secrete 
ale oamenilor de succes. 


WILLIAM GLASSER: Teoria alegerii — O nouă psihologie a 
libertății individuale 


Controlul psihologic extern pe care-l folosim cînd avem probieme cu alţii este 
aproape întotdeauna distructiv. Teoria alegerii permite să facem ceva ce a 
eșuat de cînd a început istoria: să îmbunătăţim semnificativ modul de convie- 
tuire cu ceilalți. 


DAVID R. REUBEN: Tot ce-ai vrut să știi dintotdeauna despre 
sex” ” Dar ţi-era frica să întrebi™ 


Cea mai celebră carte de educație sexuală din lume: o sută de milioane de 
exemplare vîndute! 


Trimiteţi precomenzi pentru aceste cărți, pentru a ie primi 
imediat după apariţie, cu o reducere avantajoasă de preţ! 


În colecţia POLITICA: 


GHEORGHE ARGEȘEANU: Final de „secol american“. SUA 
— schiţă de profil 


O radiografie a superputerii solitare făcută de un diplomat avizat. 

